
— Cum te simţi astăzi? 

Am zâmbit și mi-am ridicat privirea spre bărba- 
tul din fața mea, încercând să par calmă, chiar dacă 
în interiorul meu se dă o luptă cu diavolul care stă 
ascuns în adâncul sufletului. 

Stă relaxat în fotoliul său învelit în piele, cu oche- 
larii pe vârful nasului, cu picioarele încrucișate și cu 
veşnicul carneţel pe care îl păstrează cu sfințenie. 

— Dezamăgită, am spus într-un final. 

Am tras aer în piept și am continuat să mă uit la 
terapeutul din fața mea, care nu pare deloc surprins 
de răspunsul meu. La naiba, nici măcar eu nu sunt 
surprinsă de răspunsul meu. 

— Poate că a avut o urgenţă. 

Am continuat să zâmbesc și mi-am privit 
verigheta și inelul de logodnă de care sunt atât de 
mândră. Am încetat să îi mai găsesc scuze soțului 
meu, chiar dacă doctorul de nebuni încă încerca să îi 
motiveze absența. 

— E a patra oară când nu vine, am spus rotin- 
du-mi verigheta simplă. Nu e de gardă astăzi, pur 
și simplu nu îi pasă, am spus ridicându-mi privirea 
spre bărbat. 

— Şi te doare. 

Am zâmbit și mi-am închis ochii pentru a-mi 
înăbuși lacrimile. Nu mai pot să plâng. Nu mai vreau 
să plâng. Cel puțin nu pentru o terapie stupidă pe 
care nu mi-am dorit-o niciodată. 

— Spune-mi cum te simți în momentul acesta, 
m-a întrebat notând ceva pe hârtia albă. 

— Rănită, abandonată, singură, trădată. 

Bărbatul nu a comentat nimic, dar i-am văzut 
pixul mișcându-se încontinuu. 

— Tu cum te-ai simţi dacă soţia ta nu ar încerca 
să vă salvați căsnicia? 

Mi-am ridicat ochii și am sperat să văd o reacție 
de surprindere. Dar cred că întrebarea asta îi este 
adresată destul de des şi nu mai e uimit de ea. 

— Încă nu am o soţie cu care să încerc aşa ceva, 
a spus cu un zâmbet stupid. 

Privirea mea s-a îndreptat spre mâinile lui, dar 
nu am văzut nicio verighetă. Nici nu am observat 
până acum că nu poartă una. Presupun că sunt atât 
de prinsă în drama mea încât nici nu îmi dau seama 
ce se întâmplă în jurul meu. 

— Nu cred că mai are vreun rost să continuăm 
cu această terapie, doctore Carr. 

Nu a schițat niciun gest. Stă ca o statuie nenoro- 
cită și mă privește de parcă aș fi un câine de pe stradă 
care e gata să îl muște. Își loveşte pixul de caietul din 
mâinile lui și sunetul mă face să urlu. 

— De ce? 

Mi-am întors capul și m-am uitat pe fereastră, 
încercând să-mi forțez propriile cuvinte să iasă. Am 
încercat să mă las răpită de priveliște, iar Central 
Park pare ca o machetă de aici și probabil chiria 
locului e destul de scumpă. 

— Pentru că nu mai are rost, am spus cu un of- 
tat. Absența lui îmi spune destul de clar cât de mult 
însemn pentru el. Poate are altă femeie, poate nu mai 
vrea să fie cu mine, poate nu mai e fericit, am șoptit 
ridicând din umeri. Indiferent care ar fi motivul, eu 
m-am săturat. 

Mi-am trecut limba peste buza de jos și am 
dezaprobat din cap, și nu-mi plăcea deloc vocea mea 
tremurândă. 

— Suntem căsătoriți de cinci ani şi îl ultimele 
luni totul a început să se ducă de râpă. Lucrăm în 
același spital și pacienții mă tratează mult mai bine 
decât o face el. E ca și cum ar uri faptul că mă vede 
acolo în fiecare zi. 

— Ai încercat să vorbești despre asta cu el? 

Am început să râd continuând să privesc pe 
fereastră. 

— De fiecare dată îmi spune că totul e doar în 
capul meu și schimbă subiectul. Nici măcar nu mai 
mergem împreună la muncă. 

Am dat din cap și m-am ridicat în picioare, 
continuând să zâmbesc pentru terapeutul scump pe 
care aruncă banii soacra mea. 

— Dacă lui nu îi pasă de căsnicia noastră, atunci 
nici mie nu îmi pasă. 

Mi-am luat geanta și am ieșit din cabinetul lui, 
auzindu-i râsul enervant în urma mea. 

Mi-am băgat mâinile în buzunarele gecii și am 
ieșit din clădirea impunătoare din centrul orașului. 
Am început să merg pierdută pe trotuar, fără să mă 
uit după un taxi. 

În jurul meu văd cupluri, familii fericite, per- 
soane care zâmbesc constant. Așa eram și eu. Aveam 
și eu parte de o familie fericită. lar acum nu pot să 
îmi dau seama unde a dispărut. De ce a dispărut. 

Am crezut că am căsnicia perfectă. Credeam că 
soțul meu e perfect. Cel puţin așa a fost până când a 
început să se răcească relația noastră. 

Mă trezea în fiecare dimineață cu un sărut nă- 
ucitor și de cele mai multe ori terminam prin a face 
dragoste. Intram în spital ținându-ne de mână și cu 
zâmbetul pe buze. Acum nici măcar nu îmi vorbește 
la spital. De fiecare dată când ajung lângă el, îmi 
întoarce spatele și nici nu se mai uită înapoi. 

Am încercat să menţin căsnicia asta vie. Să reve- 
nim la ceea ce eram înainte de toată această răceală. 
Dar el nici măcar nu s-a obosit să se prezinte la vreo 
ședință. M-a lăsat să îl aştept ca o soţie patetică și 
mi-a spus că totul e doar în capul meu. 

Am oftat și am auzit tunetele deasupra mea. 
Mi-am dat capul pe spate și mi-am îndreptat privirea 
spre cerul gri și sumbru, trăgând aer adânc în piept. 
Am simţit prima picătură pe obraz și mi-am închis 
ochii, lăsându-le pe celelalte să o urmeze. 


XXX 


Când am intrat în bucătărie, l-am văzut așezat 
pe unul dintre scaunele înalte, aplecat deasupra 
insulei negre. Părul lui roșcat e proaspăt tuns și nu 
mai e la fel de încâlcit și dezordonat. Poartă una din 
pijamalele sale largi care îi ascund trupul perfect și 
puternic. Cana de cafea de lângă laptopul lui încă 
scoate aburi. 

A fost acasă toată ziua și nici măcar nu s-a obosit 
să vină la terapie. 

Mi-a simţit prezenţa, dar nu s-a obosit să se 
întoarcă spre mine. 

— Am comandat mâncare chinezească, a spus 
cu o voce obosită. Am crezut că ajungi târziu și am 
pus-o în frigider. 

Mi-am dat o șuviță de păr după ureche și am 
zâmbit. Nici măcar nu știe că astăzi e ziua mea liberă. 

Am înghiţit în sec și am încercat să nu plâng. 
M-am uitat la mâna stângă și mi-am scos ambele 
inele simțind cum inima mea începe să se rupă în 
bucăți. Le-am lăsat lângă cana lui de cafea și m-am 
îndreptat spre frigider. 

— Ce faci? 

Am privit cutiile de carton, dar nu am nicio poftă 
de mâncare. Am nevoie doar de o ocupație, ca să nu 
îmi vadă lacrimile. Dacă el nu dă doi bani pe mine, 
nici eu nu o să îl las să mă vadă suferind. 

— Vreau să divorțăm! am trântit-o. 

Continui să mă uit la alimentele din frigider și 
îmi simt lacrimile prelingându-se pe obraz. 

— Te-ai hotărât că e timpul să îţi faci publică 
relația cu Howard? 

Am strâns cu putere mânerul frigiderului și 
mi-am închis ochii. 

Cât de proastă pot să fiu! Acum înţeleg de ce e 
atât de diferit. 

Peter Howard s-a transferat anul trecut la spita- 
lul nostru și de atunci am devenit prieteni. Lucrăm 
cam în același timp și petrecem destul de mult timp 
împreună. lar acum soțul meu crede că am o aven- 
tură cu el. 

— Măcar lui îi pasă de mine. 

Scaunul său s-a lovit de podea și am închis ușa 
frigiderului, încercând să fug de el. Am reușit să nu îl 
las să se apropie de mine, dar când am ajuns în living 
i-am simțit braţele puternice strângându-mă. 

Ochii lui verzi sunt furioși și în momentul acesta 
îmi e frică să fiu în preajma lui. L-am văzut pe Caleb 
King nervos, dar niciodată atât de furios. 

— Nu o să te las să devii una din aventurile lui 
ocazionale. Eşti soția mea! Eşti a mea, la dracu! 

M-a împins pe canapea și și-a dat tricoul jos, 
făcându-mă să înghit în sec de frică. 

— Crezi că poţi să îţi baţi joc de mine? a mârâit. 

Şi-a dat pantalonii jos și a rămas complet gol, tă- 
indu-mi respiraţia. Corpul său e încordat, iar venele 
îi sunt atât de proeminente încât mi-e frică să nu-i 
explodeze provocând o hemoragie. 

S-a apropiat de mine și am rămas nemișcată, 
așteptându-l. L-am lăsat să îmi rupă bluza și am 
tresărit şocată de violența mișcărilor sale. 

— Crezi că o să te las să fii cu el? 

Continui să mă uit la el și nu îl recunosc. Mi-a 
dat pantalonii jos fără prea mult efort și m-a lăsat în 
lenjeria intimă. 

— Eşti a mea! 

S-a aruncat peste mine și mi-a prins buzele 
într-un sărut brutal și violent. Am gemut și am încer- 
cat să scap de sub el, dar nu am reușit. Lacrimile au 
început să mi se prelingă din nou pe obraji și mi-am 
pus mâinile pe pieptul lui, încercând să îl opresc. 

— Caleb... 

Mi-a smuls sutienul și am simţit presiunea în- 
cheietorii cedând sub mâna sa violentă. 

— Caleb, te rog! Oprește-te! 

Vocea mea a început să tremure și atingerile lui 
violente s-au oprit. Se uită în ochii mei și e complet 
șocat. Șocat de faptele lui, de izbucnirea sa. 

Pieptul meu se ridică și coboară într-un ritm 
mai rapid decât cel obișnuit și sânii mei se lovesc de 
pieptul său. Liniştea din jurul nostru e apăsătoare și 
continuăm să ne uităm unul în ochii celuilalt, fără să 
ne spunem vreun cuvânt. 

Se sprijină cu mâinile de braţul canapelei și îl 
simt tremurând deasupra mea. Mi-am umezit buzele 
și i-am atins chipul, auzindu-i geamătul în momentul 
atingerii ușoare. 

— Nu așa, Caleb, am șoptit. Nu transforma totul 
într-o amintire urâtă, l-am rugat. 

A gemut, iar mâinile mele s-au oprit pe spatele 
lui, mângâindu-i mușchii încordaţi. 

— A trecut un an, Robin, a spus răgușit. Un an de 
când noi nu... 

I-am prins buzele într-un sărut scurt, făcându-l 
să tacă. 

— Atunci cred că avem de recuperat. 

Ne-am privit în ochi pentru câteva clipe, apoi am 
început să ne sărutăm și să uităm de tot. În momen- 
tul acesta, contam doar noi doi, fără nicio amintire 
neplăcută. 

Dinţii lui s-au oprit pe pielea gâtului meu și am 
gemut arcuindu-mă sub el. I-am prins părul în unul 
dintre pumni și aproape mi-a scăpat printre degete. 

Îl doresc cu ardoare. Tânjesc după el şi atinge- 
rea lui. Vreau să mă mângâie, să mă facă să îmi pierd 
capul, să mă dorească din nou. 

Mâinile lui pricepute mi-au îndepărtat și ulti- 
mul articol vestimentar de pe mine, iar în momentul 
în care s-a lipit complet de trupul meu, mi-am auzit 
respirația oprindu-se. 

Începusem să tremur sub el, simţindu-i atinge- 
rile blânde şi fierbinţi. Îmi simţeam corpul arzând 
sub pielea lui și mi-am lăsat unghiile să îl zgârie pe 
spate. 

Capul lui a coborât spre sânii mei, la început 
dezmierdându-i cu săruturi ușoare, dar când mi-a 
cuprins un sân între buze, am gemut adânc. Capul 
meu s-a înfipt în pielea canapelei și mi-am mușcat 
buza de jos ca să nu țip de plăcere. 

— Robin. 

Mi-a gemut numele și ne-am privit în ochi. Un 
zâmbet a apărut pe buzele mele și mi-am desfăcut 
picioarele. 

— Nu mai pierde timpul, iubitule. 

Un zâmbet uriaș, leneș și viclean s-a instalat pe 
buzele lui. Şi-a apropiat gura de a mea și m-a luat în 
braţe, încolăcindu-și mâinile în jurul taliei mele. Şi-a 
coborât șoldurile și m-a pătruns adânc, făcându-ne 
pe amândoi să ne sincronizăm gemetele. Mi-am 
strâns picioarele în jurul lui și m-am arcuit spre el, 
oferindu-i totul. 

Fiecare mișcare a lui mă zguduie complet și cu 
fiecare atingere mă convinge că s-a întors. Că bărba- 
tul pe care îl iubesc la nebunie s-a întors în brațele 
mele. 

A continuat să se împingă în mine și să mă țintu- 
iască mai adânc în canapea, în timp ce animalul din 
el se dezlănțuise. 

Am gemut în același timp și am lăsat orgasmul 
să ne sfâșie pe amândoi, apoi corpul lui s-a prăbu- 
şit peste al meu și m-a strivit între pieptul său și 
canapea. 

— Ca să îţi fie clar, nu o să divorțăm, a adăugat 
cu vocea răgușită. 


Cult > 


Naiba să îl ia de ticălos. 
Am luat bilețelul colorat de pe farfuria acoperită 
și mi-am închis ochii pentru câteva secunde. 


Întâlnire cu bunicul. Ne vedem la spital. 


Am strâns biletul în pumn și l-am aruncat direct 
la gunoi, de data aceasta reușind să nimeresc coșul. 
Nici măcar nu am vrut să mă uit la micul-dejun pe 
care mi l-a pregătit. 

M-am întors pe călcâie şi m-am dus înapoi în 
dormitor să mă pregătesc pentru muncă, chiar dacă 
în momentul acesta nu îmi doresc altceva decât să 
plănuiesc înmormântarea lui Caleb King. 

Ar fi putut să îmi spună că o să plece înaintea 
mea și că o să înceapă să mă ignore din nou. Dar 
nemernicul a preferat să mi-o tragă toată noaptea, 
doar ca să își satisfacă egoul afurisit de mascul alfa. 

Am deschis furioasă ușa dressing-ului fără să 
îmi pese că s-a trântit de perete și nici de morala 
care știam că va urma din nou, pentru că am lovit 
prețioasa lui zugrăveală. 

Am tras pe mine o pereche de blugi și un pulover 
negru, încercând să mă relaxez cât mai mult și să îl 
scot din mintea mea. În timp ce îmi încheiam boti- 
nele, telefonul a început să sune spărgând atmosfera 
încărcată de înjurăturile mele. 

M-am apropiat de noptieră și, pentru o clipă, 
mi-aș fi dorit să nu exist pentru persoana respectivă. 

Dar dacă nu răspund acum, o să insiste și mai mult și 
o să mă trezesc cu o nouă vizită și umilință la spital. 

— Bună, mamă, am spus înăbușindu-mi o 
înjurătură. 

— Ti-a luat cam mult timp să răspunzi. Stii foarte 
bine că nu am mult timp la dispoziţie. 

Acum regret enorm că i-am răspuns. Ar fi trebui 
să o ignor complet, exact cum face ea de douăzeci și 
şase de ani încoace. 

— Mă pregăteam să plec la serviciu, am rostit 
printre dinţi, dar sunt convinsă că nu și-a dat seama 
de asta. Probabil e la spa sau la clubul ei idiot de 
bârfitoare și vrea să facă o impresie bună în ochii 
celorlalte ipocrite. 

— Încă nu te-ai săturat să faci injecții şi să îi 
ștergi la fund? 

Nu îmi vine să cred că trebuie să îi înfrunt pe 
amândoi idioţi în aceeași zi. 

În viziunea mamei mele, care e la cel de-al 
cincilea soț multimiliardar, meseria de asistentă e 
una josnică și destinată femeilor singure, urâte sau 
sărace. 

— Discuţia s-a încheiat, am spus sec. La reve- 
dere, mamă. 

— Să nu îndrăzneşti să îmi închizi în nas, Robin 
King. 

Mă uit la ecranul cu numele ei și la bulina roșie 
care ar putea să pună capăt acestui chin. 

Haide, poţi să o faci, mi-am spus în gând. 
Închide-i scorpiei înainte să îţi strice şi mai tare ziua. 

Da, asta ar trebui să fac. Dar sunt atât de slabă 
şi de fraieră, încât prefer să cedez și să cad ca fraiera 
în capcane. 

— Nu am dispoziția necesară să ascult insultele 
tale. 

— Trebuie să vorbim despre Ellie. 

Am oftat adânc și m-am așezat pe marginea 
patului, simțind cum durerea de cap îmi zvâcnește 
în tâmple. Mi-am lăsat capul să atârne între umeri, 
fără să iau telefonul de la ureche, și am bâjbâit după 
cutia de Advil din sertar. 

— Mamă, am mai avut discuţia asta și înainte. 
Nu pot să îi repar toate greșelile. 

— Normal că poți, a pufnit nemulțumită de 
răspunsul meu. Soacra ta e una dintre cele mai bune 
judecătoare din orașul acesta. 

A fost foarte înțeleaptă când a decis să mă sune. 
Dacă ar fi fost acum în faţa mea, probabil i-aș fi arun- 
cat cu telefonul direct între ochi și aș fi scos-o afară 
din casa mea în șuturi. 

— Asta nu înseamnă că trebuie să facă abuz de 
poziția pe care o are şi să îi șteargă mereu cazierul 
fiicei tale idioate, am mârâit. 

— Dar când l-a șters pe al tău nu a fost nicio 
problemă, nu? 

Dracu să o ia de nenorocită oportunistă și 
șantajistă! 

M-am ridicat de pe pat și am început să mă 
învârt în cameră ca un leu în cușcă. 

— Ăla a fost un caz izolat şi știi foarte bine că nu 
am avut nicio vină cu... 

— A fost un caz izolat doar pentru că ti-o tră- 
geai cu fiul lui Savannah King, m-a întrerupt fără 
nerușinare. 

M-am uitat șocată la ecranul telefonului meu și 
am tras aer adânc în piept, numărând răbdătoare 

până la cinci. Dar de data asta nu m-a mai ajutat și 
pur și simplu am izbucnit. 

— Eşti cumva geloasă că am ajuns la Caleb îna- 
intea ta? Pentru că sunt căsătorită de cinci ani cu el 
și tu în acest timp ai schimbat trei soţi? 

— Cum îndrăznești să îmi vorbeşti așa? Sunt 
mama ta! 

Am auzit un pahar spărgându-se și, foarte pro- 
babil, câțiva stropi din vinul ei roșu i-au pătat cămașa 
scumpă. Am pufnit nervoasă și aproape am izbucnit 
într-o criză isterică de râs la replica ei stupidă. 

— Nu ai fost niciodată mama mea, Linda. Doar o 
târfă oportunistă și șantajistă. 

I-am închis telefonul în nas și l-am strâns cu 
putere între degete. Nu pot să îl mai arunc în perete 
și să îl distrug complet. E deja al patrulea pe care 
l-aș strica în anul acesta, din cauza mamei mele 
adorabile. 

Nu îmi vine să cred că poate exista o astfel de 
femeie și că mi-a dat într-adevăr naștere. lar parado- 
xul e că sunt imaginea ei vie, dar în ceea ce priveşte 
personalitatea, suntem complet diferite. 

Mi-am pus telefonul în geantă și am părăsit 
dormitorul înainte să mai distrug ceva în calea mea. 
Acum e momentul să mă duc la spitalul St. Joseph și 
să dau nas în nas cu soțul meu arogant care îmi face 
viaţa imposibilă în acel mediu. 

Și încep să regret cu fiecare celulă din corpul 
meu faptul că l-am ales tocmai pe el, dintre toți 
bărbații. 

— Bună dimineaţa, scumpo! 

l-am zâmbit asistentei-șefe, Octavia, şi mi-am 
aranjat ecusonul sprijinindu-mă de mobilierul din 
sala de urgențe. Femeia plinuță cu părul șaten și 
ochii verzi e plină de energie în fiecare dimineaţă și 
încă nu îmi dau seama cum reușește. 

— Care e treaba mea astăzi? 

A zâmbit şi mi-a făcut cu ochiul, înainte să își 
arunce privirea pe tableta afișând saloane și pacienţi. 

— Doamna Shaney așteaptă cu nerăbdare să te 
vadă, apoi Serena vrea să vă vedeți în pauza ei. 

Mă pregăteam să îmi vizitez pacienta mea favo- 
rită și așteptam ca Octavia să termine cu navigarea 
pe tabletă. 

— Analizele pentru pacientul din salonul doi 
tocmai au sosit, a spus întinzându-mi și mie tableta. 
Și trebuie să lucrezi azi și cu regina de gheaţă. 

Mă uit speriată la femeie și zâmbetul ei amuzat 
nu mă încălzește cu absolut nimic. 

— Nu pot să fac schimb cu Dani sau cu Peter? 

A dezaprobat din cap și mi-a omorât într-o 
singură secundă speranța slabă care începea să 
înflorească în mine. 

— Dani e bolnavă astăzi, iar Peter tocmai a ple- 
cat la vizite împreună cu soțul tău. 

Ticălosul are de gând să îi facă viața un infern 
bietului Peter. Care nu a făcut altceva decât să mă 
ajute când aveam nevoie. 

— De ce nu pot să lucrez cu Gabe? am continuat 
să mă plâng. 

— Pentru că încă se contrazice cu Marc pe o 
procedură nouă pe care vrea să o aplice, a spus 

dându-și ochii peste cap la încercările mele de a 
scăpa de scorpie. 

Am oftat adânc și mi-am lovit fruntea de blatul 
biroului. Chicotitul Octaviei nu face altceva decât să 
mă facă să sufăr şi mai tare. 

— Nu mai exagera atât, a spus lovindu-mă în 
umăr. Ai avut și zile mai proaste. 

Mi-am ridicat capul și m-am uitat urât la ea, dar 
asta nu o deranjează absolut deloc. 

— ie ţi-e e ușor să spui asta, am mormăit. Tu 
nu trebuie să lucrezi toată ziua cu ușuratica care 
încearcă să îţi fure soțul. 

Octavia și-a ridicat privirea deasupra capului 
meu și și-a strâns buzele. Se abține din răsputeri să 
nu râdă și asta nu înseamnă decât un singur lucru. 

— E chiar în spatele meu, nu? am spus oftând. 

Femeia mai în vârstă a aprobat din cap și am 
murmurat o înjurătură. Ei bine, acum am dat cu bâta 
în baltă și o să fie o adevărată nebunie. 

Am tras aer adânc în piept și m-am întors încet 
spre adversara mea. 

Paige Wild, rezidentă pe același departament 
cu soțul meu. A absolvit facultatea de medicină între 
primii cinci și nu obosește niciodată să ne arunce 
asta în față. 

Douăzeci şi opt de ani, un metru și optzeci de 
centimetri, păr roșcat, drept și lung, ochi negri ame- 
nințători și complet reci. O afurisită de femeie care 
arată ca un model şi care își merită pe deplin porecla. 

Niciodată nu se implică în relaţiile cu pacienţii 
și nu îi pasă dacă mor sau trăiesc atâta timp cât ea 
consideră că şi-a dat tot interesul să îi salveze. 

— Văd că împărtășim același sentiment despre 
lucratul împreună, a spus aruncându-mi o privire 
rece. 

— Nu am vrut să... 

— Încearcă să nu îmi omori niciun pacient as- 
tăzi, grăsuţo. 

S-a întors pe călcâie și aproape m-a lovit cu pă- 
rul în față. Pășește hotărâtă pe holul spitalului și se 
crede stăpâna acestui loc. lar eu nu îmi doresc decât 
să o împing în fața unei mașini. 

— Mult noroc! 

Octavia m-a împins de la spate și am pornit pe 
urmele reginei de gheaţă, întrebându-mă dacă ziua 
asta poate să devină şi mai rea. 

Pentru Paige, cele cinci kilograme în plus cu care 
m-am luptat toată viața mea sunt un păcat. Mi-a pus 
acea poreclă hidoasă pe care o folosește doar ea. Dar 
sunt convinsă că se distrează de minute cu Caleb în 
camera lor specială. 

A deschis ușa salonului și s-a apropiat de 
pacient. 

— Nu ar trebui să o așteptăm pe doamna doctor 
Steel? 

Regina mi-a aruncat o privire amenințătoare și 
şi-a întors capul cu aroganță, întrerupând contactul 
vizual cu mine. 

— Jennifer are încredere deplină în mine. Ar fi 
fost mai grav dacă te-ai fi ocupat singură de pacient, 
grăsuţo. 

Nu la fel de grav dacă îţi bag tableta asta pe gât, 
nemernico. 

— Cum vă simțiți astăzi, domnule Meyer? 

Bătrânul în vârstă de șaptezeci de ani a zâmbit, 
dar zâmbetul lui nu are niciun efect asupraticăloasei. 
A rămas la fel de impasibilă, așteptând răspunsul lui. 

— Mult mai bine după operaţie. Mai ales de când 
Robin are grijă de mine în fiecare zi. 

Și-a întins mâna și nu am ezitat să o apuc, încer- 
când să ignor dezgustul din privirea roșcatei. 

— l-ai schimbat perfuzia? 

Am aprobat din cap, continuând să îi strâng 
degetele bătrânului. 

— l-ai verificat tensiunea? 

Am aprobat din nou din cap și încep să îmi placă 
răspunsurile mele afirmative care o fac să strângă și 
mai tare din buze. 

— l-ai efectuat din nou frotiul de sânge? 

De data asta nu am mai putut să o aprob, iar 
ticăloasa a început să zâmbească. 

— Aşa mă gândeam și eu. De ce nu ai făcut-o? 

Inima mea a început să se zbată în piept și mă 
simţeam încolțită. 

— Nu am crezut că e necesar, din moment ce i-a 
fost înlocuită valva acum trei zile. 

Roşcata și-a pus mâinile în sân și m-a privit 
ironică. 

— Mai nou ești și doctor, Robin? 

Urăsc întrebarea asta. Nu, ură e un cuvânt mic. 
Detest din tot sufletul această întrebare stupidă 
menită doar să mă insulte și să mă înjosească. 

Am strâns cu putere tableta din mână și, înainte 
să apuc să îmi deschid gura și să îi dau o replică 
acidă, Jennifer Steel, șefa secției de cardiologie, a 
deschis ușa. 

— De ce ai început fără mine? 

Întrebarea îi era adresată adversarei mele, pusă 
acum în dificultate de tonul sever al șefei sale. 

— Aţi spus că pot să încep fără dumneavoastră. 

Jennifer a întins mâna după tabletă și mi-a zâm- 
bit călduros, înainte să îl privească pe bărbatul din 
pat. 

— Ți-am spus că poți să cobori fără mine, dar nu 
să vorbeşti cu pacientul meu fără mine. 

— Dar, pot să... 

Femeia brunetă cu părul tuns scurt și ochii al- 
baștri a ridicat o mână şi a redus-o la tăcere fără nici 
cel mai mic efort. 

— Cum vă simțiţi astăzi? 

— Perfect, doamnă doctor. Vă rog să nu o certați 
și dumneavoastră pe Robin. 

Jennifer a părut surprinsă și mi-a aruncat o 
privire rapidă înainte să îşi continue conversaţia cu 
pacientul ei. 

— Ce vă face să credeţi că o s-o cert? 

— Domnișoara doctor aşa a făcut. Pentru că nu 
mi-a luat sânge. Dar Robin mi-a făcut toate analizele 
şi mereu îmi aduce budincă bună de la cafenea. Le 
fac în ciudă celorlalți, a spus pe un ton șoptit. 

Jennifer a început să râdă cu putere și nici măcar 
nu i-a mai aruncat vreo privire rezidentei sale. 

— E grozavă, doamnă doctor! Rar găsești o per- 
soană atât de dedicată ca ea. 

— Perfect de acord, l-a aprobat dintr-o mișcare 
a capului. 

S-a uitat lung cu coada ochiului la roșcată, care 
începuse să își piardă culoarea din obraji. 

— Ei bine, domnule Meyer, analizele sunt foarte 
bune. Transplantul a fost un adevărat succes și dacă 

promiteți că o să vă luați medicamentele la timp, 
puteți să plecați acasă. 

Zâmbetul larg al bătrânului mi-a topit inima și 
i-am dat telefonul de pe noptieră pentru a-și suna 
familia. 

Când am pășit în afara salonului, am simțit 
tensiunea din jurul meu și am înghiţit în sec pentru 
câteva clipe. 

Jennifer a făcut câteva completări în fișa pacien- 
tului și i-a înmânat-o Octaviei împreună cu rugămin- 
tea de a elibera biletul de externare. 

— Ce naiba a fost asta? 

S-a întors cu fața la noi și am tresărit amân- 
două, chiar dacă privirea ei dură era ațintită asupra 
roşcatei. 

— E a doua oară în această săptămână când o 
iei înaintea mea și încerci să îţi depășești atribuțiile. 

Femeia de lângă mine stă complet dreaptă și o 
privește pe șefa ei în ochi. 

— Dacă se mai întâmplă o singură dată, o să fiu 
obligată să te raportez. 

Paige a făcut un pas în față, aparent enervată de 
lecţia de morală pe care a primit-o. 

— Cu tot respectul, doctore Steel, dar era o sim- 
plă convorbire cu pacientul. Aș fi putut să mă descurc 
de una singură. Mă pricep la discuţiile cu pacienții. 

Buzele lui Jennifer s-au subțiat și îmi pare rău că 
nu mi-am luat niște popcorn. 

— Cunosc acest pacient de zece ani. L-am operat 
cu propriile mele mâini de cel puțin două ori și eu 
voi fi cea care îi spune când să plece acasă, a spus Jen 
amenințător. Nu uita că ești o simplă rezidentă care 
poate să plece oricând din acest spital. 

Aș putea să jur că am auzit-o înghițind în sec. 

— Nu îmi testa răbdarea doar pentru că te gu- 
duri pe lângă finul meu. Și dacă mai îndrăznești să o 
umilești pe Robin în fața unui pacient, o să te conduc 
la primul tren care pleacă din New York. M-am făcut 
înțeleasă, Paige? 

— Perfect, a spus cu dinţii strânși. 

Un zâmbet de satisfacție a apărut pe buzele lui 
Jennifer și nu pot să mint și să spun că toată situația 
asta nu mă încântă peste măsură. 

— Poţi să îţi iei restul zilei libere, i-a spus întor- 
cându-i spatele. Nu mai am nevoie de tine. 

Paige a plecat complet nervoasă, răspândind în 
urma ei mirosul unui parfum greţos de dulce. 

Bruneta m-a privit pentru câteva clipe și apoi 
m-a luat în braţe. 

— Bietul meu pui, a mormăit cu buzele în părul 
meu. Nemernica aia încă îţi face zile fripte? 

Aş minți dacă aș spune că nu îmi place să fiu 
căsătorită cu un doctor, care lucrează într-un spital 
plin cu rudele lui. 

— Tocmai ai devenit eroina mea, am spus strân- 
gând-o în braţe. 

Octavia și Jennifer au început să râdă, iar înce- 
pusem să mă obișnuiesc cu căldura braţelor ei. 

Dar oare cum o să reacționeze soțul meu când 
o să afle despre mica problemă a partenerei lui de 

— Ai făcut-o pe regină să scoată foc pe nări. 

Mi-am ridicat capul din monitorul calculatorului 
și l-am privit pe rezidentul preferat al tuturor. Deși el 
și Caleb sunt cam pe același loc, îl prefer de o mie de 
ori pe Gabe. 

Gabriel Queen mă privește amuzat cu ochii săi 
negri și întunecați. Părul lui blond e ciufulit și zâm- 
betul său leneș binedispune pe oricine. 

Pot să spun fără să mă gândesc de două ori că el 
e unul dintre cei mai buni prieteni ai mei și prietenia 
noastră a început din prima secundă în care ne-am 
cunoscut. 

Amândoi am avut probleme cu părinţii noștri 
și am muncit ca să ajungem unde suntem. Amândoi 
încă ne plătim împrumuturile pentru școlarizarea 
noastră, fără să cerem vreun ban altor persoane. 
Spre deosebire de Serena și de Caleb, noi nu am avut 
parte de avantajele lor. Și nici de iubirea părinţilor 
sau de sprijinul lor. 

— Jennifer e cea care trebuie să primească pre- 
miul, am spus printând un bilet de externare. 

Bărbatul s-a întins după una din tabletele din 
suport și a chicotit. 

— Tot pe tine o să se răzbune, a spus apăsân- 
du-și degetele pe ecran. Jen e profesoara și șefa ei. 
Nu poate să îi facă nimic. 

Am oftat și mi-am dat o șuviță de păr după 
ureche, privindu-mi colegele cum se agitau între 
saloane. 

— Îi facem o vizită doamnei Shaney? 

Am zâmbit larg și m-am ridicat din picioare, 
iar Gabe nu a avut nevoie de un răspuns verbal din 
partea mea. 

A luat una dintre tablete cu degetele sale lungi și 
ne-am îndreptat amândoi spre ascensor. 

— Azi nu era ziua ta liberă? am spus cu gândul 
la programul pe care îl am în telefon. 

Bărbatul a zâmbit şi m-a lăsat să intru înaintea 
lui, ca un adevărat gentleman. A apăsat pe butonul 
etajului doi şi a tras aer în piept. 

— Păi aveam două opțiuni, a spus cu ochii în 
micul ecran electronic: să mă duc acasă și să împart 
o pizza cu motanul meu răsfățat sau să fac un duș 
rapid și să mă întorc ca să mai petrec câteva ore 
în compania răsfățatei. E drept că mi-a trebuit o zi 
întreagă să mă decid, dar cred că am făcut alegerea 
potrivită. 

Am pufnit în râs și am dezaprobat din cap. 
Răsfățata despre care vorbește Gabe e Serena Evans, 
cea mai bună prietenă a mea și marea lui competiţie. 

Gabe și Serena au parte de o relație foarte ciu- 
dată. Amândoi se plac, sunt atrași unul de celălalt, 
dar se duelează în ore suplimentare și operații. 
Faptul că mama Serenei e șefa secției de neurologie 
și proprietara spitalului pune o presiune destul de 
mare pe umerii ei. Presiune pe care Gabe o ignoră în 
mod desăvârșit și crede că ea e mai avantajată decât 
restul rezidenților din program. 

— Am auzit că s-a dus să își ia o cafea şi să mai 
citească ceva despre anevrisme, și a adormit în 

cafenea. Greşeală de amator, a pufnit cu un zâmbet 
arogant. 

A început să râdă și am coborât amândoi din 
lift. M-am uitat cu coada ochiului la colegul meu și 
mi-am dat seama cât poate fi de naiv. 

Dacă nu ar mai fi un idiot atât de mare și ar ve- 
dea dincolo de relaţiile familiale ale Serenei, poate ar 
avea parte în sfârșit de dragostea pe care și-o doresc 
amândoi. 

— Nu crezi că exagerezi? Ai nevoie și de odihnă, 
iar câteva ore de somn nu o să îţi ia din strălucire şi 
îndemânare. 

Ne-am oprit în fața salonului și a chicotit ușor. 

— Ştii foarte bine că nu îmi permit să rămân în 
urmă, pitico, a spus lovindu-mă pe vârful nasului. 
Mai ales cu examenul de rezidenţiat care se apropie 
de noi cu repeziciune. 

— De ce nu înveţi cu Serena? i-am propus. Sunt 
convinsă că ați putea exersa mai bine împreună me- 
todele de resuscitare. 

Am zâmbit și i-am văzut o sclipire de neastâm- 
păr înainte să i se lumineze toată fața. 

— Aşa cum Paige îl ajută pe Caleb? 

I-am dat un pumn în umăr și i-am smuls tableta 
dintre degete. 

— Eşti un porc! 

Am deschis ușa și am încercat să afișez cel mai 
încurajator zâmbet pe care îl aveam și să maschez 
dorința avidă de a-l ucide pe Gabriel Queen. 

— Bună ziua, doamnă Shaney. 

Bătrânica în vârstă de șaptezeci de ani a lăsat 
oglinda pe pat și chipul i s-a luminat când ne-a văzut. 

E la fel de cochetă cum ne-a obișnuit în ultimele două 
săptămâni de când se află la noi. 

— Chiar mă întrebam când o să vii, Robin. Și 
l-ai adus și pe frumușel, a adăugat cu un chițăit ușor 
enervant. 

M-am apropiat de patul ei și i-am verificat per- 
fuzia, în timp ce bătrâna mi-a luat mâna liberă în a ei. 

În spitalul St. Joseph, cei doi rezidenţi perfecţi ai 
programului au porecle pe măsură. Gabe e frumuș- 
elul, iar soțul meu e adorabilul. Porecle atribuite de 
către persoanele în vârstă, desigur, dar s-au lipit de 
ei şi chiar am început să le folosim și noi de fiecare 
dată când avem ocazia. 

— Plec acasă, nu-i aşa? 

Gabe și-a dres glasul și a întins mâna după ta- 
bletă. M-am abținut să nu i-o arunc direct între ochi 
și am așteptat ca el să înceapă să vorbească. 

— Aşa se pare, a spus analizând ultimele rezul- 
tate. Șoldul artificial funcționează perfect și nu vă 
mai poate ţine aici. 

Doamna Shaney și-a împreunat cele două palme 
și a suspinat fericită. 

— Asta e o veste minunată! Nepoţii mei vin 
săptămâna viitoare din Arizona și am timp să le fac 
fursecuri. 

Cred că e plăcut să ai o bunică care să îţi facă 
dulciuri și să te aștepte fericită. Un sentiment de 
care nu am avut parte niciodată. Bunicii din partea 
tatălui au murit înainte ca eu să mă nasc, iar pe cei 
din partea mamei nu i-am cunoscut niciodată. 

— Atunci trebuie să staţi departe de scaunele 
înalte și de schimbatul becurilor. 

Bătrânica a încercat să schimbe un bec în bucă- 
tărie și s-a urcat pe un scaun cu un picior șubred, 
iar următorul lucru pe care l-a văzut a fost chipul 
frumușelului. 

— O să îl pun pe fiul meu să le schimbe pe toate 
când vine, a promis cu zâmbetul pe buze. 

Gabe a început să își plimbe degetele pe ecranul 
tabletei adăugând: 

— Atunci o las pe Robin să vă ajute cu bagajul. 

— Mai rămâne valabilă invitaţia la cafea? 

Blondul s-a apropiat de femeie și i-a luat o mâna 
între palmele sale. A privit-o seducător în ochi și i-a 
sărutat pielea, făcându-mă să îmi dau ochii peste 
cap. 

— Oricând doreşti, doamna mea. 

Bătrâna și-a acoperit cu mâna liberă obrazul 
care începuse să se înroșească, suspinând de fericire. 
lar eu simt că o să vomit curând. 


kk 


— Nu e adevărat! 

Mâna mi s-a încleștat pe clanță când i-am auzit 
vocea scorpiei. M-am uitat cu atenţie la numărul de 
pe ușa apartamentului, pentru a mă asigura că nu 
am greşit locul. Am oftat cu putere și mă întreb când 
o să încetez să mai reacționez în acest mod. 

E a patra oară când vine în casa mea și îmi aca- 
parează soţul, cu pretextul stupid că învaţă pentru 
examenul final, dar tot sunt geloasă. Orice mi-ar 
spune Caleb și oricât de mult aș încerca să mă con- 
ving singură, sunt al naibii de geloasă pe Paige Wild. 

Am intrat în apartament cu gândul că trebuie să 
rămân calmă și să am gânduri pașnice. Mi-am lăsat 
cheile să alunece în bolul de lângă ușă și am înaintat 
pe holul întunecat, iar imaginea soţului meu răzând 
lângă acea ticăloasă a fost ca un pumn în stomac. 

— Bună, am mormăit reușind să le atrag atenţia. 

Cei doi s-au întors în același timp cu fața la mine 
și zâmbetele largi și luminoase le-au pierit de pe față. 

Am aruncat un ochi spre cutiile cu emblema 
restaurantului meu preferat, mâncare pe care nu am 
mai mâncat-o de câteva luni, doar pentru că soțul 
meu e prea preocupat cu noua lui prietenă de studiu. 

— Credeam că ești în tura de noapte, a spus 
Caleb răgușit. 

Mâna mi s-a strâns în jurul gențţii și mi-am simţit 
inima oprindu-se pentru o secundă. Nu îmi place de- 
loc aluzia asta și zâmbetul de superioritate al viperei 
mă face să îi trântesc geanta direct în fața ei botoxată 
şi să i-o aranjez de tot. 

— Octavia mi-a spus că nu are nevoie de mine și 
m-a trimis acasă. 

Caleb continuă să mă privească din spatele 
ochelarilor, în timp ce scorpia devine din ce în ce 
mai iritată, adoptând o poziție mult prea relaxată pe 
canapeaua mea. 

— Caleb, putem să revenim la studiul nostru? 
Sunt convinsă că se poate descurca și singură să se 
bage în pat, a spus lăsându-și mâna să alunece pe 
umărul soțului meu. 

Roșcatul continuă să mă privească, fără să îi 
arunce vreo privire scorpiei, și i-am văzut buzele 
subțiindu-se. 

— Da, pot să mă bag și singură în pat, am spus 
cu un zâmbet rece. Mai ales că după ce o să pleci o să 
mi se alăture și soțul meu. Dar tu nu ai cum să ştii nu 
e așa, Paige? Sau ai făcut rost de un bărbat în una din 
turele de la morgă? 

Ochii lui Caleb s-au întunecat și știu că o să ur- 
meze o ceartă. Dar stupoarea de pe chipul adversarei 
mele recompensează orice ceartă pe care aș putea să 
o am cu soțul meu. 

După o ultimă privire ironică, asigurându-mă 
că am lovit-o într-un punct sensibil, m-am întors pe 
călcâie și m-am dus direct în dormitorul meu. 

În timp ce îmi aruncam hainele pe podea, am 
auzit pașii apăsați ai soțului meu pe parchet, apropi- 
indu-se de mine ca o furtună. Eram doar în lenjerie 
intimă când ușa a deschis dormitorului. 

O parte din tensiunea de pe chipul lui s-a dimi- 
nuat și l-am auzit înghițind în sec, înainte să înain- 
teze în cameră și să închidă ușa în urma lui. 

— Ce naiba e cu tine? 

Mi-am scos agrafele din păr și mi-am lăsat șu- 
vițele să alunece pe spate, ridicând ușor din umeri. 

— Doar i-am adus aminte că ești soțul meu și că 
trebuie să plece, am spus simplu. 

Şi-a scos ochelarii şi i-a lăsat pe scaun, lângă 
geanta mea, oftând cu putere. 

— Cred că începi să îţi pierzi minţile. 

Am pufnit în râs și am rămas nemișcată, în timp 
ce roşcatul își scotea tricoul. 

— Am avut discuţia asta de atâtea ori, Robin. Nu 
se întâmplă nimic între mine și Paige, m-a asigurat. 

Am făcut un pas spre el, încercând să nu mă las 
cucerită de trupul său și să îmi menţin postura de 
femeie rănită. 

— Mereu se fâțâie pe lângă tine, încearcă să îmi 
prelungească turele doar ca să stea aici cât mai mult 
și mereu vrea să asiste la operațiile tale. Vrea să te 
cucerească, am concluzionat cu ochii pe pectoralii 
săi. 

M-am apropiat mai tare de el și mi-am pus 
mâinile în jurul gâtului său, simțindu-i pielea fier- 
binte, iar un val de căldură mi-a străbătut tot trupul. 
Mâinile mi-au coborât pe pieptul sau și i-am simţit 
inima bătând sub palma mea. Mi-am dat capul pe 
spate privindu-l în ochi și am zâmbit. 

— Dar tu ești al meu și nu o s-o las pe scorpia 
aia să te aibă. 

Şi-a arcuit buzele într-un zâmbet și și-a înfipt 
degetele în șoldurile mele. M-a tras brusc spre el și 
m-a lipit de pieptul lui. 

— Eşti foarte războinică în ultimul timp. 

— Şi tu foarte fustangiu. 

Ne-am uitat unul în ochii celuilalt pentru câteva 
secunde, apoi buzele lui au năvălit peste ale mele. Am 
suspinat sub sărutul său și l-am lăsat să mă arunce 
pe cearceafurile reci. 

— Oricât de fustangiu aș fi, tu o să fii mereu 
aleasa mea, Robin. 

Minciunile lui au avut mereu efect asupra mea. 
Un efect electrizant, care îmi amorţește orice nerv 
din corp. Și pentru prima oară de când sunt soţia lui, 

— Nu mai știu ce să fac, am șoptit. 

Am privit trupul inert al tatălui meu și am 
suspinat. Pielea lui e la fel de albă și ușor rece. Părul 
începe să-i devină din ce în ce mai cărunt, iar ochii 
nu i s-au mai deschis de o grămadă de vreme. 

— Acasă totul pare perfect, dar aici e un adevă- 
rat dezastru. 

Mi-am trecut o mână prin păr și am privit tubul 
pe care îl are între buze. 

— Totul ar fi foarte ușor dacă mi-ai putea răs- 
punde, tată. 

I-am luat mâna grea și rece între palmele mele și 
am încercat să zâmbesc. 

— Linda și Ellie au început să îmi dea bătăi de 
cap, din nou. 

Am chicotit și mi-am lipit mâna lui de obraz. 

— Ştiu că e numai vina mea și că ar fi trebuit să 
le țin la ușa mea pentru totdeauna. 

Am suspinat și zâmbit privind chipul palid și 
fără viață al tatălui meu. 

— Dar se pare că sunt la fel de naivă ca tine și 
cred în a doua șansă. Sau în cazul lor în o mie de 
șanse. 

M-am săturat să îl văd pe tata în acest pat de 
spital. Un atac cerebral l-a pus la pământ acum doi 
ani şi în acest moment e susținut doar de aparate. 

Caleb și bunicul lui plătesc tot ce e nevoie ca să 
îl menţină în viaţă și pentru asta o să le fiu veșnic re- 
cunoscătoare. Dar uneori mă întreb dacă are vreun 
rost să îl țin aici. 

Marc a spus că nu a mai detectat nicio activitate 
cerebrală de câteva luni bune și cea mai bună decizie 
ar fi deconectarea. Desigur, părerea și-a exprimat-o 
doar de faţă cu nepotul lui, când a crezut că eu nu îi 
ascult. 

Chiar dacă știu că are perfectă dreptate, tot nu 
pot să o fac. Tata a fost mereu prietenul meu cel mai 
bun. Când Linda ne-a abandonat pe amândoi, a făcut 
tot ce i-a stat în putere să mă crească. 

Fiind asistent medical, a trebuit să se împartă 
între muncă și mine, și încă mă întreb cum a reușit 
atâţia ani. 

Pagerul vibrând în buzunarul uniformei mi-a 
întrerupt șirul gândurilor. E timpul să mă întorc la 
realitate și să dau cu ochii de regina de gheață. 

I-am sărutat mâna rece și am lăsat-o la loc lângă 
corpul său. M-am îndreptat spre ieșire și am dat nas 
în nas cu șeful spitalului. 

— Ştiam că o să te găsesc aici. 

Marc m-a lăsat să ies din salon și mi-a zâmbit 
larg. 

— Ai un răspuns pentru mine? 

Am oftat și am zâmbit, fără să îl privesc în ochi 
pe bătrân. Mi-am scos pagerul din uniformă și am 
văzut codul Serenei pe micul ecran. 

— Răspunsul e același, Marc. Nu îmi vine să cred 
că Savannah te pune să faci asta. 

Bărbatul a ridicat ușor din umeri și a chicotit 
plin de veselie. 

— Aş face orice mi-ar cere fata aia. Dar nu e doar 
inițiativa ei, Robin. Eşti o asistentă excelentă, dar ca 
doctoriță ai fi formidabilă. Spitalul ăsta are nevoie de 
oameni dedicați ca tine. 

Am zâmbit și m-am uitat în ochii lui sinceri și în- 
țelepţi. Pagerul meu continua să vibreze, iar Serena 
devenea din ce în ce mai agasantă. 

— O să mă mai gândesc la ofertă, Marc, l-am 
minţit. 

Bătrânul a chicotit și și-a aranjat ochelarii pe 
vârful nasului. 

— Asta spui de câteva luni încoace, Robin. Și 
nici măcar nu te-ai gândit o secundă la această 
posibilitate. 

Mi-am simţit obrajii încălzindu-se și i-am evitat 
privirea. l-am făcut semn spre micul obiect dintre 
degetele mele şi am început să mă îndepărtez. 

— Îţi promit că de data asta o să mă gândesc 
serios la propunerea ta. 

A început să râdă cu putere, în timp ce am apăsat 
pe butonul liftului. 

— Şi porcii au început să zboare. 

Am pășit în ascensor și am zâmbit cu gura până 
la urechi. 

— Au început să le dea drumul din avion, am 
spus făcându-i cu ochiul. 

Marc a izbucnit în râs, reușind să atragă atenţia 
asistentelor din jurul lui. În timp ce uşile se închi- 
deau puteam să aud râsul său colorat urmărindu-mă 
două etaje mai jos. 

Un nou vibrat a început să îmi zguduie buzuna- 
rul, dar de data asta Serena a trecut la telefon. Mi-am 
dat ochii peste cap și am deschis ușa din camera 
rezidenţilor. 

— Bine, sunt aici, am spus respingându-i apelul. 
Ce naiba e atât de urgent? 

Am reușit să închid ușa la timp, înainte ca fur- 
tuna brunetă să mă apuce de mână și să mă arunce 
pe canapeaua de piele din încăpere. 

S-a trântit lângă mine și m-a privit cu ochii ei 
albaștri imenși și vizibil speriați. 

— Am nevoie de ajutor. 

M-am sprijinit cu spatele de brațul canapelei 
și m-am uitat la ea mai atent. Părul ei lung e dezor- 
donat și nu cred că pisica e cea care s-a jucat în el. 
Cearcănele de sub ochi devin din ce în ce mai vizibile 
și pare mai obosită decât niciodată. 

— Câte cafele ai băut până acum?am întrebat-o 
uitându-mă rapid la aparatul de cafea din cameră. 

— Doar trei, dar nu de asta am nevoie de tine, a 
spus întorcându-mi capul spre ea. 

Ultima oară s-a supradozat cu cafeină și inima ei 
o luase complet razna. Mă chemase pe mine atunci, 
pentru a-l evita pe Caleb sau pe oricine altcineva din 
familie, doar ca să nu intre în belele şi mai mari. 

Marc a ținut-o departe de spital timp de trei zile 
când a leșinat în sala de operaţii luna trecută din 
cauza oboselii. 

— Gabe m-a sărutat, a trântit-o. 

Ei bine, asta da bârfă. Nu îmi vine să cred că tă- 
ntălăul a avut în sfârșit curaj să facă o mișcare. Până 
acum nu făceau altceva decât să se tachineze și să se 
întreacă în munca la spital. 

— Când? 

Un zâmbet radios a apărut pe buzele ei și i-a 
luminat întreaga față. 

— Mai devreme a sosit un pacient nou la Urgenţe 
și a trebuit să lucrăm împreună. Eram în sala de radi- 
ografii certându-ne care operaţie e mai importantă. 

— Şi ai spus că tu trebuie să operezi prima, am 
ghicit. 

— Evident, a spus dându-și ochii peste cap, de 
parcă aș fi spus o aberaţie. Trauma craniană e mult 
mai importantă decât tăietura lui de pe abdomen. 

Nu prea cred că așa stă treaba, dar mai bine îmi 
țin gura și merg pe versiunea ei. 

— Am început să țipăm unul la celălalt și deo- 
dată m-a sărutat. 

Am zâmbit când am văzut strălucirea din ochii 
ei. 

— Şi ţi-a plăcut, am spus cu un zâmbet larg. 

A suspinat adânc și s-a sprijinit de celălalt braț 
al canapelei, întinzându-și picioarele peste ale mele. 

— Doamne, cât mi-a plăcut! A fost exact ca în 
filme. Cu artificii explodând în capul meu, cu fluturași 
plimbându-se prin stomacul meu, cu piele de găină... 

Și-a trecut ambele mâini prin păr și a continuat 
să zâmbească. Nu prea o văd pe Serena atât de feri- 
cită. E mereu în săli de operații și cu nasul în cărți, 
încât am și uitat cât de frumoasă e când zâmbește. 

Vrea să demonstreze că nu se află în spitalul 
ăsta doar pentru că familia ei îl deține. Vrea să fie la 
fel de bună ca și mama ei și să îi facă pe cei ca Gabe 
să își închidă gura. 

— De ce trebuie să fie atât de ticălos uneori? a 
spus îmbufnată. 

Asta mă întreb şi eu, surioară. De ce soțul meu 
poate să fie perfect acasă și un adevărat nenorocit la 
locul de muncă? 

Înainte să îi pot răspunde, pagerul ei a început 
să răsune în încăpere, făcând-o să ofteze și să se 
ridice în picioare. 

— Acum trebuie să mă duc să îmi prezint cazul 
în faţa mamei și a bunicului și să câștig în fața demo- 
nului care sărută dumnezeiește. 

M-a sărutat rapid pe frunte și m-a întrebat îna- 
inte să plece: 

— Ne vedem diseară la petrecere, da? 

M-am uitat la ea cum dispare din raza mea vi- 
zuală și m-am înjurat singură. Am uitat complet de 
aniversarea căsniciei lui Jaxon și Savannah. 

Sper că nu a uitat și soțul meu și că s-a gândit la 
un cadou frumos. 


XXX 

— Aţi întârziat! 

Savannah Evans-King stă în pragul ușii, cu mâi- 
nile încrucișate și ne privește de parcă suntem cei 
mai căutați criminali din lume. Am văzut privirea 
asta de câteva ori în sala de judecată și mereu mi-a 
trimis fiori pe șira spinării. 

— Am adus ciocolată, a încercat Caleb să salveze 
situația. 

Vorbele fiului ei au făcut-o să renunţe la atitudi- 
nea ofensivă și să zâmbească cu gura până la urechi 
când i-am întins cutia frumos ambalată. Nu am mai 
cunoscut în viața mea pe cineva care să aibă o slăbi- 
ciune atât de mare pentru ciocolată. 

M-a tras în brațele ei și i-am inspirat parfumul 
puternic și extrem de feminin, făcându-mă să mă 
simt ca acasă. 

Savannah a fost mereu mama pe care mi-am 
dorit-o și care mi-a lipsit cu desăvârșire. 

— Acum suntem în formație completă. 

Soțul meu a cuprins-o într-o îmbrăţișare strânsă 
și a sărutat-o apăsat pe obraz. Mereu am fost fasci- 
nată de apropierea lor și de relația strânsă pe care o 
au. Şi în același timp, am fost și invidioasă pentru că 
nu am avut niciodată parte de așa ceva. 

— Caleb, de câte ori ţi-am spus să nu o mai ex- 
ploatezi pe soţia ta? 

Jaxon King și-a făcut apariția cu un zâmbet cald 
pe buze. Părul lui brunet începe să se albească din ce 
în ce mai mult, însă ochii lui sunt la fel de blânzi ca 
prima oară când l-am cunoscut. 

— lar te-a pus să îi speli chiloţii, nu? m-a între- 
bat în șoaptă. 

Am început să râd și m-am lăsat în brațele lui, în 
timp ce soțul meu mormăia ceva în barbă. 

— Ți-am spus să o ajuţi să mai pună ceva carne 
pe ea, băiete. 

— Mai taci din gură, moșneag enervant. 

Jaxon a început să râdă și l-a bătut pe umăr pe 
fiul lui. Cei doi semănă izbitor de mult și singura di- 
ferență e culoarea părului și firele cărunte din părul 
socrului meu. 

— Robin, vrei să mă ajuţi în bucătărie? 

Savannah nu a așteptat să îi răspund la întrebare, 
ci m-a târât practic până în bucătăria lor spațioasă, 
trântindu-mă pe unul dintre scaunele înalte din ju- 
rul insulei. Și acum o să mă încolțească și va dori să îi 
accept oferta. Ofertă la care m-am gândit din prima 
clipă în care am auzit-o. 

Atât Marc, cât și Savannah sunt dispuși să îmi 
plătească facultatea de medicină și vor să facă orice 
ca eu să devin medic. Dar nu sunt sigură că aș putea 
să fac asta. Abia rezist să lucrez cu soţul meu și să îi 
fiu asistentă. Nu vreau să îmi imaginez ce s-ar întâm- 
pla dacă am lucra amândoi la aceleași cazuri. 

— Timpul se scurge destul de repede, Robin. 

Soacra mea a lăsat punga cu cadouri pe insulă și 
s-a îndreptat cu buchetul de flori spre vaza de cristal 
pe care i-am cumpărat-o de Crăciun. 

Am răsuflat adânc auzind veselia și râsetele 
din curtea interioară a casei și am aruncat o privire 
rapidă pe fereastră. 

— Trebuie să ai măcar o opţiune în cap până 
acum. 

A pus vaza aproape de fereastră și s-a întors cu 
fața la mine. 

— Încă îmi plătesc împrumuturile pentru şcoala 
de asistente. 

— Împrumuturi pe care eu şi Marc ne-am ofe- 
rit să le plătim, a spus doborându-mi unul dintre 
argumente. 

Familia King mereu a încercat să îmi facă viața 
mai ușoară, dar nu pot să accept orice îmi oferă ei. 
Nu pot să fiu una din acele mironosițe și să creadă că 
m-am căsătorit cu fiul lor doar din interes. 

— Știu la ce te gândești acum și trebuie să înce- 
tezi, m-a avertizat cu arătătorul îndreptat spre mine. 
Știu perfect cine ești, Robin, și să nu crezi vreodată 
că am să ascult ce spun bârfitoarele. Niciodată nu am 
ținut cont de ele și nici nu o s-o fac. Am învăţat pe 
pielea mea că acele cuvinte nu fac decât rău și mă țin 
departe de cei dragi, a spus luându-mi una din mâini 
într-ale sale. 

Savannah a avut multe de înfruntat până să 
ajungă unde este acum și mereu am admirat-o pen- 
tru curajul și neînfricarea ei. Mi-aş dori să fiu ca ea și 
să am aceeași determinare, dar eu sunt ușor pusă la 
pământ de oricine încearcă. 

— Robin, vreau să fii fericită. Am văzut de multe 
ori cum îi asculți fascinată pe Marc sau pe Priscilla. 
Cum sorbi cuvintele lui Caleb sau ale Serenei în le- 
gătură cu operațiile și toate cazurile lor. Ai nevoie de 

schimbarea asta, scumpo, mi-a zâmbit. Ai nevoie să 
îți întinzi aripile și să zbori mai departe. 

Mereu mi-am dorit să devin doctor. ÎI însoţeam 
adesea pe tata la spital și îi urmăream pe ceilalți 
doctori lucrând. Prima operaţie la care am asistat a 
fost cea de reparare a unui anevrism. Operația a fost 
condusă de Marc și atunci mi s-a deschis adevăratul 
apetit pentru medicină. 

Dar banii puţini pe care eu și tata îi aveam și 
neglijarea mamei mele nu m-au ajutat să îmi urmez 
acest vis. M-am mulțumit cu școala de asistente, 
chiar dacă îmi doream cu totul altceva. 

lar acum, Marc și Savannah încearcă de aproape 
un an să mă convingă să îmi urmez visele. Dar mie 
îmi este frică. Nu am vorbit niciodată cu Caleb des- 
pre asta. Nici măcar nu știe cât de mult îmi doresc să 
devin medic. Și sunt sigură că s-ar opune și probabil 
mi-ar spune că nu aș putea să fac față acestei meserii. 

Am tras aer adânc în piept și am zâmbit, pri- 
vind-o pe soacra mea în ochi. 

— Cred că... 

— Robin! 

Mi-am întors capul și l-am văzut pe soțul meu 
în pragul ușii de la bucătărie. Mă privește îngrijorat 
ținând în mână telefonul meu. 

— E Ellie. 

Am oftat cu putere și m-am dat jos de pe scaun. 
Am apucat telefonul, însă roșcatul nu m-a lăsat să îl 
iau din mâna lui. M-a prins de talie și s-a uitat serios 
în ochii mei. 

— A avut un accident și e în operaţie. 

Mi-am simţit genunchii moi și probabil aș fi 
căzut la pământ dacă el nu m-ar fi ținut în braţe. 


— l-am oprit hemoragia și tocmai a fost dusă în 
salon. 

Nu am putut să mă abțin și l-am luat pe Gabe în 
brațe, strângându-i halatul între degetele mele. Am 
răsuflat mai ușurată ca niciodată și am simţit cum 
ritmul inimii mele începe să revină la normal. 

— Ce s-a întâmplat? 

M-am dat un pas înapoi și braţele lui Caleb m-au 
cuprins imediat de talie. 

— Neacordare de prioritate din câte am înţeles, 
a spus obosit. 

— lar Ellie era în mașina care a provocat 
accidentul. 

Gabe s-a uitat rapid deasupra capului meu, dar 
înainte să aştepte aprobarea soțului meu, eu îmi 
primisem deja răspunsul. Mi-am trecut o mână prin 
păr și am început să mă plimb pe hol. 

— Ai sunat-o pe Linda? 

Mi-am verificat telefonul, dar nu primisem nicio 
notificare nouă de la ultima mea încercare de a o 
contacta pe mama. 

— E plecată în Hawai în a doua ei lună de miere, 
am bombănit enervată. 

Niciunul dintre bărbați nu a spus nimic, dar 
cu siguranţă se gândesc la același lucru ca și mine. 
Târâtura aia egoistă nu dă doi bani pe fiicele ei. 

— Trebuie să mă duc la camera de gardă, a adă- 
ugat frumușelul. Dacă vrei să o vezi e în rezerva 3 la 
etajul patru. 

Gabe a trecut pe lângă mine și m-a sărutat 
apăsat pe creştet. În acelaşi timp, l-a bătut uşor pe 
umăr pe soțul meu și a dispărut pe holul iluminat al 
spitalului. 

Caleb nu a scos niciun cuvânt, lăsându-mă să 
îmi continui mișcările dintr-o parte în alta a holului. 

Când credeam că viața mea nu se poate complica 
și mai tare, surprizele se agaţă de mine ca buruienile. 
Oricât de mult mi-aş dori să îmi las trecutul în urmă, 
el se încăpățânează să mă urmărească oriunde aș 
merge. 

— Nu e vina ta, a început discursul de încurajare. 

Am pufnit în râs și m-am uitat în ochii soțului 
meu. Stătea sprijinit de perete, cu mâinile în buzu- 
nare, aruncându-mi o privire convingătoare. 

— Eşti obligat să spui asta pentru că ești soțul 
meu. 

Un zâmbet i-a dezvăluit gropița din obrazul 
drept, care îmi face inima să tresară. 

Şi-a scos una din mâinile lungi din buzunar și 
m-a prins de încheietură, trăgându-mă cu blândețe 
spre el. Mâinile lui mi-au înconjurattalia și atingerea 
caldă a buzelor sale mi-a încălzit fruntea. 

— Nu poţi să fii responsabilă pentru orice gre- 
şeală din viața surorii tale. 

Am pufnit în râs și mi-am dat capul pe spate 
pentru a-mi privi soțul în ochi. Zâmbetul lui îmi to- 
peşte orice urmă de neliniște sau teamă și simt cum 
ochii lui pot să privească dincolo de sufletul meu. 

— Ar trebui să îi spui asta și mamei mele, am 
spus cu un oftat. 

— Mai bine mor decât să încep o conversaţie cu 
Linda. 

L-am lăsat să îmi așeze o șuviță de păr după 
ureche și nu am putut decât să îl aprob. 

Linda e o persoană pe care e mai bine să o eviți 
sau să uiţi de existenţa ei. Cel mai mare ghinion din 
viața mea e faptul ca ea nu pare să uite de existența 
mea. Mai ales de când m-am căsătorit cu Caleb. 

— Ce naiba să mă fac cu ea? 

Brațul lung și puternic al roșcatului mi-a încon- 
jurat umerii și am început să pășim în același ritm. 

— Am încercat să vorbesc cu ea, dar cuvintele 
îi intră pe o ureche și îi ies pe cealaltă. Am crezut că 
după tratamentul de reabilitare o să se schimbe, dar 
puștoaica mi-a spulberat toate speranțele. 

Am intrat în ascensor şi am urmărit lumina 
verde care marca trecerea de la un nivel la celălalt. 

— A renunţat la facultate în ciuda insistențelor 
mele și ale Lindei. A plecat în Europa cu un contract 
de model și s-a întors zece luni mai târziu pentru că 
s-a plictisit de petreceri. A distrus două mașini noi și 
probabil cea din accidente tota ei. Încep să îmi pierd 
orice răbdare cu ea și asta nu e bine, am spus cu un 
oftat adânc. 

Am ieșit din lift, zâmbindu-le colegelor mele. 
Puteam să văd compasiunea de pe chipurile lor și 
îmi doresc să o omor pe sora mea mai mică cu pro- 
priile mele mâini. Dacă e ceva ce detest cu adevărat 
pe lumea asta, aceea e compătimirea. 

— Poate că are nevoie de o motivaţie mai 
puternică. 

Ne-am oprit în fața rezervei și m-am uitat la 
soțul meu nedumerită. Zâmbetul lui îmi spunea deja 
că are de gând să scoată asul din mânecă. 

— Mă lași să gestionez situația cum cred eu de 
cuviință? m-a întrebat cu un zâmbet răutăcios. 

Ce se mai poate întâmpla de acum? Am aprobat 
din cap pentru că eu nu mai găseam nicio soluție. 

— Mă duc să dau un telefon, a spus sărutân- 
du-mă pe creștet. 

S-a întors pe călcâie și l-am urmărit în timp ce 
își scotea mobilul din buzunarul gecii și continua să 
zâmbească. 

Sper doar să găsească metoda potrivită să îi 
bage minţile în cap surorii mele și să nu regret. 

Am deschis ușa rezervei şi m-am apropiat de 
patul înconjurat de o perdea albă. Am îndepărtat 
perdeaua și inima mi s-a oprit. 

Ticăloasa a dispărut și numai Dumnezeu știe 
unde. 


xxx 


— Mai uită-te în cafenea. 

Joe, şeful securității mi-a arătat din nou înregis- 
trarea video din cafenea, dar nici de data asta nu am 
reușit să o găsesc pe mica împielițată. 

Am oftat cu putere și am căzut pe scaunul din 
spatele meu, acoperindu-mi chipul cu ambele mâini. 

— E undeva în spitalul ăsta, Robin, m-a asigurat. 

Dar unde? Am cotrobăit fiecare colţișor al 
spitalului unde poate ajunge raza unei camere de 
supraveghere și nici urmă de ea. 

— De ce tot personalul medical îţi face treaba ta 
de dădacă? 

Vocea de gheaţă a lui Paige a umplut mica în- 
căpere de supraveghere și ea e ultima persoană de 
care aveam nevoie în clipa asta. 

M-am ridicat în picioare și m-am strecurat prin- 
tre ea și tocul ușii, dorindu-mi să o fac să dispară cât 
mai repede. 

— Vorbesc cu tine, Douglas. Îți sunt superioară 
și nu ai niciun drept să îmi întorci spatele, a mârâit 
la mine. 

M-am oprit brusc și am auzit tocurile pantofilor 
răsunând pe hol. M-am întors la presupusa mea șefă 
și am privit-o cu gura căscată. 

Pare foarte obosită și complet scoasă din minți. 
Privirea ei poate să îţi facă sângele să îngheţe în orice 
clipă şi mi-au trebuit câteva secunde ca să mă asigur 
că nu mi s-a întâmplat asta. 

— Sunt o King, în caz că ai uitat, am spus scrâş- 
nind din dinţi. Îmi pare rău să îţi spulber, din nou, 
visele, dar eu sunt cea căsătorită cu Caleb. 

— Pentru că are o slăbiciune pentru târfe. 

Mi-am simţit pumnii strângându-mi-se pe lângă 
corp și am avut nevoie de o voință incredibilă ca să 
nu îi las câteva vânătăi pe față. 

— Ai perfectă dreptate, pentru că se pare că se 
dă în vânt și după tine. 

Femeia a făcut un pas spre mine, încercând să 
mă intimideze şi să mă facă să fug cât mai repede 
de ea. Dar nu și de data asta. Sunt obosită, îngrijo- 
rată pentru sora mea și complet sătulă de individa 

— Mai bine ţi-ai ține gura, amărâto! m-a ame- 
nințat cu un ton scăzut. 

Am pufnit în râs, reușind să o împroșc cu câteva 
picături de salivă. Roșcata nu a părut deloc afectată 
de gestul meu, pentru că a rămas la fel de neclintită. 

— Altfel ce? O să te faci de râs din nou în spitalul 
acesta? 

Am făcut un pas spre ea și simţeam o dorință 
nemărginită de a o umili pe individa care încearcă să 
îmi distrugă căsnicia. 

— Poţi să flirtezi, să te săruți sau să te culci cu 
soțul meu, dar nu o să reușești să mă desparți de 
el. Poate ai mai multe în comun cu el decât mine și 
poate că ești mai bună decât mine, dar niciodată nu 
o să îmi poți lua locul, scumpo. Nici în patul și nici în 
inima lui. 

Privind-o atent în ochi, am putut să văd cum 
masca ei de gheață începe să se descompună cu 
fiecare cuvânt pe care îl aruncam în ea. 

— Nu te iubește, a spus încercând să mă 
rănească. 

Am zâmbit şi mi-am mușcat buza de jos, încer- 
când să nu izbucnesc într-un râs isteric. 

— Poţi să îți repeţi asta la infinit, dar nu o să 
schimbe nimic. Nu știi absolut nimic despre mine 
sau despre relația mea cu Caleb. Așa că taci naibii 
din gură și stai departe de noi. 

Un zâmbet ironic i s-a întipărit pe buze, într-o 
încercare patetică de a nu se simți prea umilită. 

— Altfel ce? a spus încrucișându-și mâinile la 
piept. 

— Dacă nu îţi ţii nasul departe de familia mea, 
tu o să fii următoarea persoană pe care personalul 
spitalului o s-o caute. 

M-am întors pe călcâie, după ce i-am privit chi- 
pul înmărmurit de șoc, și mi-am continuat drumul 
spre ascensorul spitalului. 

Am oftat cu putere și m-am sprijinit de peretele 
liftului, apăsând unul dintre butoane la întâmplare. 
Mi-am verificat pagerul, dar nu am niciun mesaj nou 
pe el. Nimeni nu a găsit-o până acum și simt că îmi 
pierd minţile. 

Relaţia dintre mine și Ellie mereu a scârțâit și 
niciuna dintre noi nu a știut cum să se comporte cu 
cealaltă. 

Imediat după divorţul dintre Linda și tata, Ellie 
a fost cea plasată în grija scorpiei. Din nefericire 
pentru ea, vârsta nu i-a permis să își dea cu părerea 
în timpul procesului, iar noul iubit cu bani al Lindei 
a făcut-o să câștige custodia. 

Telefonul meu a început să vibreze și l-am scos 
rapid din buzunarul blugilor. Numele soțului meu e 
scris cu litere de tipar pe ecran și inima a început să 
o ia la galop. 

— Ultima oară a fost văzută la etajul 6. 

Etajul 6? Ce naiba caută la etajul 6 al spitalului? 
Singura persoană pe care ar putea să o vadă acolo e... 

Tata. 

Am închis telefonul și am apăsat butonul rotund 
cu numărul corespunzător al liftului. 

Ar fi trebuit să mă gândesc mai repede la asta. 
Ellie mereu și-a dorit o relație apropiată cu tata, o 
relație ca a mea, dar Linda nu i-a permis niciodată 

asta. Și ăsta e unul dintre motivele pentru care sora 
mea o urăște pe mama noastră. 

Am ieșit grăbită din lift și aproape am alergat 
spre salonul în care tatăl meu zace la pat de mult 
timp. Sora mea e așezată pe unul dintre scaunele 
pentru vizitatori și îl privește pe tatăl nostru, fără să 
aibă habar că tot personalul din spitalul ăsta o caută 
pe ea. 

Are părul lăsat pe spate și, pentru prima oară în 
câteva luni, pot să îi văd brunetul natural pe care l-a 
moștenit de la tata. Cele patru copci de pe frunte îi 
acoperă rana ușoară, iar brațul ei stâng e prins într-o 
manșetă albastră. 

Nu s-a uitat la mine, dar știe că sunt prezentă 
pentru că și-a strâns enervată buzele. 

— Latră cât vrei și apoi dispari, a spus pe un ton 
rece. 

Vocea îi e răgușită și ochii ei și-au pierdut de 
mult inocenţa. Și nu pot să nu mă simt vinovată 
pentru asta. 

Am închis ușa în spatele meu și m-am apropiat 
încet de ea, chiar dacă mă ignoră cu desăvârșire și ar 
prefera să dispar cât mai repede din viața ei.. 

— Am fost îngrijorată pentru tine. 

A pufnit în râs și abia acum am observat că îl 
ține de mână pe tata. 

— Încă vrei să pari perfectă pentru familia King? 

Am oftat cu putere și m-am oprit la capătul 
patului. Sora mea are o ură imensă față de mine și 
de mama noastră și se folosește de orice metodă ca 
să ne atace. Pe Linda nu o poate atinge nimic pentru 
că nesimţirea și indiferența ei au trecut de cotele 

maxime. Dar mica ticăloasă știe perfect cât de ușor 
mă poate doboriî pe mine. 

— Ellie, te rog nu fă asta, am șoptit. Am obosit să 
mă cert cu tine și nu mai vreau să facem asta. 

Sora mea nu s-a uitat la mine, iar asta înseamnă 
că am vorbit cu pereții. 

— Vorbește cu mine, am încercat să o conving. 
Lasă-mă să te ajut înainte să fie prea târziu. 

Fata a suspinat fără să scoată vreun cuvânt pe 
gură. Mi-am strâns degetele mele în jurul suportului 
de metal care susține patul și mi-am lăsat capul să 
alunece între umeri. 

— Nu mi-a spus niciodată că mă iubește, a șoptit. 

Mi-am ridicat capul când i-am simţit vocea tre- 
murând. A început să îl mângâie cu degetul mare pe 
pielea rece, în timp ce ochii îi erau scăldați în lacrimi. 

— Nu am mers niciodată în parc, nu mi-a cum- 
părat înghețată, nu mi-a citit o poveste de noapte. 

Durerea ei începe să iasă la suprafață, făcân- 
du-mi inima să se strângă ca într-o menghină. 

— Când m-am strecurat pentru prima oară din 
casă şi m-am întors a doua zi, mi-am dorit să fiu 
prinsă și pedepsită de către un tată. 

Îmi doream să mă duc la ea şi să o iau în braţe, să 
o asigur că e iubită și că poate avea tot ce își dorește. 
Dar sunt convinsă că m-ar respinge imediat. 

— Şi acum e aici și nu poate să spună nimic. Nu 
poate să facă nimic. 

— Ellie, distrugându-ţi viaţa nu o să îl faci mân- 
dru de tine, am spus încercând să o încurajez. 

— Indiferent de acţiunile mele, nu o să fie nicio- 
dată mândru de mine. 

Și-a întors capul spre mine și durerea de pe chi- 
pul ei m-a lovit direct în suflet. O lacrimă i s-a prelins 
pe obraz și mi-am simţit umerii grei. 

— Tu ești singura lui fiică, Robin. Eu nu am exis- 
tat niciodată pentru el. Și nici nu o să exist vreodată. 

S-a ridicat de pe scaun și a încercat să fugă de 
mine cât mai repede. Dar am oprit-o punându-i 
mâinile pe umeri, înainte să apuce să facă vreun pas. 

— Nu e adevărat. 

A încercat să se smulgă din strânsoarea mea, 
dar braţul ei luxat îi îngreunează situaţia. 

— Tata te iubește și e foarte mândru de tine, am 
încercat să o conving. 

Ellie a început a izbucnit în plâns, iar privirea ei 
tristă s-a transformat în furie. 

— Eşti o mincinoasă! Nu a vorbit niciodată 
despre mine și nu s-a interesat niciodată de mine, 
a început să tipe, împingându-mă de lângă ea. Dacă 
mă iubea, ar fi luptat mai mult pentru mine. Nu m-ar 
fi lăsat cu scorpia aia imbecilă și lipsită de inimă. 

Am tras-o în braţele mele și am ţinut-o strâns, în 
timp ce sora mea încerca să se elibereze. 

— Ellie, încetează să te mai autodistrugi, am 
spus cu lacrimi în ochi. Eşti sora mea și te iubesc. Am 
nevoie de tine. 

Într-un final a început să se mai domolească şi 
cred că în sfârșit am reușit să pătrund dincolo de 
zidul pe care l-a ridicat în jurul ei. 

Am sărutat-o apăsat pe creștetul capului și i-am 
simţit braţul liber înfășurându-se în jurul meu. 

— Ce s-a întâmplat, Ellie? 

A suspinat cu putere și a continuat să își țină 
capul pe umărul meu. 

— Nu mai contează, a șoptit cu fața ascunsă la 
pieptul meu. 

Nu am mai spus nimic, pentru că prefer să facem 
pași mici. Trebuie să mă apropii treptat de ea și nu să 
o calc mai tare pe nervi. Oricând poate să o ia razna 
şi să ne întoarcem de unde am plecat. 

— Ce bine că ai găsit-o! Am adus și eu soluția. 

Atât eu, cât și Ellie ne-am întors privirile spre ușă 
și l-am văzut pe soțul meu privindu-ne cu zâmbetul 
pe buze. A intrat în încăpere și l-a tras pe fratele lui 
mai mic după el. 

Hayden e copia fidelă a tatălui său. Același păr 
brunet, aceleași trăsături, aceeași constituție, ace- 
eași personalitate. Ochii lui sunt o combinaţie de 
căprui și verde, spre deosebire de verdele-intens din 
ochii soțului meu. 

Un alt contrast puternic între cei doi frați King 
e atitudinea. Caleb are un zâmbet care îi luminează 
întregul chip, în timp ce Hayden e morocănos și nu 
foarte prietenos. 

— Înainte să îţi faci vreo idee, eu nu o ajut pe ea 
cu nimic, a trântit-o imediat. 

— Nu aș avea nevoie de ajutorul tău nici dacă ai 
fi ultimul om de pe lume, a contracarat accidentata. 

Și uite cum viața mea se complică și mai tare, cu 
ăştia doi față în față. lar Caleb se distrează de minune 
pentru că mi-a făcut cu ochiul și s-a sprijinit de tocul 
ușii, așteptând spectacolul de circ. 

Când Ellie și Hayden sunt față în față, au loc 
războaie mondiale. lar ăsta cred că are numărul 9. 

— De asta încerci să intri în patul meu de fiecare 
dată când ai ocazia? Tu chiar nu poţi să accepți un nu 
drept răspuns? a spus cu o urmă de dezgust în glas. 

Ellie s-a apropiat ușor de mine și am văzut-o 
adoptând poziţia ei de ceartă. M-am uitat la soţul 
meu, iar el părea că se distrează copios, savurând 
spectacolul din jurul său. 

I-am scos pe cei doi afară din salon ca să nu îl 
supun pe tata la nebuniile lor. Poate că e inconștient, 
dar nu merită că doi idioţi să urle la patul său. 

— Eşti un bou cu diplomă și eu nu am de gând să 
merg cu tine nici până la colțul străzii. 

A trebuit să ascult schimbul lor de replici acide 
tocmai până în camera rezidenţilor de la etajul unu. 
Și, colac peste pupăză, Caleb a început să filmeze 
întregul eveniment de parcă ar fi fost un moment de 
încărcat pe Youtube. 

— Tata o să plătească bani grei ca să vadă asta, a 
adăugat cu un chicotit. 

— Ştii foarte bine că nu se înţeleg. De ce a trebuit 
să îl aduci pe Hayden? l-am întrebat în momentul în 
care am închis ușa. 

Înainte să îmi răspundă, un sunet strident m-a 
făcut să îmi întorc capul. Ellie încă are brațul întins și 
gâfâie, fiind complet nervoasă, în timp ce cumnatul 
meu privește plictisit cana sfărâmată de la picioarele 
sale. Sora mea tocmai a distrus cana preferată a regi- 
nei de gheață, iar acum eu o să trag ponoasele. 

— Eşti cel mai mare dobitoc! Nu pot să cred că 
eşti fiul unor oameni ca Savannah și Jaxon. 

— Nici eu nu pot să cred că ai același sânge cu 
Robin, a pufnit brunetul. Dar nu ar trebui să mă mire 

nimic. Doar Lindei îi place să umble din floare în 
floare și așchia nu sare departe de trunchi în cazul 
tău. 

Ellie a început să ţipe și să arunce în Hayden 
cu fiecare obiect pe care îl prindea în mână. Tableta 
Serenei, premiul de voluntariat al lui Gabe, rama cu 
citatul preferat al lui Caleb. Dacă ea nu e oprită și lui 
Hayden nu îi pune cineva un plasture pe gură, o să 
distrugă întreaga cameră. 

Dar soţul meu, în loc să împiedice uraganul, a 
început să râdă în hohote și continua să filmeze. 

L-am apucat furioasă de cămașă, reușind să îl 
întorc cu fața la mine. 

— O să îi desparțţi în această clipă, altfel o să 
mănânci numai orez fiert şi mazăre până când o să 
te constipi și nici mama laxativului nu o să te mai 
salveze, am mârâit spre el. 

Entuziasmul de pe chipul și din ochii lui au dis- 
părut instantaneu. A închis înregistrarea îmbufnat și 
s-a băgat între cei doi, încercând să calmeze spiritele. 

— Am pierdut ceva? 

Gabe s-a strecurat înăuntru și a fluierat discret 
când a văzut dezastrul de pe podea. S-a oprit lângă 
mine cu o pungă de chipsuri în mână, iar bucuria din 
ochii lui a dispărut când l-a văzut pe Caleb între cei 
doi lei. 

— O, haide! a spus ridicându-și o mână în aer. 
A trebuit să opresc o hemoragie la un fraier care a 
zburat într-un copac și acum pierd o noua ediţie din 
The King Show. 

Mi-am dat ochii peste cap și am simţit o durere 
puternică săgetându-mi tâmplele. M-am întors pe 

călcâie și m-am îndepărtat cât mai repede de acel 
balamuc în care intrasem ca ultima fraieră. 

— Sunt înconjurată de idioţi, am mormăit. 

— De cei mai buni idioţi, scumpo! a adăugat 
frumușelul strecurându-și capul pe ușă. 

Şi încep să regret în fiecare clipă acest lucru. 

Telefonul a început să îmi vibreze frenetic în 
buzunarul pantalonilor și m-am oprit pentru câteva 
secunde să îl scot. 

— Futu-i! 

Linda găsește cele mai proaste momente ca să 
mă sune. Dar de data asta poate să se ducă la dracu 
cu noul ei soț, pentru că eu nu am dispoziţia necesară 
să îi suport istericalele. 

Mi-am închis telefonul și l-am îndesat la locul 
lui, continuându-mi drumul spre camera de urgenţă. 

— Douglas! 

M-am oprit pe una dintre trepte scărilor interi- 
oare și am înjurat printre dinţi. Oare ziua asta poate 
să fie mai proastă de atât? 

Mi-am strâns pumnii pe lângă corp și m-am 
răsucit dând nas în nas cu regina de gheaţă. 

— Pacientul din salonul patru are nevoie să îi 
schimbi perfuzia. 

Am chicotit de nervi și mă străduiam din răspu- 
teri să nu o pocnesc. 

— E ziua mea liberă. 

M-am întors cu spatele la ea și am urcat o nouă 
treaptă, înainte să fiu oprită de vocea ei plină de 
invidie. 

— Cred că ai pierdutacest privilegiu din moment 
ce întreg personalul a trebuit să o caute pe surioara 
ta cea problematică. 

Mi-am închis ochii și mi-am impus să fiu fermă 
şi să nu cedez sub impulsul momentului. Oricâtă pu- 
tere ar avea Marc, nu cred că o să treacă cu vederea 
faptul că am luat-o la bătaie pe una dintre reziden- 
tele programului. 

— Vreau să te duci și să schimbi perfuzia aia 
chiar acum! 

Am tras aer adânc în piept și mi-am simţit umerii 
cutremurându-se. M-am întors cu fața la nemernica 
care încerca să îmi fure soțul și am simţit cum valul 
de furie pune stăpânire pe mine. 

— O să mă duc unde naiba am eu chef. Eşti 
foarte pricepută și cred că o perfuzie nu o să îţi dea 
bătăi de cap. 

Răceala de pe chipul ei și privirea încărcată de 
ură mi-au lăsat un gol în stomac, dar să fiu al naibii 
dacă o s-o las să vadă cât de tare mă afectează. 

Roșcata și-a arcuit buzele într-un zâmbet glacial 
și sunt convinsă că o să urmeze un atac demn de 
personalitatea ei de doi bani. 

— Crezi că tu conduci spitalul ăsta doar pentru 
că ești soția lui Caleb? Nu ești altceva decât o asis- 
tentă patetică care are impresia că se află deasupra 
tuturor. 

A urcat o treaptă, reușind să fie la aceeași înăl- 
time cu mine. Ne privim în ochi și sunt convinsă că 

— Cât crezi că o să mai fii doamna Caleb King? 
Când o să își ia examenul și o să urce mai sus în cari- 
eră, crezi că o să te mai țină lângă el? 

Ai rezistat perfect până acum. Nu ceda la final, 
Robin. 

— Caleb are nevoie de o femeie puternică și 
inteligentă lângă el. Cineva care are aceleași vise și 
aceeași pasiune pentru meseria lui. Nu are nevoie de 
o fostă dependentă de cocaină care nu face altceva 
decât să îi pună piedici. 

Nici nu am realizat când palma mea i-a atins 
obrazul iar sunetul s-a auzit ca un ecou în jurul 
nostru. Capul roșcatei s-a întors și pentru câteva 
secunde am crezut că și-a rupt și gâtul. 

Și-a acoperit pielea roșie și m-a privit complet 
surprinsă. Nu se aștepta la atacul acesta din partea 
mea și sinceră să fiu nici eu nu mă așteptam la izbuc- 
nirea asta. 

— Dacă ești atât de geloasă pe poziția mea în 
acest spital, ar trebui să fii extrem de atentă la cu- 
vintele tale. Nu știi nimic despre trecutul meu, am 
mârâit. 

Femeia mi-a aruncat o ultimă privire și a plecat. 
Mi-am ţinut spatele drept până când am auzit ușa 
închizându-se în urma ei, apoi am expirat zgomotos 
şi întregul meu corp a început să tremure. 

M-am așezat cu grijă pe una dintre treptele de 
beton și mi-am sprijinit coatele pe genunchi. 

Nu îmi vine să cred că ticăloasa asta știe cel mai 
întunecat secret al meu. Secretul care m-a adus în 
fața avocatului Jaxon King. 

— Bea asta. 

Mi-am ridicat capul și am văzut paharul alb din 
care ies aburi. Lichidul maroniu pare foarte intere- 
sant şi probabil mi-ar mai îndepărta din amorțeală, 
dar stomacul meu nu cred că ar putea să îl tolereze. 

Bărbatul și-a tras unul din scaunele de metal şi 
s-a așezat în fața mea. 

Arată perfect în costumul lui albastru, cu cravata 
lejeră în jurul gâtului și părul aranjat cu minuţiozi- 
tate. Nu am crezut că o să îl cunosc vreodată pe Jaxon 
King, mai ales în situația asta. 

— Nu e prea plăcută circumstanţța în care ne-am 
cunoscut, Robin. 

Continui să îmi frâng mâinile în poală și să îmi 
muşc ușor buza de jos. Îmi e ruşine să mă uit în ochii 
acestui bărbat. 

Sunt în închisoare de trei zile, cu aceiași blugi 
rupti și jerpeliți pe care îi port de doi ani. Același 
hanorac negru cu trupa Aerosmith pe care ultimul soț 
al mamei mele mi l-a făcut cadou. Părul meu e murdar 
și gras, iar în acest moment aș da orice ca să dispar. 

— Sunteţi avocatul meu? 

— Ai nevoie de un avocat, Robin? 

Am pufnit în râs și mi-am ridicat capul privindu-l 
în ochi. Nu are niciun zâmbet pe buze, ochii lui nu 
sclipesc de bucurie și mai mult ca sigur nu are chef de 
glume. 

Partea proastă e că eu cam am, mai ales după 
trei zile închisă între trei pereți și gratii, ascultând 

— La drept aveți și curs de psihologie inversă? Ar 
trebui să mă pună în poziția de victimă și să îmi plâng 
de milă, nu? am spus legănându-mă cu scaunul. 

Bărbatul și-a sprijinit spatele de barele de metal, 
lăsându-și una dintre mâini pe masa de lemn. Nu spune 
nimic. Nu îmi răspunde la întrebare, nu încearcă să 
îmi pună altă întrebare. Pur și simplu mă privește cu 
milă și începe să mă calce pe nervi. Rău de tot. 

— Doar spune-mi câţi ani am de făcut și pleacă, 
am spus încercând să par nepăsătoare. 

A tras aer în piept și s-a întins după paharul de 
cafea de care nu mă atinsesem. 

— Eşti conștientă de rahatul în care te-ai băgat. 

Nu cred că o să uit vreodată. 

— Tatăl tău e foarte dezamăgit de tine, Robin, a 
adăugat. 

Mi-am întors capul spre peretele gri și mi-am 
închis ochii ca să nu plâng. Gândul la tata e ca un 
chibrit care aprinde fitilul lacrimilor și Dumnezeu îmi 
este martor ca am plâns fără oprire din clipa în care 
am văzut mașina poliției. 

— Dar chiar și așa, nu vrea să rămâi aici, a spus 
sorbind din paharul de carton. 

Mi-am mușcat buza de jos și am suspinat, în timp 
ce o lacrimă a reușit să se prelingă pe obrazul meu. 

— Și îmi pare nespus de rău să îl dezamăgesc. 

Mi-am întors capul atât de brusc, încât mi-am 
auzit câteva oase trosnind. 

Jaxon King mă priveşte complet indiferent, fără 
nicio urmă de amuzament pe chip, în timp ce își savu- 
rează cafeaua. 

— Vrei să spui că nu o să mă scoţi de aici? 

S-a uitat în paharul lui de carton, învârtindu-l 
între degete și probabil jucându-se cu vreo ultimă 
picătură de cafea. 

În cele din urmă a lăsat nenorocitul de pahar pe 
masă și a putut să mă privească în ochi. 

Nu am crezut că un simplu cuvânt putea să îmi 
facă inima să se oprească. Mâinile mi s-au strâns în 
jurul genunchilor și pentru o secundă am crezut că 
rotula mea se transformase în gelatină. 

Mi-am deschis gura și am tras aer în piept, încer- 
când să nu îmi pierd complet minţile. 

— Nu o să te scot de aici pentru că nu meriţi, 
Robin. Doar pentru că tatăl tău are nevoie de asta, 
nu înseamnă că şi tu ai nevoie de acest lucru. Meriţi 
această pedeapsă pentru porcăria pe care ai făcut-o. 

Mi-am lăsat capul în jos și mi-am închis ochii, 
strângându-i cu putere. 

— Tatăl tău merita lovitura asta? După câte 
sacrificii a făcut pentru tine? 

Lacrimile mele au început să curgă, iar eu mă 
simţeam prea înfrântă ca să le mai opresc. Jaxon King 
a reușit să îmi străpungă zidul și să ajungă exact în 
inima mea. 

— Ai lăsat o viperă ca Linda să îţi pătrundă în 
creier și să distrugă tot ce a construit tatăl tău. Habar 
nu ai cât de nefericit este, a spus cu amărăciune în 
glas. Tu ai crezut că reușești să îţi refaci relaţia cu 
mama ta, dar el a ştiut mereu că te îndrepţi spre 
pierzanie. lar faptul că te afli aici, cu un dosar penal 
pe rol și cu mama ta departe în Europa, demonstrează 
punctul de vedere al tatălui tău. 

S-a ridicat în picioare și și-a încheiat sacoul, pri- 
vindu-mă cu indiferență și aroganță. 

— Am încercat să o contactez pe mama ta, dar nu 
e disponibilă. Sper să te scoată cât mai repede de aici. 

Și-a luat servieta și s-a îndreptat spre ușă. Dar 
înainte să atingă clanța, m-am pus între el și ușă și 
m-am uitat în ochii lui, mai hotărâtă ca niciodată. 

— Nu pleci nicăieri până nu mă scoţi din rahatul 
ăsta, domnule King. 

A zâmbit şi s-a dat un pas în spate. 

— Nu am niciun motiv să fac asta, domnişoară 
Douglas. 

Mi-am îndreptat spatele și l-am privit hotărâtă, 
dorindu-mi să fiu la fel de credibilă ca flacăra furiei 
din sufletul meu. 

— Nu ai nevoie de un motiv, pentru că eu sunt mo- 
tivul. O să te fac să îţi înghiţi fiecare cuvânt, împreună 
cu părerea ta de rahat despre mine şi cu atitudinea de 
avocat de bani gata. 


Jaxon King a început să râdă cu putere și zece 
minute mai târziu eram în mașina lui în drum spre 
casa tatălui meu. 


Relația mea cu Jaxon s-a schimbat radical după 
acel eveniment nefericit. lar căsătoria cu Caleb nu 
a făcut altceva decât să mă apropie și mai tare de 
familia King. Dar, aparent, căsnicia nu m-a apropiat 
și de bărbatul pe care îl iubesc. 

— Eşti sigură ca nu o să vă încurc? 

Mi-am scos capul din dulap și i-am zâmbit suro- 
rii mele. 

— Nu prea ai încotro. 

Am scos un cearșaf alb și m-am apropiat de 
patul din camera de oaspeţi. Ellie continuă să stea 
sprijinită de tocul ușii cu mâinile la spate. Poziţia ei 
mă duce cu gândul la un copil mic care tocmai a fost 
pedepsit. 

— M-aș putea întoarce la mama, a spus cu o 
voce slabă. 

Am desfăcut cearșaful și l-am întins pe pat, 
abținându-mă să înjur cu voce tare. Numai gândul la 
acea femeie îmi declanșează criză de nervi. 

— Linda se întoarce tocmai săptămâna viitoare. 
Şi nu am de gând să te mai las în preajma ei. 

Am netezit materialul alb și m-am întors în du- 
lap pentru a scoate pernele. 

— M-a sunat mai devreme. 

M-am oprit pentru câteva secunde înainte să 
pun pernele pe pat și am oftat. 

— Lasă-mă să ghicesc ce ţi-a spus: că o să te 
scoată, a cincea oară, din testament dacă ajunge la 
un nou divorţ din cauza ta. 

Bruneta a început să chicotească și s-a apropiat 
de mine. A luat o pernă în mâinile ei și m-a privit în 
ochi. 

— Asta a fost acum trei luni când i-am epuizat 
noul card. Acum probabil m-ar fi ameninţat din nou 
cu internatul, a spus trăgând de pernă. 

— Doar probabil? 

A ridicat ușor din umeri și s-a întors cu spatele 
la mine, aruncând perna direct pe pat. 

— Nu i-am răspuns, a spus simplu. 

M-am uitat la ea uimită, clipind de câteva ori. 
Asta e ceva nou cu siguranță. Linda a avut o influență 
proastă asupra mea, dar influenţa asupra surorii 
mele a fost dusă la extrem. Mai ales că a reușit să o 
prostească de la o vârstă fragedă. 

— Chiar dacă nu te văd, pot să îți simt șocul. 

S-a întors și un zâmbet trist îi arcuiește buzele, 
iar ochii ei și-au pierdut de mult strălucirea. 

— Am terminat-o cu Linda. Definitiv, a promis. 

Degetele mi s-au strâns în jurul pernei și un sen- 
timent de victorie mi-a cuprins întregul suflet. Am 
aruncat perna pe pat și am strâns-o pe sora mea în 
braţe înainte să apuce să mă vadă cu lacrimi în ochi. 

— Sunt mândră de tine, Ellie. 

Chicotitul ei drăgălaș mi-a încântat urechile și 
i-am simțit braţele în jurul meu. 

— Nu ai idee cât timp am așteptat să aud cuvin- 
tele astea. 

Am început amândouă să plângem și am rămas 
îmbrăţișate pentru ceva timp. Ne împărtășim ofurile, 
încercând să ștergem greșelile din trecut care ne-au 
ținut departe una de cealaltă. 

Mi-am dorit pentru mult timp să o scot pe sora 
mea din ghearele acelei nemernice. Dar lupta mea 

a fost mereu inutilă pentru că Ellie era minoră, iar 
custodia o deținea Linda. 

— Vreau să îmi continui facultatea. 

Dacă fata asta nu se oprește, o să mă facă să 
inund întregul apartament şi apoi o să am de furcă 
cu Caleb. 

M-am dat un pas în spate și mi-am șters lacrimile. 

— Am de gând să îi arăt ticălosului ăluia că pot 
să termin o facultate din Ivy League, a spus cu o 
scânteie de furie în ochi. 

Cred că abia acum îmi dau seama cum funcţio- 
nează planul soțului meu. 

Şi-a luat valiza de lângă ușă și a pus-o pe pat, 
deschizând-o cu furie. 

— Crede că e singurul inteligent care poate să 
termine o facultate renumită? 

Toată timiditatea ei și rușinea s-au evaporat 
când a început să se gândească la cumnatul meu și la 
atitudinea lui ostilă față de ea. 

Relația dintre Ellie și Hayden e foarte ciudată, 
iar eu una nu pot să o înțeleg deloc. 

Când s-au cunoscut, am văzut atracția pe care 
o aveau unul față de celălalt, atracţie care îmi pare 
mult mai puternică în acest moment. Hayden s-a bă- 
tut de câteva ori ca să o salveze pe Ellie din belelele 
ei obișnuite. 

Dar când ea a fugit în Europa cu contractul de 
model, a început războiul între ei. Hayden s-a trans- 
format dintr-un bărbat înțelegător, care făcea orice 
ca să o știe în siguranţă, într-un tiran care nu face 
altceva decât să o rănească cu fiecare ocazie ce se 
ivește. 

lar acum Ellie începe să riposteze și nu cred că 
el se va aștepta la asta. 

— Ce s-a întâmplat între tine și el? 

S-a oprit din despachetat, dar nu și-a ridicat 
capul ca să mă privească. Își ține sutienul în mână 
și își plimbă degetul mare pe materialul acoperit cu 
dantelă. 

— Nimic, a spus după o pauză lungă. 

A continuat să își scoată lucrurile din valiză, 
atitudinea ei furioasă diminuându-se. 

Am preferat să tac de gură și să nu o forțez. O să 
îmi spună când o să fie pregătită, iar eu nu o să forțez 
lucrurile. Dar asta nu înseamnă că nu pot încerca să 
obțin informaţiile pe care le vreau de la Hayden. 

Am auzit ușa de la apartament și am ascultat 
cu atenție sunetele de la parter. Se auzea doar vocea 
soțului meu, iar asta înseamnă că regina de gheață a 
rămas în castelul ei înghețat. 

— Te las să te instalezi. O să pregătesc cina în 
câteva minute. 

— Nu o să rămân la cină, m-a anunţat cu zâmbe- 
tul pe buze. 

M-am uitat la ea nedumerită și un sentiment de 
panică începea să îmi neliniștească gândurile. 

— Nu fac nimic rău, Robin, m-a asigurat. Mă duc 
la agenţie să discut cu fostul meu manager despre o 
posibilă revenire. 

Mi-am dat o șuviță de păr după ureche fără să 
îmi iau ochii de la sora mea. 

— Credeam că ai renunţat la viața de model. 

Și-a închis valiza și a băgat-o sub pat, zâmbind. 

— Am luat o pauză, a recunoscut. Și în plus, am 
nevoie de o slujbă ca să îmi pot plăti facultatea. 

În acest moment, mi-aş dori să dispun de banii 
pe care mama mea îi aruncă pe nimicuri şi să o ajut 
pe sora mea. Dar sunt mândră că încearcă să se 
descurce de una singură și nu vrea să depindă de 
altcineva. 

— Ştii că poţi oricând să îmi ceri ajutorul, nu? 

Ellie a zâmbit și s-a sprijinit de umărul meu cu 
una din mâinile sale lungi. 

— Stiu, Robin. Dar momentan am nevoie să fac 
asta de una singură. 

Am zâmbit la rândul meu și am lăsat-o singură. 
Îmi vine greu să cred că s-a maturizat atât de mult 
într-un timp atât de scurt. Până acum trei luni făcea 
ce își dorea fără să se gândească la consecințe. lar 
acum vrea să fie independentă și să se descurce pe 
picioarele ei. 

l-am zâmbit larg și am început să cobor treptele 
de lemn ale apartamentului. M-am dus în bucătărie 
și l-am văzut pe soțul meu sprijinit de unul dintre 
colțurile insulei negre, cu telecomanda în degete. 

— Cum se simte pitica? 

Am trecut pe lângă el, abţinându-mă cu greu să 
îmi înfășor mâinile în jurul gâtului său și să strâng cu 
toată forța pe care o am. 

— Tocmai a început să se instaleze. 

— Hayden i-a dat impulsul potrivit, nu? 

Cuvintele lui m-au făcut să zâmbesc şi, pentru 
o clipă, ticăloşia făcută de el a dispărut din mintea 
mea. 

— Crezi că e bine să îi întărâtăm? 

— Ceva s-a întâmplat cu ei, a spus cu zâmbetul 
pe buze. Hayden nu a vrut să îmi spună nimic și sunt 
convins că nici Ellie nu și-a dat drumul la gură. 

Am dezaprobat din cap și am deschis frigiderul. 

— O să se dea pe brazdă în curând, m-a asigurat. 
Mai ales că mama l-a cam forțat să aibă grijă de ea. 

Mi-am luat ingredientele din frigider și le-am 
lăsat pe insula de marmură. Caleb continuă să fie 
atent la programele de la televizor, zâmbind. 

— O s-o aducem pe calea cea bună, Robin. Și 
peste zece ani o să râdem de prostiile lor. 

M-am îndreptat spre unul dintre dulapuri și am 
văzut setul nou de pahare pe care l-am cumpărat 
acum câteva săptămâni. 

Cuvintele lui nu fac altceva decât să îmi inducă o 
stare de confuzie. Îmi dă impresia că are de gând să 
fie alături de mine toată viaţa, dar acțiunile lui sunt 
complet diferite. Își petrece mai mult timp cu Paige 
decât cu mine și mai nou îi dezvăluie și viaţa mea 
personală. 

— Eşti bine? 

Mi-am întins mâna după unul dintre pahare 
și degetele mele s-au strâns în jurul cristalului 
transparent. 

— lubito? 

M-am întors brusc și am aruncat cu paharul 
spre el, dorindu-mi să îl nimeresc. Dar nemernicul 
s-a ferit la timp, iar paharul meu cel nou s-a izbit de 
perete și s-a sfărâmat. 

— l-ai spus lui Paige despre dependenţa mea? 

Roșcatul s-a ridicat în picioare și m-a privit cu 
gura căscată. Mâna mea a apucat încă un obiect și 
nici măcar nu m-am uitat la el înainte să îl arunc. 

— Chiar atât de tare îţi dorești să mă scoţi din 
viața ta? am început să ţip. 

— Despre ce naiba vorbeşti? 

Uneori poate fi un actor atât de bun. Acum se 
preface că nu are nici cea mai mică idee la ce mă 
refer. 

— Credeam că viața noastră e privată, Caleb. 
Cum ai putut să îi spui acelei scorpii cel mai întune- 
cat secret al meu? 

Mi-am întins din nou mâna, iar soţul meu a ţâșnit 
de lângă insulă, apropiindu-se fulgerător de mine. 
Înainte să îmi fac avânt, m-a prins de încheietură și 
m-a făcut să scap obiectul din mână. 

— Nu sunt ținta ta la darts, a mârâit. 

— Nici eu nu sunt gluma preferată pe care să i-o 
spui lui Paige Wild, am spus scrâșnind din dinți. 

Mi-am smuls mâna din strânsoarea sa și m-am 
îndepărtat de el. Îmi e frică să nu reacţionez prea 
violent dacă stau foarte aproape de el. 

— Îţi mai repet, nu am nicio idee despre ce naiba 
vorbeşti. 

— Vorbesc despre faptul că i-ai spus acelei 
nemernice că am stat în închisoare și am avut o 
dependență de droguri. 

A rămas cu gura deschisă, incapabil să articu- 
leze un singur cuvânt. Pare atât de nevinovat și de 
neștiutor, încât îmi vine să urlu. 

— Nu i-am spus nimic lui Paige în legătură cu 
tine. 

Am pufnit în râs și am început să îmi lovesc 
unghiile de blatul insulei. 

— Eşti așa un mincinos! am pufnit nervoasă. 

— Nu sunt singurul în spital care îţi cunoaște 
trecutul, Robin. De ce crezi că eu sunt cel care i-a 
spus? 

— Pentru că tu ești cel care i-o trage, am spus-o 
în cele din urmă. 

Pronunţarea acestor cuvinte cu voce tare îmi fac 
inima să bubuie de durere. M-am uitat la soţul meu, 
care e mai uimit decât niciodată, și îmi doresc atât de 
mult să îl pocnesc și să îl rănesc exact cum m-a rănit 
și el pe mine. 

— Crezi că am o aventură cu Paige? a șoptit 
șocat. 

— Nu ai? 

A tras aer în piept și s-a apropiat de insulă. Și-a 
sprijinit mâinile de marginea ei și acum suntem unul 
în fața celuilalt. 

— Nu te-am înșelat niciodată, Robin. Nu am de 
gând să îţi plătesc cu aceeași monedă. 

Asta a fost o lovitură sub centură care mi-a lăsat 
un gol în stomac. El încă are impresia că mă culc cu 
Peter. Același Peter pe care l-a epuizat cu gardă după 
gardă, pacient după pacient. 

— Credeam că am lămurit acea discuţie. 

A zâmbit și s-a aplecat peste insulă. 

— Doar pentru că mi-ai închis gura cu sex, asta 
nu înseamnă că am lămurit discuţia, a spus pe un ton 
rece. 

— Caleb, mă cunoşti cel mai bine dintre toți. 
Uită-te în ochii mei și spune-mi că m-am culcat cu 
Peter Howard, am spus aplecându-mă spre el. 

Ne-am uitat unul în ochii celuilalt pentru câteva 
clipe, apoi soțul meu a scos o înjurătură și și-a lăsat 
capul între umeri. 

— De ce crezi că eu te-am înșelat cu Paige? 

Am ridicat din umeri și am așteptat să își în- 
toarcă privirea spre mine. 

— Pentru că are aceleași idei ca și tine, preferi 
să îți petreci timpul cu ea și pentru că târfa mi-a 
spus-o în față. 

Nu a spus nimic, probabil pentru că nu mai știe 
ce să spună. Doar mă privește în ochi fără să ros- 
tească vreun cuvânt. 

Am profitat de liniștea asta și m-am apropiat de 
el. Nu s-a mișcat din poziţia lui și abia când am ajuns 
lângă el am văzut cât de încordat e. 

Mi-am pus mâna pe umărul său și, pentru o 
clipă, am crezut că am atins o piatră care putea să se 
sfărâme în orice clipă. 

— Caleb, am șoptit. 

A oftat adânc și s-a întors cu faţa la mine. Mi-am 
înfășurat mâinile în jurul taliei sale și mi-am dat 
capul pe spate pentru a mă putea uita în ochii lui. 

— Am pierdut atât de multe în viața asta. Nu 
vreau să te pierd și pe tine. 

M-a prins de coapse și m-a ridicat la pieptul său, 
aşezându-mă pe blatul insulei privindu-mă serios în 
ochi. Și-a așezat mâinile de o parte și de cealaltă a 
trupului meu, prinzându-mă ca într-o capcană. 

— Ți-am dat vreun motiv să mă pierzi? 

Mi-am strâns buzele ca să nu îi răspund. El pro- 
babil mi-a înțeles gestul și a înjurat în barbă. 

— Ştiu că nu am fost cel mai dedicat soţ în 
ultimul timp, dar asta nu înseamnă că o să mă înde- 
părtez vreodată de tine. 

Mi-a dat o șuviță de păr după ureche, și cu dege- 
tul mare mi-a mângâiat obrazul. 

— Robin, nu o să mă pierzi niciodată, m-a asi- 
gurat. Chiar dacă relația noastră a început greșit, te 
iubesc și nu o să las pe nimeni să intervină între noi. 

— Nici măcar pe Paige Wild? 

Şi-a arcuit buzele într-un zâmbet și m-a sărutat 
pe vârful nasului. 

— Mai ales pe una ca Paige Wild. 

Am zâmbit și am simţit cum cuvintele sale îmi 
îndepărtează gheara din jurul inimii. Dar pot să am 
încredere completă în el? Sau în promisiunile lui? 

— Să îți amintești asta data viitoare când o să îţi 
spună că am pocnit-o. 

S-a uitat în ochii mei și a început să râdă. M-a 
strâns în brațe, lăsându-și nasul în părul meu. 

— Să nu te schimbi niciodată, Robin. Te iubesc 
exact aşa cum ești tu. 

Şi-a retras capul și m-a sărutat tandru pe buze. 

— Nu o să te las niciodată să pleci. Nici dacă 
mi-ai cere aşa ceva. 

Şi-a unit buzele cu ale mele și m-a făcut să uit 
complet de Paige și de încercarea ei de a-mi distruge 
căsnicia. 

Mi-am pus mâinile în jurul gâtului său, reușind 
să îl trag mai aproape de mine. Cu fiecare atingere îl 
simt mai aproape de mine și speranța începe să îmi 
încălzească inima. 

— Bună dimineața, scumpo! 

I-am zâmbit Octaviei și mi-am potrivit ecusonul 
pe gulerul uniformei. 

— Sper că ești pregătită, pentru că e destul de 
multă agitație. 

Am zâmbit și am întins mâna după una din ta- 
bletele pline cu diagnosticele pacienților. 

— Camera patru. 

Mi-am dat părul pe spate și am tras aer adânc 
în piept înainte să deschid ușa salonului. Patul era 
ocupat de o fetiță de zece ani, care avea o rană des- 
chisă pe frunte. Avea niște ochi căprui erau mari și 
speriați, iar pumnul ei micuț strângea cearșaful cu 
care era acoperită. 

M-am uitat în tabletă după numele ei înainte să 
încep să-i vorbesc. După ce am citit motivul pentru 
care se află aici, am lăsat tableta pe marginea patului 
și mi-am luat o pereche de mănuși chirurgicale de 
unică folosinţă. 

— Bună, Julie! Eu sunt Robin și o să mă ocup de 
mica rană de pe fruntea ta, bine? 

M-am uitat la ea și am zâmbit, dar micuța nu 
a scos niciun sunet. Doar a aprobat din cap și am 
văzut-o cum tremura toată din cap până în picioare. 

— Vrei să îmi spui ce s-a întâmplat? 

Am luat sticla cu dezinfectant, câteva beţișoare 
şi copcile de care aveam nevoie să îmi termin treaba. 
Am așezat obiectele pe tava argintie de lângă pat și 

mi-am tras unul dintre scaunele rotunde, așezân- 
du-mă lângă fetiță. 

— M-au împins. 

Am desfăcut sticla de betadină, am luat unul 
dintre beţele de plastic și am îmbibat vârful acoperit 
cu vată în soluția maronie. 

— Cine te-a împins? 

Am atins-o cu blândeţe, dar micuța a tresărit şi 
m-a făcut să mă opresc pentru câteva clipe. 

— Acum eşti în siguranţă, Julie, i-am promis. Nu 
o să pățești nimic rău, dar trebuie să mă lași să am 
grijă de tine, bine? 

Se uită în ochii mei fără să clipească și frica 
începe să-i dispară puțin câte puțin din privire, dar 
nu complet. Am continuat să îi șterg rana, iar micuța 
părea că devine din ce în ce mai relaxată. 

— Băieţii ăia răi, a spus cu o voce slabă. Mereu 
mă împing și mă lovesc. 

M-am oprit brusc și m-am uitat cu atenţie la 
pacienta mea. E mult prea mică să fie supusă unor 
astfel de tratamente, dar se pare că unii copii nu ţin 
cont de nimic când vine vorba de răutate. 

— Ți-au spus vreodată de ce o fac? 

Degetele i s-au strâns mai tare în jurul cearșa- 
fului și suspinul prelung care i-a scăpat din adâncul 
pieptului aproape că i-a zguduit tot trupul firav. 

— Îmi spun mereu că sunt urâtă și că nu merit să 
fiu colega lor. Au spus că locul orfanilor e la orfelinat, 
nu la ei în școală. 

Fetița asta este departe de a fi urâtă. Are un păr 
castaniu bogat, ondulat și cu câteva reflexii blonde. 
Ochii ei căprui și migdalați te fac să zâmbești imediat. 

Pielea ei albă te trimite cu gândul la prinţesele din 
povești, iar trăsăturile feței o s-o transforme într-o 
adevărată frumuseţe când va fi mare. 

— Cât de des te lovesc, Julie? 

Micuța a ridicat din umeri și s-a uitat în ochii mei, 
făcându-mă să înghit în sec. Durerea din privirea ei 
e de-a dreptul copleșitoare și în momentul acesta nu 
îmi doresc decât să îi torturez pe acei băieţi care i-au 
provocat asta. 

— De cele mai multe ori o fac în pauza de prânz, 
pentru că şi profesorii i-au prânzul și nu sunt foarte 
atenţi la noi. 

— Asta s-a întâmplat și azi? 

A dezaprobat din cap. 

— Săptămâna aceasta a fost rândul meu să am 
grijă de mascota clasei, țestoasa Willy. Îi dădeam 
de mâncare, iar ei m-au încolţit și au început să mă 
împingă de la unul la celălalt. Unul dintre ei mi-a pus 
piedică și m-am lovit de colțul băncii. 

— Şi apoi te-ai trezit aici. 

Julie a aprobat din cap, iar eu mi-am strâns cu 
putere pumnul, dorindu-mi cu ardoare să îi am pe 
acei ticăloși în fața mea. 

— Uite, Julie trebuie să... 

— Mişcă-te mai repede! Avem alți pacienţi mai 
importanți. 

Mi-am strâns mâna liberă în jurul scheletului 
metalic al patului și am înjurat în gând. Mi-am întors 
capul și am privit-o pe regina de gheață direct în 
ochi. Stă în ușă și mă privește cu aroganță. Numele ei 
e brodat pe halatul ei alb şi e foarte mândră de noua 
ei achiziţie. 

73 


Ivo Dima Iubiri de neuitat 


— Ştiu foarte bine ce am de făcut, am mârâit la 
ea. 

— Nu s-ar zice. Cred că e mai bine să termin eu 
aici. 

A făcut un pas spre pat, dar m-am ridicat în 
picioare și am oprit-o cu un singur cuvânt. 

— Nu! 

S-a dat un pas înapoi de parcă aș fi lovit-o, iar 
reacția ei îmi oferă o satisfacție imensă. 

— Pot să mă ocup și singură de pacienta mea, 
am adăugat pe un ton amenințător. 

Ne-am uitat una la cealaltă timp de câteva se- 
cunde, apoi roșcata s-a întors pe călcâie și a trântit 
ușa în urma ei. Am tras aer în piept și am numărat 
în gând până la zece, reușind să mă calmez. M-am 
întors la Julie și am terminat de curățat rana. 

— Trebuie să înveţi să te aperi, Julie. Nu poți 
să îi lași să te trateze ca pe o jucărie de fiecare dată 
când au ei chef. 

Am început să îi pun copcile fără să îi provoc 
prea mult disconfort. 

— Încearcă să descoperi care sunt slăbiciunile 
lor și să îi ataci și tu. 

— Reed adoră fotbalul. Își aduce mingea de 
fotbal cu autograf peste tot cu el. 

Am zâmbit și, după ce mi-am terminat treaba, 
i-am dat o șuviță de păr după ureche. 

— Ai prins ideea, pitico. Acum ai grijă ca și ei să 
înțeleagă. 

Un zâmbet uriaș i-a arcuit buzele, luminându-i 
întregul chip. Înainte să plec din salon, am cunoscut-o 

şi pe mama lui Julie, care a venit într-un suflet lângă 
fetița ei. 

Am aflat că tatăl lui Julie a murit în Irak acum 
cinci ani, iar cele două încearcă să se descurce sin- 
gure de atunci. 

Am părăsit salonul și m-am îndreptat spre biroul 
Octaviei, completând restul informaţiilor în tabletă. 
Am aruncat o privire spre salon și am văzut-o pe 
Julie în brațele mamei ei, zâmbind fericită. 

În astfel de momente, mă întreb cum m-aș 
descurca ca mamă. Cum aș putea să îmi protejez 
propriul copil și să nu las pe nimeni și nimic să îl 
rănească? 

— E o scenă foarte dulce, nu? 

Am continuat să zâmbesc și i-am înmânat 
tableta șefei mele, sprijinindu-mă cu coatele de su- 
prafaţa plată. 

— Ce mai face Ellie? 

— Încearcă să supravieţuiască fără ajutorul 
nimănui. Şi sunt foarte mândră de ea. 

Octavia mi-a făcut cu ochiul și a pus mâna 
pe telefonul care sună aproape încontinuu de 
azi-dimineaţă. 

— Vreau să vorbesc cu tine, doamnă King. 

Vocea imposibil de confundat a rivalei mele m-a 
făcut să oftez cu putere și m-am întors cu fața la ea. 
Părul ei roșcat e acum prins în coadă și și-a comple- 
tat ținuta cu un stetoscop în jurul gâtului. 

— E prima și ultima oară când îmi dai ordine în 
fața unui pacient. Ai înțeles? 

Chiar nu pot să am și eu o zi liniștită fără să mă 
duelez cu toată lumea? 

— Cred că sunt destul de capabilă să aplic niște 
copci. Nu trebuie să fiu doctor ca să fac asta. 

Femeia și-a pus mâinile în sân și mai are puţin și 
explodează de nervi. 

— Atâta timp cât mă ocup de camera de ur- 
genţă, faci ceea ce spun eu, fără a mă pune în situații 
stânjenitoare. 

— Dacă ai învăţa să mă respecţi, poate nu ai mai 
fi pusă în situaţii stânjenitoare, doctore Wild. 

Am luat noua tabletă pe care Octavia a pus-o 
lângă mine și am vrut să scap cât mai repede de re- 
gina de gheață. Dar mâna ei s-a oprit pe braţul meu 
exact în momentul în care aproape reușeam să trec 
de ea. 

— Tu nu meriţi respectul nimănui. Te afli în 
poziția asta pentru că ești căsătorită cu unul dintre 
proprietarii spitalului. 

Tonul ei devine din ce în ce mai agresiv și deja 
atrăgea privirile celorlalți asupra noastră. Colegele 
mele încercau să își vadă fiecare de ale lor, dar asta nu 
le-a oprit să tragă cu ureche la conversaţia noastră. 

Octavia deja e complet acaparată de noi și, după 
privirea ei, mai mult ca sigur chemase cavaleria. 

— Eşti o asistentă mediocră, care habar nu are 
ce înseamnă să muncești. Cred că toate colegele tale 
și-ar dori un soț bogat care să le cumpere un loc de 
muncă. 

Mi-am strâns degetele pe dispozitivul electronic 
și mă abțineam cu greu să o lovesc cu el. 

— Te faci de râs, Paige, am spus cu un oftat. 
Oprește-te înainte să fie prea târziu. 

— Ar trebui să ai puțină decenţă și să pleci de 
aici. Nu meriţi slujba asta, nu meriţi nimic din ce ai. 

Am pufnit în râs și am început să ignor toată 
audiența care s-a strâns în jurul nostru. Cu coada 
ochiului i-am văzut pe Serena și Gabe oprindu-se 
lângă Octavia și știam că nu mai durează mult până 
când avea să își facă apariţia și Caleb. 

— Şi vrei să spui că tu meriți? 

M-am apropiat de roșcată și m-am uitat în ochii 
ei furioși, abținându-mă să îi râd în faţă. 

— Când m-am angajat în spitalul ăsta, am fă- 
cut-o pentru a-i ține locul tatălui meu. lar Caleb a 
fost furios pe mine pentru că nu i-am spus nimic. Tu 
ai ajuns aici pentru că te-ai gudurat în facultate pe 
lângă Caleb și Gabe. 

Fluieratul ușor al prietenului meu mi-a dat 
impulsul necesar să merg mai departe. Armura ei 
începea să crape și asta doar din câteva cuvinte. 

— Ai încercat să îmi pui bețe în roate și să mă 
dai afară încă din prima clipă în care am început să 
lucrăm amândouă. Tu ești cea care încearcă să se 
bage în patul soțului meu pentru un post mai bun. 

A înghiţit în sec și a aruncat o privire uşor speri- 
ată în spatele meu. Probabil Caleb e acolo și nu vrea 
să se umilească în fața lui. 

— Nu o să se întâmple asta, Paige. Nu o să 
pui mâna nici pe soțul meu și nici pe spitalul ăsta. 
Indiferent pe cine ai încerca să calci în picioare, o să 
dai greș mereu. 

Am lăsat tableta pe masa Octaviei și m-am înde- 
părtat de tot acel spectacol, trecând pe lângă soțul 
meu și pe lângă bunicul lui. M-am îndreptat spre lift 
și am urcat până la ultimul etaj al clădirii. 

Am nevoie de singurul loc în care puteam să îmi 
eliberez toate frustrările. 

Am împins ușa scărilor și am urcat treptele câte 
două până am ajuns pe acoperiș. Vântul e destul de 
puternic astăzi și, când mi-a atins fața, am simţit o 
eliberare. 

Am început să mă plimb ca un leu în cușcă și am 
lovit cu piciorul o doză de aluminiu căzută pe jos. 

— Mama naibii de treabă! 

Mi-am trecut mâinile prin păr și am oftat cu pu- 
tere. Nu știu cât o să mai pot să îi fac faţă. Ticăloasa 
reușește să mă calce pe bătături în fiecare zi. Nu 
îmi mai vine în minte nicio strategie, nici măcar o 
singură idee despre cum să scap de ea. 

— Robin! 

Mi-am întors capul și l-am văzut pe soțul meu 
apropiindu-se de mine. Mi-am dat ochii peste cap și 
am tras aer adânc în piept, pregătită pentru încă o 
confruntare pe ziua de azi. 

— Ce s-a întâmplat mai devreme? 

Am pufnit în râs și m-am uitat la el. 

— De ce nu te duci să o consolezi pe partenera 
ta dragă? 

O scânteie de furie s-a aprins în ochii lui și cred 
că nu ar trebui să întind coarda foarte mult. 

— Lasă ironia la o parte și spune-mi ce s-a 
întâmplat. 

Mi-am pus mâinile în buzunarele uniformei și 
mi-am mușcat buza de jos. M-am sprijinit cu spatele 
de balustrada de metal și am ridicat ușor din umeri. 

— M-am săturat de încercările ei patetice de a 
mă călca în picioare. lar acum am ripostat, iar ea a 
încercat să mă transforme într-un animal de circ. 

Bărbatul s-a oprit în fața mea, încrucișându-și 
mâinile la piept. 

— De ce ai spus de față cu toată lumea că în- 
cearcă să se culce cu mine? Credeam că am lămurit 
treaba asta aseară. 

Am zâmbit și m-am uitat la el, amuzată de nai- 
vitatea lui. 

— Doar pentru că mi-ai spus ce am vrut să aud, 
asta nu înseamnă că am încheiat subiectul. Tot per- 
sonalul știe că încearcă să se bage în patul tău, Caleb. 
Și aparent tu ești singurul care face pe neștiutorul. 

— Măsoară-ţi cuvintele! 

— Altfel ce? am spus privindu-l în ochii furioși. 
Crezi că dacă eu închid ochii la acţiunile ei așa fac și 
restul? 

M-am desprins de bară și am făcut un pas spre el. 
I-am luat stetoscopul în ambele mâini și am zâmbit. 

— Poate artrebui să fii cu ea, Caleb. Ai mai multe 
în comun cu ea decât ai cu mine. 

Mi-am întipărit în minte privirea lui uimită și 
m-am îndepărtat de el. Dar înainte să deschid ușa de 
metal, vocea lui puternică m-a oprit. 

— Vrei să ştii de ce m-am căsătorit cu tine? 

Am tras aer în piept și m-am întors cu fața la el. 
Caleb se uită în gol spre oraș, în timp ce își lovește 
brațul cu degetul arătător. Simțeam furnicături din 
cap până în vârful picioarelor, iar asta nu însemna 
decât un sigur lucru: dezastru. 

S-a întors cu fața la mine și privirea lui rece și 
dură m-a făcut să înghit în sec și să mi se strângă 
inima. 

— Pentru că tatăl tău mi-a cerut asta. 

Cuvintele lui îmi răsună în cap ca un ecou neno- 
rocit pe care nu pot să îl ignor. 

Ochii plini de răceală continuă să mă fixeze, iar 
mâna mi-a rămas înghețată pe clanța de metal. 

— După toate porcăriile pe care le-ai făcut, tatăl 
tău era disperat. A căutat soluția cea mai bună ca să 
te aducă cu picioarelepe pământ, iar eu i-am oferit-o. 

Vântul i-a ridicat halatul, dar el nici măcar nu 
a observat asta. Continuă să mă privească și să îmi 
înfigă cuțite în inimă cu fiecare cuvânt pe care îl 
rostește. 

— Oricât de mult aș fi fost atras de corpul tău, 
nu m-aș fi căsătorit niciodată cu tine atât de repede, 
Robin. 

Mereu mi-a dat de bănuit căsătoria noastră 
subită. După nici două luni deja devenisem doamna 
Caleb King, iar tata era mai fericit ca niciodată. 
Ticălosul m-a vândut ca pe un câine fără stăpân care 
avea nevoie urgentă de lesă. Și ce mai lesă mi-a găsit! 

Caleb era pregătit să deschidă din nou gura, dar 
e prea dureros să îi mai înfrunt atacurile. Am ieșit pe 
ușă și am început să alerg. 

Mă aşteptam să mă strige, să îi aud paşii în urma 
mea încercând să mă ajungă. Dar de ce ar mai face 
asta acum, când şi-a dat masca jos? 

Nu m-am oprit nici când am auzit strigătele 
Serenei sau pe cele ale Octaviei. Am alergat în con- 
tinuare și am ieșit pe ușile spitalului direct în ploaia 
torențială de vară. M-am oprit pentru câteva clipe și 

mi-am tras sufletul, lăsând picăturile de apă să îmi 
ude hainele până la piele. 

Am inspirat profund și mi-am continuat drumul 
până la apartamentul nostru. Am intrat înăuntru, 
m-am lipit de ușă și am rămas cu privirea pierdută 
în gol. 


— Ce părere ai? 

Continui să mă minunez de mausoleul în care 
tocmai am intrat. Un apartament uriaș care are în- 
corporată o vilă luxoasă. Living spatios, multitudini 
de camere, bucătăria visurilor mele, podele din lemn 
lucios, scări perfecte. Era cel mai frumos vis al meu. 

— E incredibil! 

Proaspătul meu soţ a zâmbit și s-a întors cu fața 
la mine. 

— Mă bucur că iţi place, pentru că tocmai l-am 
cumpărat. 

Și-a întins brațul şi am văzut o pereche de chei 
agățate de inelul de pe degetul său. Nu mi-am putut 
reprima chicotitul de adolescentă și am sărit în bra- 
tele roșcatului, sărutându-l cu foc.. 


Nu mi-am dat seama că plâng până nu mi-am 
simţit lacrimile alunecând pe gât. 

Cum am putut să fiu atât de naivă? Chiar am 
crezut că el s-a îndrăgostit de mine atât de ușor cum 
am făcut-o eu? Chiar am crezut că pot să fiu fericită 
alături de un bărbat incredibil, dar totul a fost o 
minciună. O minciună creată de tatăl meu. 

M-am desprins de ușă și m-am dus în dormito- 
rul principal. Am împins ușor ușa întredeschisă și 
am rămas în ușă, încercând să ignor amintirile. 

— Nici gând! 

Soțul meu a ridicat din umeri și s-a îndreptat cu 
monstruozitatea spre peretele din fața patului. 

— Atunci mai bine te trezești cu ochii închiși în 
fiecare dimineaţă. 

A dat la o parte natura moartă pe care o insta- 
lasem cu doar două zile înainte și a pus tabloul acela 
oribil în locul ei. 

— Caleb, chestia aia nu o să rămână pe peretele 
meu. 

S-a dat un pas în spate și a admirat imaginea cu 
mâinile așezate pe șolduri. 

— E un clasic, iubito! 

Nu sunt o mare iubitoare de artă, cel mai probabil 
pentru că nu o înțeleg. Am auzit multe despre „Țipătul” 
lui Edvard Munch şi chiar dacă e un tablou celebru 
care costă o grămadă de bani, asta nu înseamnă că 
nu mă sperie și că nu mi se pare complet dezgustător. 

— Îl vreau jos! 

Bărbatul a zâmbit și s-a întors cu fața la mine. 
Privirea lui a coborât pe trupul meu, de la umeri până 
la picioare, făcându-mă să înghit în sec. 

— Și eu te vreau chiar acum. 

S-a repezit spre mine şi ne-am prăbușit amân- 
doi pe patul nou, uitând complet de cearta noastră. 
Pentru un moment. 


Mi-am șters lacrimile cu podul palmei și mi-am 
scos valiza de sub pat. Ştiu că fuga nu e cea mai bună 
cale de a rezolva o problemă, dar acum e cea mai 
bună opțiune. 


Volumul 4 Încercările iubirii 


Nu mai am niciun motiv să stau lângă el. Mi-a 
spus destul de clar că nu i-a păsat niciodată de mine. 
Acum poate să fie cu Paige și să fie fericit alături de 
ea. 

Gândul la Caleb și acea scorpie mi-a declanșat o 
criză de plâns. M-am așezat pe marginea patului și 
mi-am acoperit chipul cu ambele mâini, încercând în 
același timp să îmi păstrez cât de cât calmul. 

Îl iubesc atât de mult și nu vreau să îl pierd. Dar 
cum pot să lupt pentru fericirea noastră dacă o fac 
de una singură? Oricât de mult aș încerca, nu pot 
să continui astfel. Amândoi avem nevoie de această 
despărțire și numai timpul o să poată hotărî pentru 
noi. 


XXX 


— Ai găsit apartamentul? 

Am aprins lumina și am închis ușa în urma mea 
cu piciorul. Am răsuflat ușurată și am lăsat valiza să 
cadă pe podea, ignorând zgomotul puternic. 

— Da, Ellie, tocmai am intrat pe ușă. 

Am sunat-o pe Ellie de la aeroport și a reușit să 
îmi facă rost de un apartament chiar înainte să mă 
urc în avion. Pot spune că atunci când puștoaica își 
pune capul, orice e posibil. 

— Bine. Marie rareori stă acolo și a spus că poţi 
să îl foloseşti pe o perioadă nelimitată. S-ar putea să 
mai vină şi ea când mai are câte un contract în Boston, 
dar în afară de acele momente, ești complet singură. 

Am înaintat spre micul apartament, încercând 
să mă simt în largul meu. Cred că are jumătate 
din spațiul apartamentului meu, dar asta nu mă 

deranjează. E un loc perfect să mă retrag și să mă 
regăsesc pe mine însămi. 

— Mulţumesc pentru ajutor, Ells. 

— Pentru ce sunt surorile mai mici? O să îţi fac o 
vizită cât mai curând și nici să nu te gândești că nu o 
să vorbim despre asta și despre Caleb. 

Am dat la o parte perdeaua și imaginea feerică a 
orașului iluminat mi-a încântat privirea. 

— O să avem timp suficient. Acum trebuie să mă 
instalez. 

După câteva cuvinte de la revedere, am închis 
apelul și am lăsat telefonul să alunece pe canapeaua 
construită special în jurul ferestrei. M-am așezat pe 
una dintre perne și am suspinat. 

Măcar aici sunt în siguranță. Caleb nu are cum 
să mă găsească, asta dacă se gândește să o facă. 

Cartea de identitate falsă pe care o foloseam 
când cumpăram drogurile m-a ajutat să ies din New 
York fără nicio problemă. Ellie mi-a jurat că nu o 
să scoată nicio vorbă despre locația mea. Telefonul 
smart l-am lăsat pe patul lui Caleb, revenind la ve- 
chiul meu telefon cu butoane care conţine o nouă 
cartelă. 

Sunt într-un oraș nou, departe de familia mea, 
şi nu am nicio idee despre viitorul meu. Nu m-am 
gândit până la capăt când m-am hotărât să plec de 
acasă. Cu siguranță nu pot să profesez ca asistentă 
medicală pentru că aș fi găsită imediat. 

Am tras aer adânc în piept și m-am îndreptat 
spre ușă. Am luat valiza în mână și, înainte să apuc să 
fac vreun pas spre cameră, o bătaie în ușă m-a făcut 
să îngheţ. 


Volumul 4 Încercările iubirii 


Am rămas nemișcată, simțindu-mi inima zvâc- 
nind, încât auzeam ritmul fulgerător al sângelui 
în urechile mele. Am aruncat o privire rapidă spre 
fereastră căutând telefonul, dar e imposibil. Nimeni 
nu poate să mă găsească într-un timp atât de scurt. 

Am dat drumul la bagaj cu grijă și am făcut un 
pas spre ușă. Dar nenorocita nu are vizor și nu pot să 
îmi dau seama cine este. Așa că nu mi-a rămas decât 
o singură modalitate de a afla. 

Am tras aer adânc în piept şi când degetele mele 
au înconjurat clanţa, am observat tremurul ușor al 
mâinii mele. Dar nu aveam de ales decât să-mi înving 
frica, şi am deschis ușa dând nas în nas cu soacra 
mea. 

— Chiar ai crezut că poţi să fugi? a spus vizibil 
iritată. 

A intrat în apartament, forțându-mă să mă dau 
la o parte din calea ei şi să înghit în sec. Înainte să 
închid ușa, am văzut un bărbat corpolent, îmbrăcat 
la costum cu cravată, cu un fir arcuit în ureche. 

— Cum m-ai găsit așa repede? 

M-am întors cu fața la ea, începând să tremur 
şi mai tare. Mereu m-am întrebat de ce e atât de 
temută în sala de judecată. Și cred că sunt pe punctul 
de a afla. 

— Mă aşteptam să fii undeva mai departe de 
New York. 

Se uită în jurul ei, dar, judecând după privire, 
o face mai mult dintr-un gest nervos, fără a acorda 
prea multă atenţie detaliilor. 

— Savannah, eu... 

— Vreau să știu totul până la ultimul detaliu. 

S-a întors cu fața la mine și am simţit cum mi se 
ridică părul pe mână sub privirea ei. 

— Şi să nu îndrăznești să mă minţi, m-a amenin- 
tat cu arătătorul. 

Am aprobat din cap și m-am apropiat de ea, 
înghițind în sec. l-am făcut semn spre locul de la 
fereastră, iar femeia și-a dat haina jos de pe umeri, 
urmându-mă în tăcere. 

— Caleb mi-a spus motivul pentru care s-a căsă- 
torit cu mine. 

E prima oară când o aud pe Savannah Evans- 
King înjurând și nu am putut să mă abţin să zâmbesc. 

— Fiul ăsta al meu e la fel de idiot ca taică-su. 

A oftat cu putere și s-a așezat pe una dintre 
perne, adoptând o poziţie relaxată. Tensiunea de pe 
chipul ei începea să dispară, odată cu tremurul meu. 

— Mi-ar plăcea să fac lumină în această privinţă, 
dar nici măcar eu nu știu ce s-a întâmplat. La mo- 
mentul la care Jaxon te-a adus acasă, știam povestea 
ta pentru că eu îl trimisesem la tine. Dosarul a ajuns 
pe biroul meu și îl cunoșteam foarte bine pe tatăl tău. 
Ştii că toţi bărbaţii din familia King au o slăbiciune 
pentru Alfred Douglas. 

Am zâmbit larg și mi-am împreunat mâinile, 
simțindu-mi transpirația din palme. 

— L-am sunat pe Jaxon imediat, iar în acel mo- 
ment era împreună cu Alfred, discutând despre tine. 
După ce ai ieșit din închisoare, ţi-am șters întregul 
cazier și m-am asigurat că nimeni nu te va mai putea 
asocia vreodată cu drogurile. Dar buletinul tău fals 
nu mi s-a şters din memorie. 

— Aşa m-ai găsit, am ghicit cu zâmbetul pe buze. 


Volumul 4 Încercările iubirii 


Femeia a aprobat din cap și a zâmbit. Am fost 
atât de proastă să îmi imaginez că pot să o păcălesc 
pe Savannah. Poate cu bărbaţii din familia King mi-a 
fost uşor mereu, dar nu cu ea. 

— Cât timp ai stat la noi, am văzut că fiul meu 
a început să aibă un oarecare interes față de tine. Îl 
vizita pe tatăl tău destul de des la spital și nu cred că 
discutau despre cazuri medicale. 

Şi-a întors capul spre priveliștea orașului și a 
oftat. 

— Am fost surprinsă când Caleb mi-a spus că 
vrea să vă căsătoriți. Nu pentru că nu te plăceam pe 
tine sau pentru că eram împotriva ta, ci pentru că 
simțeam ceva putred la mijloc. 

S-a întors cu privirea la mine, privindu-mă 
ironică. 

— Fiul meu cel mare, înnebunit după aventuri 
de o noapte și pasionat de cariera sa, să se arunce 
într-o căsnicie atât de brusc? Cred că a avut impre- 
sia că poate să mă fraierească la fel de ușor ca în 
copilărie. 

În acel moment eram atât de disperată să îi 
arăt tatălui meu că m-am schimbat și eram atât de 
îndrăgostită de Caleb, încât nu am cântărit acțiunile 
lui. Pur și simplu mi-am ascultat inima, iar acum am 
ajutat la distrugerea ei. 

— Nu a vrut să îmi spună de ce a luat această 
decizie atât de brusc. Nu am insistat pentru că ţin 
la Alfred și știu cât de multă nevoie avea de această 
asigurare. Plus că mereu te-am simpatizat și nu mă 
pot gândi la o soție mai bună pentru fiul meu decât 
tine. 

Am început să râd și mi-am dat o șuviță de păr 
după ureche. 

— Lingușeala nu o să meargă, Savannah. Nu o să 
mă întorc în New York. 

A zâmbit și m-a bătut ușor pe mâini. 

— Bine, pentru că nu asta îmi doresc. 

Am privit-o surprinsă, iar pentru câteva clipe 
cuvintele ei mi-au provocat o oarecare stare de 
confuzie. Probabil expresia feței mele era destul de 
sugestivă, pentru că a început să râdă. 

— Nu știu cum a fost relația voastră timp de 
cinci ani, Robin, dar din exterior totul părea perfect. 
Cred că Caleb are nevoie de șutul ăsta în fund ca să 
își stabilească prioritățile. Știu despre încercările 
acelei rezidente de a ajunge în patul lui și nu o să 
permit așa ceva. 

Mâinile ei le-au cuprins pe ale mele și toată frica 
s-a risipit din sufletul meu. 

— Ştiu cum e să te simți rănită și decepționată 
de către bărbatul pe care îl iubeşti. Jaxon m-a pus în 
aceeași situație și am crezut că o să îl pierd în defa- 
voarea uneia de teapa lui. 

— Şi cum ai ajuns până aici? 

A pufnit în râs și a inspirat cu putere. 

— A fost o adevărată bătălie, fata mea. Dar nu 
am lăsat pe nimeni să fie mai puternic decât mine. 
Am luptat pentru fericirea mea cu toată forța și în 
final totul a ieșit perfect. Nu lăsa niște greșeli din 
trecut să îți distrugă viitorul. 

M-am uitat în ochii ei şi nu ştiam ce să spun. Cum 
potsă lupt pentru Caleb dacă el nu a luptat niciodată 
pentru mine? 


Volumul 4 Încercările iubirii 


— Despărțirea asta e bună pentru amândoi. Dar 
dacă e prea lungă, o să te îndrepţi spre o prăpastie 
adâncă, fără cale de ieșire. 

Am rămas tăcute amândouă și probabil fiecare 
se gândea la o soluție pentru această problemă. Dar 
în momentul de față nu vrea decât să fiu cât mai 
departe de el și să mă vindec de orice rană pe care 
o am. 

Dar dacă vindecarea mea o să mă fac să îl pierd 
pentru totdeauna? 

Savannah s-a ridicat în picioare și și-a luat 
haina. Am urmat-o, încercând să îmi caut cuvintele 
potrivite. 

— O să îi spui că sunt aici? 

Și-a pus haina pe umeri și s-a întors cu faţa la 
mine. 

— Nu. E decizia ta și numai tu poţi să iei această 
hotărâre. Tot ce pot să îţi spun e că plecarea ta a 
avut un impact puternic asupra lui. Și dacă o suni pe 
Elizabeth sau pe Hayden o să îți spună că întregul 
vostru dormitor e distrus, începând cu Țipătul lui 
Edvard Munch. 

Am privit-o surprinsă pe femeia din faţa mea, 
rămânând cu gura căscată. Reacția mea i-a adus un 
zâmbet pe buze. 

— Totuși, dacă vrei să rămâi aici în secret, am o 
condiţie. 

Am aprobat din cap, incapabilă să îi refuz ceva. 

— Termină facultatea de medicină de la Harvard. 

Caleb 


— Caleb, nu poți să rămâi acolo toată viaţa. 

Mi-am ridicat privirea spre ușa de lemn și nu 
am spus nimic. Paharul de cristal din mâinile mele 
continuă să se învârtă, fără să mai provoace vreun 
sunet. Cuburile de gheață s-au topit și s-au ameste- 
cat cu tăria din pahar. 

— Deschide ușa, Caleb! 

Fratele meu e destul de insistent și pentru o 
clipă am crezut că o să dărâme ușa. Dar o să renunțe 
foarte ușor, ca în zilele trecute. 

— Bine, tu ai vrut-o. O sun pe mama, mă 
ameninţă. 

Am pufnit în râs și am auzit pașii fratelui meu 
îndepărtându-se de lângă ușă. Am rămas cu privirea 
fixată pe lumina care se strecura pe sub ușă, termi- 
nând și restul de băutură din pahar. 

A plecat. Ca o lașă ticăloasă. Şi-a luat toate hai- 
nele și a plecat. Dar a avut grijă să îmi arate din nou 
cât de orgolioasă este. 

M-am uitat la toate obiectele pe care le-a lăsat 
în urma ei. Obiecte pe care le-am distrus unul câte 
unul. Telefonul mobil pe care i l-am cumpărat ultima 
oară, cărțile de credit pe care le-am tăiat în bucățele, 
rochiile de seară pe care i le-am dăruit și pe care 
le-am îmbibat în cel mai scump vin roșu din cramă. 


Volumul 4 Încercările iubirii 


Are de gând să renunțe complet la toată viața ei 
alături de mine. Are de gând să mă împingă și mai 
mult spre nebunie. 

Eu am făcut-o să plece. 

Am gemut cu putere și mi-am închis ochii, 
lăsând amintirea chipului ei să mă bântuie din nou. 
Mi-am lovit capul de suportul de lemn din spatele 
meu și mi-am întins unul dintre picioare. Sticla goală 
de whisky a început să se rostogolească pe podea, 
dar asta nu m-a făcut să îmi deschid ochii. 

Nu ar fi trebuit să mă căsătoresc cu Robin atât 
de repede. Nu ar fi trebuit să acționez din impuls și 
să ajungem în acest punct. Dar nu am vrut să o las să 
îmi scape printre degete. M-am îndrăgostit de ea din 
prima clipă în care am văzut-o și nu am vrut să las pe 
nimeni să mi-o ia. 


— lar ai dat de belea? 

M-am trântit pe fotoliul meu preferat și i-am 
rânjit fratelui meu care mi-a arătat degetul mijlociu 
pe ascuns. 

Mama e așezată pe fotoliul din fața mea și e mult 
prea preocupată de unul dintre cazurile ei ca să vadă 
schimbul de obscenităţi dintre mine și fratele meu mai 
mic. 

— lar eu voiam să te întreb dacă iar l-ai scos pe 
bunicul afară din operație cu întrebările tale de idiot. 

Am luat un biscuite din platoul de pe masă și l-am 
aruncat în Hayden. A mormăit o înjurătură scurtă și 


înainte să apuce alt biscuite, vocea mamei l-a oprit. 

— Dacă mai zboară vreun biscuite, o să am grijă 
să ștergeţi fiecare podea din casa asta cu periuţele 
voastre de dinţi. 

Ne-am uitat unul la celălalt și am înghiţit în sec, 
cumințindu-ne instantaneu. Când mama afirmă ceva, 
știm cu toţii că vorbește serios. Și chiar dacă eu și 
Hayden am crescut și nu mai suntem copii, tot ne este 
frică de mama. 

— Acum că v-aţi calmat, hai să trecem la treburi 
serioase. 

A făcut câteva adnotări pe hârtiile ei, apoi le-a 
pus în mapă și s-a uitat la noi. 

— Stiti amândoi că Alfred are două fete. Cea mică 
a rămas în custodia Lindei, iar cea mare a rămas la el. 
Dar în ultimul timp, Linda a reușit să intre în mintea 
lui Robin și a băgat-o în belele destul de mari. 

Eu și Hayden am făcut un schimb rapid de priviri, 
probabil întrebându-ne amândoi care e legătura cu 
noi. 

— Alfred este un prieten vechi și drag al acestei 
familii şi știu că voi doi îl apreciaţi foarte mult. 

Am zâmbit și am aprobat ușor din cap. 

Alfred Douglas e una dintre singurele persoane 
pe care o ascult. Acest bărbat este un erou pentru 
mine, mai ales că a reușit să răzbată în viaţă după ce 
oportunista de Linda aproape că l-a distrus. 

— Robin a intrat într-o belea mai mare decăt ea, 
iar tatăl vostru este acum la poliţie ca să o scoată de 
acolo. 

— A omorât pe cineva? 


Volumul 4 Încercările iubirii 


Întrebarea lui Hayden a rămas în aer, iar mama 
a reușit doar să ofteze adânc și să dezaprobe din cap. 

— E greșeala ei și cred că e mai bine ca ea să o 
spună când va fi pregătită. Alfred vrea să o ajutăm să 
revină pe calea cea bună și pentru asta am nevoie de 
voi doi. 

Am aprobat din cap în același timp cu fratele 
meu, observând zâmbetul satisfăcut de pe buzele 
mamei mele. 

— Bine. Nu vreau să o trageţi de limbă sau să o 
forțați să își spună problemele. Vreau să vă comportati 
natural, să o integrati în familia noastră și să faceți 
tot ce puteţi să o ţineţi pe Linda departe de ea. 

Asta echivalează cu o misiune imposibilă. Am 
avut nefericirea să văd cum funcţionează tehnica ma- 
nipulatoare a Lindei Douglas și o să am ceva de furcă. 
Dar pentru Alfred o să fac tot ce îmi stă în putinţă să 
Îl fac fericit. 

Am auzit ușa de la intrarea principală și nu putea 
fi decât tata. M-am ridicat în picioare împreună cu 
restul familiei și am așteptat-o pe buclucașă. 

A înaintat spre noi cu un zâmbet timid, în timp ce 
tata o împingea de la spate cu un zâmbet larg pe buze. 
Când ochii noștri s-au întâlnit, am simţit artificiile 
explodând în capul meu. 

E mai mică decât mine cu cel puţin un cap. Părul 
blond și lung îi atinge sânii și chiar și ciufulită arăta 
superb. Hanoracul negru cu Aerosmith mi-a adus un 
mic zâmbet pe buze, pentru că e una dintre trupele 


mele -preferate. Blugii negri se mulează perfect pe 

picioarele ei suple și pentru o clipă mi-am dorit să îi 
smulg de pe ea. 

Privirea mea s-a întors asupra ochilor ei albaștri, 
simțindu-mă deja pierdut. Am înghiţit în sec și sunetul 
s-a auzit ca un ecou în mintea mea care în acest mo- 
ment e complet goală. 

— Caleb? Vino să o cunoşti pe Robin! 

Picioarele mele au început să se miște pe podea, 
iar ochii mei nu se desprindeau din ai ei. 

Și-a dat capul pe spate pentru a mă privi, iar 
zâmbetul ei timid și dulce îmi face inima să bată puţin 
mai tare. 

Cred că tocmai am întâlnit-o pe femeia visurilor 
mele. 


Femeia visurilor mele. 

Am pufnit în râs și mi-am deschis ochii. M-am 
uitat la rama goală de pe peretele din fața mea. 
Tabloul pe care ea nu îl suferea a dispărut în prima 
clipă în care mi-am dat seama că a plecat. 

Cum am putut să fiu atât de prost? M-am 
aruncat cu capul într-o căsnicie sperând că o să ne 
cunoaștem pe parcurs. Dar amândoi am fugit unul 
de celălalt și am lăsat căsnicia noastră să alunece pe 
o pantă periculoasă. lar acum ea e departe și nu știu 
cum să o aduc înapoi la mine. 

M-am ridicat în picioare și m-am prins rapid de 
marginea patului înainte să mă prăbușesc la podea. 
Am tras aer adânc în piept și am așteptat să mi se 
limpezească mintea. 

M-am târât până la fereastră și mi-am pus am- 
bele mâini pe pervazul geamului. 

Trebuia să fiu sincer cu ea încă de la început. 
Trebuia să îi spun adevărul și să formăm o echipă 
încă de la început. 

— Mama naibii de treabă! 

Am dat cu pumnul în fereastră, ignorând sticla 
care începea să se crape. 

Dar ea a fugit ca o ticăloasă, cu coada între pi- 
cioare. Putea să stea aici şi să discutăm. Să rezolvăm 
toate probleme, dar ea a ales calea cea mai ușoară. A 
ales să fugă de mine și să renunțe complet la căsnicia 
noastră. 

Mi-am lăsat capul între umeri și am simțit o 
lacrimă prelingându-mi-se pe obraz. Am început să 
tip şi am dat din nou cu pumnul în fereastră, reușind 
să sparg și geamul de această dată. 

— Caleb! 

Vocea mamei mi-a pătruns în urechi, dar am 
rămas nemișcat. Am auzit și vocea fratelui meu, dar 
în final mama a fost cea care a ajuns lângă mine. M-a 
prins de talie și m-a așezat pe pat, mormăind ceva 
despre o trusă de prim-ajutor. Dar în mintea mea nu 
e decât Robin. 

— Trebuie să încetezi, a spus pe un ton liniștitor. 

Mi-a luat mâna rănită și a început să o curețe cu 
alcool medicinal. Nici măcar usturimea provocată de 
acest tratament nu reușește să o scoată pe ticăloasa 
aia cu ochi albaștri din mintea mea. 

— A plecat, am șoptit. M-a abandonat fără să 
stea pe gânduri. 

Vedeam printre lacrimi mâinile mamei mișcân- 
du-se ager. După ce a întins crema cicatrizantă pe 
piele, a început să bandajeze. 

— O iubesc, dar nu i-am spus-o prea des. Nu am 
mers la nenorocitele alea de întâlniri cu psihologul. 
Am dat-o la o parte pentru carieră. Avea tot dreptul 
să mă părăsească. 

Buzele mamei s-au strâns, dar nu a spus nimic. 
Îmi dă dreptate și ştiu că şi pentru ea e dureroasă 
plecarea lui Robin. 

— Dar tot mă doare, am continuat. Plecarea 
ei mă doare atât de tare, încât nu îmi mai pasă de 
nimic. De spital, de carieră, de bani. De nimic. Tot ce 
îmi doresc este ca ea să se întoarcă la mine. 

După ce a terminat cu bandajul, a împins trusa 
de lângă ea și s-a așezat lângă mine. Mi-am lăsat ca- 
pul pe picioarele ei, exact ca atunci când eram copil 
şi aveam un necaz. Mama a suspinat și a început să 
mă mângâie pe păr, încercând să mă liniștească. 

— E departe de mine și nu știu unde este. Cum 
pot să o aduc înapoi dacă a dispărut? Cum pot să o 
recuperez? 

— Are nevoie de timp. Sunt convinsă că o să se 
întoarcă când va fi pregătită. 

— Şi dacă nu o să se mai întoarcă niciodată? 

Mâna mamei s-a oprit pentru câteva secunde 
împreună cu inima mea. 

Întrebarea asta e cea mai cruntă tortură pe 
care pot să o îndur. Știu că Robin mă iubește, dar 
dacă iubirea ei nu este suficientă ca să o facă să se 
întoarcă? Dacă o pierd pentru totdeauna din cauza 
unor impulsuri de moment? 

— Sunt convinsă că o să se întoarcă, fiule, a 
încercat să mă păcălească. 

Am pufnit în râs și mi-am tras nasul, ca un copil 
plângăcios. 

— Trebuie să îţi revii, Caleb. Trebuie să te întorci 
la spital și să îți urmezi visurile. 

— Ce rost are să îmi îndeplinesc visurile, dacă 
nu mă pot bucura de ele împreună cu femeia pe care 
o iubesc? 

Mama a tras aer adânc în piept și a continuat să 
mă mângâie pe păr. 

— Robin nu și-ar dori asta. Indiferent de proble- 
mele dintre voi, mereu te-a încurajat și sunt convinsă 
că ar fi dezamăgită dacă ai renunţa. 

Da, mereu a fost alături de mine. A suportat-o 
chiar și pe Paige, care în ultimul timp nu a făcut 
altceva decât să îi sădească îndoieli în inimă. lar eu 
nu am făcut altceva decât să o ajut pe Paige să îmi 
alunge soţia. 

— Trebuie să te concentrezi și să lași timpul 
să hotărască pentru voi. Transformă toată furia și 
frustrarea în ceva productiv. Fă-o pe Robin mândră 
de tine. 

Cuvintele mamei încep să aibă sens în mintea 
mea. 

— O s-o aduci înapoi la mine? 

Femeia a început să chicotească și m-a sărutat 
ușor pe obraz. 

— Nu e bătălia mea, Caleb. Știi foarte bine că pot 
oricând să o găsesc şi să o aduc aici. Dar nu eu sunt 


cea de care fuge. 

M-am uitat la gaura din fereastră și inima mea 
a început să bată cu putere când am descifrat cuvin- 
tele mamei. 

— Ştii unde este. 

Degetele ei se joacă în părul meu încâlcit și îi 
simt zâmbetul, chiar dacă nu îl văd. 

— Desigur că știu, a spus cu un chicotit. 

— Dar nu o să îmi spui. 

A suspinat și m-a bătut ușor pe umăr. 

— Mereu ai obținut tot ce ţi-ai dorit, Caleb. Prin 
propriile tale puteri sau cu ajutorul meu și al tatălui 
tău. Dar de data asta, ești pe cont propriu. Tu ai gre- 
şit, tu plătești. 

Mi-am ridicat capul și m-am uitat la femeia care 
mi-a dat naștere, uimit de alegerea ei. 

— Preferi să o ştii pe Robin departe de mine, în 
timp ce eu mă descompun? 

Zâmbetul ei s-a lărgit și mi-a șters lacrimile de 
pe obraji. 

— Îi dau timpul de care are nevoie. Timp de care 
ai şi tu aceeași nevoie. Dacă vrei să îţi salvezi căsni- 
cia, dacă o vrei pe Robin înapoi, trebuie să plătești 
pentru păcatele tale. 

Am înghiţit în sec și rotițele din capul meu înce- 
peau să se învârtă din nou. 

— Şi dacă timpul e prea mult? Dacă o pierd în 
defavoarea altui bărbat? 

Mama mi-a luat mâinile în ale ei și m-a privit în 
ochi. 

— Atunci înseamnă că ai primit pedeapsa pen- 
tru păcatele tale. 

— Am fost surprins când bunul meu prieten, 
Marc King, m-a sunat. 

Decanul facultăţii își pregătea ceaiul fără să 
îmi adreseze vreo privire. Încă de când am intrat în 
biroul lui pompos și cu miros de tabac am știut că 
am intrat în gura lupului. Nu îmi vine să cred că am 
lăsat-o pe Savannah să mă convingă. 

— Cursurile au început deja de două săptămâni. 

A început să ridice și să coboare plicul de ceai în 
cana lui de porțelan pictată. 

— Ştiu, domnule. O să muncesc ca să îi ajung din 
urmă pe colegii mei. 

Bărbatul ursuz a scos un chicotit batjocoritor și 
s-a așezat pe scaunul său de conducător. 

— Trebuie să fiu sincer cu tine, domnişoară 
Douglas. Nu cred că ești făcută pentru această 
facultate. 

Dacă până acum îmi frângeam mâinile din cauza 
nervozității, în acest moment mă abțin cu greu să îi 
frâng gâtul. 

— Harvard este o instituție cu prestigiu de zeci 
de ani. Numai cei mai buni studenţi sunt acceptați 
aici. Cei de care suntem conștienți că vor deveni cei 
mai buni doctori pe care țara asta i-a văzut. 

Și-a lăsat ceașca pe suprafaţa biroului și a adău- 
gat două cuburi de zahăr. 

— De ce ar trebui să te las pe tine să pășești pe 
holurile Harvardului? Doar pentru că Marc și nepo- 
tul lui au trecut prin această facultate? 

Am tras aer adânc în piept și am simţit cum 
agitația și nervozitatea mea se transformă în furie. 

— Merit să fiu aici pentru că sunt la fel de bună 
ca şi restul studenţilor tăi. Poate chiar mai bună. 
Singurul lucru care m-a ţinut departe de scumpa ta 
instituţie au fost banii. 

Și-a ridicat puțin sprâncenele și, spre surprin- 
derea sa, asta nu a făcut decât să-mi crească și mai 
mult stima de sine. 

— Dacă Marc ţi-a cerut favoarea asta, înseamnă 
că știe foarte bine de ce sunt în stare. 

A început să își învârtă lingura în ceai, zâmbind 
cu gura până la urechi. 

— A avut dreptate când mi-a spus că ești 
guralivă. 

Mi-am dat o șuviță de păr după ureche și am 
zâmbit. Marc nu s-a putut abține și sunt convinsă că 
decanul știe mult mai multe despre mine. Chiar dacă 
acum vrea să mă intimideze și să mă facă să o iau la 
fugă. 

— Am fost impresionat de notele tale de la 
Columbia, dar știm cu toţii că o asistentă nu se poate 
compara cu un doctor. Indiferent de instituția pe 
care o frecventează. 

Şi-a lăsat lingurița pe farfuria asortată și m-a 
privit amuzat. 

— Sunt curios cum o să transformi toate acele 
note în calificative demne de Harvard. 

Mi-am strâns pumnii pe coapse și am inspirat 
scurt, fără să îmi pierd zâmbetul. Nici în ruptul capu- 
lui nu o să îi arăt cât de mult mă tulbură. 

— Nu vă entuziasmați prea tare așteptând în- 
frângerea mea. Mi-ar părea rău să fiți dezamăgit. 

Bărbatul a început să râdă și mi-a împins un 
dosar. Mi-am văzut numele pe el alături de sigla uni- 
versității și am zâmbit. Nu știu dacă l-am cucerit pe 
acest ursuz, dar cu siguranță l-am făcut să își închidă 
gura. 

Am luat dosarul și, după un ultim zâmbet adre- 
sat decanului, i-am părăsit biroul. Am ieșit afară 
trăgând ușurată aer adânc în piept. 

Întâlnirea asta a fost mai rea decât o ceartă cu 
regina de gheață. Simplul gând la Paige mi-a trezit 
un sentiment de scârbă și m-a făcut să îmi închid 
ochii pentru câteva secunde. 

Sunt împreună acum? A profitat oare acea ne- 
mernică de fuga mea și s-a instalat în apartamentul 
meu? 

Mi-am deschis ochii și am tras aer adânc în 
piept, strângând dosarul la piept. 

A fost decizia mea să îl abandonez pe Caleb, iar 
acum trebuie să plătesc pentru hotărârea asta. Ar 
fi trebuit să rămân și să discut cu el, fără să pun la 
suflet cuvintele lui spuse dintr-un impuls furios. Ar 
fi trebuit să stau și să lupt pentru el, nu să o las pe 
Paige Wild să câștige atât de ușor. 

Am deschis ușile imense ale clădirii și i-am 
zâmbit unei fete timide care seamănă izbitor cu sora 
mea. M-a lăsat să ies înaintea ei, apoi am auzit-o 
alergând pe holurile imense. Am coborât treptele de 


piatră și m-am uitat la clădirea impunătoare. 

Simţeam cum neliniștea începe să pună stăpâ- 
nire pe sufletul meu și degetele îmi transpirau pe 
dosarul din mâini. 

Nu o să fie ușor să mă adaptez acestei situaţii, 
dar nici imposibil. O să îmi fie dor de St. Joseph și 
de toți prietenii mei, de pacienții mei care nu mai 
voiau să elibereze paturile, de ritualul de dimineață 
cu Serena, de întrecerile dintre Gabe şi Caleb. 

Am oftat adânc și mintea mi-a fugit la bărbatul 
pe care îl iubesc. Savannah s-a ţinut de cuvânt și nu 
i-a spus nimic despre mine, altfel ar fi fost aici. Sau 
cel puţin așa îmi place să cred în acest moment. Că ar 
veni după mine dacă ar ști unde sunt. 

— Robin?! 

Am tresărit când mi-am auzit numele, întreru- 
pând șirul amintirilor. Mi-am întors capul și am dat 
de ochii blânzi ai lui Andrew Carter. 

Aceeași apariție demnă de un afacerist multi- 
miliardar. Costumul din două piese perfect croit pe 
corpul său. Părul negru aranjat cu minuțiozitate, 
ochii căprui degajând căldura și blândeţea cu care 
eram obișnuită. Gărzile lui de corp nelipsite care se 
uită în toate direcţiile, asigurându-i protecţia. 

— Mă bucur să te revăd! 

Andrew Carter e cel de-al cincilea soț al mamei 
mele și aparent cel care a rezistat cel mai mult după 
tata. Mereu m-am întrebat cum un bărbat atât de mi- 
nunat poate să suporte o scorpie ca Linda. Andrew 
a încercat mereu să aibă o relație bună cu mine şi 
cu Ellie, dar soţia lui minunată a reușit mereu să 
distrugă orice încercare. 

— A trecut mult timp de când nu te-am văzut. 

Am aprobat discret din cap și i-am observat 
ușoara stânjeneală pe care încerca să o disimuleze 
cu ajutorul zâmbetului. 

— Nu ştiam că ai afaceri aici, am spus la fel de 
stânjenită. 

Bărbatul a chicotit și, înainte să înceapă să 
vorbească, telefonul a început să îi sune. L-a scos 
din buzunarul interior al sacoului și a mormăit o 
înjurătură când s-a uitat la ecran. Cred că aș putea 
să pariez toată averea mea că Linda e cea care sună. 

Nu a răspuns și i-a întins telefonul uneia dintre 
gorilele lui. 

— Sunt principalul sponsor al universităţii și 
tocmai am avut o întâlnire cu rectorul. Tu ce cauţi 
atât de departe de New York? 

Am suspinat adânc și am zâmbit trist. 

— E o poveste lungă, dar sunt aici pentru fa- 
cultate. Vreau să fiu doctor, iar Harvard e alegerea 
perfectă. 

A părut surprins și un zâmbet larg i-a luminat 
chipul pentru câteva clipe. Și-a afundat mâinile în 
buzunarele pantalonilor și a dat ușor din cap. 

— Am ştiut mereu că ești o fată ambițioasă, 
Robin. Te-am văzut ca asistentă şi sunt foarte nerăb- 
dător să te văd ca doctor. 

Nu am petrecut niciodată mai mult de cinci mi- 
nute în preajma tatălui meu vitreg, dar întotdeauna 
acele cinci minute au fost minunate. Spre deosebire 
de ceilalți soți din viaţa Lindei, el a încercat să ne 
cunoască pe mine și pe sora mea. Nu a încercat să ne 
cumpere cu cadouri scumpe sau cu cecuri cu multe 
cifre. 

— De ce eşti căsătorit cu mama mea? 

Cuvintele mi-au ieșit pe gură fără să îmi dau 
seama, iar acum era prea târziu să le retrag. Am 
realizat că făcusem o prostie, iar zâmbetul tatălui 
meu vitreg s-a șters instantaneu. E mai mult decât 
surprins de izbucnirea mea și probabil o să pună 
una dintre gărzile lui de corp să mă strângă de gât. 

— Îmi pare rău, nu ar fi trebuit să spun asta. 

— Nu îţi face griji, a spus cu un zâmbet slab. Ai 
spus cu voce tare ceea ce gândesc și eu de ceva timp. 

Mi-am strâns dosarul mai tare la piept ca să mă 
asigur că nu îl scap, pentru că rămăsesem cu gura 
căscată. Sunt tentantă să îmi dau câteva palme ca să 
fiu sigură că am auzit ce am auzit. 

Brunetul a început să chicotească și și-a întins 
braţul. 

— Pot să te conduc acasă? Așa avem șansa să 
continuăm conversaţia. 

Am aprobat din cap, incapabilă să articulez un 
cuvânt, și l-am auzit spunându-i unuia dintre body- 
guarzi că nu va avea nevoie de mașină. 

— Ştiu că nu te așteptai să auzi asta de la mine, 
dar simt nevoia să îmi eliberez aceste gânduri pe 
care le știu doar eu. 

Am aprobat ușor din cap, încă tulburată de cele 
auzite. 

— Linda și cu mine avem un trecut care ne leagă 
mai mult decât viitorul. Am fost prieten cu tatăl tău 
şi am cunoscut-o încă de când era căsătorită cu el. 

Mi-am mușcat limba ca să nu mai pun încă o 
întrebare stupidă. Dar cred că știu care e răspunsul. 

— Am crezut că s-a schimbat. Că tu şi Ellie ați 
schimbat-o şi că a renunțat la visurile ei și la viața 
de lux. 

— Dar te-ai înșelat amarnic. 

A început să chicotească și nu am putut să nu 
zâmbesc. Mergeam pe străzile unui oraș necunoscut, 
alături de tatăl meu vitreg pe care începeam să îl 
cunosc după trei ani de căsnicie cu mama mea, și 
discutam despre posibila lor despărțire. Dacă cineva 
mi-ar fi spus acum câteva zile că urma să se întâmple 
aşa ceva, l-aș fi trimis la psiholog. 

M-am oprit în fața blocului și m-am întors cu 
fața la Andrew. S-a uitat pentru câteva clipe la clă- 
direa din spatele meu și o ușoară dezamăgire i s-a 
imprimat pe chip. Nu cred că se aștepta să locuiesc 
atât de aproape de universitate. 

— Vreau să fiu sinceră cu tine, Andrew, pentru 
că meriți asta. Linda nu o să se schimbe niciodată, 
indiferent câte probleme i-ar arunca viața în față. 
Pentru ea, banii o să fie mereu pe primul loc. 

Am aprobat din cap resemnat, dar probabil nu e 
prima oară când cineva îi spune asta. 

— Nu te cunosc, dar pot să îmi dau seama că ești 
un bărbat minunat și meriți mult mai mult decât o 
femeie ca Linda. 

— Dacă aș avea un bănuț pentru fiecare dată 
când am auzit asta, probabil aș fi pe primul loc în 
topul Forbes. 

Am început să râd și ne-am uitat unul la celălalt 
fără să spunem nimic. Am văzut mașina imensă par- 
când în spatele lui și m-am retras încet spre intrarea 
clădirii. 

105 


Ivo Dima Iubiri de neuitat 


Bărbatul a scos o carte de vizită din buzunarul 
sacoului şi mi-a întins-o. 

— Pe spate ai numărul meu personal. O să mai 
rămân prin Boston și o să îl vizitez destul de des. 
Mi-ar plăcea să ținem legătura, Robin. 

Am luat bucata de hârtie albastră și am zâmbit. 

— Şi spune-i lui Ellie că îmi este foarte dor de ea. 

Am aprobat din cap și l-am privit urcându-se în 
SUV-ul negru. M-am uitat cu atenţie la numărul de 
telefon și am zâmbit în timp ce intram în bloc. 

Fiind sub custodia Lindei, Ellie i-a cunoscut pe 
toți soții scorpiei, spre deosebire de mine. Chiar 
dacă eu nu am avut șansa să petrec foarte mult timp 
cu Andrew, Ellie mi-a povestit multe despre el. E 
un bărbat mult prea bun pentru mama noastră și 
amândouă ne-am întrebat cum de a reușit să pună 
mâna pe el. 

Am descuiat ușa apartamentului și am închis-o 
cu piciorul. Mi-am lăsat cheile să alunece în bolul de 
sticlă de lângă perete și m-am trântit pe canapeaua 
moale din sufragerie. 

Am început să răsfoiesc dosarul pe care mi l-a 
dat decanul, deschizând în același timp televizorul. 
Pe fundalul unei comedii romantice am început să 
citesc despre istoricul universității. 

O bătaie în ușă m-a făcut să mă opresc din 
documentare și pentru o clipă inima mea și-a mărit 
ritmul bătăilor. 

Am lăsat dosarul pe măsuţa de cafea și m-am 
ridicat de pe canapea, apropiindu-mă încet de ușă. 

Nu poate fi Savannah. A spus că o să mă sune 
când o să vină în vizită, iar Caleb nu are cum să dea 
de urma mea. 

Când am deschis ușa, am avut parte de al doilea 
șoc pe ziua de azi. 

— Ticăloasă ingrată! 

Am oftat adânc, strângând cu putere clanța în 
mână. 

— Bună, mamă, am spus vizibil dezamăgită. 

A pășit în apartament fără să aștepte vreo 
invitaţie, tipic Lindei, lăsând în urma ei o mireasmă 
intensă de Chanel. Am tras aer adânc în piept, pre- 
gătindu-mă pentru scandalul care știam că va urma. 

Am închis uşa și m-am întors cu fața la femeia 
care mi-a dat viaţă. 

Părul blond îi e perfect aranjat într-o tunsoare 
foarte elegantă, iar costumul din două piese de cu- 
loarea safirului îi conturează talia suplă pe care a re- 
ușit să și-o păstreze de-a lungul anilor. Mănușile din 
dantelă îi conferă o notă de grație și eleganţă, care 
după părerea mea e doar o mască a acestei femei. 

— Şi eu mă bucur să te văd. Mă simt foarte bine, 
mulțumesc de întrebare, am spus ironică. Totuși, ar 
trebui să nu mă mai îmbrăţișezi atât de mult că o să 
mă sufoci. 

A pufnit nervoasă, fără să fie impresionată 
de sarcasmul meu, și și-a aruncat geanta direct pe 
canapea. S-a întors cu fața la mine și aproape că îi 
vedeam scânteile de furie din ochi, în vreme ce mă 
străduiam să nu izbucnesc într-o criză de râs. 


— Cum îndrăzneşti să te bagi în căsnicia mea? 

M-am uitat la ea ca la o nebună și m-am ciupit 
ușor de braț ca să mă asigur că nu am un vis ciudat. 
Dar chiar şi cu mica durere resimțită pe piele nu îmi 
venea să cred că e real ce i se întâmplă. 

— Despre ce naiba vorbești? 

Am început să mă mișc și am trecut pe lângă ea, 
lovindu-mă din nou de mireasma dulce a parfumului 
în care era învăluită. 

— Vorbesc despre ideile stupide pe care i le-ai 
băgat în cap soțului meu. 

— l-am spus doar că tu iubeşti banii mai mult 
decât orice sau pe oricine, am spus dându-mi ochii 
peste cap. Mereu ai făcut-o și mereu o s-o faci. 

M-am oprit lângă chiuvetă și am umplut ibricul 
cu apă. Sunt convinsă că o să am nevoie de sedative 
după ce va pleca, iar pentru mine cel mai bun sedativ 
e ceaiul. 

— Nu ai niciun drept să faci asta. Vreau să stai 
departe de el și să nu îi mai adresezi niciun cuvânt. 

Am început să râd și am aprins aragazul, întor- 
cându-mă cu fața la mama mea. 

— Tu nu poţi să îmi interzici nimic. Dacă Andrew 
va dori să vorbească cu mine, nu o să-i întorc spatele 
ca să te mulțumesc pe tine. 

Și-a îngustat ochii și s-a apropiat de barul negru 
care desparte bucătăria de sufragerie. 

— Ascultă-mă bine, mucoaso! Să nu ai impresia 
că nu pot să te fac să mă asculți doar pentru că ești 
căsătorită cu un bărbat influent. Încă pot să te dis- 
trug foarte ușor, Robin. Să nu uiţi asta niciodată! 

Pentru o clipă, privirea mi-a căzut pe cuțitul de 
pe blatul barului, dar mi-am controlat impulsul de 

a o înjunghia pe scorpie. Chiar dacă tentaţia este 
foarte mare și ar merita cu vârf și îndesat o astfel de 
moarte. 

În schimb, m-am uitat în ochii ei și am început 
să râd. M-am rezemat de dulapul din spatele meu și 
mi-am mușcat buza de jos. 

— Nu mai poți să faci nimic, Linda. După cum 
vezi, sunt doar eu aici. 

Mi-am ridicat mâinile cuprinzând întreaga 
încăpere, iar scorpia a reușit să înțeleagă la ce mă 
refer. Surprinderea de pe chipul ei mi-a dat ocazia 
perfectă să îi distrug toate argumentele. 

— Eu şi Caleb ne-am despărțit și nu poți să îi 
mai spui nimic sau ceva ce nu știe deja. 

Am închis aragazul și mi-am scos borcanul cu 
plicurile de ceai din dulap. 

— Din toate prostiile pe care le-ai făcut, asta e 
cea mai mare. 

M-am strâmbat și m-am abținut să îi arunc bor- 
canul de sticlă direct în cap. În schimb, mi-am pus 
plicul în ceașcă și m-am întins după zahăr. 

— Nu am nevoie de părerea ta. Niciodată nu am 
avut. 

Am pus cantitatea de zahăr necesară și am lăsat 
ceaiul la infuzat înainte să mă întorc spre ea. 

— Aş putea spune același lucru. Ține-ţi nasul 
departe de căsnicia mea, a spus enervată peste 
măsură. 

Am oftat și mi-am încrucișat mâinile la piept. 

— Divorțul tău e iminent, Linda. Și tu știi asta. 

A început să lovească agitată cu unghiile în bla- 
tul barului, zâmbind triumfătoare. 

— Andrew nu poate să divorțeze de mine. 

Am pufnit în râs și mi-am dat ochii peste cap. 

— Şi de ce nu? 

Şi-a trecut o mână prin părul ei bogat și proas- 
păt vopsit, râzând. 

— Pentru că nu ar mai vedea-o pe Ellie niciodată. 

Şi-a tras unul dintre scaunele de la bar și a înce- 
put să își toarne din prima sticlă de whisky pe care 
a găsit-o. 

M-am uitat la ea fără să înțeleg care era legătura 
dintre sora mea și divorțul lor. Linda continua să îşi 
toarne din băutură în pahar, depășind de mult cele 
două degete convenționale. 

În timp ce îi analizam zâmbetul de-a dreptul 
scârbos, am realizat ce voia să spună. Gândul m-a lo- 
vit ca un pumn în stomac, iar degetele mi s-au strâns 
pe antebrațe. 

— Ellie e fiica lui! 

Rostisem aceste cuvinte cu respiraţia tăiată, iar 
nemernica a început să râdă, ridicând paharul spre 
mine. 

— Ţi-a luat cam mult timp. 

A început să soarbă din băutură, fără să își ia 
ochii de la mine. lar eu am rămas complet dezgustată 
şi şocată de aflarea acestei vești. 

— Cum? 

S-a uitat la mine cu o privire ironică, apoi a înce- 
put din nou să râdă. 

— Tu cum crezi, scumpo? 

Mi-am închis ochii şi mi-am strâns mai tare 
degetele, străduindu-mă să îmi reprim senzația de 
greață. 

— În timp ce erai căsătorită cu tata? am între- 
bat-o scrâșnind din dinţi, iar când mi-am deschis 
ochii m-am lovit de indiferența ei. 

— Andrew a fost mereu mai bun decât tatăl tău, 
mai ales la pat. Dar în acea perioadă nu era decât un 
amărât cu vise prea mari. 

— lar tata a avut averea pe care ţi-ai dorit-o. 
Averea pe care i-ai epuizat-o și apoi l-ai abandonat. 

Scorpia a ridicat ușor din umeri și a dus din nou 
paharul la gură. 

— Nu mă condamna pentru că am știut să mă 
descurc, Robin. 

M-am apropiat de bar și mi-am încleștat mâinile 
pe marginile blatului, aplecându-mă spre ea. 

— Eşti o scorpie arivistă și egoistă, am scuipat 
cuvintele spre ea. 

— Nu uita și deşteaptă, scumpo. 

M-am uitat în ochii ei albaștri și am crezut că o 
să distrug blatul în încercarea disperată de a nu mă 
năpusti asupra ei. 

Îmi priveam mama, încercând să îmi dau seama 
de unde izvorăşte această obsesie după bani și lipsa 
de sentimente. 

— Nu pot să cred că te foloseşti de Ellie ca să 
rămâi bogată. Cum poţi să îi faci asta propriei tale 
fiice? Ai măcar habar ce se întâmplă cu ea? 

— Am auzit de accident, dar dacă tot erai tu 
acolo nu mai avea niciun rost să vin şi eu. Oricum, 
pe mine nu mă ascultă, a spus ridicând nepăsătoare 
din umeri. 

M-am dat un pas înapoi și mi-am apăsat podul 
palmelor pe ochi. 

111 


Ivo Dima Iubiri de neuitat 


— Nu despre asta era vorba, am replicat ge- 
mând. Avea nevoie de tine lângă ea, de mama ei care 
să o asigure că e fericită că trăiește. 

M-am uitat din nou la ea, dar chipul îi era com- 
plet lipsit de expresie. În acest moment arată ca o 
păpușă de porțelan pe care mi-aș dori atât de mult 
să o sparg. 

— Nici măcar nu ai idee cât rău i-ai făcut acelei 
copile. Ai privat-o de o relaţie cu ta... 

Am tras aer adânc în piept, trecându-mi o mână 
prin părul încâlcit. 

— Cu bărbatul pe care îl consideră tatăl ei. Ai 
târât-o după tine în medii nefavorabile și nici măcar 
nu mai țin minte de câte ori era să moară din cauza 
nepăsării tale. 

— Am încercat mereu să îi ofer ceea ce eu nu am 
avut niciodată. Am încercat să o aduc pe calea cea 
bună, dar nu a vrut niciodată să mă asculte. 

— Multitudinea de cărți de credit şi de lucruri 
scumpe sub care ai îngropat-o nu înseamnă că ai în- 
cercat să fii alături de ea. Nu ai ascultat-o niciodată, 
nu te-ai ocupat niciodată de ea. Nu ai habar cine sunt 
prietenii ei sau de cine e îndrăgostită. 

Femeia și-a dat ochii peste cap și a terminat 
băutura. 

— Cred că și un orb și-ar da seama că tânjește 
după Hayden King. 

Am oftat cu putere din nou și am încercat să 
găsesc o cale să îi sparg inima de piatră. 

— Linda, dacă într-adevăr o iubești pe Ellie, 
spune-i că Andrew e tatăl ei. 

A început să se joace cu paharul dintre mâinile 
ei şi a zâmbit din nou. 

— Chiar dacă i-aș spune, nu o să mă creadă. ÎI 
idolatrizează pe Alfred și, oricât de mult ar ține la 
Andrew, o să îl urască pentru că nu a avut curajul să 
îi spună adevărul. 

Ticăloasa are perfectă dreptate. Chiar dacă 
Andrew e prins între ciocan și nicovală în acest 
moment, Ellie nu o să vadă lucrurile astfel. O să îl 
găsească la fel de vinovat ca Linda și o să fie mult mai 
distrusă. 

— Mereu am crezut că ticăloasele manipula- 
toare există doar filme și în cărți, dar tu ești mult mai 
rea decât ele. 

S-a ridicat de pe scaun și și-a pus mănușile albe 
de dantelă pe degete. 

— Îmi asigur viaţa, iubito. Şi dacă ai de gând să 
îl părăsești pe Caleb King, îți sugerez să faci același 
lucru. 

Am pufnit nervoasă și am dezaprobat din cap. 

— Nu o să fiu niciodată ca tine, Linda. 

S-a apropiat de canapea să-și ia geanta. 

— Dar deja eşti ca mine, Robin. 

S-a întors cu fața la mine, strecurându-și poșeta 
sub braţ. 

— Ai fugit de Caleb pentru că nu ai mai suportat 
diferenţele dintre voi. Chiar dacă avem motive dife- 
rite, amândouă am renunțat prea repede la fericire 
și am fugit. 

A tras aer în piept și și-a dat părul pe spate. 

— Acum mă judeci și ai cea mai proastă părere 
despre mine, dar peste ceva timp o să îmi dai drep- 
tate. Pentru că o să fii exact ca mine. 

Mi-a aruncat un ultim zâmbet triumfător și a 
părăsit apartamentul, lăsându-mă mai șocată ca ori- 
când. M-am îndreptat spre canapea și m-am trântit 
pe suprafața moale. Mi-am lăsat coatele pe genunchi 
și mi-am prins capul între palme. 

Nu pot să fiu ca Linda. Nu o să fiu niciodată o 
cățea egoistă, obsedată de bani și fără niciun pic de 
sentiment față de persoanele pe care le iubesc. 

Dar are dreptate la partea cu fugitul. 

Am oftat adânc și mi-am lăsat spatele să se lo- 
vească de suprafața moale învelită în piele. 

Nu poate să mă compare cu ea. Nu poate să 
compare relația mea cu cea dintre ea și tatăl meu. 

Alfred și Linda au copilărit împreună. El fiind 
băiatul bogat, iar ea fiica menajerei. Clișeul grotesc. 
Linda a ştiut mereu cum să se folosească de frumuse- 
tea și de corpul ei, reușind să îl seducă pe tatăl meu. 

S-au căsătorit pe ascuns și au ținut asta în secret 
până când mama a rămas însărcinată. Apoi a urmat 
un adevărat dezastru. 

Bunicul l-a dezmoștenit pe tata și i-a dat pe 
amândoi afară. lar bunica a fost cea care i-a ajutat 
cu bani până când a murit. Apoi, Linda nu a mai su- 
portat presiunea sărăciei în care s-a întors și a trecut 
la următorul soț, lăsându-l pe Alfred Douglas cu un 
copil, fără slujbă și cu datorii. 

— La naiba! 

Toate acele amintiri urâte din copilărie îmi 
revin în minte, împreună cu prostiile mele. Mai ales 

cu încercarea patetică de a-i atrage atenția mamei 
mele. Încercare care aproape m-a făcut să îl pierd pe 
tatăl meu. 

M-am ridicat de pe canapea și m-am îndreptat 
spre fereastră. Imaginea orașului nou pe care îl des- 
copăr e noua mea sursă de liniște. 

Dacă lucrurile ar fi atât de simple. Dar Ellie 
poate fi uneori foarte încăpățânată și Andrew nu mă 
prea ajută în situația asta. Mai ales că Linda îl are la 
degetul mic. 

Mi-ar plăcea ca viața mea să nu fie atât de com- 
plicată. Să fiu împreună cu Caleb în acest moment, 
să facem dragoste și să ne bucurăm unul de prezența 
celuilalt. 

Dar suntem la o distanță considerabilă unul de 
altul și poate că el e deja în brațele acelei vipere. 

Luminile Bostonului scapără în liniștea nopții și 
mă simt oarecum deznădăjduită. 

Nu pot să mă întorc ca o învinsă. Oricât de mult 
ar tânji inima mea după Caleb și după prezența lui, 
nu pot să mă întorc atât de repede. Trebuie să le 
demonstrez tuturor că sunt capabilă să îmi depășesc 
propriile temeri și să înving. 

Mi-am ridicat privirea spre cer și mi-am concen- 
trat atenţia asupra celei mai strălucitoare stele. Sper 
ca și Caleb să se uite acum la cer și să se gândească 
la mine. 


Sper să își amintească cât de mult îl iubesc. 

— Îţi jur, Caleb, nu am nicio idee unde e sora 
mea. 

Mi-am ascuns rapid privirea în ceașcă și am 
sorbit din cafea, încercând să îmi câștig timp. Timp 
ca el să uite de subiectul ăsta și să îl încheiem cât mai 
repede. 

Roșcatul s-a trântit pe canapea lângă mine cu o 
cană dublă față de a mea, plină cu cafea. 

— Poate reușești să îl păcălești pe fratele meu, 
dar cu mine nu ai nicio șansă, pitico. 

Am zâmbit pe sub mustăți, jucându-mă cu dege- 
tele pe marginea de porțelan roșu. 

— Nu pot să îți spun, Caleb. E alegerea ei și o 
respect. Așa ar trebui să faci și tu. 

M-am întors cu faţa la el și i-am văzut privirea 
pierdută. Nu știu ce naiba s-a întâmplat între el și 
sora mea, dar e clar că despărțirea asta îl afectează 
la fel de mult ca și pe Robin. Mă doare să îi văd astfel, 
mai ales că sunt singurul cuplu care mă face să cred 
în dragoste. Ei bine, ei și Savannah și Jaxon King. 
Dar temuta judecătoare și cu mine nu ne înțelegem 
absolut deloc. 

Mi-am dat o șuviţă după ureche și mi-am lăsat 
cana lângă cursurile de drept penal, încercând să îi 
alin durerea. 

— O să se întoarcă, l-am asigurat. 

Bărbatul a început să râdă și a dus cana la gură. 
Pare mai epuizat ca niciodată și cred că e prima oară 
în ultima lună când îl aud râzând. 

De când Robin a plecat, a distrus casa și apoi 
s-a chinuit două săptămâni ca să o refacă. Și-a lăsat 
toți pacienții pe mâinile lui Gabe și ale Serenei și s-a 
închis în camera lui. Barba roșcată nu mai e atât de 
mare ca săptămâna trecută, însă cearcănele de sub 
ochi mă îngrijorează. 

— Nu sunt atât de convins. 

Am zâmbit și l-am strâns ușor de umăr. 

— Te iubește enorm și asta nu o să se schimbe 
niciodată. În ciuda faptului că ai fost un ticălos care 
i-a acordat mai multă atenţie acelei scârbe, cu care ai 
în comun doar culoarea părului. 

Buzele i s-au strâmbat și am putut să aud înjură- 
tura mormăită pe jumătate. 

— Ce naiba a fost în capul tău? Să o dai la o parte 
pe soţia ta pentru o obsedată după avere nu a fost 
deloc o mişcare bună. 

— Nu am dat-o la o parte, a bombănit. 

Și-a întors capul spre mine, aruncându-mi o 
privire furioasă, pe care am contracarat-o imediat 
cu o expresie ironică. Mi-a susținut privirea pentru 
câteva secunde, apoi a oftat cu putere și și-a închis 
ochii. 

— Bine, ai dreptate. Dar nu am crezut că o să se 
ajungă aici. Nici măcar nu mi-am dat seama. 

Mi-am dat ochii peste cap, în timp ce cumnatul 


meu și-a rezemat ceafa de spătarul canapelei. 

— Nu am ţinut-o pe Paige aproape de mine 
pentru că așa am plănuit. l-am spus destul de clar că 
sunt căsătorit cu Robin și că o iubesc, iar între noi nu 
poate exista mai mult decât o simplă prietenie. 

Și-a trecut o mână prin părul ciufulit și cam 
mare, după părerea mea. 

— Dar se pare că a auzit doar ce și-a dorit și 
în acest timp o ataca și pe Robin. Dacă aș fi știut de 
încercările ei, aș fi oprit-o la timp. Îţi jur, Ellie! 

S-a uitat la mine hotărât și nu am putut decât să 
aprob din cap. 

— Robin a crezut că poate să se ocupe de ea 
singură. 

— Și totuși, eu sunt lupul cel rău, a spus cu un 
oftat. 

Privirea mi-a alunecat pe cana lui care încă 
scoate abur și nu am mai spus nimic. 

Are perfectă dreptate. Robin e la fel de vinovată 
ca și el în toată treaba asta. Știu că i-a spus că Paige 
încearcă să se culce cu el, dar nu i-a spus niciodată 
despre problemele pe care i le crea acea ticăloasă la 
spital. 

Telefonul meu a început să sune, iar eu și Caleb 
ne-am uitat la el în același timp. Dar, spre nefericirea 
cumnatului meu, fratele lui e cel care mă sună. 

Mi-am dat ochii peste cap când i-am văzut 
numele pe ecranul telefonului și am respins apelul. 
Gestul meu l-a făcut pe Caleb să râdă, iar eu am scos 
un oftat plictisit. 

— Încă sunteţi la cuțite. 

M-am trântit cu putere de spătarul canapelei și 
m-am uitat la dispozitivul electronic de pe cursurile 
mele. 

— Nu înţelege că nu am nevoie de o dădacă. 

Bărbatul și-a sorbit cafeaua și a continuat să 
zâmbească. 

— Tocmai ţi-ai reluat cursurile la drept, iar tata 
vrea să te crească în domeniul profesional încă din 
primul an. 

— Atunci de ce nu mă ajută el și mi l-a delegat 
pe idiotul familiei? 

Chicotitul lui m-a făcut să îmi încrucișez mâinile 
la piept și să mă încrunt. Acum o să urmeze ceea ce 
știam deja. 

— A fost șef de promoție și acum profesorii lui 
încă îl dau ca exemplu. 

— Da, împreună cu părinţii tăi și cu bunicul tău. 
Dar asta nu exclude faptul că e un ticălos nesuferit 
care probabil e adoptat. 

Chicotitul lui s-a transformat într-un râs zgomo- 
tos care a tulburat liniștea apartamentului. Nu o să 
ajung nicăieri, pentru că orice aș face, Hayden King e 
urcat pe un piedestal și nu am cum să îl dau jos. 

— Ce s-a întâmplat de fapt între voi? Când v-aţi 
cunoscut mai aveați puțin și vă mâncaţi din priviri, 
iar acum nu știți cum să fugiți unul de celălalt. 

Am gemut și mi-am închis ochii, dorindu-mi să 
nu fi deschis niciodată acest subiect. 

Nu o să îi spun nici moartă lui Caleb ce s-a în- 
tâmplat între mine și fratele lui și sunt convinsă că și 
Hayden o să facă același lucru. Dar cum o să pot sta 

în preajma lui fără să îmi amintesc zilnic de durerea 
pe care ne-am provocat-o unul celuilalt? 

— Mai devreme sau mai târziu va trebuit să 
vorbești cu cineva despre asta, Ellie. lar eu o să fiu 
aici când vei avea nevoie. 

S-a ridicat de pe canapea și mi-a ciufulit părul, 
apoi m-a lăsat singură cu amintirile mele. 


xk 


Am tresărit când am auzit sunetul liftului şi 
am tras aer în piept înainte să pășesc pe etaj. Sigla 
baroului străluceşte la intrare, iar unul dintre interni 
m-a lăsat să mă strecor pe uşa de sticlă înaintea lui. 

— Fugi cât mai poți! 

M-am oprit la biroul secretarei lui Jaxon King și 
m-am uitat la ea nedumerită. Îmi zâmbește larg și 
pare mai amuzată ca niciodată. Judecând după privi- 
rea ei și după țipătul strident al juniorului irascibil, 
o să am o zi lungă. 

— Marcie, de câte ori trebuie să... 

Ușa impunătoare a biroului său s-a deschis și 
toate cuvintele de ocară adresate secretarei au dis- 
părut când privirile noastre s-au întâlnit. 

— la te uită cine s-a gândit să vină! 

S-a uitat rapid la ceasul scump de pe încheietura 
lui, apoi a început să zâmbească ironic. 

— Ţi-ai terminat atât de repede ritualul de fru- 
museţe? Sau salonul ţi-a respins cartea de credit din 
nou? 

120 


Volumul 4 Încercările iubirii 


Mi-am îndreptat spatele și mi-am strâns pumnii 
cu putere, dorindu-mi să fiu mai aproape de el și să 
îl pocnesc cu toată puterea mea. 

— De fapt, m-am întâlnit cu fosta ta iubită 
și am terminat masajul foarte repede. Şi, după 
spusele amantei tale, tu și masajul aveţi o chestie 
în comun: o perioadă de timp extrem de scurtă și 
nesatisfăcătoare. 

M-am uitat cu coada ochiului la Marcie care își 
acoperise gura cu unul dintre dosarele de pe biroul 
ei. Câţiva dintre angajaţi erau adunați în jurul nostru, 
prefăcându-se că își fac treaba, dar nu făceau altceva 
decât să se bucure de schimbul de replici dintre 
mine şi rivalul meu. 

— Plecaţi de aici, până nu vă dau afară pe toți, a 
mârâit. 

Agitaţia din jurul meu nu a reușit să îmi distragă 
atenţia de la bărbatul frumos care mi-a furat inima. 

— Tu. În biroul meu. Acum! 

A mârâit cuvintele care mi se adresau și a dis- 
părut în încăpere fără să-mi dea ocazia să îi refuz 
invitația, atât de politicoasă. 

— Baftă! 

Am oftat şi i-am zâmbit scurt lui Marcie, înainte 
să intru în cușca lupului și să fiu devorată. 

Am închis ușa puțin mai dur decât mi-aş fi dorit, 
dar asta nu i-a distras atenţia. Stă cu spatele la mine, 
privind imaginea sublimă a Central Park-ului. Îşi ține 
mâinile în buzunarele costumului său perfect croit, 
iar părul său brunet pare aranjat cu minuțiozitate. 

— Toată porcăria asta trebuie să înceteze, 
Hayden, am spus cu un oftat. Nu mai putem continua 
aşa. 

A pufnit în râs și s-a întors cu fața la mine. 
Privirea de gheață pe care mi-a aruncat-o m-au făcut 
să înghit în sec. 

— Ar fi trebuit să te gândești la asta când te-ai 
hotărât să îmi complici și mai tare viaţa. 

Mi-am aruncat geanta pe fotoliul de lângă biroul 
său și am oftat adânc. 

— Tu ai fost cel care mi-a spus că nu sunt în 
stare să urmez o facultate de prestigiu. Doar ţi-am 
demonstrat contrariul, am spus ridicând din umeri. 

M-am oprit în fața lui și am zâmbit. l-am copiat 
gestul, strecurându-mi și eu mâinile în buzunare. 

— De ce dreptul? Știi foarte bine că tatăl meu 
e înnebunit după tine și te-ar fi adus aici fără să se 
gândească de două ori. 

— Chiar dacă crezi sau nu, am ales dreptul 
pentru că îmi place să lupt pentru dreptate. Nu am 
făcut-o ca să te enervez pe tine. E doar un punct 
bonus că pot să mă joc cu nervii tăi. 

Brunetul a zâmbit și și-a scos o mână din bu- 
zunar. M-a prins de talie și m-a tras brusc spre el, 
făcându-mă să scot un țipăt scurt. 

— Așa cum pot și eu să mă joc cu nervii tăi? 

Corpul meu a început să ardă sub atingerea lui, 
iar respirația mi s-a accelerat. Zâmbetul ironic de pe 
buzele sale nu îmi dau un sentiment plăcut și, chiar 
dacă îmi doresc să scap din brațele lui, creierul meu 
nu pare să funcționeze în acest moment. 

Şi-a apropiat capul de al meu și și-a trecut 
buzele peste pielea îmbujorată a obrazului meu, 
făcându-mă să înghit în sec. 

— Ai fugit de mine pentru că nu ai putut să 
îmi faci față. Ce te face să crezi că acum va fi altfel, 
Elizabeth? 

Am gemut când l-am auzit rostindu-mi numele 
complet. Îmi simţeam umerii tensionaţi și mi-am 
pus mâinile pe pieptului lui într-o încercare patetică 
de a-l îndepărta de lângă mine. Dar degetele mele 
m-au trădat și s-au arcuit în jurul sacoului, făcând 
apropierea dintre noi să fie extrem de intimă. 

— Te rog, nu face asta, am șoptit. 

Și-a lipit buzele de urechea mea, făcându-mă 
să mă cutremur în brațele sale. Cu braţul liber mi-a 
cuprins talia, lipindu-mă complet de el. 

— Acum doi ani, când te-ai urcat în braţele mele, 
mi-ai cerut să nu mă opresc. 

Mi-am închis ochii, încercând să împing aminti- 
rile într-un loc ascuns din creierul meu. 

Când mi-am deschis ochii, i-am întâlnit privirea 
încărcată de dorinţă și în același timp de furie. 

— Nu o să scapi atât de ușor de mine, Ellie. 
Niciodată n-ai să poți, a șoptit. 

Buzele lui s-au unit cu ale mele, la început într-o 
atingere blândă, apoi atingerea s-a transformat în- 
tr-o explozie de dorinţă. 

Mâinile mi s-au strâns în jurul gâtului său și 
mi-am deschis gura, lăsându-l să preia controlul. 
Toată tensiunea din trupul meu începea să se risi- 
pească şi să fie înlocuită de senzația de înfrângere. 

M-a lipit de biroul său și s-a împins în mine, 
smulgând un geamăt de pe buzele mele. La început 
am fost şocată când l-am simţit tare și puternic în 
jurul meu, dar atingerile lui m-au făcut să mă relaxez 
imediat. 

— Te vreau! La naiba te vreau atât de mult, a 
gemut pe buzele mele. 

M-a ridicat pe biroul lui fără să îi pese de obiec- 
tele pe care le-a aruncat la podea. S-a băgat între 
picioarele mele, punând stăpânire pe întregul meu 
trup. 

Cu o mână a început să îmi desfacă nasturii de la 
cămașă, iar eu nu am fost în stare să îl opresc. Când 
mi-a atins sânii, am gemut de plăcere, lăsându-mi 
capul pe spate. Buzele sale au început să îmi mângâie 
gâtul, trezindu-mi toate simţurile. 

Sunetul asurzitor al ușii trântite ne-a speriat și 
ne-a făcut să ne despărțim. Am tras aer adânc în piept 
înainte să îmi întorc capul și să întâlnesc privirea de 
gheață a temutei judecătoare Savannah Evans-King. 

— Mamă, ai uitat să baţi la ușă? 

Privirea furioasă pe care mi-a aruncat-o, ca și 
cum eu aș fi fost cea care a vorbit, m-a făcut să sar de 
pe birou și să îmi închei nasturii la loc. 

— Tatăl tău are nevoie de tine, Hayden. 

I-am văzut umerii încordându-se și pare mai 
mult decât pregătit să îi dea replica mamei sale. 

— O să îl văd după ce îmi termin treaba. 

Femeia s-a uitat dezgustată la mine și a pufnit 
batjocoritor. 

— Du-te la tatăl tău înainte să fac ceva ce o să 
regret mai târziu, a mârâit. 

Hayden nu s-a mișcat de lângă mine, reușind să 
o sfideze complet pe mama sa. Femeia nu a încercat 
deloc să își mascheze răbufnirile și și-a îndreptat din 
nou atenția asupra mea. 

— Nu îmi vine să cred că vrei să repeți aceeași 
greșeală. 

Atacul ei m-a luat prin surprindere și am tresă- 
rit la intensitatea cuvintelor. Bărbatul de lângă mine 
m-a luat de talie, încercând să mă liniștească. Dar 
gestul lui mi-a topit complet inima și sunt în stare să 
uit tot ce s-a întâmplat între noi. 

— Vreau să stai departe de fiul meu. Te tolerez 
în preajma lui datorită insistențelor soțului meu, dar 
să nu te aștepți la mai mult de atât. 

Hayden a vrut să îi spună ceva, dar i-am luat-o 
înainte. 

— Dacă ai încerca să mă cunoști, ai vedea că 
sunt aceeași persoană minunată ca și sora mea. 

Roșcata a început să râdă și şi-a dat ochii peste 
cap. 

— Nu îi ajungi lui Robin nici măcar la degetul 
mic. Nici nu te poți compara cu ea. 

Am încercat să zâmbesc, să îi arăt că nu mă 
afectează părerea ei oribilă despre mine. Nu vreau 
să vadă cât de mult mă străduiesc să primesc accep- 
tarea ei. Acceptare pe care mi-am dorit-o toată viața. 

— Doar pentru că am crescut lângă Linda, nu 
înseamnă că sunt exact ca ea. 

— Ceea ce i-ai făcut lui Hayden acum doi ani îmi 
demonstrează contrariul. 

Fiecare mușchi din corpul meu s-a strâns, și 
la fel și intensitatea atingerii lui Hayden. Pumnii 
mi s-au strâns pe lângă corp în mod involuntar, iar 
privirea de învingătoare pe de chipul ei îmi provoacă 
o senzație de greață. 

— Mamă, nu ar trebui să... 

L-am atins pe Hayden pe braţ și am continuat să 
o privesc pe singura femeie pe care mi-am dorit-o ca 
mamă. 

— Ce s-a întâmplat atunci, e doar problema mea 
și a lui Hayden. Dacă el a decis să treacă peste acea 
etapă, cred că e timpul să o faci și tu. 

— E ușor să spui când tu ai plecat în Europa și 
te-ai bucurat de suferinţa lui. Eu am fost cea care a 
trebuit să îl facă să își revină și să își dea seama că tu 
nu ești decât o bucată de gunoi de care a scăpat. 

Senzaţia de vomă devenea din ce în ce mai 
amenințătoare, în încercarea mea de a-i ține piept 
acestei femei. 

— Stai departe de fiul meu, altfel o să te distrug. 

A ieşit din birou în același mod furtunos în care 
și-a făcut apariția, iar eu mă simțeam doborâtă. 
Hayden m-a prins în braţele lui înainte să mă prăbu- 
șesc la podea, strângându-mă cu putere la piept. 

— Nu știe, Ellie, a șoptit. Nu i-am spus niciodată 
despre ea. 

— Şi nici nu o să știe. 

Mi-am acoperit gura cu mâna și l-am auzit în- 
jurând. S-a întins și mi-a pus sub nas coșul de gunoi 
plin cu documente distruse. 

— O să câștig admirația mamei tale cu meritele 
mele, nu stimulându-i mila față de mine. 

Înainte să apuc să aud ce a spus, m-am agăţat cu 
mâinile de marginile coșului de gunoi și am dat frâu 
liber senzaţiei de greață pe care nu o mai puteam 


controla. 

— E o scorpie nenorocită pe care o detest din 
tot sufletul. 

Am oftat și i-am dat cutia cu șerveţele surorii 
mele să își sufle nasul, în timp ce își descărca nervii. 

E venită doar de două ore și în tot acest timp am 
auzit numeroase obscenități adresate soacrei mele. 

— Vrea doar să îl protejeze pe fiul ei mai mic. 

S-a uitat la mine furioasă şi m-a făcut să zâm- 
besc. Mi-am ridicat ambele mâini în aer, semn că 
mă predau în faţa ei, și am reușit să îi smulg un mic 
zâmbet. 

— Ar trebui mai întâi să îl întrebe dacă vrea să 
fie protejat, a spus cu un sughiț. Nu sunt eu cea care 
îl torturează cu atingeri nepotrivite și aluzii sexuale. 

A aruncat ghemotocul de hârtie din mână pe 
podea și a suspinat. 

— El e nemernicul care își aduce cuceririle la 
birou și mi le flutură în față de parcă ar fi un afurisit 
de steag, a spus agitându-și o mână prin aer. Una din 
ele a crezut că sunt secretara lui și mi-a ordonat să îi 
aduc o cafea cu un nume atât de lung, încât am crezut 
că a descoperit o nouă culoare de autobronzant. 

Mi-am mușcat buza de jos ca să nu izbucnesc în 
râs și am așteptat ca surioara mea să îşi termine de 
vărsat oful. 

A sorbit din vinul roșu pe care l-a adus împreună 
cu mâncarea chinezească și a ridicat din umeri. 

— Normal că i-am dus cafeaua dar, la cât sunt de 
împiedicată, a spus minţind, am vărsat-o pe extensi- 
ile ei ieftine și de prost gust. 

Am început să râd și m-am întins pe canapeaua 
de piele, sprijinindu-mi picioarele de marginea me- 
sei de cafea. 

— Presupun că a făcut scandal. 

Ellie a aprobat din cap și a mai luat o îmbucă- 
tură din felia de carne de porc pe care se chinuie să o 
termine de vreo douăzeci de minute. 

— M-a ameninţat cu procese și că mă face șniţel 
cu mașina, în timp ce ticălosul încerca să îi șteargă 
părul cu șervețele. 

Şi-a sprijinit spatele de spătarul canapelei și a 
gesticulat spre mine cu beţișoarele de lemn. 

— Dar partea cea mai amuzantă a fost când a 
început să i se scurgă vopseaua din păr, a bombănit 
cu gura plină. 

Vinul pe care tocmai îl gustam a ţâșnit printre 
buzele mele și s-a împrăștiat pe covorul persan de 
culoare albă, pe care acum va trebui să îl înlocuiesc. 

Dar în acest moment problema covorului e ul- 
tima mea grijă. Râsul meu umple toată camera, iar 
Ellie pare mult mai liniștită. 

— Şi ai scăpat vie de acolo? 

A aruncat un morcov în gură și a început să îl 
ronțăie, aprobând din cap. 

— Jaxon m-a scos pe ușa de urgenţă înainte că 
diavolul să își pună mâinile pe mine. 

Mereu, Jaxon mai mult a pus paie pe foc cânda 
fost vorba de certurile dintre Ellie și Hayden. Poate 
că soţia lui nu o are pe sora mea la suflet, dar e mai 
mult decât evident că socrul meu o adoră pe pitică. 

— Nu te-a căutat acasă? 

A înghiţit ultimele îmbucături de mâncare și a 
aruncat cutia de carton în sacoșa cu care a adus-o. 

— M-am dus direct la aeroport de la barou. 
Apropo, sper că nu te deranjează dacă îți împrumut 
câteva haine. 

Am dezaprobat din cap și am zâmbit. Uitându-mă 
la sora mea și la cât de repede a fugit de o ceartă, nu 
pot să nu mă gândesc la cuvintele Lindei. 

Ticăloasa aia chiar are dreptate. Poate că eu și 
Ellie nu semănăm sută la sută cu ea, dar cu siguranță 
am învățat cum să fugim. 

— L-am vizitat pe tata acum câteva zile și nu e 
bine deloc, Robin, a spus schimbând subiectul. Am 
ascultat o conversaţie între Marc și Caleb. Marc 
crede că e timpul să îl deconectăm. 

Şi-a întors privirea spre mine reușind să mă ia 
complet prin surprindere. Eu mă aşteptam să pri- 
mesc o astfel de veste, pentru că știu ce înseamnă o 
astfel de comă și doar un miracol îl mai poate trezi 
pe tatăl meu. 

Dar acum când mă uit în ochii surorii mele, îmi 
dau seama că și ea s-a resemnat cu acest gând. 

— Când au de gând să o facă? 

Am crezut că pot să trec peste asta fără să fac 
o scenă sau să mă exteriorizez prea mult, dar vocea 
mea deja începe să tremure, la fel ca și degetele de 


pe paharul de sticlă. 

— Caleb nu e de acord. 

Paharul aproape mi-a alunecat printre degete și 
am reușit să îl prind în ultima clipă înainte să facă o 
pată și pe podea. L-am lăsat pe masă la locul lui și am 
tras aer adânc în piept. 

Nu m-am îndoit niciodată de iubirea lui Caleb 
față de tatăl meu. Dar sunt convinsă că încă îl vrea în 
viață pentru mine. Moartea lui ar însemna întoarce- 
rea mea, iar eu nu sunt pregătită. Poate nici Caleb nu 
e pregătit să mă întorc. 

I-am făcut semn lui Ellie să se apropie de mine și 
m-a lăsat să o strâng în brațe. l-am simţit trupul firav 
tremurând și am sărutat-o pe creștet, încercând să 
o asigur că e bine. Dar în scurt timp, plânsul a pus 
stăpânire pe ea și singurul lucru pe care pot să îl fac 
în acest moment este să o țin în braţe și să îi arăt că 
sunt aici. 

— Nu vreau ca tata să moară, Robin, a șoptit. 
Vreau o nouă șansă cu el. 

Am început să o mângâi pe păr, impunându-mi 
să nu plâng. Nedreptatea pe care Linda o face față de 
sora mea mă face să urlu și să o strâng pe ticăloasă 
de gât. Îi distruge atât pe Ellie, cât și pe Andrew cu 
obsesia ei pentru bani. 

Trebuie să găsesc o soluţie și să pun un capăt 
şantajului Lindei. Ellie are dreptul să își cunoască 
adevăratul tată, iar Andrew are dreptul să fie lângă 
singurul său copil. 

Dar cum pot să fac asta când Linda Douglas e 
atât de șireată? 

XXX 

— Stai să te ajut! 

Când mi-am întors capul, am dat ochii cu un 
bărbat puternic care se grăbea să îmi deschidă ușa 
blocului. Am pășit înăuntru și m-am întors complet 
pentru a-l privi în față. 

Apariţia lui îţi tăie răsuflarea și pentru o clipă 
mi-am strâns sacoșele la piept. 

Aproape la fel de înalt ca și soțul meu, brunet, 
ten măsliniu, ochi verzi, o aluniță deasupra buzelor, 
mușchi bine lucraţi. Dacă mintea mea nu ar fi ocu- 
pată cu Caleb, nimeni nu m-ar opri să mor în brațele 
tipului ăstuia. 

— Îmi permiţi? 

Zâmbetul lui m-a făcut să inspir brusc și l-am 
lăsat să îmi ia una dintre pungile de hârtie. 

— Mulţumesc, am spus în cele din urmă când 
mi-am regăsit vocea. 

A aprobat din cap și am început amândoi să 
urcăm treptele, pentru că liftul e defect de câteva 
săptămâni și nimeni nu se obosește să vină să îl 
repare. 

— Unde stai? 

— La 9B. 

Bărbatul a zâmbit larg. 

— Eu stau la 9A. Tocmai m-am mutat ieri. 

Deci stă în apartamentul din fața mea. Am auzit 
săptămâna asta destul de multă agitație pe etajul 
meu și, ca orice babă curioasă, mi-am lipit urechea 
de ușă de câteva ori ca să aflu ce se întâmplă. Dar 
nu m-am ales decât cu câteva cuvinte într-o limbă pe 
care nu o cunosc. 

— Numele meu e Abdul-Haqq Sayegh. Dar prie- 
tenii îmi spun Abdul. 

Ne-am oprit la etajul cinci și am tras amândoi 
aer în piept. 

— Eu sunt Robin, am spus cu răsuflarea tăiată. 
Dar prietenii îmi spun Robin. 

Brunetul s-a uitat la mine câteva clipe, apoi a 
început să râdă. 

— Cred că o să ne înțelegem bine. 

Am ridicat uşor din umeri și ne-am continuat 
drumul până la etajul nostru. 

— Eşti din Arabia? 

A aprobat din cap și a continuat să își păstreze 
zâmbetul larg. 

— Din minunatul oraș Jeddah. Născut și crescut, 
a spus mândru. 

Orașul lui m-a dus cu gândul la cavalerii Jedi din 
Star Wars, dar nu cred că i-ar plăcea această asociere. 

— Eşti şeic? 

Râsul lui a umplut casa scării de la parter până 
la etajul șapte. 

— Mai mult tata. Eu o să fiu când o să considere 
că merit această poziție. 

Când ajung acasă, cred că o să epuizez Google 
căutând informaţii despre cultura lui. Până acum nu 
mi se părea interesantă, dar sunt convinsă că istoria 
e de-a dreptul fascinantă. 

— Înseamnă că nuai parte de niciun harem, nu? 


Sau tot tatăl tău trebuie să îţi dea voie? 

Ne-am oprit pe etajul nostru pentru a ne trage 
sufletul și am întâlnit privirea lui arzătoare care ar fi 
trebuit să stârnească o emoție în corpul meu. Măcar 
un val de căldură. 

— Crede-mă, Robin, că pot să am orice femeie 
vreau. Cu sau fără permisiunea tatălui meu. 

Eu zic să stai departe, amice. Poate ești mare și 
tare în țara ta, dar aici, familia King o să te facă praf 
și pulbere, ar fi trebuit să îi spun. Dar presupun că o 
să convingă singur destul de repede. 

Ne-am apropiat de apartamentele noastre fără 
să mai spunem nimic. Am început să îmi caut cheile 
în buzunarul hanoracului și simțeam tensiunea din- 
tre noi. 

— Te-am speriat? 

Am pufnit în râs și am descuiat ușa, apoi m-am 
întors cu faţa la el. 

— Câţi ani ai, Abdul? l-am întrebat privindu-l în 
ochi. 

— 22. 

E tare mândru de cifră și poate la fel de bine 
să fie fratele meu mai mic, mai ales că are aceeași 
vârstă ca şi sora mea. 

— Ei bine, eu sunt mult mai mare decât tine și 
sunt și măritată. Dacă ai pus ochii pe mine, îmi pare 
rău să te dezamăgesc, dar nu o să se întâmple. 

Am deschis ușa și am luat sacoșa din mâinile lui. 
Am închis ușa cu piciorul, zâmbind la expresia de 


stupoare de pe chipul lui. 

Am început să chicotesc în timp ce mă îndreptam 
spre bucătărie cu cumpărăturile. Am apucat să scot 
zahărul și borcanul cu cafea înainte ca momentul de 
bună dispoziţie să-mi fie întrerupt de o bătaie în ușă. 

Sper doar să nu fie din nou Linda, pentru că nu 
am chef să asist la o confruntare între ea și Ellie. 

Dar la ușa mea era viitorul șeic, iar acum pare 
supărat. 

— Cred că am început cu stângul, a spus cu un 
ton scăzut. 

Mi-am încrucișat mâinile la piept și am așteptat 
ca el să ducă conversaţia mai departe. 

— Nu am vrut să te seduc, Robin. 

Am ridicat sceptică o sprânceană, iar brunetul a 
oftat și și-a îndesat stânjenit mâinile în buzunarele 
blugilor. 

— Bine, poate puţin, a recunoscut. Dar nu m-aș 
băga niciodată într-o căsnicie. Îmi pare rău dacă 
te-am supărat. 

Cum pot să fiu o scorpie, când el e atât de adora- 
bil şi seamănă atât de mult cu lingușitoarea de Ellie 
când își cere scuze? 

— Eşti iertat. 

Chipul i s-a luminat, și un zâmbet larg i-a lumi- 
nat faţa. 

— Super! 

Înainte să apuc să îi închid ușa, a trecut pe lângă 
mine fără niciun avertisment, începând să analizeze 


apartamentul. 

— Dacă nu pot să ţi-o trag, putem cel puțin să 
devenim cei mai buni prieteni? 

Mi-am strâns cu putere mâna în jurul clanței 
și m-am uitat la el de parcă tocmai m-ar fi lovit 
trăsnetul. 

— Adevărul e că sunt cam singuratic, a continuat 
cu ochii pe pata roșie de pe covor. Abia am reușit să 
îl conving pe tata să mă lase fără gărzi de corp, dar 
sunt convins ca sunt câţiva de la distanță, care mă 
urmăresc. lar acasă îmi era cam greu să am prieteni, 
mai ales femei. 

— Şi te-ai gândittocmai la mine? La două minute 
după ce ţi-am spus să îţi pui poftele în cui? 

Zâmbetul lui larg nu mă mai topește de data asta 
și cred că m-am băgat în ceva ce nu trebuia. 

— Da, păi dacă nu pot să am o relaţie sexuală 
cu tine, sunt convins că ai putea fi o confidentă de- 
săvârşită. Și pot să ies la bere și să mă uit la meciuri 
cu soțul tău. 

— Soţul meu nu e aici. 

— E la serviciu? 

Începe să fie enervant cu întrebările lui și cu 
analizele asupra apartamentului. 

— Nu. 

— E mort? 

Am oftat adânc și mi-am închis ochii, dorindu-mi 
atât de mult să îl strâng de gât. 

— Nu, nu e mort. Trecem printr-o perioadă mai 


dificilă și acum suntem separați. 

Buzele lui au format un o care ar fi trebuit să fie 
drăguţ, dar pe mine mă calcă complet pe nervi. 

— Eşti sigură că nu pot să ţi-o trag? 

— leşi afară! am spus arătându-i holul luminat. 

Ticălosul a început să chicotească la izbucnirea 
mea, fără să fie perturbat câtuși de puțin de reacția 
mea de nervi. 

— Haide, Robin. Îmi place să fiu direct şi o să 
vezi că o să fiu un prieten grozav. Faci o cafea? a spus 
îndreptându-se spre bucătărie. Nu am apucat să 
cumpăr și am văzut că ai de-aia bună. 

Nu a așteptat răspunsul meu și s-a repezit la sa- 
coșele cu cumpărături, distrugându-mi orice șansă 
de a savura despachetarea lor. 

Am închis ușa în urma mea și am oftat cu putere. 

Am crezut că o să ajung din nou la închisoare 
pentru că mi-am ucis mama, nu un afurisit de șeic 
singuratic. 

— Cred că e timpul să pleci. 

Am închis televizorul, oprind telenovela siro- 
poasă și lacrimogenă care răsuna în jumătate de 
apartament. 

Două perechi de ochi s-au înălțat furioase spre 
mine, iar protestele nu au întârziat să apară. 

— Tocmai acum ţi-ai găsit? 

Nu îmi vine să cred cât de perfect se pot sincro- 
niza cei doi idioţi. La o lună de la mutarea lui Abdul 
în apartamentul din fața mea, tot nu am reușit să 
scap de el. Și nu cred că mai am vreo șansă acum că 
Ellie a devenit cea mai bună prietenă a lui. 

— Da, am spus enervată. Am un examen și voi 
mă Încurcați. 

Am aruncat telecomanda pe fotoliu și am smuls 
bolul cu floricele dintre ei. 

— Mai erau doar douăzeci de minute și Natalia 
tocmai îi spunea lui Alejandro că e gravidă cu fratele 
lui vitreg. 

Am ridicat din umeri fără să îmi pese de drama 
închipuită a personajelor din telenovelă și m-am 
îndreptat cu gustarea lor direct spre coșul de gunoi. 

De fiecare dată când Ellie vine în vizită, mie îmi 
vine să fug de acasă. Ea și Abdul își fac sesiunea de 
bârfe pe canapeaua mea și, chiar dacă nu am stat 
niciodată să îi ascult, sunt convinsă că şi eu fac su- 


biectul lor din când în când. 

— Poate ar trebui să îl sunăm pe Caleb și să îi 
spunem unde ești. Așa nu ai mai fi o acritură zbâr- 
cită, a mormăit arabul nostru. 

Mi-am dat ochii peste cap și mi-am ţinut picio- 
rul pe pedala coșului, în timp ce goleam bolul de 
resturile lor. 

Desigur că Abdul știe tot ce se întâmplă cu mine 
şi cu Caleb. S-a dat bine pe lângă mine până a reușit 
să mă tragă complet de limbă. Şi ce nu a scos de la 
mine, a completat Ellie. 

— Atunci și eu o să îl sun pe tatăl tău și o să îi 
spun despre colega ta de săptămâna trecută. 

Ne-am uitat unul la celălalt, apoi am început să 
rânjim. E caraghios cum încearcă să mă înfrunte de 
pe canapea, învelit până în gât cu pătura mea. 

— Într-o zi o să îţi închid şi eu gura, a bombănit 
ofticat. 

Am dat din cap și am lăsat bolul de plastic în 
chiuvetă. 

Abdul și tatăl lui au decis de comun acord că mi- 
cul șeic se poate distra cât e la facultate în America, 
cu condiţia ca niciodată să nu își bată joc de o fată. 
Chiar dacă Abdul și fetele care îi frecventează apar- 
tamentul sunt de acord cu aventurile de-o noapte, 
amândoi știm că tatăl lui nu ar accepta niciodată o 
astfel de relaţie. lar eu am arma perfectă să îl fac să 
își țină gura. 

— Nici să nu te gândești! 

Ellie s-a oprit exact în mijlocul tentativei de a 
fura din nou telecomanda. A răsuflat cu putere și s-a 
strecurat sub pătură, privindu-mă îmbufnată. 

138 


Volumul 4 Încercările iubirii 


— Chiar ai nevoie de sex. 

A trecut pe lângă mine și s-a oprit la frigider, în 
timp ce prietenul nostru rânjea ca un idiot. Urăsc să 
le dau dreptate celor doi, dar să fiu al naibii dacă o să 
recunosc de față cu ei cât de mult îmi lipsește Caleb. 
Șeicul în devenire s-a ridicat de pe canapeaua mea și 
a început să se întindă ca un motan leneș care abia 
s-a trezit din somn. 

— Rămâne pe săptămâna viitoare, Ells? 

Sora mea tocmai își turna suc într-un pahar și a 
început să zâmbească. 

— Oricât de mult mi-ar plăcea să o enervez pe 
Robin, nu pot să vin săptămâna viitoare. Trebuie să îl 
ajut pe Hayden la un caz și încep examenele. 

Asta e cea mai bună veste pe care am primit-o în 
ultima săptămână. Faptul că nu o să mai am adună- 
tura de bârfitori pe canapeaua mea mă face să rân- 
jesc ca o idioată și nici măcar privirile lor încruntate 
nu pot îndepărta acest sentiment de bucurie. 

— O să ne reîntâlnim în cele din urmă, scumpa 
mea. 

Mi-am dat ochii peste cap și m-am sprijinit de 
barul de lângă mine. 

Abdul s-a apropiat cu un zâmbet pe buze și m-a 
sărutat ușor pe obraz. 

— Ne vedem mai târziu, scorpie. 

Am pufnit în râs și am aprobat din cap în timp ce 
el părăsea apartamentul cu un fluierat ștrengăresc și 


un mers legănat. 

M-am obișnuit destul de mult cu prezenţa lui și, 
chiar dacă uneori îmi vine să îl omor, cred că m-aș 
simți mult mai singură dacă nu ar fi aici. 

La facultate lucrurile sunt destul de complicate. 
Toţi colegii mei au aflat cine sunt și nu doar căsnicia 
mea îi deranjează, ci și faptul că sponsorul principal 
al lor e tatăl meu vitreg. lar decanul nu îmi face 
deloc treaba mai ușoară, supunându-mă la diverse 
provocări. 

Când sunt prinsă între pereţii facultății mă 
gândesc doar la Caleb și la cât de mândru o să fie 
de mine. Apoi cât de furios o să devină și în final 
gândurile mele zboară la actele de divorț și la viețile 
noastre separate. 

Sinceră să fiu, îi sunt recunoscătoare lui Abdul 
că și-a forțat intrarea în viața mea. Mereu a găsit o 
cale să îmi îndepărteze cele mai negre gânduri prin 
diferite metode. Așa a apărut lunea filmelor, miercu- 
rea alergatului și vinerea arabă. Restul zilelor ne-o 
petrecem cu nasul în cărțile noastre. Eu în cele de 
anatomie, iar el în cele de economie. 

— Caleb are săptămâna viitoare examenul de 
rezidenţiat. 

Corpul meu a paralizat pentru câteva secunde 
și mi-am simțit fiecare fibră din corp încordându-se. 

Am uitat complet de examenul lui și acum mi-aș 
dori să visez. Mi-aș dori să intre pe ușa din fața mea, 
cu zâmbetul lui răvășitor pe buze, cu părul ciufulit și 
să mă arunc în braţele lui. 

— Nu am mai văzut-o pe Paige de când ai plecat, 
a continuat sora mea. Nu la apartament cel puţin. 

Mi-am întors privirea spre ea. Avea un zâmbet 
discret pe buze şi se joacă cu paharul din mâinile ei. 

— Ultima oară când am fost la tata, Octavia mi-a 
spus că a scos-o complet din programul lui. Acum 
Gabe e cel care trebuie să o suporte și am auzit că 
te pomenește în fiecare zi. Aparent, nu într-un sens 
prea bun. 

Am zâmbit și am dezaprobat ușor din cap. 
Normal că Gabe mă înjură fără să respire și o să am 
ceva de furcă cu el când o să mă întorc. 

Dar nu pot spune că inima nu îmi tresaltă de bu- 
curie la cuvintele lui Ellie. Poate că Savannah a avut 
dreptate și despărțirea asta ne face bine. Amândoi 
ne dăm seama de ce vrem cu adevărat și poate așa 
reuşim să ne salvăm căsnicia. 

— Robin? 

M-am uitat în ochii surorii mele, iar privirea ei 
îngrijorată nu îmi place deloc. 

— Ce s-a întâmplat între voi? 

M-am uitat la ea câteva secunde înainte să oftez 
cu putere și să îmi fac curajul să vorbesc. 

Mi-am tras unul dintre scaunele de la bar și 
m-am așezat în fața ei. 

— Ştii că am stat o noapte în închisoare din 
cauza lui Perck. 

— Când Linda te-a folosit pe post de transport 
de droguri și te-au prins, și-a amintit imediat. 

Am aprobat din cap și mi-am închis ochii pentru 
câteva clipe. Amintirile încă sunt dureroase și ura 
față de propria mea mamă începe să iasă din unghe- 
rul în care o țineam ascunsă. 

— Tata era disperat și i-a cerut lui Jaxon King 
să mă aducă pe drumul cel bun. Jaxon a fost cel care 
m-a scos din închisoare, iar Savannah a fost cea care 
m-a înscris la școala de asistente. 

Ellie și-a îndepărtat paharul și și-a sprijinit 
coatele de blatul barului, ascultându-mă cu atenţie. 

— Dar tata nu s-a oprit doar la ei. Caleb îl iu- 
bește enorm și s-a folosit de asta ca să îl împingă în 
viața mea. lar Caleb m-a cerut în căsătorie doar ca să 
îl mulțumească pe bunul său prieten Alfred Douglas. 

Ochii brunetei s-au mărit și a rămas înmărmu- 
rită, cu gura căscată, fără să scoată un cuvânt. Am 
zâmbit trist și mi-am dat o șuviță de păr după ureche. 

— Ticălos netrebnic! a răbufnit. 

Am pufnit în râs așteptându-mă la această 
reacție din partea ei. Chiar dacă Ellie e mai tânără, 
mereu și-a spus părerea cu voce tare și niciodată nu 
a încercat să menajeze sentimentele cuiva. 

— Cum ai aflat asta? 

— După o ceartă puternică între mine și Paige 
la spital, a urmat o ceartă și mai furtunoasă cu Caleb, 
am spus cu un oftat. Și într-un acces de furie, mi-a 
spus că tata i-a cerut să se căsătorească cu mine. 

— lar tu ai fugit. 

Am aprobat din cap și mi-am lăsat privirea în 
jos. Încă sunt ruşinată de acest fapt şi nu pot să mă 
uit în ochii ei. 

— Eşti o proastă! 

Mi-am înălțat brusc capul și trebuie să recunosc 
că am fost surprinsă de izbucnirea surorii mele. 

— Ar fi trebuit să rămâi acolo și să îi faci viaţa 
amară ticălosului. Chiar dacă acum suferă și plânge 
după tine, nu ar fi trebuit să fugi. 

Nu îmi vine să cred că tocmai campioana fugitu- 
lui de probleme îmi cere mie socoteală și îmi spune 
aceste cuvinte. 

— Nu ești în măsură să îmi dai sfaturi, Ellie. 
Tu ai fugit pe alt continent când i-ai frânt inima lui 
Hayden. 

Furia din ochii ei mi-a săgetat pe moment 
privirea, dar nu pot să îi arăt mucoasei că mă poate 
intimida. 

— Nu ştii nimic despre relația mea cu Hayden, 
a mârâit. 

— Pentru că nu îmi spui nimic. Dar în acest mo- 
ment te joci cu el. Flirtezi și îl lași să te manipuleze, 
iar când lucrurile devin complicate vii aici şi încerci 
să uiţi. 

— Am încheiat subiectul acesta. 

A încercat să fugă și de mine, dar eu nu am de 
gând să o las să scape așa uşor. Dacă tota deschis su- 
biectul, cred că e timpul să aflu ce naiba se întâmplă 
între ea și cumnatul meu. 

— Eşti exact ca Linda. Amândouă suntem. Şi-a 
părăsit fiecare soț când l-a stors de bani și a căutat 
altul. Noi fugim de responsabilități și încercăm să 
lăsăm timpul să rezolve ceea ce doar noi putem. 

S-a întors cu fața la mine și din doi pași a ajuns 
în dreptul meu. Îi simt răsuflarea pe chip, mai ales că 

— Să nu mă mai compari niciodată cu scorpia 
aia, a spus pe un ton ameninţător. Dacă tu crezi că 
ești exact ca ea, atunci mă doare fix în fund. Dar să 
nu mai asociezi numele meu cu al ei. 

Bingo. Linda e cea care a distrus relaţia lor. Dar 
acum trebuie să aflu și cum. 

— Şi mie mi-a fost greu să accept, Ellie. Dar are 
perfectă dreptate. Toate distrugem totul în jurul 
nostru și apoi îi lăsăm pe alții să strângă. 

A dat cu pumnul în bar și m-a făcut să tresar. 
Cred că forțez cam tare nota. 

— Eu nu aş face niciodată ce mi-a făcut Linda. 
Nu mi-aș distruge niciodată copilul doar pentru a-mi 
păstra reputaţia. 

Credeam că ura mea e justificată, dar Ellie e mult 
mai rănită decât mine. Pe ea a afectat-o cel mai tare 
și nu pot să nu mă consider vinovată pentru că nu 
am făcut ceva să o scot mai repede din ghearele ei. 

— Ce ţi-a făcut, Ellie? am șoptit. 

Furia ei începe să dispară sub tonul meu blând. 
Corpul începe să elibereze tensiunea acumulată și 
acum tremură. Furia a fost înlocuită de frică și de 
neputinţă. lar pe obrajii ei fini au început să curgă 
lacrimile. 

— Mi-a ascuns copilul, a spus cu voce șoptită. 

Credeam că mama nu mă mai poate șoca cu 
nimic, dar m-am înșelat amarnic. 

— Ăsta e marele secret, Robin, a spus privin- 
du-mă cu lacrimi în ochi. Nu s-a mulțumit doar să 
distrugă relația mea cu Hayden. A mers până la 
extrem doar ca să se salveze pe ea. 

De asta a luat-o Ellie razna și nu îi mai păsa de 
viața ei. Accidente după accidente, vizite dese la în- 
chisori, certurile neîncetate cu Hayden. Toate încep 
să aibă sens acum. Mai puţin un aspect. 

— Atunci de ce ai rămas lângă ea? 

Totul s-a întâmplat acum doi ani, dar Ellie a 
continuat să stea legată de Linda. A continuat să îi 
facă toate mofturile și să o facă fericită. 

— Am încercat să aflu unde este copilul meu, a 
spus privind masa. Am crezut că dacă o să fiu căţelu- 
şul ei, o să îmi spună. Dar nu am reușit decât să îmi 
pierd minţile și să îmi doresc să o omor în fiecare zi. 

— Hayden ştie? 

A aprobat din cap și am prins-o în braţele mele 
înainte să se prăbușească la podea, speriindu-mă 
de cât de tare tremura. Ne-am așezat amândouă pe 
canapea și am învelit-o cu pătura care căzuse mai 
devreme pe podea. 

— l-am spus imediat ce m-am întors acasă. A 
început să o caute, dar până acum nu a găsit nicio 
urmă. Nemernica a avut grijă să distrugă orice cale 
de a o găsi. 

— Pe ea? 

Bruneta a început să zâmbească și s-a uitat în 
ochii mei. 

— E fetiță, Robin. Mica mea prințesă, a spus cu 
un zâmbet radios pe buze. 

Cred că îmi simt inima bătând cu putere, iar 
toate gândurile mele despre căsnicia mea s-au eva- 
porat. Am crezut că eu am suferit cel mai mult, dar 
suferința mea e nimic pe lângă durerea surorii mele. 

— Savannah și Jaxon știu? 

A dezaprobat din cap, iar asta m-a făcut să înțe- 
leg aversiunea soacrei mele. Dacă ar ști adevărul, ar 
primi-o cu brațele deschise pe Ellie. 

— Hayden a vrut să le zică, dar eu nu. Nu vreau 
să câștig simpatia soacrei tale din milă. Vreau să mă 
aprecieze pentru că sunt eu, nu pentru că sunt mama 
nepoatei ei. 

O înțeleg perfect, pentru că dacă aș fi în locul ei 
și eu aș proceda la fel. 

— Hayden cum a reacționat? 

A pufnit în râs și şi-a tras nasul. 

— A fost furios. Mai întâi pe el pentru că a crezut 
minciunile Lindei care ne-au despărțit, apoi pe mine 
pentru că i-am ascuns sarcina și i-am spus prea 
târziu. 

— Şi într-un final pe Linda, am concluzionat. 

A aprobat din cap și a suspinat în braţele mele. 

— Am încercat amândoi orice posibilitate să 
o găsim, dar nu am reușit nimic. Oricât de mult aș 
implora-o, nu o să îmi spună niciodată unde este. 
Nici măcar de ce a făcut monstruozitatea asta. Mă 
simt atât de neputincioasă, iar sentimentul ăsta mă 
distruge. 

Şi-a ridicat capul şi m-a privit în ochi printre 
lacrimi. 

— Noaptea o aud plângând, Robin. Mă trezesc 
speriată și încep să plâng pentru că nu pot să fiu 
lângă ea. 

Nu mi-am dat seama că plâng până când nu 
mi-am simțit lacrimile rostogolindu-se pe gât. Inima 

mea se descompune pentru Ellie și aș da orice ca să 
îi aduc fetița și să o fac fericită. 

— Vreau atât de mult să o găsesc, dar cum pot 
să fac asta când singura persoana care știe unde e nu 
o să îmi spună? 

Nu știu ce răspuns să îi dau. Pentru prima oară 
în viața mea, nu știu cum să o liniștesc pe sora mea 
mai mică. 

— Te pot ajuta eu. 

Ne-am întors amândouă spre ușă și l-am văzut 
pe Andrew Carter în tocul ușii, cu cei doi paznici ai 
săi în spate. 

Mi-am îndreptat atenţia spre Ellie și am înjurat 
în gând. E cel mai prost moment de apariţie a lui 
Andrew și asta o s-o destabilizeze complet. 

— Stiu unde se află fiica ta, Ellie. Și o să te ajut 
să o găsești. 

Inima îmi bătea din ce în ce mai tare și am urmă- 
rit-o pe sora mea cum se ridică în picioare. Chipul ei 
s-a luminat și chiar dacă continuă să tremure, poate 
să se țină pe picioare. 

— De ce vrei să mă ajuţi? 

Mi-am întors privirea spre Andrew și ne-am 
uitat unul la celălalt, înțelegându-ne fără să vorbim. 
Am aprobat ușor din cap și mi-am închis ochii în fața 
dezastrului. 


— Pentru că sunt tatăl tău. 

— Eu sunttatăl tău, Ellie. 

Îl privesc pe străinul din fața mea, incapabilă să 
scot vreun cuvânt pe gură. 

Andrew Carter e tatăl meu. Andrew Carter, cel 
de-al cincilea soț al mamei mele, e tatăl meu. 

Mi-am simţit genunchii moi și Robin m-a prins 
înainte să mă prăbușesc la podea. 

Nodul din gât îmi îngreunează respiraţia și chiar 
și aşa nu reușesc să îmi desprind privirea de a lui. 

Zâmbeşte trist şi arată mai obosit ca niciodată. 
Mi-am petrecut mai mult timp cu Andrew decât cu 
oricare alt soț al mamei mele. Acum înțeleg toate 
încercările lui de a se apropia de mine. 

— De ce ar trebui să te cred? 

Privirea lui s-a oprit asupra surorii mele, iar 
când eu şi Robin ne-am uitat una la cealaltă, am 
văzut adevărul în ochii ei. 

Am gemut și am simțit că leșin. Robin m-a așezat 
pe canapea și mi-am privit mâinile tremurânde. 

— Linda și Andrew au avut o aventură și niciu- 
nul dintre ei... 

I-am acoperit gura surorii mele și mi-am închis 
ochii. Sentimentul de repulsie mi-a întors stomacul 
pe dos și simțeam nevoia să vomit. 

— Nu pot să fac asta, am șoptit. 

Am tras aer adânc în piept și nici măcar nu mai 
pot să gândesc. Mintea îmi e tulbure și simt că nu 
mai am aer. Nu reușesc să respir și trebuie să ies de 
aici înainte să mor asfixiată. 

— Ellie... 

M-am ridicat în picioare și mi-am dat șuvițele de 
păr după ureche. 

— Nu pot să fac asta acum! 

Am trecut pe lângă bărbatul care e aproape un 
străin pentru mine și am sperat să mă lase în pace. 
Dar m-a prins de braţ și întreaga lume s-a prăbușit 
în jurul meu. 

— Nu mă atinge! am mârâit ca un animal rănit. 

Mi-am smuls braţul din strânsoarea lui slabă și 
m-am uitat cu furie la tatăl meu. A încercat să îmi 
spună ceva, dar nici măcar el nu a reușit să scoată 
vreun cuvânt. 

Mi-am smuls geaca din cuier și am ieșit din 
apartament, trântind ușa în urma mea. Gorilele 
lui Andrew stau de o parte și de cealaltă și, pentru 
câteva secunde, am crezut că o să se arunce asupra 
mea să mă oprească. 

Înainte ca temerile mele să devină realitate, 
am început să alerg pe scări, ținându-mă de bara de 
metal ca să nu mă împiedic și să mă rostogolesc. 

M-am împins în ușa metalică și aproape am 
dărâmat-o pe una dintre vecinele lui Robin în încer- 
carea mea disperată de a fugi. 

M-am oprit pe trotuar și am tras aer adânc în 
piept, simțind o durere profundă în piept. 

Andrew Carter e tatăl meu. 

Dracu să o ia de nenorocită fără inimă care nu se 
mai satură să îmi distrugă viața! 

Mi-am trecut ambele mâini prin păr și am înce- 
put să merg, fără să am vreo destinație în minte. Am 
nevoie doar de un timp singură ca să pot să îmi fac 
ordine în gânduri. 

Dar pe cine naiba încerc să păcălesc? Bomba 
a căzut asupra mea și acum nu știu cum să strâng 
bucăţelele și să le lipesc la loc. 

Andrew Carter e tatăl meu. Toate acele mo- 
mente patetice în care încercam să îi atrag atenția 
bărbatului pe care l-am considerat tatăl meu nu au 
fost altceva decât minciuni. Acum pot să înțeleg de 
ce nu mi-a spus niciodată că mă iubește. De ce m-a 
lăsat pe mâinile Lindei fără să lupte măcar o clipă 
pentru mine. 

Ura pe care am simțit-o față de Robin până acum 
câteva luni e complet nejustificată. Mereu am invidi- 
at-o pentru că a crescut cu Alfred. Că a avut parte de 
toată iubirea și atenţia lui, în timp ce eu eram Îngro- 
pată în bani și împinsă la o parte. Dar cum ar fi putut 
să mă iubească Alfred Douglas dacă îi aminteam 
mereu de faptul că soţia lui i-a fost infidelă? 

Mereu am crezut că nu m-a dorit pentru că 
Robin e copilul perfect, iar eu sunt oaia neagră. Dar 
adevărul e complet diferit. 

Dar de ce a așteptat până acum ca să îmi spună 
adevărul? De ce nu a putut să îmi spună mai de- 
vreme? Ce poate avea atât de puternic împotriva lui, 
încât să îl manipuleze după bunul ei plac? 

Mă lovesc de oameni pe stradă, dar nu mă opresc 
să îmi cer scuze. Aud înjurăturile în urma mea, dar 
pur și simplu nu îmi pasă. 

Ce ar trebui să fac cu vestea asta? Cum ar trebui 
să o accept? 

M-am oprit brusc și mi-am privit tenișii albi care 
deveniseră deja gri. 

Un tată. Acum pot să am un tată care să mă ajute. 
Un tată care să îmi cunoască toate problemele și să 
fie alături de mine. Un tată de care să fiu apropiată și 
care să îmi îndepărteze toate acele crize de gelozie 
infantile. 

Mi-am băgat mâinile în buzunarele gecii și 
mi-am atins telefonul. L-am scos din buzunar şi 
m-am uitat la ecran câteva secunde. 

Nu pot să fac asta de una singură. Am nevoie de 
singura persoană care mă poate aduce cu picioarele 
pe pământ. 

Am tras aer adânc în piept și mi-am șters lacri- 
mile, dar sunt sigură că o să izbucnesc în plâns când 
o să îi aud vocea. 

Am căutat numărul în agendă și am așteptat să 
îmi răspundă. 

— Mă aşteptam să te ascunzi mai mult timp 
înainte să îţi faci curaj și să... 

— Hayden! am gemut la simpla lui voce. 

— Unde ești? 

Am tras aer adânc în piept și am ignorat durerea 
care îmi frângea sufletul. 

— Boston. 

— Trebuie să discuţi cu el. 

Mă aflu în braţele lui Hayden, în patul din ca- 
mera de hotel pe care a rezervat-o cu câteva minute 
înainte. 

Unul dintre prietenii lui l-a adus cu elicopterul 
personal și a venit la mine fără să mă întrebe altceva 
decât unde sunt. 

Când l-am văzut, m-am aruncat în braţele lui și 
am început să plâng. M-a urcat în taxi și am venit la 
hotel fără să mă întrebe absolut nimic. 

— Trebuie să lămurești toată treaba asta. Sunt 
convins că Linda e vinovată pentru toată porcăria 
asta, dar trebuie să te convingi că el nu e decât o 
marionetă în mâinile ei. 

Îmi ţineam capul pe pieptul său, îi auzeam 
vorbele, dar mintea îmi era goală. Mă ţine de mână, 
răspândind căldură în restul corpului meu, și mă 
mângâie cu blândeţe pe spate. 

— Nu cred că sunt în stare să vorbesccu el. 

— De ce? 

Am ridicat ușor din umeri și mi-am dat capul 
pe spate. Privirile ni s-au întâlnit și mi-aș dori să 
rămânem așa pentru totdeauna. Să rămân în brațele 
lui, fără ca lumea din exterior să existe. 

— Visul tău poate să devină realitate, a spus 
îndepărtându-mi o șuviță de păr. Tot ce ţi-ai dorit de 
la Alfred poți să obţii de la Andrew. Și amândoi știm 
că de-a lungul căsniciei cu Linda a făcut eforturi să 
se apropie de tine. 

Buzele i s-au arcuit într-un zâmbet fermecător 
și mi-a dat o șuviță de păr după ureche. 

— În plus, tu nu eşti deloc fricoasă. 

— Doar cu tine, am şoptit. 

Degetul lui mare m-a mângâiat pe obraz înainte 
să mă tragă spre el și să mă sărute. Am suspinat de 
fericire și simțeam că mă topesc în braţele lui. 

— O să vorbesc cu Andrew cu o singură condiţie. 

Şi-a ridicat surprins sprâncenele, iar eu am 
început să zâmbesc. 

— Fă dragoste cu mine! 

A clipit surprins pentru câteva clipe, apoi a 
zâmbit larg și m-a sărutat din nou. Mi-au îndepăr- 
tat tricoul subțire, iar buzele sale au alunecat spre 
urechea mea. Am simțit patul cutremurându-se sub 
mine și am gemut când m-a strecurat sub trupul său. 

Am început să îi desfac nasturii de la cămașă, 
unul câte unul. 

— Mi-a fost dor de tine, scumpo! 

Şi-a ridicat privirea spre mine şi ne-am zâmbit, 
reușind să ne înțelegem din priviri. 

Buzele lui au început să coboare pe gâtul meu și 
mi s-a tăiat respiraţia când mi-a atins sânii. 

— Şi mi-a fost dor şi de ei. 

Am început să râd și în următoarea clipă sutie- 
nul meu a ajuns pe podea lângă celelalte haine. 

Mișcările lui pricepute îmi provoacă fiori de 
plăcere în tot trupul. Mi-am mușcat buza de jos când 


mi-a atins sfârcurile și am gemut. 

Îmi simt pulsul zvâcnindu-mi cu putere în vene 
şi pe moment am uitat de toate problemele. 

Mă sărută tandru pe umăr, și dintr-o singură 
mișcare mi-a îndepărtat pantalonii, aruncându-i 
lângă celelalte haine. 

Mi-am pus mâna pe inima lui și i-am simţit rit- 
mul frenetic în palmă. 

— Mereu mi-ai făcut inima să bată mai tare, 
Elizabeth. Mereu m-ai avut în mâinile tale. 

Şi am lăsat o scorpie ca Linda să ne distrugă pe 
amândoi. 

l-am dat cămașa jos și mi-am plimbat mâinile 
pe spatele său încordat. Mi-a înconjurat talia cu un 
braţ și m-a lipit de el, făcându-mă să gem. Trupurile 
noastre erau înfierbântate și gata să se unească. 

Şi-a îndepărtat pantalonii și s-a lipit de mine, 
complet gol. 

— Vreau să recuperăm tot timpul pierdut. Nu o 
să te mai las niciodată să pleci. 

lar asta e o promisiune pe care o să o onorez. Nu 
o să mai las pe nimeni să mă despartă de el. 

Când i-am simţit săruturile blânde și fierbinţi pe 
trupul meu, am început să tremur. Și-a lipit gura de 
a mea, făcându-mă să îmi înfig pumnii în părul său. 

— Îmi plăcea mai mult când nu purtai lenjerie. 

M-am uitat în ochii lui și i-am văzut zâmbetul 
arogant înainte să îmi smulgă chiloţii. 

Şi-a aplecat capul și mi-a sărutat sânii, iar acum 
îmi pare rău că nu mi-am pus silicoane când am 
avut ocazia. Sânii mei sunt mici și, după părerea 

mea, foarte neatrăgători. Dar în aceste momente, 
mișcările agile ale bărbatului pe care îl iubesc îmi 
îndepărtează orice urmă de regret. 

Îmi e din ce în ce mai cald și am început să mă 
zvârcolesc sub el, făcându-l să chicotească. 

— Vrei să mă opresc? 

Ironia din glasul său mă face să vreau să îl 
pocnesc. 

— Nu. Dacă vrei să mai trăieşti, să nu îndrăznești 
să te oprești! 

A început să râdă și mi-a desfăcut brusc picioa- 
rele, poziționând-se între ele. Corpul lui l-a acoperit 
pe al meu și m-a pătruns cu blândețe. 

Nu s-a mișcat câteva clipe și ne-am uitat unul 
în ochii celuilalt. Brațele mele i-au înconjurat gâtul 
și l-am tras mai aproape de mine, dorindu-mi să mă 
contopesc complet cu el. 

A zâmbit și a început să se miște cu grijă în 
interiorul meu, atent la fiecare mișcare. Inima mea 
deja a explodat de fericire și fiori de plăcere îmi 
cutremurau fiecare părticică din corp. 

— Te iubesc, Hayden! am șoptit. 

Mâinile noastre s-au împreunat de o parte și de 
cealaltă a capului meu și am simțit o lacrimă prelin- 
gându-mi-se pe obraz. 

— Te iubesc! 

Buzele lui s-au unit cu ale mele și întreaga lume 
a explodat în jurul nostru. 

Privesc în gol spre biroul lui Andrew Carter, în 
timp ce secretara îmi face semn să intru. 

Am tras aer adânc în piept și am făcut un pas 
în față. Două secunde mai târziu, tot curajul meu a 
dispărut subit și am încercat să fug. Dar m-am lovit 
de pieptul musculos al lui Hayden și nu am mai putut 
să fac nimic. 

— Nici să nu te gândești! m-a avertizat cu zâm- 
betul pe buze. 

M-a întors cu faţa spre birou și a început să mă 
împingă. Am intrat amândoi în biroul impunător al 
tatălui meu natural și l-am înjurat în gând pe Hayden. 

Bărbatul care a participat la conceperea mea 
e cu capul în hârtii, în timp ce un bărbat mult mai 
tânăr decât el vorbește încontinuu lângă urechea lui. 

— Fiica dumneavoastră, domnule! 

Şi-a ridicat capul și dintr-o singură mișcare a 
mâinii l-a făcut pe angajatul său să tacă. S-a ridicat 
în picioare și a început să se apropie de mine, făcân- 
du-mi inima să bată cu putere. 

— Poţi să pleci, Christopher. Continuăm discuţia 
mai târziu. 

S-a oprit în faţa mea și ne-am uitat unul la ce- 
lălalt fără să ne spunem vreun cuvânt. Mâinile lui 
Hayden s-au strâns pe umerii mei, încercând să îmi 
dea curajul de care aveam atâta nevoie. 

— Eşti pregătită să vorbim? 

Mi-am mușcat buza de jos și am aprobat din cap 


fără să fiu în stare să vorbesc. l-a aruncat o privire 

rapidă lui Hayden, apoi ne-a făcut semn spre cana- 
peaua de piele de lângă perete. 

— Mă bucur că ești aici, Ellie. 

Eu și Hayden ne-am așezat unul lângă celălalt, 
iar Andrew și-a tras mai aproape unul dintre fotolii. 

— Doriţi ceva de băut? 

Am dezaprobat din cap și mi-am simţit mâinile 
tremurând. Însă Hayden mi le-a acoperit rapid şi a 
reușit să îmi mascheze teama. 

— Nu ar mai trebui să pierd timpul, nu? 

Am încercat să zâmbesc, dar nu am reușit decât 
să mă strâmb, iar iubitul meu m-a strâns mai tare de 
mâini. 

Andrew a tras aer adânc în piept și a început să 
își frângă mâinile, agitat. 

— Eu și Alfred am fost colegi de liceu, iar Linda 
era mereu în preajma noastră. Ştii foarte bine că 
părinții tăi au crescut împreună și se împăcau foarte 
bine. 

A făcut o pauză oarecum justificată după cuvân- 
tul părinți. 

— M-am îndrăgostit imediat de mama ta, dar 
faptul că în acel moment abia reușeam să mă mențin 
pe linia de plutire a îndepărtat-o de mine. Banii lui 
Alfred erau mai importanţi pentru ea. 

Ştiu foarte bine cât de obsedată este mama mea 
de avere. Ar fi în stare de orice ca să o păstreze. 

— Când s-au căsătorit în secret, tatăl lui Alfred 
i-a dat afară și l-a dezmoștenit imediat. Dar faptul 
că Linda era însărcinată cu Robin a atins o coardă 

sensibilă și a făcut-o pe mama lui Alfred să le dea 
bani pe ascuns. 

A tras aer adânc în piept și s-a întins după carafa 
cu apă de pe masa de sticlă dintre noi. 

— În tot acest timp, eu am reuşit să primesc o 
bursă și să plec la facultate. Părinţii mei erau morți 
de mult, iar faptul că Linda m-a părăsit m-a rănit în 
orgoliu și am preferat să mă ţin la distanţă de ei. 

Și-a turnat apă în unul dintre paharele de cristal 
și s-a încruntat. 

— Am învăţat tot ce a fost de învăţat, m-am dis- 
trat cât am putut și m-am ridicat până la acest nivel. 
Nu am vrut să aflu nimic despre Alfred, despre Linda 
sau despre familia lor. Dar soarta a avut alte planuri. 

A sorbit din pahar și a făcut o pauză înainte să 
vorbească din nou. 

— Trei ani mai târziu, m-am întâlnit cu Alfred 
la spital și am aflat tot ce s-a întâmplat de-a lungul 
timpului. Mama lui murise și sursa lor majoră de 
bani a dispărut. A început să fie asistent medical și 
făcea din ce în ce mai multe gărzi pentru orice ban în 
plus. lar Linda era acasă cu Robin. 

A lăsat paharul pe masă și și-a împreunat mâi- 
nile, încercând să ascundă agitația care îl stăpânea în 
acest moment. 

— M-a invitat la el acasă ca să îi cunosc copilul 
minunat. 

A fi trebuit să mă simt atacată, așa cum mă sim- 


team mereu când toți o ridicau în slăvi pe Robin. Dar 

pentru prima oară în viața mea, nu îmi mai pasă de 
părerea lui Alfred Douglas. 

— Nu am avut curajul să îl refuz. Așa că i-am 
acceptat invitația și am revăzut-o pe femeia care 
mi-a frânt inima. Femeia care nu se schimbase deloc. 
Care încă îmi făcea inima să bată cu putere. lar în 
acel momentul, situația se schimbase radical. 

— Tu erai cel bogat. 

A zâmbit şi s-a uitat în ochii mei, aprobându-mă. 

— lar mama ta nu a ratat acest aspect. După 
ce am reușit să supraviețuiesc acelei cine oribile, a 
început să mă viziteze din ce în ce mai des. 

— lar tu ai profitat de această ocazie. 

Zâmbetul i s-a șters și puteam să îmi dau seama 
că încă se simte vinovat. După toţi acești ani, regretă 
faptul că s-a culcat cu nevasta prietenului său. 

— Aveam şansa să o ţin la picioarele mele, să o 
determin să facă tot ce vreau eu. Aș fi fost un prost să 
nu profit de ocazie, a recunoscut. 

Mi-am închis ochii și m-am rezemat de spătarul 
canapelei, în timp ce Hayden mă ținea în continuare 
de mână. 

— M-am culcat cu ea și apoi i-am spus că vreau 
să dispară. Nu o să uit niciodată expresia ei şocată 
și incapacitatea de a spune vreun cuvânt. Am dat-o 
afară și apoi am plecat din New York, stabilindu-mi 
noul sediu aici, în Boston. 

Mi-am dat o șuviţă de păr după ureche și mi-am 
dat seama că nu mai tremur. Nu știu dacă e din cauza 

strânsorii lui Hayden sau datorită sentimentului de 
siguranță pe care mi-l oferă tatăl meu. 

— Apoi am aflat despre divorțul lor și de căsăto- 
ria pripită a mamei tale cu acel rocker. 

Aveam doar trei ani când Alfred și Linda au di- 
vorțat și am început să fiu târâtă prin toate porcăriile 
ei. 

— Nu ai știut că a rămas însărcinată? 

S-a uitat în ochii mei și a dezaprobat din cap, 
privindu-mă cu regret. 

— Crezi că te-aș fi lăsat vreodată pe mâinile ei? 

Am pufnit în râs și am ridicat din umeri. 

— Nu te cunosc, am spus sincer. 

Am simţit lovitura ușoară a lui Hayden în picio- 
rul meu și mi-am înghițit nodul din gât. 

— Ca să anticipez următoarea ta întrebare, 
Linda mi-a spus că ești fiica mea înainte să mă căsă- 
toresc cu ea. Nu ţi-am spus nimic pentru că a reușit 
să intre în capul meu și să îmi stârnească frica. 

Îl cred. Linda are acest talent să intre în mintea 
ta și să se joace cu ea până când te învârte după 
bunul ei plac. 

— Mi-a spus că poate să te facă să mă urăști. În 
fond și la urma urmei, eu sunt un străin, iar ea mama 
ta. Cred că era evident pe cine urma să crezi într-o 
astfel de situaţie. 

Am oftat cu putere și mi-am acoperit gâtul cu 
palma. Mi-am simţit pulsul zvâcnind cu putere în 
vene și mi-am umezit buzele. 

— De asta ai încercat să te apropii de mine. 

A aprobat din cap și a zâmbit. 

— Am vrut să îţi câștig încrederea înainte să 
arunc bomba peste tine. Și vreau să cred că am reușit 
să intru în inima ta. 

Mi-ar fi plăcut să îi spun că nu e adevărat. Să îi 
spun că nu îmi pasă de el și de încercările lui nici cât 
negru sub unghie. Dar nu pot să îl mint, când e sin- 
gura figură paternă pe care am avut-o în viața asta. 

A reușit să fie primul care ajungea la mine când 
era vorba de accidente și de ieșirile din închisoare. 
Ultimul accident l-am provocat cu mașina pe care el 
mi-a dăruit-o, iar Linda a avut grijă să îl țină departe 
de mine câteva zile bune până când el a aflat. 

— De ce îmi spui acum adevărul? De ce nu ai 
mai așteptat să te apropii și mai mult de mine? 

— Nepoata mea m-a făcut să rup tăcerea. 

Degetele mi s-au strâns în jurul gâtului și l-am 
simţit pe Hayden încordându-se lângă mine. 

— Cum ai aflat de ea? 

Vocea îmi tremură și odată cu ea și restul cor- 
pului meu. Mâna lui Hayden a căutat-o pe a mea și 
nu am ezitat să i-o strâng pentru a ne susține unul 
pe celălalt. 

— Am auzit-o pe Linda discutând cu femeia care 
o are pe fiica voastră. A plătit-o pe asistenta de la 
spital să ia fetița și să se ascundă. L-am pus pe unul 
dintre bodyguarzii mei să o urmărească și am aflat 
unde e micuța noastră. 

Hayden și-a întors capul și ne-am uitat unul la 


celălalt. Speranţele noastre reînviau. Îmi simt inima 

bătând cu putere și pulsul îmi vuiește în ureche. 
Pentru o clipă, am simțit că nu mai pot să respir. 

— Cred că ați fost despărțiți destul de mult timp. 

S-a ridicat în picioare și ne-a zâmbit. Iubitul 
meu a fost primul care a reacționat și m-a ajutat să 
mă ridic la rândul meu. 

— E timpul să îţi iei fetița acasă, Ellie. 

Abia reușeam să respir normal și am izbucnit în 
plâns aruncându-mă la pieptul lui. Braţele puternice 
ale lui Andrew s-au strâns în jurul meu și i-am simţit 
obrazul apăsându-se pe creștetul meu. 

— Unde ai fost până acum, tată? 

Îmbrăţişarea lui mă făcea să mă simt în siguranţă 
și i-am auzit suspinul urmat de cuvintele încărcate 
de emoție. 

— Contează că acum sunt lângă tine, scumpo. Și 
nu o să mai plec niciodată de lângă fetița mea. 

M-a sărutat apăsat pe creștet și am rămas îm- 
brățișați, plângând. 

Nimeni nu poate să îmi strice acest moment de 
fericire. Îl am alături pe bărbatul pe care îl iubesc, pe 
tatăl pe care mi l-am dorit mereu și urmează să îmi 
recuperez copilul. 

Nici măcar Linda nu poate să îmi strice acest 
moment. Oricât de mult ar încerca. 

— Eşti pregătită? 

Ellie încă nu e în stare să se dea jos din mașină. 
Andrew și cu mine așteptăm răbdători în fața trepte- 
lor de piatră, în timp ce Hayden continuă să aștepte 
ca sora mea să coboare. 

Mica brunetă și-a îndreptat privirea spre tatăl ei 
și a tras aer în piept înainte să vorbească. 

— Jură că nu e o minciună! 

Magnatul corporatist de lângă mine a zâmbit și 
și-a pus mâinile în buzunarele hainei sale scumpe. 

— Nu te-aș păcăli niciodată, scumpo! 

Un mic zâmbet i s-a întipărit pe buze și și-a pus 
mâna în cea a cumnatului meu înainte să coboare 
din mașină. 

— Hai să ne luăm fetița acasă, a șoptit. 

S-au uitat amândoi unul la celălalt și iubirea din 
ochii lor mi-a făcut inima să se topească. 

Am urcat treptele și l-am lăsat pe Andrew să 
bată la ușa casei. Poate că Linda a făcut o ticăloșie 
fără pereche, dar măcar a creat mediul potrivit 
pentru nepoata ei. Mă așteptam să o fi lăsat într-un 
orfelinat sau abandonată undeva. 

Când ușa s-a deschis, o femeie scundă și cu părul 
cărunt ne-a întâmpinat. După halatul de baie gros cu 
care e îmbrăcată, e mai mult decât evident că i-am 
întrerupt momentul de relaxare. 


— Vă pot ajuta cu ceva? 

Înainte ca Andrew să îşi înceapă discursul calm 
și elegant, Ellie a făcut un pas în față, transformân- 
du-se într-o adevărată mamă-urs. 

— Am venit să îmi iau fiica. 

Femeia a început să râdă și s-a rezemat cu cor- 
pul ei supraponderal de tocul ușii. 

— Cred că ai greșit adresa, cucoană. Aici nu 
există niciun copil. 

Ţipătul unui copil a răsunat din interiorul casei 
chiar în clipa în care nemernica dorea să ne închidă 
ușa în nas. Ellie pur și simplu a împins-o, reușind să 
intre în casă. 

— Nu există pe naiba! 

Când credeam că sora mea mai mică nu mă mai 
poate surprinde cu nimic, mă ia complet pe nepregă- 
tite cu reacția ei din această după-amiază. 

Hayden a urmat-o îndeaproape și amândoi au 
început să caute cu disperare camera micuţei lor. 

— Nu știu cine naiba sunteţi, dar dacă nu plecați 
imediat, o să chem poliția. 

Andrew a apucat-o pe asistentă de braț și a 
închis ușa în urma noastră. 

— Am sunat deja poliția și o să sosească în orice 
clipă să te aresteze. 

Chipul femeii s-a albit, în timp ce tatăl meu vi- 
treg rostea aceste cuvinte. Din femeia încrezătoare 
și arogantă care ne-a deschis ușa, s-a transformat 
într-o femeie supusă și complet speriată. 

Când scâncetele au încetat, mi-am dat seama că 
cei doi părinți și-au găsit fiica. L-am lăsat pe Andrew 
să o bage în sperieți pe complicea mamei mele și am 
căutat încăperea bebelușului. 

Atât Ellie, cât și Hayden erau împietriţi la câțiva 
pași de fiica lor. Micuța stătea în picioare într-un 
pătuţ alb, iar mâinile ei durdulii erau strânse pe 
marginea de lemn a patului. 

M-am sprijinit de tocul ușii și am clipit de mai 
multe ori, încercând să opresc lacrimile ce îmi scăl- 
dau privirea. 

Ellie a suspinat și a început să se apropie de fiica 
ei cu grijă, de parcă i-ar fi fost frică de ea. S-a oprit în 
fața pătuţului și i-am văzut mâna tremurând în timp 
ce o atingea pe fiica ei. 

Hayden s-a apropiat de ele, iar mâna lui mare i-a 
cuprins creștetul micuței brunete, care semăna atât 
de mult cu amândoi. Fetiţa îi privea fascinată când 
pe unul, când pe celălalt și a reușit să ne facă pe toți 
să plângem. 

— Mami, a spus cu degetul îndreptat spre per- 
soana potrivită. 

Ellie nu s-a mai putut abţine și a izbucnit în 
lacrimi înainte de a o lua pe fiica ei în braţe. Am înce- 
put să îmi şterg lacrimile când a ridicat-o la pieptul 
ei, iar când Hayden a sărutat-o apăsat și prelung pe 
creştet, am auzit suspinul lui Andrew lângă mine. 

Ne-am uitat unul la celălalt și am dat amândoi 
din cap. Ellie a primit vestea la cel mai potrivit mo- 
ment. lar acum poate să fie convinsă că nimeni și 
nimic nu o să îi mai răpească fericirea de lângă ea. 

Se sprijină de pieptul lui Hayden și amândoi se 
uită la minunatul lor copil. Ei sunt adevărata defini- 


ție a familiei perfecte. 

Uitându-mă la ei, nu pot să nu mă gândesc la 
Caleb. Am putea avea vreodată ceea ce au ei? Am 
putea deveni familia perfectă? 


XXX 


— A reușit să adoarmă, în sfârșit. 

Ellie s-a așezat pe canapea lângă mine și a ac- 
ceptat bucuroasă cana de cafea pe care i-am oferit-o. 

S-a uitat pentru câteva secunde la dormitorul de 
oaspeți, apoi a suspinat fericită și a sorbit din cafea. 

— Andrew și Hayden trebuie să se întoarcă în 
orice moment. 

Am încuviințat din cap și am rămas tăcute 
amândouă. 

Când poliţia a venit și a arestat-o pe fosta asis- 
tentă, Hayden nu a ratat ocazia să se ducă la secția 
de poliție și să obțină ce vrea. Hayden e un adevărat 
King când se înfurie și nu o să aibă nici pic de milă 
față de femeia care l-a ținut departe de copilul lui. 

lar când Savannah o să afle despre toate astea, 
Linda nu o să se mai poată ascunde nici măcar sub 
o piatră. 

— Nu îmi pasă ce o să se întâmple cu femeia 
aia. Vreau doar să o văd pe Linda în spatele gratiilor 
pentru tot restul zilelor ei. 

Îmi plimbam degetele pe marginea cănii şi nu 
eram în stare să spun nimic. 

— Acum nu mai am niciun motiv să mă abţin. 
O să îi pară rău pentru fiecare lacrimă pe care am 
vărsat-o după fiica mea. 

Am sorbit lichidul cald și am oftat adânc. Poate 
că sunt nebună, dar nu vreau ca Ellie să facă asta. 

— Eşti sigură că asta îţi dorești? 

Sora mea s-a uitat în cana ei fără să pronunțe 
vreun cuvânt. Pot să îmi dau seama că se luptă cu 
sentimentele ei. Dintre noi două, ea a fost cea care a 
crescut în preajma mamei noastre și, de bine, de rău, 
a reușit să dezvolte anumite sentimente de iubire 
față de ea. 

— Mi-aş dori ca situaţia să fie diferită. Mi-aș 
dori să fie o mamă în adevăratul sens al cuvântului 
şi nu o nenorocită obsedată de bani și statut social. 

A sorbit din nou din cafea și și-a întins picioarele 
pe masa de lemn. 

— Mi-a distrus relaţia cu Hayden, minţindu-l că 
nu vreau decât banii lui și imediat ce aveam să îi ob- 
ţin, o să îl abandonez. Din cauza ei, Savannah crede 
că sunt doar o parvenită. Mi-a luat copilul fără să îmi 
dea vreo explicaţie. Oricât de mult aș încerca, nu o 
s-o pot ierta niciodată. Nici măcar nu merită asta. 

Am oftat și m-am uitat la surioara mea mică. 
Când eram mică am plâns după mama și am fost in- 
vidioasă pe toate colegele mele care aveau o relație 
extraordinară cu mamele lor. L-am învinuit pe tata 
ani de-a rândul pentru că nu o aveam pe mama lângă 
mine. 

Pe măsură ce am crescut şi mi-am dat seama 
cum e de fapt mama mea, am început să mă bucur 
că îl aveam doar pe tata. lar acum, când o privesc pe 
sora mea și văd toată durerea pe care a putut să i-o 
provoace, sunt recunoscătoare că Linda a decis să 
mă abandoneze. 

— Nu mi-ai spus cum o cheamă pe nepoata mea. 

Bruneta a zâmbit cu gura până la urechi și s-a 
uitat la ușa dormitorului, unde fiica ei doarme fără 
grijă. 

— Hayley. Numele ei e Hayley. 

Şi-a întors privirea spre mine și mi-a zâmbit din 
toată inima. Dragostea ei pentru Hayden s-a extins 
și asupra fiicei lor. Nu cred că va mai avea nevoie de 
vreo dovadă a iubirii ei. Faptul că fiica lui îi poartă 
numele e cea mai mare dovadă. 

Uşa s-a deschis cu putere și mă aşteptam să îi văd 
pe Andrew și pe cumnatul meu, în schimb a intrat pe 
ușă un urs de pluș nu cu mult mai mic decât mine, 
urmat de Abdul. E încărcat de cadouri și a reușit să 
închidă ușa cu piciorul, în timp ce se apropia de noi 
cu zâmbetul pe buze. 

— Nu îmi pasă de părerea ta, îl iei cu tine! a 
ordonat. 

A lăsat ursul maro lângă canapea, iar restul pun- 
gilor colorate le-a plasat pe masă, lângă picioarele 
surorii mele. 

Când am ajuns acasă, ne-am întâlnit cu el în 
fața blocului și a fost fermecat de micuța Hayley în 
momentul în care a pus ochii pe ea. A smuls-o din 
brațele mamei ei și a ajuns în apartament înaintea 
noastră. 

lar Hayley la rândul ei părea foarte fascinată de 
el, chicotea întruna și gângurea de zor în braţele lui. 

— Nu îi cumpăr loc în avion ursului, Abdul. 

— Îți dau avionul meu, a spus fără să se lase 
intimidat de refuzul surorii mele. Dar nu o las pe fina 
mea să plece de aici fără cadourile mele. 

Înainte să plece după cadouri, Abdul a reuşit să 
extragă promisiunea că va fi nașul micuței noastre. 
De fapt, doar așa a reușit Ellie să își recupereze fiica 
din braţele maniacului. 

— Aveţi cafea? Ce bine! Vreau şi eu! 

S-a dus la bucătărie și deja eram obișnuite cu 
prezenţa lui. Nu știu cât de mult o să se obișnuiască 
cu asta și Hayden și, sinceră să fiu, abia aștept să se 
întoarcă acasă și să îl cunoască pe noul prieten al 
iubitei lui. 

Abdul s-a întors cu o cană aburindă și s-a așezat 
pe marginea mesei de lemn. 

— Deci, ce face prințesa mea mică? 

— Pardon? 

Nici nu auzisem uşa deschizându-se a doua oară, 
în schimb l-am văzut pe Hayden atât de încordat, că 
mai avea puțin și rămânea cu clanța în mână. 

Eu și Ellie ne-am uitat rapid una la cealaltă și 
ne-am zâmbit, apoi am sorbit din cafea în același 
timp, așteptând confruntarea. 

Dar micul nostru șeic nu pare deloc intimidat 
de avocatul nostru dur. A băut din cafea înainte ca 
Hayden să se apropie de noi şi să se ridice în picioare. 

— Tu trebuie să fii Hayden. Abdul Haqq Sayegh, 
îmi pare bine să te cunosc, a spus întinzându-și 
mâna. 

Zâmbetul cuceritor și răvășitor al arabului nu a 
reușit să îl facă pe cumnatul meu să se relaxeze, dar 
i-a prins mâna într-o strânsoare fermă și s-a așezat 
pe brațul canapelei, lângă iubita lui. 

— Tata? 

S-a aplecat și a sărutat-o pe buze, posesiv, pri- 
vindu-l în acest timp pe Abdul. El și-a dat ochii peste 
cap și mi-a aruncat o privire amuzată. 

— A apărut o urgenţă la firmă și o să vină când 
termină. 

Nimeni nu a mai spus nimic și mie îmi vine să 
izbucnesc în râs. Hayden e mai fioros ca niciodată, 
Abdul e la fel de relaxat, iar eu și Ellie ne abţineam 
cu greu să râdem. 

— Bine, cred că e timpul să spun ceva, a început 
idiotul din faţa mea. 

Evident că el trebuie să spargă gheaţă. Cred că 
în ţara lui nu l-a învăţat nimeni când trebuie să tacă 
şi când trebuie să îşi vadă de treaba lui. 

— Nu ai niciun motiv să fii gelos pe mine. Eu și 
Ellie avem o relaţie atât de apropiată, cât ne permit 
cele câteva săptămâni de când ne-am cunoscut. Ne 
înțelegem foarte bine și sper să nu se strice relația 
asta pentru că tu nu poți să mă suporţi în preajmă. 

Sora mea îşi mușcă cu putere buza de jos ca să nu 
înceapă să râdă, iar eu m-am uitat la cumnatul meu. 
E surprins de izbucnirea de sinceritate a prietenului 
nostru, chiar dacă încearcă din răsputeri să fie dur. 

— Îţi ador mica odraslă și am şantajat-o pe Ellie 
să fiu nașul ei. Dacă nu îți convine, pot să accept asta, 
dar și tu trebuie să mă accepți pe mine în preajma 
fiicei tale. Sunt singur, departe de familie, iar fetele 
astea două, a spus făcând semn spre noi, au devenit 
prietenele mele. Am mare nevoie de ele în viața mea 
și nu vreau să le pierd din cauza ta și probabil și a 
fratelui tău. 

A făcut o pauză dramatică și a sorbit din cana lui 
neagră, apoi a tras aer în piept. 

— Cred că ne putem înţelege de minune. Și, 
pentru siguranța ta, o să vin în New York doar când 
o să fii şi tu de acord. Peste trei ani când o să termin 
facultatea o să mă întorc în țara mea și o să vă aştept 
nerăbdător acolo. Sper să îmi permiţi să am un loc în 
viața fetelor tale. 

M-am uitat la Hayden zâmbind. Ellie a făcut 
același lucru și și-a dat capul pe spate ca să îl poată 
privi în ochi. 

— Tocmai ţi-ai găsit perechea în ceea ce privește 
încăpățânarea, a spus râzând. 

S-a uitat în ochii brunetei pentru câteva clipe, 
apoi a început să râdă cu putere. 

— Ei bine, trebuie să recunosc că ești sincer și 
apreciez asta. 

Cei doi bărbaţi s-au uitat unul la celălalt și nu 
au mai spus nimic. Dar după privirile lor, pot să îmi 
dau seama că s-au acceptat unul pe celălalt fără nicio 
problemă. 

Telefonul lui Abdul a reușit să spargă tăcerea și 
l-a scos din apartamentul nostru. 

Încep să regret asta pentru că sunt convinsă 
că discuţia o să se îndrepte spre mine. Nu l-am mai 
văzut pe Hayden de două luni, de când am plecat din 
New York și nu știu care e părerea lui despre pleca- 
rea mea. 

— Mă duc să văd dacă Hayley e bine. 

Trădătoarea și-a trântit cana pe masă și a fugit 
rapid, lăsându-mă singură în gura lupului. L-am ob- 
servat pe Hayden cu coada ochiului cum a alunecat 

pe canapea în locul surorii mele. Nu prea am cum să 
fug de conversaţia asta, așa că m-am întors cu fața la 
cumnatul meu. 

— Mama mi-a spus despre Harvard. 

Ochii mi s-au mărit de surprindere și asta l-a 
făcut pe bărbat să zâmbească. 

— Sunt singurul care poate să îl țină pe Caleb 
sub control, Robin. Mama avea nevoie de un aliat 
în toată treaba asta. Și chiar dacă am acceptat, nu 
înseamnă că sunt de acord cu toate astea. 

Am aprobat din cap și privirea mea a căzut în 
gol spre cana pe care o țineam absentă în mână. 

— Ştiu de ce ai plecat. Caleb mi-a spus totul și, 
deși îmi e greu să accept asta, ai avut toate motivele 
să pleci. Dar trebuie să te întorci înainte să fie prea 
târziu. 

Am zâmbit trist și mi-am întors privirea spre 
fratele soțului meu, care semăna atât de mult cu el 
în acest moment. 

— Paige deja s-a instalat în casa mea? 

— Paige nu a fost niciodată problema, ci te- 
merile tale, a spus cu un oftat. I-ai ascuns lui Caleb 
toate problemele pe care ți le-a făcut la spital și toate 
minciunile pe care ţi le semăna în cap. lar când el a 
aflat și a izbucnit, ţi-ai luat bagajele și ai plecat. 

Am înjurat în gând și mi-am lăsat cana pe masă. 
Urăsc să îi dau dreptate unui King. 

— Şi ce ar fi trebuit să fac, Hayden? Să îi mulțu- 
mesc fratelui tău pentru că și-a făcut milă de mine și 
şi-a sacrificat șansa de a fi fericit? 

Nu a spus nimic, iar eu m-am ridicat în picioare 
începând să mă plimb prin încăpere, ca un leu în 
cușcă. 

— E uşor să dai sfaturi din exterior, dar așa cum 
eu nu am știut niciodată cum a decurs relaţia ta cu 
Ellie, nici tu nu ai habar de căsnicia mea cu fratele 
tău. 

M-am oprit în faţa lui și mi-am trecut agitată 
mâna prin păr. 

— Îl iubesc pe fratele tău mai mult decât orice 
pe lume. În fiecare seară adorm cu lacrimi în ochi, 
privind partea pe care ar fi putut să doarmă el. Nu 
a fost cea mai bună decizie pe care am luat-o și știu 
asta, dar așa am simţit în acel moment. 

— Nu îţi e teamă că o să-l pierzi pentru tot- 
deauna dacă continui să te ascunzi? 

Nemernicul m-a lovit exact unde mă doare mai 
tare. Mi-a descoperit cea mai mare frică și îl blestem 
pentru asta. 

— Nu pot să mă întorc acum. 

— De ce? 

Am tras aer în piept și mi-am închis ochii pentru 
câteva clipe, ca să-mi înăbuș lacrimile. 

— Pentru că mi-am făcut o promisiune mie. Toţi 
cred că nu sunt potrivită pentru Caleb, că nu sunt la 
același nivel cu el. 

M-am uitat în ochii lui Hayden mai sigură pe 
mine ca niciodată. 

— O să mă întorc în New York după ce o să fiu 
una dintre cele mai bune absolvente ale Harvardului. 
Şi atunci nimeni și nimic nu o să mă mai despartă de 
fratele tău. 

— Nu îmi vine să cred că ceva atât de minunat a 
ieşit dintr-un ratat ca tine. 

Continui să o țin pe nepoata mea în braţe și să îi 
zâmbesc, în timp ce ea doarme fără nicio grijă. 

— Eu cred că e timpul să îți iei labele unsuroase 
de pe fiica mea. Te-ai spălat măcar pe mâini? 

I-am arătat degetul din mijloc, în timp ce minu- 
năția din braţele mele începe să deschidă ochii. 

— O să înceapă să cânte. 

Ellie s-a ridicat de pe canapea și s-a dus direct 
la bucătărie, în timp ce eu am putut să mă uit în 
ochii micuţei. Sunt căprui ca ai tatălui ei. Dacă are și 
personalitatea lui Hayden, o să dea de naiba viitorul 
ei soţ. 

Mă privește fascinată, în timp ce mânuţele ei 
încearcă să mă atingă. Am ridicat-o mai sus și am lă- 
sat-o să mă atingă pe față. A început să gângurească 
în același timp și inima mea începe să se topească de 
bucurie. 

— Bună, scumpo, am șoptit emoționat. Eu sunt 
unchiul tău, Caleb. Dar cred că o să te fur și o să fii 
fetița mea. 

— Bine, acum chiar că trebuie să îţi iei mâinile 
de pe ea, a mârâit idiotul familiei. 

Fratele meu mai mic s-a ridicat în picioare și a 
încercat să se apropie de mine, dar cu fiecare pas 

pe care îl făcea spre noi, eu mă îndepărtam de el, 
făcându-l să mă înjure. 

Când am accelerat pașii, micuța a început să chi- 
cotească și să bată din palme, reușind să pronunțe o 
parte din numele meu. 

— Caleb, dă-mi fiica înapoi! 

Hayden s-a abținut cu greu să arunce cu ceva 
după mine. Știa că exista riscul să o rănească și pe 
micuța Hayley, iar eu am început să râd în același 
timp cu nepoata mea. 

Și deşi mi-ar fi plăcut să îl mai enervez puțin pe 
fratele meu, oboseala a început să pună stăpânire pe 
mine. Sunt frânt după o gardă obositoare și nepoata 
mea nu cântărește cât un fulg de nea. 

— Bine, te-ai distrat destul. 

Ellie mi-a aruncat o privire de mamă grijulie și a 
luat-o pe fiica ei în brațe, împingând biberonul spre 
gura micuţei. S-a așezat pe unul dintre fotolii, iar eu 
m-am trântit pe canapea, fascinat de imaginea lor. 

Hayden s-a așezat pe braţul fotoliului și mi-a 
aruncat o privire urâtă și posesivă. 

— Mă bucur pentru amândoi că aţi reușit să o 
găsiți. 

Am aflat despre Hayley înainte că fratele meu 
să plece după ele. Era cu mine când Ellie l-a sunat 
și mi-a spus totul cât aștepta aprobările pentru 
elicopter. 

Am ştiut mereu că Linda e o femeie fără suflet, 
dar nu am crezut că o să meargă chiar atât de de- 
parte. Eu și Robin nu am avut astfel de probleme cu 
ea, dar trebuie să îmi amintesc mereu că Robin nu a 
crescut cu ea. 

— Sunt tare curios de reacția mamei. 

Am zâmbit, şi mi-am dat seama că eram sin- 
gurul. Ellie s-a încruntat și nu s-a mai uitat la mine, 
îndreptându-și privirea spre fiica ei. 

Acum înțeleg și de unde s-au născut resentimen- 
tele mamei atât de brusc faţă de Ellie. Fratele meu a 
crezut-o pe Linda, a scos-o pe Ellie din viaţa lui, iar 
mama a găsit-o vinovată tocmai pe cea care nu avea 
nicio vină. Abia aștept să o văd pe cerându-și scuze, 
pentru că acest lucru va fi o premieră mondială. 

— Mie nu îmi pasă de reacţia ei. 

l-a dat biberonul iubitului ei și s-a ridicat în 
picioare, începând să o legene pe micuță în braţe. 

— Poate să o vadă pe Hayley oricând și nu pot să 
îi refuz acest drept. Trebuie să aibă măcar o bunică 
întreagă la cap. 

M-am uitat rapid la fratele meu și amândoi am 
început să rânjim ca doi tembeli, gândindu-se la ace- 
lași lucru. Mama cu siguranță nu e întreagă la cap. Și 
cred că Linda o să afle asta cel mai bine, la proces. 

— Dar asta nu înseamnă că eu trebuie să am o 
relație cu ea. 

Hayley a scos un râgâit de bebeluș sătul, demon- 
strând încă o dată că e copilul fratelui meu. Ellie și-a 
aşezat ambele mâini sub fundulețul simpatic al ne- 
poatei mele și a ținut-o la pieptul ei. În scurt timp a 
început să o tragă de păr, până când vocea puternică 
a tatălui meu a răsunat în întregul apartament. 

— Unde e puiul meu mic? 

M-am întors și l-am văzut pe tata trântind efectiv 
cutiile cu cadouri pe podea și alergând spre nepoata 
lui. 

Pentru un bătrân ramolit, e destul de jovial 
când vine vorba de cel mai nou membru al familiei 
noastre. 

A smuls-o din braţele mamei ei, fără să îi dea 
șansa să protesteze. Mama a închis ușa cu zâmbetul 
pe buze și s-a apropiat de agitație, mai calmă decât 
soţul ei. 

Tata deja o luase în brațe pe nepoata lui și chi- 
cotelile ei răsunau în toată casa. Mama nu și-a mai 
putut stăpâni lacrimile și și-a lăsat bărbia pe umărul 
tatei, atingând-o pentru prima oară pe nepoata ei. 

M-am uitat la Ellie, care stă la distanță de cuplul 
fericit, cu mâinile încrucișate la piept, emoţionată 
de moment. Mi-a aruncat o privire rapidă, apoi și-a 
lăsat capul în jos, rușinată. 

Privind toată agitația care mă înconjoară și 
fericirea de care au parte fratele și viitoarea mea 
cumnată, nu pot să nu mă gândesc la Robin. 

Dacă eram noi în locul lor? Dacă am avea un 
copil care să ne apropie atât de mult ca pe ei? Dacă 
nu ar fi fost o ticăloasă fricoasă și nu ar fi plecat ca 
o lașă? 

Sunt mulți „dacă”, iar adevărul este că acum mă 
simt ca un câine abandonat. Fratele meu și-a recupe- 
rat familia, în timp ce a mea e în Boston. 

Ştiu perfect unde se află nevasta mea. Am reușit 
să prind o discuţie între tata și mama și știu că a 
plecat în Boston. Dar nu am de gând să plec după ea. 

Chiar dacă îmi este greu fără ea și mi-aș dori 
să fie lângă mine, trebuie să îi ofer spațiul de care 
are nevoie. Am forțat-o să intre într-o căsnicie în 
care nu avea încredere. Nu i-am acordat timpul 

necesar acomodării cu mine și cu personalitatea 
mea. Problemele pe care le-am avut le-am rezolvat 
mereu cu sex și în unele privințe sexul nu are cum 
să ne ajute. 

Sper doar să își dea seama că putem să fim 
împreună și sper ca sentimentele ei să fie la fel de 
puternice precum cele pe care le am eu față de ea. 

— Cred că ai nevoie de asta. 

Am acceptatbucuros paharul cu vin pe care Ellie 
mi l-a împins sub nas și pentru câteva clipe am fost 
întrerupt din gândurile mele. Părinţii mei păreau 
mai fericiți ca oricând și am oftat adânc înainte să 
beau jumătate din pahar. 

O să vină și timpul meu. Robin o să se întoarcă 
acasă mai devreme sau mai târziu şi atunci o să 
plătească pentru lașitatea ei. Oricât de mult pot să o 
iubesc, nu o să îi fac viaţa atât de ușoară. O să trebu- 
iască să lupte pentru noi. Dacă o să își mai dorească 
asta când se va întoarce. 


Trei ani mai târziu 


— Bună dimineaţa! 

Mi-am pus paltonul pe umeraș și i-am zâmbit 
verișoarei mele, în timp ce a intrat în camera pe 
care a amenajat-o pentru noi. Aproape de secția de 
cardiologie, spre bucuria mea, din vestiarul vechi 
al bunicului și Priscillei, Serena a reuşit să creeze o 
cameră pentru care toți ne invidiau. 

— Gabe nu s-a trezit la timp? 

Bruneta a zâmbit și şi-a dat haina colorată jos, 
luând unul dintre umerașe în mâini. 

— A avut un caz mai dificil aseară şi acum se 
recuperează. 

A așezat umerașul pe suportul de metal și și-a 
luat halatul care îi purta numele. 

— A murit? 

Şi-a prins părul lung într-o coadă și a aprobat 
cu tristețe din cap. Mi-am închis ochii pentru câteva 
clipe, rugându-mă pentru pacientul prietenului meu. 

— După șase ore de operaţie, a murit la cinci mi- 
nute după ce a reușit să o stabilizeze. Nu e obișnuit 
să piardă, a spus tristă. 

Mi-am pus stetoscopul în jurul gâtului și am 
zâmbit, aranjându-mi în același timp pixurile în 
buzunar. 

— Nimănui nu îi place să piardă. 

În meseria asta trebuie să te obişnuiești şi cu 
pierderile. Oricât de mult ai încerca să salvezi viețile 
tuturor, unele pur și simplu îţi scapă printre degete. 

Femeia s-a îndreptat direct spre expresor, întin- 
zându-se după cana ei preferată. 

— Cafea? 

Ar fi a doua pe care o beau pe ziua de azi, dar am 
nevoie de energie pentru pacienții care au nevoie de 
mine. 

— Dă-i bice! 

M-am așezat la masa rotundă și m-am uitat la 
verişoara mea care fredonează fericită. 

Ea și Gabe formează un cuplu de aproape trei 
ani și s-au mutat împreună în urmă cu câteva luni. 
Uneori îmi este dor de certurile lor, dar competiția 
dintre ei nu a dispărut și nici nu cred că o să dispară 
vreodată. Amândoi își iubesc slujba și competiția 

lor nu aduce decât victorii în fața morții și pacienţi 
fericiți. 

lar eu, după trei ani, încă îmi aştept nevasta să 
se întoarcă acasă. 

— Uite, barosane! 

Mi-a pus cana aburindă în față și s-a așezat lângă 
mine, zâmbind ca o tembelă la cana de cafea. 

Mereu am fost apropiat de Serena pentru că 
suntem de aceeași vârstă, avem aceeași pasiune și 
avem aceeași personalitate. Pot spune cu mâna pe 
inimă că e mai mult sora decât verișoara mea. lar 
când eram mic de multe ori o imploram pe mama să 
îl dea la schimb pe Hayden cu ea. Dar unchiul Lloyd 
nici nu a vrut să audă despre asta. 

— E destul de linişte azi. 

Am aprobat din cap și am sorbit din cafea, 
strâmbându-mă sub arsura lichidului fierbinte. 

— La naiba, Serena! După atâţia ani, tot nu știi 
că nu beau cafeaua atât de dulce? 

M-am ridicat de pe scaun și m-am dus direct la 
chiuvetă, aruncând cafeaua. 

— Am pus puţin zahăr, a spus supărată. 

— Pentru tine poate. 

A început să râdă și a continuat să bea sucul cu 
gust de cafea care mie îmi provoacă greață. 

Mi-am clătit gura cu apă, ca să îndepărtez acea 
senzație dezgustătoare de pe limbă, și am auzit ușa 
deschizându-se. 

— Caleb? 

Paige Wild s-a ivit în ușă și am auzit destul de 
clar înjurătura verișoarei mele. 

— Jos a sosit un pacient care are nevoie de o 
consultaţie. Octavia m-a trimis să îți aduc datele lui. 

Mi-am șters mâinile și m-am apropiat de ea, 
luându-i tableta din mâini. 

— Mulţumesc! O să cobor imediat. 

A aprobat din cap și a plecat fără să mai scoată 
vreun sunet. Am început să examinez dosarul paci- 
entului meu, ignorând protestele Serenei. 

— Ce naiba mai caută asta aici? Ar fi trebuit să 
se care acum mult timp. 

M-am așezat pe scaun și m-am uitat cu atenţie 
la intervențiile chirurgicale pe care pacientul le avu- 
sese până acum. 

— Nu vrea să plece. 

— Mereu târfele au avut un tupeu incredibil. 

Am oftat și am blocat tableta, întorcându-mă 
cu fața la Serena. Deja e furioasă și cel mai probabil 
are nevoie de o operaţie sau de Gabe ca să îi treacă 
această stare. 

— Ar trebui să renunți la toate astea, am spus 
sătul de protestele ei. 

— A făcut-o pe Robin să plece. Are noroc că nu 
am dus-o în fața comisiei de etică și nu i-am luat și 
licenţa. 

Mama mi-a spus de multe ori să nu îndrăznesc 
să o enervez pe Serena, pentru că are spiritul război- 
nic al tatălui ei şi instinctul de ursoaică al mamei ei. 
lar acum când văd cât de înverșunată e împotriva lui 
Paige, îmi dau seama că a avut perfectă dreptate. 

— Robin a plecat din cauza mea și datorită fap- 
tului că e o lașă. 

181 


Ivo Dima lubiri de neuitat 


Mi-am verificat telefonul și m-am ridicat în pi- 
cioare, privind-o Serena cu gura căscată. 

— Nu îi iau apărarea lui Paige și nu o s-o fac 
niciodată, m-am apărat. Doar pentru că și-a făcut 
iluzii în privința mea, asta nu înseamnă că și eu le 
împărtășesc. 

Am luat tableta în mână și am oftat, fiind deja 
mult prea plictisit de acest subiect. 

— l-am spus destul de clar că o iubesc pe Robin 
şi că o să o aştept oricât ar fi nevoie. Nu mai lucrează 
cu mine şi,deși și-a luat examenul de rezident, nu are 
de gând să plece de aici. Nu am de gând să o forțez 
doar ca să calmez orgoliul anumitor persoane. 

M-am întors cu spatele și m-am îndreptat spre 
ușă, dorindu-mi ca verişoara mea să nu-și mai des- 
chidă gura. 

— Şi când o să se întoarcă Robin? O să le lași să 
o ia de la capăt și să se bată între ele cum au făcut 
până acum? 

M-am uitat la clanța rotundă și m-am gândit 
foarte bine la răspunsul meu. Mi-am întors capul 
spre Serena, atingând în același timp clanța. 

— Nu o să permit nimănui să îmi agaseze soţia, 
mai ales lui Paige Wild. Dar nu uita că Robin mi-a 
ascuns tot timpul atacurile pe care le îndura. Atacuri 
pe care le-aș fi putut evita cu ușurință dacă prietena 
ta ar fi fost sinceră cu mine. 

Am deschis ușa și am oftat din nou. 

— Nu ar trebui să o consideri doar pe Paige 
lupul cel rău. Robin e la fel de vinovată pentru că nu 
a avut curajul să vorbească cu mine despre asta. 

Am ieşit pe ușă și am răsuflat ușurat când nu 
i-am mai auzit întrebările. Femeia asta poate să mă 
pună cu botul pe labe imediat și aproape am fugit 
spre lift, în speranţa că pot să evit asta. Când m-am 
urcat în ascensor, speranțele mi s-au năruit. 

— Dacă nu ai fi fost atât de orb, ai fi văzut toate 
atacurile. Și ai fi luat atitudine înainte ca ea să plece 
şi să devii un crispat. 

I-am arătat degetul din mijloc înainte ca ușile să 
se închidă și mi-am lovit capul de peretele liftului. 

Uneori o urăsc atât de mult pe Serena, încât îmi 
vine să o arunc de pe acoperișul spitalului. Și cel mai 
tare urăsc când are dreptate. 

Aş fi putut să îi dau mai multă atenţie lui Robin 
şi să văd tot ce se întâmplă între ea și Paige. Dar mi-a 
păsat mai mult de ascensiunea mea în carieră și am 
neglijat-o complet. Dar asta tot nu o disculpă de 
toată vină. 

Am coborât din ascensor și i-am zâmbit Octaviei 
înainte de a intra în salonul pacientului meu. 

— Bună ziua, domnule Crayer. Sunt doctorul 
King și sunt aici să am grijă de dumneavoastră. 

Bărbatul de vârsta tatălui meu mi-a zâmbit și a 
încercat să se relaxeze, dar e mai mult decât evident 
că nu poate să facă asta. 

— Am văzut că ați mai avut operaţii la inimă, am 
spus apropiindu-mă de el. Aveţi un stent. 

— Da. Acum cinci ani, domnule doctor. 

Una dintre noile asistente a venit lângă mine 
şi i-am înmânat tableta, punându-mi stetoscopul în 

funcțiune. M-am apropiat de pacient și i-am ascultat 
cu atenţie bătăile inimii. 

— Într-adevăr, trebuie să vă investigăm mai 
bine. O să începem cu o coronarografie, ca să ne 
asigurăm că acel stent funcționează cum trebuie. Şi 
apoi vom vedea cu ce plecăm la drum. 

Bărbatul a aprobat din cap și nu a mai spus ni- 
mic. M-am uitat la asistentă și ea a aprobat din cap, 
marcând pe tabletă analiza pe care am solicitat-o. 

Alarma de urgenţă a început să sune în toată 
secția și mi-am auzit numele. 

Am ieșit în fugă din salon și am văzut targa de 
la ambulanță intrând pe ușa principală. Paramedicul 
care împingea patul mobil m-a văzut, dar privirea 
îmi era complet acaparată de femeia care încerca să 
resusciteze persoana de pe pat. 

— Aleşinat în aeroport acuzând dureri toracice, 
respiraţia era neregulată, pulsul foarte slab, a spus 
cu respirația tăiată. 

— De cât timp încerci să îi pornești inima? 

M-am uitat la monitorul cardiac, dar nu are nicio 
activitate. Încercările ei sunt zadarnice. A refuzat să 
îmi răspundă, iar când m-am uitat la paramedic, a 
oftat. 

— Cincisprezece minute, a spus într-un final. 

La naiba. Am înjurat în bărbie și m-am uitat la ea 
și la încercarea ei eroică de a-l salva pe bărbat. 

— Nu mai ai ce să faci. 

A scuturat încăpățânată din cap şi a continuat să 
preseze pieptul bărbatului. 

— E mort! 

Am luat hârtiile de la paramedic și i le-am întins 
Octaviei, uitându-mă la ceas. 

— Ora decesului: 09:25 

Cuvintele mele nu au reușit să o oprească pe 
femeia încăpățânată și am simţit ghiontul Octaviei în 
spatele meu. 

Am apucat-o de ambele mâini și am oprit-o, 
apropiindu-i chipul de al meu. 

— E mort, Robin! Nu mai poţi să faci nimic pen- 
tru el. 

Am apucat-o de talie și am dat-o jos de pe 
pacient, în timp ce Octavia le-a arătat drumul spre 
morgă. 

Am continuat să o țin în brațe pe soția mea, în 
timp ce îmi simțeam corpul cuprins de flăcări. Ochii 
ei albaștri mă privesc dezamăgiţi, iar părul ei blond e 
ciufulit în urma încercărilor de a salva o viață. 

Îmi simtinima bătând cu putere, fiind pe punctul 
de a-mi provoca și mie un infarct sub privirea femeii 
pe care o iubesc. 

— Bună, iubitule! 

Nu mă așteptam să mai aud vreodată cuvintele 
astea. Nu din gura ei, cel puțin. După trei ani de 
abandon, nemernica s-a întors și se comportă de 
parcă nici nu am fi fost despărțiți. 

Înainte să îi pot răspunde, m-a prins de ceafă 
și m-a sărutat, făcându-mă să uit totul. Certurile, 
plecarea ei, lacrimile pe care le-am vărsat după ea. 


Absolut totul. Dar pentru cât timp? 

Nici măcar nu știu de ce l-am sărutat. Impulsul 
de moment m-a împins să fac acest gest necugetat, 
dar să fiu al naibii dacă regret măcar un pic impru- 
denţa mea. 

Am stat despărțiți timp de trei ani și mereu 
mi-am imaginat întâlnirea noastră desfășurându-se 
astfel. 

Dar după felul în care s-a desprins din sărut și a 
început să mă târască după el, nu se aștepta deloc la 
gestul meu. Şi cu siguranță nu se aștepta să mă vadă. 

— Robin?! 

M-am uitat peste umăr la Gabe și am apucat să îi 
zâmbesc pentru câteva secunde înainte că soțul meu 
să deschidă ușa metalică și să mă târască pe scări. 

— Ai putea să fii mai blând, am mormăit ener- 
vată de strânsoarea lui puternică. 

A pufnit nervos și l-am auzit înjurând în barbă, 
dar nu am putut să înțeleg cuvintele lui. 

Ajunși la etajul patru, m-a împins într-o cameră 
spațioasă și a izbit ușa în urma lui. 

— Ce dracu crezi că faci? 

Am văzut expresorul Serenei și, în timp ce arun- 
cam o scurtă privire prin încăpere, mi-am dat seama 
că e loja, așa cum o numea prietena mea, în care și-a 
pus tot sufletul ca să o renoveze. 

Mi-am întors privirea spre soțul meu și am sim- 
tit inima începând să bată cu putere. 

Chiar dacă nu l-am mai văzut de trei ani, nu se 
schimbase absolut deloc. Același păr roșcat ușor 
ciufulit, ochii lui verzi, superbi, ușor înconjurați de 
cearcăne. Halatul lui alb, pagerul prins în cureaua 
pantalonilor... A rămas același bărbat care poate să 
îmi ia respirația într-o singură secundă. 

— Am venit acasă. 

S-a uitat în ochii mei, apoi a izbucnit într-un râs 
zgomotos care a tulburat liniștea din lojă. 

— Niciodată nu ţi-a lipsit tupeul și văd că asta 
nu s-a schimbat câtuși de puţin în acești ani. 

Am oftat adânc, fiind pregătită pentru această 
discuție. Sau cel puţin asta îmi place să cred. Mi-am 
repetat discursul pe toată durata zborului din 
Boston și până aici. Dar toate acele cuvinte parcă au 
dispărut acum, sub privirea lui nervoasă. 

— Caleb, știu că nu am procedat corect, dar 
trebuie să... 

— Chiar crezi? 

A pufnit nervos și s-a sprijinit cu spatele de ușă, 
încrucișându-și mâinile la piept. 

— Te rog, nu fă situaţia și mai dificilă decât e. 

Nu mai are ochelarii și renunțase probabil și 
la ticul de a-i împinge pe nas în sus. Însă şi-a strâns 
degetele pe antebraţe și i-am văzut maxilarul 
încleştându-i-se. 

— Situaţia nu ar fi fost atât de dificilă dacă nu 
ţi-ai fi luat tălpășiţa ca ultima lașă. Crezi că după trei 
ani poți să te întorci şi să te prefaci că nimic nu s-a 
întâmplat? 

Ar fi mai mult decât perfect, dar nici în cele mai 
frumoase zile ale mele nu o să se întâmple așa ceva. 

— Nu ştiu ce naiba ai în cap în acest moment, 
dar o să fiu foarte direct cu tine. Vreau să pleci și să 
nu te mai întorci niciodată. Dar de data asta să îmi 
lași și o adresă ca să îţi pot trimite actele de divorț. 

Divorţ. Singurul cuvânt care poate să mă destabi- 
lizeze. Timp de trei ani mi-a fost frică că o să primesc 
acele documente nenorocite prin poștă oricând. Dar 
toţi care ştiau unde sunt nu mi-au dezvăluit secretul. 
lar acum că m-am întors, Caleb o să profite de orice 
șansă ca să mă rănească. Exact cum l-am rănit și eu 
pe el. 

— Nu pot să mai plec. 

Pagerul a început să îi sune, dar l-a ignorat com- 
plet. A continuat să mă ţintuiască cu privirea, în timp 
ce corpul lui se încorda văzând cu ochiul liber. 

— Sunt noua ta rezidentă, am spus simplu. 

A început să râdă din nou și de data asta s-a des- 
prins de ușă, făcând un pas spre mine. Am înghiţit 
în sec și mi-am reprimat impulsul de a mă da înapoi 
din calea sa. 

— Cred că îţi baţi joc de mine! 

Am tras aer adânc în piept şi am dezaprobat din 
cap, incapabilă să articulez vreun cuvânt. 

— 0 să refuzi postul și o să te întorci de oriunde 
ai plecat, a mârâit. 

— M-am întors de unde am plecat, iubitule. 

A mai făcut un pas spre mine și mi-am dat capul 
pe spate ca să îl pot privi. Inima mea bate cu putere 

şi îmi e frică să nu o audă și să simtă emoţiile pe care 
le trezește în mine. 

— Nu o să meargă, Robin! Căsnicia noastră 
s-a terminat în momentul în care te-ai decis să mă 
părăsești. 

Mi-am strâns mâinile în pumni și am simțit 
tremuratul ușor care începea să pună stăpânire pe 
mine. 

— Ai pe altcineva? 

Un zâmbet batjocoritor i s-a așternut pe faţă și, 
pentru câteva secunde, mi-am simțit inima oprin- 
du-se. Un val de amețeală m-a cuprins şi mi-am 
impus să fiu puternică în acest moment, chiar dacă 
aveam să mă prăbușesc când o să plece din preajma 
mea. 

— Asta nu mai e problema ta, scumpo! Vreau să 
pleci din spitalul meu cât de repede poți. 

S-a întors pe călcâie și a ieşit din lojă înainte 
să îmi deschid gura și să protestez. M-am așezat pe 
unul dintre scaunele din spatele meu și am tras aer 
adânc în piept. 

Chiar am crezut că o să fie ușor? Ştiu tot ce s-a 
întâmplat cu Caleb în ultimii trei ani datorită Serenei 
și surorii mele. E cel mai bun cardiolog din oraș și 
probabil și din stat. 

A dat-o la o parte pe Paige în momentul în care 
am plecat și își petrece tot timpul liber cu micuța 
Hayley. Nici măcar o femeie nu a pășit în casa mea, 
în afară de cele din familie. Dar poate unele detalii le 


pot scăpa și spioanelor mele. 

— Nu îmi vine să cred! 

Mi-am ridicat capul și am văzut-o pe Serena 
cu un zâmbet radios pe buze. Până m-am ridicat în 
picioare, ea deja era lângă mine și mă strângea în 
braţe. 

— Am crezut că Gabe începe să aibă halucinații. 

Am chicotit și am zâmbit la rândul meu, molip- 
sindu-mă de veselia ei. 

— L-am văzut pe Olaf ieșind de aici. Cât de rău 
a fost? 

A râs pentru câteva clipe și ne-am așezat amân- 
două pe una dintre canapelele din lojă. 

Serena și Octavia l-au poreclit pe Caleb după 
celebrul om de zăpadă din Frozen, pentru că e foarte 
dur cu studenții lui și, când se enervează, e mai bine 
să fugi de el. Nu am înţeles niciodată această com- 
parație, dar pentru cele două, numele pare mai mult 
decât perfect. 

— Mi-a spus să plec. 

Bruneta și-a dat ochii peste cap și s-a ridicat în 
picioare, îndreptându-se spre aparatul de cafea. 

— Câinele care latră nu mușcă. 

Am zâmbit și m-am sprijinit de spătarul canape- 
lei de piele, în timp ce prietena mea pregătea două 
căni imense de cafea. 

— Asta nu înseamnă că nu o să-mi facă viaţa 
imposibilă. 

În timp ce maşinăria îi făcea treaba, neurologul 
meu preferat s-a întors cu fața la mine și mi-a zâmbit. 

— Ei bine, nu ar fi Caleb dacă nu ar încerca asta. 
Și tu nu ai fi tu dacă nu ai încerca să îi faci față. 

Am oftat și mi-am lovit ambele palme de coapse. 

— Dar nu știu cât de mult o să pot face asta, am 
recunoscut. 

Mi-a aruncat o privire de milă și s-a apropiat 
de mine cu cele două căni aburinde. Am primit 
bucuroasă tratația și am sorbit încântată de gustul 
băuturii. 

— Știu că am greșit când am fugit și mai ales că 
am stat departe timp de trei ani. Dar ar trebui să se 
pună în locul meu și să mă înțeleagă măcar puţin. 

Am băut din nou din cafea și am oftat. 

— O să fac tot ce îmi stă în putință să îl recupe- 
rez, dar dacă nu reușesc? 

Mi-am întors capul și m-am uitat la prietena 
mea care deja golise trei sferturi din cană. 

— Ai început foarte bine. Am auzit despre mă- 
rețul sărut de mai devreme, a spus făcându-mi cu 
ochiul. 

Am uitat cât de repede circulă bârfele în spitalul 
acesta. Mai ales printre asistente. 

— Cel mai bine e să mergi treptat. Trebuie să 
îl lași să se acomodeze cu întoarcerea ta. Mai ales 
acum că o să fii colega lui în sala de operații și nu la 
instalarea perfuziilor. 

Priveam absentă lichidul maroniu, în timp ce 
învârteam cana între degete. 

Nu am crezut niciodată că o să fie atât de greu să 


mă întorc. În capul meu, lucrurile păreau mai simple, 
191 


Ivo Dima Iubiri de neuitat 


dar realitatea m-a lovit în plin. Mi-am imaginat că 
soțul meu o să fie foarte dur, dar nu m-am pregătit 
niciodată pentru această etapă cu adevărat. Și nici 
nu cred că o să fiu vreodată pregătită. 

Pagerul Serenei m-a făcut să tresar și l-a privit 
rapid înainte să soarbă și ultima picătură de cafea 
din cană și să se ridice în picioare. 

— 911 la ultima mea operaţie. 

A început să fugă spre ușă și a lăsat cana pe 
dulapul de lângă perete înainte să dispară. 

Mi-am sprijinit capul de spătarul canapelei și 
am oftat, în timp ce priveam tavanul alb. 

O să mă facă să plătesc pentru greșeala mea, nu? 
Ei bine, nu are decât să mă atace cu ce are mai bun. 
Pentru că o să fiu pregătită. 

Am terminat și restul de cafea și m-am ridicat în 
picioare, părăsind încăperea. M-am oprit în faţa lif- 
tului și am așteptat să sosească, în timp ce telefonul 
meu a început să-mi vibreze în buzunar. 

— Bună, Ellie. 

Am urcat în ascensor și am apăsat butonul eta- 
jului la care voiam să ajung. 

— Tocmai ti-am lăsat bagajele acasă. Dar cheia 
ta nu mai e bună. 

Am zâmbit și am urmărit lumina portocalie care 
trecea de la un număr la celălalt. 

— Mă așteptam la asta. 

Chicotitul surorii mele devine enervant şi am 
coborât din lift înainte să înceapă să vorbească. 

— Bine că m-am gândit să iau cheia lui Hayden. 
Vrei să îţi fac o copie? 

Pașii m-au ghidat spre salonul tatălui meu și 
m-am oprit în fața ușii de sticlă. 

— Nu. O să profit de treaba asta și o să mă țin 
după Caleb până când o să îmi dea el o cheie. 

— Vezi să nu dormi pe preș, a spus complet amu- 
zată de situaţie. 

Ironia ei începe să mă calce pe nervi și am decis 
că e mai bine să scap de ea acum, înainte să o înjur 
și să mai supăr încă o persoană, din prima mea zi în 
New York. 

Am lăsat telefonul să-mi alunece în buzunar și 
mi-am privit tatăl prin geamul transparent. 

Nimic nu se schimbase. Încă e cuplat la aparate 
și e în starea de comă care l-a răpit de lângă mine. 
În toţi acești ani am sperat că o să se trezească și o 
să îl pot recupera. Dar privindu-l în acest moment, 
îmi dau seama că sper degeaba. Tatăl meu nu se mai 
poate trezi și nimeni nu o să mă poată convinge de 
contrariu. 

— Oaia rătăcită s-a întors acasă. 

Mi-am întors capul și am întâlnit privirea șefului 
cel mare. 

— Bună, Marc, am spus cu un zâmbet larg! 

L-am lăsat să mă strângă în brațe și am suspinat 
fericită la pieptul lui. 

— Mă bucur să te revăd, puștoaico! 

Am zâmbit și am aprobat ușor din cap, fără să 
mă desprind din îmbrăţișarea lui. Mi-am lăsat capul 

pe umărul său şi ne-am uitat amândoi la bărbatul 
inert. 

— Ellie mi-a spus despre propunerea ta. În legă- 
tură cu decuplarea tatei. 

Marc a oftat și și-a strâns braţele în jurul meu. 

— Ştii şi despre încăpățânarea soţului tău, nu? 

Mereu l-am admirat pe Caleb pentru devota- 
mentul față de tata. Dar oricât de mult ar încerca, nu 
îl mai poate salva. 

— Ştiu cât de mult îl iubește, dar tata e o cauză 
pierdută, am spus cu tristețe. Am încercat absolut 
orice şi am ajuns la același rezultat. 

Mi-au dat lacrimile și am suspinat, strângând în 
pumni halatul lui Marc. 

— E timpul să îl las pe tata să plece. L-am tortu- 
rat destul şi merită să fie eliberat. 

— Sper doar să iei decizia corectă, Robin, a spus 
sărutându-mă pe creștet. 

Și eu sper același lucru. Dar chiar dacă studiez 
această problemă din mai multe părți, rezultatul o 
să fie același. 

O să îl deconectez pe tatăl meu de la aparatele 
care îl mențin în viață și o să trebuiască să înfrunt 
furia lui Caleb King. 

— Ce dracu' cauţi aici? 

Mi-am ridicat capul și m-am uitat în ochii furioși 
ai soțului meu. Mi-am pus mâna pe perete și am re- 
ușit să mă ridic în picioare, ignorând amorțeala din 
fese. 

— Aici locuiesc. 

Caleb a pufnit furios și și-a scos cheile din buzu- 
nar, vârându-le în broasca ușii. 

— Nu prea cred. 

A deschis ușa și m-am strecurat înăuntru înainte 
să apuce să îmi închidă ușa în nas. Aproape m-am 
împiedicat de valiza pe care idioata de Ellie nu a fost 
în stare să o mute mai mult de zece centimetri de 
lângă ușă. 

— Robin, nu am de gând să mă lupt cu tine. Îţi 
spun pentru prima și ultima oară că vreau să dispari. 

Mi-am scos geaca și am lăsat-o pe canapea, ins- 
pectând apartamentul, spre furia soțului meu. 

Nimic nu s-a schimbat și nu pot decât să fiu bu- 
curoasă de asta. În toți acești ani mi-a fost frică că o 
să-și înceapă relația cu Paige și ticăloasa aia o să îmi 
schimbe radical casa. Dar acum că ştiu că a ţinut-o 
cât mai departe de ea, nu îmi rămâne decât să îl fac 
să mă ierte. 

— Robin, sunt obosit și am nevoie de somn. Te 
rog să pleci. 

M-am întors cu faţa la el și l-am privit pur și 
simplu. Și-a aruncat haina lângă a mea și l-am auzit 

oftând cu putere. Pentru amândoi e o situație dificilă 
și în mare parte din cauza mea. 

Am făcut câţiva pași spre el și m-am oprit în 
fața lui, lăsându-mi capul pe spate pentru a-l privi în 
ochi. Mi-am pus mâinile pe pieptul lui și i-am simțit 
inima zbătându-se sub atingerea mea. 

— Chiar vrei să plec? am șoptit. 

Am văzut în ochii lui dorinţa de a-și înfrâna 
impulsul sălbatic și, pentru o clipă, am crezut că o să 
mă înlăture. Dar când mâinile lui mi-au cuprins talia, 
m-am abținut să răsuflu ușurată. 

Degetele i-au urcat de-a lungul spatelui meu, tri- 
mițându-mi fiori în tot trupul. Brusc, m-a cuprins un 
val de dorință, luându-mă complet prin surprindere 
cu intensitatea lui. 

— Da. 

Mi-am lipit trupul de al lui, făcându-l să-și în- 
ghită minciunile. Mi-am prins buza de jos între dinți, 
fără să îmi iau privirea de la chipul său. 

— De ce te-ai întors, Robin? 

Și-a aplecat capul și i-am simţit răsuflarea caldă 
pe obraji. Buzele noastre sunt la o distanță de doar 
câțiva centimetri, iar eu simt că o să îmi sară inima 
din piept în orice moment. 

— Te-ai întors ca să mă torturezi și mai tare? 

— M-am întors ca să ne vindec pe amândoi. 

După o scurtă privire, buzele lui le-au atins pe 
ale mele și orice gând mi-a fost spulberat. M-a săru- 
tat, la începuttandru, apoi din ce în ce mai pasional, 
făcându-mă să cedez și să mă las în voia lui. 

Mâinile mele au urcat pe gâtul lui, în timp ce 
Caleb m-a ridicat în brațe purtându-mă pe sus, fără 
să își desprindă buzele de ale mele. 

Am auzit o ușă deschizându-se și apoi am simţit 
cearșafurile reci sub mine. Am tras aer adânc în 
piept și m-am uitat la soțul meu care mă fixează cu o 
privire încărcată de pasiune. 

— Nu mai poți să dai înapoi, a spus cu vocea 
răgușită. 

Am dezaprobat din cap frenetic, în timp ce își 
scotea cămașa. Mi-am agăţat degetele în cureaua lui 
și l-am tras peste mine. 

— Nu mai pot să fug detine. 

Gura lui s-a strivit peste a mea, iar intensita- 
tea sărutului mi-a făcut picioarele să se înmoaie. 
Degetele mi se mișcau încet pe spatele lui încordat și 
i-am simțit atingerea pe sâni. Am gemut de plăcere 
și am auzit hainele rupându-se sub atingerea sa bru- 
tală. Faptul că nu port sutien l-a făcut să zâmbească. 

Buzele lui au coborât pe unul dintre sâni și m-a 
făcut să scot un sunet aproape animalic. Capul meu 
se afundă din ce în ce mai mult în pernă, în timp ce 
atingerile lui devin din ce în ce mai ameţitoare. 

Am încercat să îi desfac cureaua, dar am cedat 
complet sub săruturile lui pătimașe și mâna mi-a 
căzut inertă pe pat. 

— Spune-mi că nu te-a mai atins nimeni, altfel o 
să-mi pierd mințile. 

Și-a ridicat capul și m-a privit, iar chipul lui e 
întunecat de pasiune. 

— Numai tu. Mereu ai fost doar tu, Caleb. 

Zâmbetul arogant de pe buzele lui mă face să 
scot câteva cuvinte de protest, dar toate s-au risipit 
când mi-a smuls pantalonii și i-a aruncat la podea. 

Corpul meu a început să tremure sub atingerile 
familiare și îmi simt pielea umedă, iar sângele începe 
să îmi fiarbă în vene. 

— Nu ţi-ai pierdut îndemânarea, iubito. 

S-a ridicat să își scoată pantalonii fără să își ia 
privirea de la mine. Am profitat de ocazie și m-am 
ridicat, sărutându-i umerii. 

M-a trântit pe saltea și s-a lipit de mine complet 
gol și fierbinte. 

Gurile noastre s-au unit, în timp ce mâna i s-a 
strecurat între picioarele mele și m-a făcut să tresar. 
Mi-am ridicat șoldurile, ajutându-l să înlăture și 
ultima bucată de material care mă acoperea. 

— Asta nu o să schimbe nimic. 

Mi-am încolăcit mâinile în jurul gâtului său și 
mi-am mușcat buza de jos. Mi-am strecurat degetele 
în părul lui și am zâmbit. 

— O să se schimbe totul, am spus sigură pe mine. 

Caleb a intrat în mine cu forță, iar gemetele 
noastre s-au auzit la unison. Pentru o clipă, nu s-a 
mişcat şi ne-am uitat unul în ochii celuilalt. 

— Nu ştiu de ce, dar încă te iubesc, Robin. 

Mi-am ridicat capul și l-am sărutat ușor pe buze, 
fără să îmi iau privirea de pe chipul lui. 

— Să nu te oprești niciodată. 

A zâmbit dulce pentru o secundă, apoi animalul 
din el a preluat controlul, mișcându-se într-un ritm 
frenetic. Trupurile noastre se ciocneau violent, iar în 

momentul în care plăcerea ne-a făcut să ne pierdem 
minţile, am simţit lumea oprindu-se în loc. 


XXX 

Să fiu din nou în preajma familiei King-Evans e 
atât de ciudat. Aniversarea gemenilor Evans e ulti- 
mul eveniment la care mi-aş dori să mă aflu acum, 
dar Caleb m-a târât pur și simplu aici, iar acum mă 
ignoră complet. 

— Hei, străino! 

Serena s-a apropiat de mine și mi-a împins un 
pahar cu vin roșu, făcându-mă să zâmbesc. 

— Mereu îmi citeşti gândurile. 

Femeia a chicotit și mi-a făcut cu ochiul. 

— Am văzut că ai venit cu Olaf. Ai reușit să îl 
recucerești? a spus înghiontindu-mă cu cotul. 

Mi-am simţit obrajii arzând, iar Serena nu a 
ratat momentul. 

— Ar trebui să învăţ mai multe de la tine. 

Am băut din vin, zâmbind rușinată, ca o adoles- 
centă prinsă de părinți. 

— Nu o să schimbe nimic. Probabil a regretat 
impulsul de moment, pentru că s-a dat jos din pat 
și apoi am ajuns aici fără să ne mai spunem vreun 
cuvânt. 

Bruneta a oftat și m-a privit cu compasiune. 

— Aveţi o căsnicie foarte ciudată, a recunoscut. 
V-aţi căsătorit, ați făcut sex vreo patru ani, apoi un 
an pauză și acum o luaţi de la capăt. 

— A crezut că am o aventură cu Peter. 

Prietena mea a început să râdă. 

199 


Ivo Dima Iubiri de neuitat 


— Adică Peter Howard, cel care a recunoscut 
acum doi ani că e gay și l-a făcut pe Caleb să se îm- 
bete ca ultimul nefericit? 

Am privit-o fără să înţeleg la ce se referea, iar 
bruneta m-a bătut ușor pe umăr. 

— Când a aflat despre Peter, s-a dus în primul 
bar și a început să bea. Când eu și Gabe l-am târât 
acasă a început să regrete ca ultimul ratat: Am crezut 
că se culcă cu el și am pedepsit-o pentru un an. M-am 
abținut atât de mult să o fut, încât am bătut recordul 
la dușuri reci. Sunt cel mai mare bou! 

Am izbucnit în râs când Serena a început să îl 
imite pe vărul ei și acum regret enorm că am pierdut 
aşa ceva. Mi-ar fi plăcut să fiu aici în acel moment și 
să îl fac să regrete și mai tare. 

După un suspin, am băut din nou din paharul 
de vin și abia acum am observat paharul Serenei, în 
care părea a fi vin alb, ceea ce ea nu obișnuia să bea 
până acum. 

— Nu pot să mai beau alcool. 

M-am uitat surprinsă la ea, iar când început să 
rânjească ca o idioată și să dea din cap, aproape am 
început să plâng. 

— Eşti însărcinată! 

— Sunt însărcinată, a recunoscut entuziasmată. 

Am scos un mic țipăt de bucurie și am tras-o în 
braţele mele, strângând-o cu putere. 

— Felicitări! Cum a reacționat Gabe? 

Bruneta s-a dat un pas în spate și a suspinat. l-a 
aruncat o mică privire iubitului ei care e înconjurat 
de restul bărbaţilor. Printre ei însă nu se află și tatăl 
Serenei. 

Lloyd Evans stă îmbufnat pe un scaun și mor- 
măie de unul singur. 

— Deja a început să caute haine și paturi și 
cărucioare. Și aseară le-am spus mamei și tatei și... 

— Și tatăl tău l-a pocnit. 

A pufnit în râs și s-a sprijinit de balustrada din 
inox care înconjoară terasa lui Ray Evans. 

Observasem ochiul vânăt al lui Gabe când am 
venit și nu poţi să nu vezi privirile acide pe care 
temutul Lloyd i le arunca prietenului meu. 

— E atât de nătărău, a spus dând din cap. Îmi 
ține mie morală că nu pot să am un copil în afara 
căsniciei, când el a făcut același lucru. 

Mi-am dat ochii peste cap și am băut din nou din 
vin. 

— Celebra morală cu Dacă eu am fost prost, de 
ce să fii și tu?. O cunosc foarte bine. 

Serena a oftat cu putere și a început să învârtă 
paharul între degete. 

— Când unchiul Ray o să audă despre asta, tata o 
să audă întruna glume de prost gust pe această temă. 

Și chiar în timp ce bruneta pomenea despre 
asta, unchiul ei amuzant și glumeț a izbucnit într-un 
râs zgomotos, bătându-l pe umăr pe Gabe. 

— Lloyd! 

A făcut câţiva pași spre fratele lui, iar eu și prie- 
tena mea așteptam spectacolul. 

— Dă-mi banii pe pariu, a spus întinzându-și 
mâna. Ți-am spus că o să pierzi, fraierule. 

Bărbatul ursuz s-a ridicat de pe scaunul său și 
şi-a scos bancnotele din buzunar. 


— Ratatule! 

A pus cei două sute de dolari în mâna fratelui 
său mai mic și i-a aruncat o privire urâtă fiicei sale. 
De atât a fost nevoie să o facă pe doctorița mea să se 
înfurie. 

— Stai o clipă! 

Mi-a împins paharul și s-a apropiat furioasă de 
tatăl ei. 

— Eşti supărat pentru că ai pierdut pariul cu 
unchiul Ray? De asta mi-ai umplut capul de morală 
timp de două ore și l-ai lovit pe Gabe? 

Bărbatul a oftat și încerca să o calmeze pe fiica 
lui. M-am uitat la Priscilla care savura din plin mo- 
mentul și i-a strecurat câteva bancnote cumnatei 
sale. 

Ce naiba e cu familia asta? 

Caleb mi-a aruncat o privire rapidă, dar sufici- 
entă să îmi stârnească fiori. Am sorbit din nou din 
vin fără să știu cum să reacționez la acea privire. 

Sărbătorita grupului s-a apropiat de mine și 
am lăsat-o să mă ia în braţe și să îmi chicotească în 
ureche. 

— Mă bucur atât de mult că ai venit, Robin! Bine 
ai revenit în haosul familiei. 

Am început să râd și m-am uitat la soțul meu 
peste umărul ei, urmărindu-i privirea posesivă. 

— La mulţi ani, Chloe! 

Şi-a ridicat paharul și le-am ciocnit unul de celă- 
lalt, zâmbind. În timp ce Serena și Lloyd şi-au mutat 
conflictul în casă, femeia din faţa mea continua să 
îmi zâmbească, uitându-se pe furiș la un bărbat pe 
care îl vedeam pentru prima oară. 

Copia perfectă a Jessicăi Evans încearcă să fie 
discretă dar, la cât de îndrăgostită e, nu reușește să o 
ascundă foarte bine. 

— Cine e frumușelul? 

Blondina a tresărit și s-a uitat la mine cu o pri- 
vire vinovată, încercând să își ascundă zâmbetul cu 
paharul de vin. 

— Aiden White. Nepotul fondatoarei RED. 

Chloe lucrează împreună cu mama ei la revista 
de modă RED. Acum câţiva ani, Jess a devenit CEO-ul 
companiei, după ce fondatoarea, Patricia Harris- 
White, s-a retras. 

Acum, Chloe a avansat de curând în postul de 
COO și e foarte mândră de asta. Mai ales că Jess și 
Patty au avut grijă să o tortureze și să înlăture orice 
suspiciune de nepotism din jurul ei. 

— Şi îți place de el? 

— La nebunie, a recunoscut imediat. Dar crede 
că sunt foarte diferită de el și mult prea copilăroasă. 

Am zâmbit și nu am spus nimic. Dar, după privi- 
rea domnului White, Chloe pare perfectă pentru el. 

— Cred că trebuie să îi arăţi ce riscă să rateze. 

Blondina mi-a zâmbit și a început să rânjească. 
Probabil, rotițele deja se învârt în capul ei şi sunt 
convinsă că Aiden White nici nu o să știe ce l-a lovit. 

— Deja am început, m-a asigurat. 

M-a sărutat pe obraz și s-a îndepărtat de mine. 
l-a aruncat o privire seducătoare bărbatului şi s-a 
alăturat fratelui ei geamăn. 

Eu mă simt puțin în plus în acest moment, mai 
ales că e prima întâlnire oficială pe care o am cu 
toată familia după marea mea fugă. 

Ellie nici măcar nu e aici, pentru că micuța 
Hayley a răcit și a preferat să rămână acasă alături 
de copilul ei, împreună cu proaspătul ei soţ. 

Am ratat atât de multe în acești trei ani. 
Avansarea lui Caleb pe postul de cardiolog-șef, nunta 
surorii mele, evoluţia relației dintre Serena și Gabe. 
Fiecare dintre ei au avut nevoie de mine, iar eu m-am 
menținut la distanță doar pentru că am fost o lașă. 

M-am uitat la lichidul din paharul meu și am 
oftat cu putere. 

O să îmi reproșez mereu plecarea. Chiar dacă 
aveam nevoie de un timp de reculegere, nu ar fi 
trebuit niciodată să întind coarda atât de mult. Mai 
ales că mi-am pus căsnicia în pericol. Şi nici măcar 
nu știu dacă o să reușesc să o salvez. 

— Ai de gând să îl deconectezi pe Alfred? 

Vocea puternică și impunătoare a soțului meu 
m-a făcut să tresar și, când mi-am ridicat capul, am 
întâlnit privirea lui furioasă. 

— Vreau să o fac cât mai repede. 

— Peste cadavrul meu. 

Exact cum spuneam. Nu știu dacă o să reușesc 
să îmi salvez căsnicia. 

— Nu îmi pasă de ce crezi tu, am spus imediat ce 
am intrat în apartament. 

Mi-am dat ochii peste cap și mi-am dat haina 
groasăjos, lăsând-o să atârne în cuierul de lângă ușă. 

Nici eu, nici Caleb nu am mai scos niciun cuvânt 
despre tatăl meu până la sfârșitul petrecerii. lar când 
ne-am urcat în mașină, a început haosul. 

— Nu prea poți să îți dai cu părerea. 

— Pe dracu nu pot! Sunt unul dintre doctorii lui 
și nu am de gând să îl bag în mormânt doar dintr-un 
capriciu. 

M-am întors cu fața la el și am simţit flacăra 
furiei aprinzându-se în interiorul meu. 

— E în comă de cinci ani, Caleb. Chiar dacă s-ar 
trezi, cum crezi că ar putea să se recupereze? Îl cu- 
nosc pe tatăl meu suficient de bine încât să știu că nu 
ar accepta niciodată să trăiască din mila celorlalți. 

Roșcatul și-a aruncat cheile pe masa de cafea, 
împreună cu paltonul călduros. 

— Eu cred că am terminat conversaţia, a spus 
sec. 

A trecut pe lângă mine cu o aroganță de nesupor- 
tat și m-a făcut să îmi strâng pumnii pe lângă corp. 
Aş fi vrut atât de mult să îl lovesc, dar sunt sigură că 
mi-ar opri loviturile înainte să îl ating. 

— Ai dreptate. Mâine, eu și Ellie o să îl deconec- 
tăm, iar tu poţi să îţi iei părerea și să ţi-o bagi în fund. 

M-am întors cu fața la el și i-am văzut spatele 
extrem de încordat. S-a întors lent pe călcâie, cu o 
privire întunecată și furioasă în ochi. 

— Deja mergi pe gheaţă subţire în preajma mea, 
m-a avertizat. Nu cred că vrei să se spargă și să te 
scufunzi. 

Cred că încep să realizez că nu o să îl recuperez 
niciodată pe Caleb al meu. Plecarea mea l-a transfor- 
mat într-un bărbat mai dur, pregătit să lovească ori 
de câte ori are ocazia. 

Dar dacă așa are de gând să joace, eu mă pot 
conforma regulilor lui. 

— E tatăl meu, Caleb. E decizia mea. Știu că îl iu- 
bești și că vrei să se întâmple un miracol, dar trebuie 
să fii realist. Tata nu o să se mai trezească, iar faptul 
că tu încerci să te răzbuni pe mine pentru că vreau 
să îl eliberez, nu o să ne ajute pe niciunul dintre noi. 

Privirea lui s-a îmblânzit pentru câteva secunde 
și cred că am reușit să ating un punct sensibil. Am 
profitat de asta și am făcut un pas spre el. 

— Dacă vrem să ne salvăm mariajul, trebuie să 
lăsăm trecutul în urmă. 

A pufnit ironic și m-a privit cu acea aroganță pe 
care vreau să i-o îndepărtez cu câţiva pumni. 

— Dacă te-aș fi părăsit pentru trei ani, cum ai fi 
reacționat? 

Dracu să îl ia de ticălos. Mereu a știut cum să 
îmi facă praf argumentele, iar acum nu face nicio 
afurisită de excepție. 

— Cât de dispusă ai mai fi să salvezi căsnicia 
noastră? 

Am înghiţit în sec și am oftat cu putere. Chicotitul 
lui m-a făcut să îl înjur în gând și în același timp să îl 
felicit pentru victoria obținută. 

— Aşa credeam și eu, a spus zâmbind în 
continuare. 

S-a îndepărtat de mine, iar eu m-am lăsat pe 
marginea canapelei, acoperindu-mi chipul cu am- 
bele mâini. 

Viața mea începe să se complice din ce în ce 
mai tare și regret în fiecare clipă cea mai stupidă 
decizie pe care am putut să o iau. Dar nu pot să mă 
dau bătută, oricât de mult ar încerca Caleb să mă 
dezarmeze. 

Mi-am trecut o mână prin păr și mi-am târât 
corpul spre dormitorul principal. Am apăsat clanța, 
dar ușa era încuiată. M-am uitat șocată la bucata 
de lemn care mă desparte de soțul meu și am mai 
încercat de câteva ori clanța. 

— Caleb?! 

Când i-am auzit râsul dincolo de ușă, mi-am 
desprins deznădăjduită degetele de pe bucata de 
metal aurie. 

— Doar nu ai impresia că o să dormi în același 
pat cu mine, nu? 

Ticălos netrebnic! 

Am mârâit furioasă şi am dat în ușă, făcându-l să 
râdă și mai tare. 

M-am întors pe călcâie și m-am îndreptat spre 
camera de oaspeţi, trântind ușa în spatele meu. Am 
început să mă mișc dintr-o parte în cealaltă a came- 
rei, ca un leu în cușcă, murmurând diverse înjurături 
adresate soțului meu. 

Ticălosul îmi testează răbdarea și devotamentul. 
Ei bine, o să fie surprins când nu va obţine ce vrea. 

Aruncă-mi încercările în față, iubire! O să le 
dobor pe toate! 


XXX 


— Scuze, am venit cât de repede am putut! 

Ellie respiră greu și m-am uitat la ea, admirân- 
du-i ținuta. Arată exact ca o avocată care poate să te 
facă să tremuri în sala de judecată. Și, după spusele 
lui Hayden, și chiar și ale soacrei mele, Ellie se 
descurcă de minune cu slujba ei. 

— Eşti sigură că vrei să faci asta? 

Am aprobat din cap și am intrat în salonul tată- 
lui meu, ignorând sunetul strident al pagerului. E un 
apel disperat de-al lui Caleb, ca să mă îndepărteze de 
acest etaj. 

Bătrânul meu pare mai liniștit decât niciodată și 
m-am oprit lângă patul lui. 

— Îl aşteptăm pe Marc, nu? 

Am mângâiat mâna rece a tatălui meu și am 
aprobat ușor din cap. 

— O să întârzie câteva minute. Serena are nevoie 
de el în sala de operație. 

Sora mea a tras aer adânc în piept și s-a uitat 
la bărbatul pe care l-a considerat tatăl ei timp de 
douăzeci şi doi de ani. Mâinile i s-au arcuit în jurul 
suportului de inox al patului. 

— Nu îmi vine să cred că se întâmplă asta, a 
șoptit! 

Nodul din gât mă împiedica să respir normal și 
încercam să par puternică. Am crezut că o să fie ușor, 
pentru că am avut timp suficient să mă obișnuiesc cu 
acest gând. Dar acum îmi dau seama că nu va fi deloc 
plăcut, oricât am încercat să mă pregătesc sufletește. 

— Ai mai aflat ceva de Linda? 

Ellie a dezaprobat din cap și i-am observat mâi- 
nile strângându-se cu putere în jurul inoxului. 

După ce am recuperat-o pe micuța Hayley și 
poliţia i-a făcut o vizită, mama a reușit să se evapore 
împreună cu întreg conținutul seifului lui Andrew 
Carter. 

Timp de trei ani, nici măcar cei mai buni detec- 
tivi nu au reușit să o găsească. Nici cei plătiți de tatăl 
meu vitreg și nici cei plătiți de cumnatul meu. 

Ellie a jurat că ea o să fie cea care o s-o condamne 
pe mama noastră și nu cred că va avea liniște până 
când nu o va ști pe ticăloasă în spatele barelor de 
metal. 

— Nu îmi vine să cred că nu reușim să o găsim. 
Sper doar să rămână fără venit și să înceapă să cer- 
şească din nou. 

Am pufnit în râs și m-am uitat amuzată la sora 
mea. 

— Amândouă știm că poate să găsească o sursă 
de bani fără să se chinuie prea tare. 

Bruneta a oftat adânc și, în astfel de situaţii, îmi 
dau seama cât de obositoare poate fi acea ticăloasă 
care ne-a dat viaţă. Ellie încă nu își pierde speranţa, 
dar ceva îmi spune că o să aibă nevoie de multă 
răbdare. 

— Caleb e de acord cu asta? 

A făcut semn spre aparatele care emit diferite 
sunete și a continuat să mă privească, așteptând 
răspunsul meu. 

Mi-am băgat mâinile în buzunarele halatului și 
am dezaprobat din cap. 

— Îmi face pagerul să sune din cinci în cinci 
minute cu apeluri false de urgență. E complet împo- 
triva deconectării. 

— Eşti sigură că e bine să îl calci pe nervi? Mai 
ales acum? 

Am zâmbit și m-am uitat în ochii îngrijoraţi ai 
surorii mele. 

— Nu pot să merg tot timpul pe vârfuri în 
preajma lui, Ellie. Trebuie să îi răspund la provocări 
fără să îi mai permit să mă atace. 

— E chiar atât de dificilă situaţia? 

M-am strâmbat și am scos un oftat adânc, strân- 
gându-mi pumnii în buzunarele halatului. 

— Încep să cred că nu o să reușesc să îmi salvez 
căsnicia. 

Sora mea s-a sprijinit de pat și m-a privit 
speriată. 

— Am făcut dragoste, apoi am mers la ziua ani- 
versară a gemenilor unde m-a ignorat complet, iar 
când am ajuns acasă s-a încuiat în dormitor și m-a 
făcut să dorm în camera de oaspeți. 

A început să fluiere și a dezaprobat ușor din cap. 
Şi-a privit pantofii cu toc și nu a mai spus nimic. 

Ce ar mai putea să spună? Situaţia e mai mult 
decât dificilă şi nici măcar cel mai bun sfat nu cred 
că mă poate ajuta. Doar eu pot să mă ajut, dar nu știu 
cum să fac asta. Nu știu cum să îl fac pe Caleb să fie 
pe aceeași lungime de undă cu mine. 

Înainte ca Ellie să vorbească, ușa încăperii s-a 
deschis și l-am văzut pe Marc. E însoţit de o asistentă 
și nu pare deloc fericit că se află aici. Dar, ca șef al 
spitalului, trebuie să ia uneori și decizii neplăcute. 

— Sunteţi sigure? 

Eu și sora mea ne-am uitat una la cealaltă și am 
aprobat din cap. Asistenta s-a apropiat de mine și 
mi-a înmânat documentele oficiale. 

— Trebuie să semnezi şi astea, iubito! 

Am tras aer adânc în piept și am luat hârtiile 
în mână împreună cu pixul pe care asistenta îl ține 
întins. 

Am văzut de multe ori aceste documente și 
mereu am sperat că nu o să fiu niciodată pusă într-o 
astfel de situaţie. Ştiu foarte bine ce scrie și nu tre- 
buie să mai citesc înainte să semnez. 

Dar când mi-am văzut numele la finalul actelor, 
mi-am dat seama cât de real e totul. 

M-am uitat la corpul inert al tatălui meu și 
mi-am simțit inima zbătându-se în piept. 

Nu vreau să îl las pe tata să plece, nu vreau să 
accept că o să moară, dar ce mai pot să fac? Cepot să 
mai fac ca să îl aduc înapoi? 

Am făcut un pas spre el și am suspinat când l-am 
atins pe obraz. O mie de amintiri mi-au trecut prin 
fața ochilor și mi-am simțit sufletul sfâșiat de durere. 

— Putem să o facem mai târziu. 

Am zâmbit și am dezaprobat din cap, scăpând o 
lacrimă pe obraz. 

După o ultimă privire, mi-am semnat numele 
pe actele oficiale și i le-am înmânat asistentei. Ellie 
s-a apropiat de mine și ne-am luat în brațe, în timp 
ce Marca oftat adânc. l-a zâmbit pentru ultima oară 
prietenului său și a oprit fiecare aparat care îl ţinea 
în viață pe tatăl meu. 

Mi-am închis ochii și am suspinat, în timp ce 
lacrimile au început să-mi curgă una după cealaltă. 
Am auzit suspinul surorii mele, dar ea măcar îl mai 
are pe tatăl ei în viață. Ea se poate consola în brațele 
lui Andrew Carter, în timp ce eu o să mă consolez la 
mormântul lui Alfred Douglas. 

— Robin? 

Mi-am deschis ochii și am sărutat-o pe frunte, 
desprinzându-mă de ea. 

— Mulţumesc că ai fost aici. 

Trebuie să plec înainte să cedez psihic şi să îmi 
pierd controlul. Îi aud strigându-mă, dar nu mă pot 

opri. Am început să merg pe holul lung și iluminat, în 
timp ce lacrimile curgeau șiroaie pe obrajii mei. 

Am așteptatrăbdătoare liftul, rugându-mă să nu 
mă întâlnesc cu nimeni care ar putea să mă întrebe 
despre tatăl meu. Dar când ușile s-au deschis, am 
întâlnit privirea furtunoasă a soțului meu. 

Ne-am uitat unul la celălalt fără să ne spunem un 
cuvânt. E tulburat și îngrijorat, iar când ușile au vrut 
să se închidă, s-a pus între ele ca să le țină deschise. 

— Robin! 

Mi-am mușcat buza de jos și m-am aruncat în 
braţele lui fără să ezit. Am auzit ușile închizându-se 
în spatele meu, în timp ce braţele lui mă strângeau 
cu putere. 

Am izbucnit în plâns și probabil Caleb a blocat 
ascensorul, ca să nu ne deranjeze nimeni. 

Îşi ţine obrazul lipit de creștetul meu, în timp 
ce mă lasă să mă descarc. Mi-am strâns pumnii pe 
halatul lui și îmi doream să intru complet în trupul 
său și să rămân acolo. Protejată și înconjurată de 
toată ființa lui. 

— Nu mai pot să fac asta, Caleb. Nu pot să mă 
mai lupt cu tine. 

Mi-am dat capul pe spate și m-am uitat în ochii 
lui. Mi-a cuprins obrazul în palma sa caldă și m-a 
sărutat ușor pe buze. 

— Te iubesc, Robin! Să îți amintești asta mereu 
când crezi că nu mai poți să faci față problemelor. 

Mi-a zâmbit înainte să mă sărute și să îmi 
înlăture orice gând negativ în legătură cu căsnicia 
noastră. 

— Ai nevoie de asta. 

Caleb s-a așezat lângă mine pe pat și mi-a întins 
cana de porțelan plină ochi cu cafea. M-am ridicat, 
sprijinindu-mă cu spatele de tăblia patului, și am 
luat cana fără să scot vreun cuvânt, în timp ce soţul 
meu mă privește cu atenție. 

De când l-am deconectat pe tata a stat numai 
lângă mine. Probabil îi este teamă că o să fac ceva ne- 
săbuit. Și-a lăsat toți pacienţii pe mâinile lui Jennifer 
și a lui Paige și nu a răspuns la niciun apel care are 
legătură cu serviciul. 

— Încă nu pot să îmi revin, am şoptit. 

Priveam lichidul negru și aburii care se ridică 
din el, fără vreo intenţie să beau. 

Caleb și-a dus cana la gură și a aprobat din cap 

— Mereu am crezut că o să reușesc să îl trezesc. 

Şi-a sprijinit cana între picioare, zâmbind trist. 

— Ai avut dreptate. 

Am lăsat cana pe noptieră și m-am apropiat de 
el. M-am urcat în brațele lui, în timp ce cana sa s-a 
rostogolit pe podea. Mi-am pus capul pe umărul lui 
și am suspinat. 

Caleb mi-a înconjurat corpul cu braţele sale și 
m-a sărutat pe frunte. 

— Cinci ani am trăit cu speranţa că o să reușesc 
să îl aduc înapoi. Am încercat toate căile convențio- 
nale. Chiar și unele experimentale, dar toate au dat 
greș. Ar fi trebuit să îl las să plece mult mai devreme. 

Ne-am uitat unul la altul și am văzut tristețea 
din ochii lui. Amândoi am fost la fel de atașați de 
Alfred Douglas. Amândoi am vrut să îl avem alături 
de noi cât mai mult timp. 

— Ai aşteptat să mă întorc. De asta l-ai menținut 
în viață. Pentru mine. 

A suspinat adânc, fără să își ia ochii de la mine. 

— Pentru noi, Robin. El ne-a adus împreună și 
nu aș fi putut să iau decizia asta fără tine. 

Lacrimile îmi inundă ochii și nodul din gât mă 
face să resimt durerea în tot corpul. 

— Îmi pare atât de rău, Caleb, am șoptit. Nu ar fi 
trebuit să mă ascund detine. 

S-a uitat în ochii mei și mi-a dat o șuviță de păr 
după ureche, mângâindu-mi obrazul. 

— Dar ai făcut-o, iar eu încă nu te-am iertat. 

M-a împins pe pat şi s-a ridicat în picioare, aple- 
cându-se după cana lui goală de cafea. 

— Caleb. 

— Trebuie să ajungem la cimitir, a spus oftând. 

A deschis ușa și m-a lăsat singură, fără să se mai 
uite în urma lui. 

De fiecare dată când ajungem la plecarea mea, 
mă lasă singură și închide subiectul. Oricât de mult 
aş încerca, nu reușesc să îl fac să mă ierte. 

Mi-am şters lacrimile și am tras aer adânc în 
piept. Acum trebuie să mă duc să îmi îngrop tatăl, 
în timp ce mariajul meu dezastruos poate să mai 
aștepte. 

M-am îndreptat spre dulapul spaţios al camerei 
și mi-am scos hainele negre. 

Caleb mi-a mutat toate bagajele în dormitorul 
principal și a dormit alături de mine. Până acum am 
avut speranţa că lucrurile o să se întoarcă la normal, 
însă el are grijă să îmi omoare acea speranţă. 

M-am oprit în fața oglinzii și mi-am privit cear- 
cănele de sub ochii înroșiți. Senzația de vomă m-a 
făcut să îmi închid ochii și să îmi strâng buzele. Sper 
doar să nu încep să vomit lângă mormânt, pentru că 
e ultimul lucru de care am nevoie. 

— Robin? 

Am tras aer în piept și mi-am deschis ochii. 
L-am privit pe Caleb în oglindă și în acest moment 
îmi doresc să dau timpul înapoi și să mă întorc la el. 

— Eşti gata? 

Mi-am scos părul din bluza neagră și mi-am 
trecut degetele prin şuviţe, încercând să îl aranjez. 
M-am întors cu fața la soțul meu și m-am apropiat de 
el, încercând să afișez un zâmbet. 

Braţul lui lung s-a încolăcit în jurul taliei mele și 
m-a lipit de trupul său. 

— Orice s-ar întâmpla, o să fiu lângă tine. 
Întotdeauna! mi-a promis. 

Mi-am mușcat buza de jos, încercând să mă ab- 
țin să plâng. Cum am putut să las niște resentimente 
să mă despartă de el? Cum am putut să plec, când 
aveam atâta nevoie de el? 

— Am nevoie să mă ierţi, Caleb. Nu mai vreau să 
mă lupt cu tine. Vreau doar să fim noi, cum eram la 
începutul căsniciei. 

Şi-a aplecat capul și m-a sărutat pe buze, făcân- 
du-mi inima să tresară. 

— O să ajungem și acolo. Dar acum avem un 
părinte de îngropat. 


XXX 


— Te simţi mai bine? 

Mi-am întors privirea de la Hayley, care zâm- 
beşte în braţele tatălui ei, și m-am uitat la sora mea. 

— Cât de bine pot fi în acest moment. 

Ellie m-a tras în brațele ei și am suspinat amân- 
două. La înmormântare, atât Hayden, cât și Caleb 
ne-au lăsat să plângem una în brațele celeilalte. 
Ne-au oferit spațiul de care aveam nevoie, iar pentru 
asta o să le fim mereu recunoscătoare. 

Acum sunt în reședința familiei King, încercând 
să uit de cea mai tristă după amiază din viața mea. 
lar micuța noastră Hayley e cea care mai destinde 
atmosfera. Nu l-a cunoscut pe tata și nici nu o să 
aibă ocazia. lar acum nu înţelege ce se întâmplă în 
preajma ei, dar se bucură de toată atenția. 

— Măcar ne dă puțin din bucuria ei. 

Sora mea a zâmbit și a aprobat din cap. 

— Şi în curând o să împartă și mai mult din 
bucuria ei. 

Ellie m-a împins ușor de lângă ea și s-a întins 
după geantă. 

— Hayles. 

Micuța și-a ridicat privirea și toată fața i s-a 
luminat când a privit-o pe mama ei. A început să 
țopăie spre noi în rochița ei cu buburuze, iar sora 
mea a scos un trofeu în miniatură din geantă. 

Hayley e imaginea perfectă a mamei ei. Păr 
brunet, același nas micuţ, obraji rotunzi. Culoarea 

ochilor a moștenit-o de la Hayden și o bună parte din 
personalitate. Dar uneori e la fel de rea ca mama ei, 
depășindu-l cu mult pe bietul Hayden. 

— E timpul să îi dai cadoul lui tati. 

I-a întins trofeul, iar ochii micuţei noastre au în- 
ceput să strălucească. A chicotit, a înșfăcat obiectul 
şi s-a întors la tatăl ei. 

— Am uitat complet de ziua lui Hayden, am spus 
cu un oftat. 

Ellie a zâmbit şi a ridicat uşor din umeri, în timp 
ce îşi așeza un picior peste celălalt. 

— Nu a vrut să aibă parte de o petrecere și e 
mulțumit cu mica reuniune de familie. Plus că are 
parte de cadoul perfect. 

A început să zâmbească în momentul în care 
fetița ei i-a înmânat trofeul tatălui ei. 

— Eşti însărcinată? 

A aprobat din cap, fără să își ia privirea de la 
soțul ei. E extrem de fericită, iar eu nu pot să nu mă 
bucur pentru sora mea. 

— Mai întâi Serena, iar acum tu. O să fiu încon- 
jurată doar de copii mici și scutece. 

— Ar trebui să te grăbești și tu, ca să nu mai fii 
doar mătușa Robin, a spus amuzată. 

Am zâmbit și i-am aruncat o privire rapidă soțu- 
lui meu. Stă așezat pe unul dintre scaunele de la bar, 
bucurându-se de nepoata lui împreună cu Gabe. 

Îmi doresc foarte mult un copil cu Caleb. Sunt 
mai mult decât pregătită să fiu mamă și știu sigur că 
şi el îşi dorește un copil. Timp de trei ani a umplut-o 
pe Hayley cu afecțiune, cadouri și timpul său liber. l-a 

ajutat enorm pe Ellie și pe Hayden, pentru că mereu 
avea grijă de ea când cei doi erau ocupați. 

lar când a aflat de sarcina Serenei, a plimbat-o 
în braţe tot etajul de cardiologie și neurologie. 

Dar cum putem să avem un copil dacă nu reușim 
să ne reparăm greșelile? 

— Un trofeu pentru cel mai bună tată? 
Mulţumesc, iubito. 

Hayden a ridicat-o pe fetița lui pe genunchi 
și a sărutat-o zgomotos pe obraz, făcând-o să 
chicotească. 

— Nu e doar de la mine cadoul. 

Asta l-a derutat complet pe bărbat, iar mie 
aproape mi-a topit inima. Hayley e o dulceaţă de co- 
pil și, dacă reușește să ne captiveze complet la numai 
cinci ani, nu vreau să îmi imaginez ce o să facă când 
o să crească. 

— E şi de la noul bebe care e la mami în burtă, a 
spus cu un zâmbet radios. 

Hayden și-a întors capul atât de brusc, încât 
i-am auzit oasele gâtului trosnind. Întregul chip i 
s-a luminat, iar după ce a obţinut confirmarea din 
partea soţiei lui, aproape a aruncat-o pe Hayley în 
brațele bunicului ei. 

— Bună treabă, am șoptit. 

Bruneta mi-a făcut cu ochiul drept răspuns și 
s-a ridicat în picioare pentru a se apropia de soțul 
ei. În timp ce ei plângeau şi se bucurau de veste, eu 
și Caleb ne-am uitat unul la celălalt și ne-am înţeles 
din priviri. 

Cred că şi-a dat seama ce înseamnă un mariaj 
adevărat, precum cel al lui Hayden cu Ellie, și sper să 
fie dispus să aibă unul asemănător cu mine. 

Telefonul a început să-mi vibreze în buzunarul 
pantalonilor și a trebuit să îmi desprind privirea de 
pe chipul soțului meu. Când m-am uitat pe ecran, un 
număr necunoscut îmi apărea pe display. 

M-am ridicat în picioare și m-am îndepărtat de 
agitația din living. 

— Bună, Robin! 

Mâna mi-a îngheţat pe ușa verandei și mi-au 
trebuit câteva secunde ca să îmi revin, înainte să mă 
apropii de balustradă. 

— Mamă?! 

Râsul ei mi-a răsunat în ureche și mi-am prins 
mâna liberă de bara de inox, încercând să nu mă 
prăbușesc. Încă nu îmi vine să cred că vorbesc cu ea, 
după ce timp de trei ani nu am știut nimic de ea. 

— Sunt surprinsă că încă foloseşti cuvântul cu M. 

Pot spune că și eu sunt la fel de surprinsă dar, la 
urma urmei, rămâne mama mea. Oricât de ticăloasă 
și de lipsită de sentimente ar fi. 

— Ce vrei de la mine? 

— Știu că l-aţi înmormântat pe Alfred și vreau să 
Îl văd. 

Cum naiba a reușit să afle asta, când nu a dat 
niciun semn de viață timp de trei ani? Cum reușește 
mereu să scape printre degetele detectivilor? 

Înainte să îi răspund, am simţit o atingere pu- 
ternică pe umăr și am tresărit speriată. Mi-am întors 
capul și am întâlnit privirea îngrijorată a lui Caleb. 

I-am făcut semn să nu scoată vreun sunet și am 
mărit volumul ca să poată auzi și el. 

— Nu prea cred. 

Înainte să continue să vorbească, Linda a oftat 
cu putere. 

— Robin, știu că noi două nu am avut cea mai 
frumoasă relație mamă-fiică, dar... 

— Noi două nu am avut niciodată o astfel de 
relație. 

Șuieratul ei urmat de o înjurătură discretă m-a 
făcut să zâmbesc. 

— Vreau să văd mormântul soțului meu, iar tu nu 
ai niciun drept să mă refuzi. 

Am început să râd, dorindu-mi să o am în față pe 
ticăloasă. Nu pot să cred cât nemernică și lipsită de 
scrupule poate să fie această femeie. 

— A fost soţul tău până să îi iei toţi banii și să îl 
abandonezi cu un copil. Nu ţi-a păsat de el cât timp a 
fost în viață, de ce vrei să îi vezi mormântul? 

Caleb mi-a atras atenţia și, din sumedenia de 
gesturi pe care le mima în fața mea, am reușit într-un 
final să îmi dau seama ce voia să spună. 

Asta e ocazia perfectă să o prindem pe Linda. 

— Ceea ce s-a întâmplat între mine şi tatăl tău nu 
te privește pe tine. A fost primul meu soț și am dreptul 
să îi văd mormântul. 

Am făcut o pauză de câteva secunde, prefăcân- 
du-mă că mă gândesc la această idee. 

— Bine, am acceptat. O oră e destul pentru tine? 

— Să fie două ore. Nu vreau să arăt ca o 
sperietoare. 

De parcă nu ai fi deja una, m-am abținut să spun. 

l-am spus numele cimitirului, amintindu-i că 
trebuie să fie acolo în două ore. 

— Încă ceva, Robin. 

Degetele mi s-au strâns în jurul telefonului și 
inima mea a început să-mi bată cu putere. lar ăsta 
nu e un semn prea bun. 

— Vreau să vii singură. Dacă o văd pe Ellie, Caleb 
sau vreun polițai, o să am grijă ca soțul tău să îţi afle 
secretul. Și poţi să îţi iei adio de la statutul de doamnă 
King. 

A încheiat convorbirea, lăsând sunetul strident 
să îmi țiuie în urechi. Telefonul mi-a scăpat printre 
degete, iar Caleb m-a prins înainte să cad la pământ. 

Am început să tremur din toate încheieturile și 
mi-am lăsat fruntea pe umărul soțului meu. 

— Despre ce secret e vorba, Robin? 

Am uitat complet că a reușit să audă aproape 
întreaga conversație. Acum nu mai pot să dau înapoi 
şi nici să îl mint. Dar cred că o să îl pierd pentru 
totdeauna. 

Mi-am ridicat capul și m-am uitat la chipul lui, 
probabil pentru ultima oară. 

— Despre copilul nostru pe care l-am pierdut, 


am spus cu vocea gâtuită. 

Caleb m-a strâns cu putere în braţele lui și a 
oftat adânc. Lacrimile îmi curg necontenit pe obraji 
și simt durerea din pieptul meu intensificându-se cu 
fiecare respiraţie. 

— Știu despre copil. 

Mi-am dat capul pe spate și m-am uitat în ochii 
lui, complet uimită de cuvintele sale. 

— Cum? 

M-a luat în braţe și m-a strâns la pieptul său, în- 
dreptându-se spre leagănul din curtea părinților săi. 

— Linda a crezut că poate să mă păcălească dacă 
nu te internează la St. Joseph, dar a uitat că numele 
King e cunoscut în jumătate de țară. 

S-a așezat pe pernele moi, continuând să mă 
țină strâns la pieptul său. 

— Doctorul care s-a ocupat de tine a fost unul 
dintre discipolii lui Megan și a contactat-o imediat. 

— lar restul a fost ca un joc de domino, am 
presupus. 

Bărbatul a aprobat din cap și pentru o clipă am 
rămas amândoi tăcuți. Megan e mama Priscillei, iar 
Priscilla e mama Serenei. E nevoie ca o singură per- 
soană din această familie să știe, ca să afle şi restul 
clanului. 

— De ce nu mi-ai spus nimic? 

Degetele mi s-au strâns în jurul cămășii sale și 
i-am simţit una dintre mâini urcând și coborând pe 
brațul meu. 

— Pentru că vreau să aud din gura ta ce s-a în- 
tâmplat. Nici acum, după șapte ani, nu am habar cum 
ai ajuns la spital, Robin. Tot ce știu e că te-ai drogat 
prea mult și aproape ai murit împreună cu copilul 
nostru. 

Mi-am închis ochii, încercând să opresc toate 
acele amintiri nefericite să iasă din colțul întunecat 
al minții mele, unde le-am ascuns atâta timp. Toată 
acea durere provocată de încercarea mea patetică de 
a o cuceri pe mama mea. 

Eram căsătorită cu Caleb de aproape un an, dar 
lucrurile nu mergeau foarte grozav între noi. L-am 
respins de cele mai multe ori, distrugând aproape 
complet căsnicia noastră încă de pe atunci. Nu l-am 
lăsat să se apropie de mine, pentru că mama mi-a 
spus că nu o să fiu niciodată suficient de bună pentru 
el. 

— Am rămas însărcinată după petrecerea lui 
Ellie. 

A suspinat, iar eu mi-am lăsat capul pe umărul 
lui. 

— Aşa am socotit și eu, a spus cu un oftat. 


Pământul deja se învârte cu mine, dar asta nu mă 
oprește să îmi mai torn un pahar de vodcă. Ellie mă 
privește din partea cealaltă a camerei și dezaprobă 
din cap. 

Am rânjit la îngrijorarea ei stupidă și mi-am ridi- 
cat paharul, luând-o peste picior înainte să îl golesc. 

— Robin! 

Vocea gravă și apăsată m-a făcut să tresar și să 
îmi întorc capul brusc. Mult prea brusc pentru starea 
mea de ebrietate, încât a trebuit să mă prind de masă 
ca să nu cad pe podea. 

Prințul în costum argintiu a apărut și e atât de 
nervos, încât nu m-am abținut și am început să râd. 

— Mica trădătoare a scos artileria grea. 

Am pufnit şi am încercat să mă uit la sora mea, 
dar am regretat imediat asta, când durerea mi-a 
străpuns creierul. 

— Plecăm chiar acum! 

Din doi pași a ajuns în faţa mea și mi-a smuls pa- 
harul de plastic din mână, aruncându-l la întâmplare. 
M-a luat de talie și a început să mă târască ca pe un 
câine. 

M-am prins de tocul ușii și l-am forțat să se 
oprească. 

— Eu nu plec nicăieri, amice. Nu am venit cu tine 
și în niciun caz nu plec cu tine. 

Cred că tocmai am pus paie pe foc, pentru că s-a 
întors cu fața la mine și m-a făcut să înghit în sec cu o 
singură privire. 

— Eşti nevasta mea, doamnă King. O să vii cu 
mine, fie că îți place, fie că nu, a mârâit. Ai de gând să 
mergi de bunăvoie sau vrei să recurg la forţă ca să te 
scot pe ușă? 

M-am uitat în ochii lui și mi-am desprins degetele 
din jurul tocului de lemn, incapabilă să obiectez. Am 
crezut că supunerea mea o să îl îmblânzească, dar a 
pufhit nervos și a continuat să mă tragă după el. 

M-a așezat pe bancheta din spate a mașinii şi,pen- 
tru câteva clipe, am retrăit momentul arestării mele. 
Până la apartamentul lui nu a scos niciun cuvânt. În 
schimb, strângea cu putere volanul și își mușca buzele 
de nervi. 

Chiar dacă sunt căsătorită cu el de opt luni, nici 
măcar nu s-a atins de mine. În afară de îmbrăţişări 
și săruturi de dragul persoanelor din jurul nostru, nu 
am parte de nimic altceva. 

Probabil regretă faptul că s-a căsătorit cu mine. 
De ce nu ar regreta? Nu sunt decât fiica unui simplu 
asistent medical, pe care îl cunoaște. Nimic mai mult. 

Mi-am mușcat buza de jos ca să nu încep să plâng 
și am tras aer în piept. Caleb a oprit mașina în parca- 
rea blocului și mi-a deschis portiera înainte să apuc 
să o fac eu. 

Am urcat în lift fără să ne spunem vreun cuvânt, 
iar când am intrat în apartament deja simțeam că o 
să explodez. Capul îmi vâjâie, tâmplele îmi pulsează și 
Îmi vine să vomit. 

— Du-te și fă un duș. Ai mare nevoie de unul. 

Nu am putut să îl contrazic, pentru că ştiam 
foarte bine că are dreptate. 

În drumul meu spre baie m-am împiedicat de 
câteva dintre cărţile lui de medicină, și brusc am 
început să mă trezesc şi să realizez ce făceam. Caleb 
se străduiește din greu pentru căsnicia noastră, chiar 
încearcă să facă un progres pentru noi, iar eu mereu 
îl trag în noroi după mine. Pentru că vreau să îi arăt 
mamei mele că mă pot integra în cercurile ei. Că pot 
să fac față vieţii alături de ea. 

Când am ieșit din duș, l-am găsit pe Caleb pe unul 
dintre scaunele din bucătărie, cu un pahar de vin 
alături,masându-și tâmplele. 

Nu pot să nu mă simt vinovată pentru toate as- 
tea. E numai și numai vina mea şi cred că e timpul 
să îmi conturez propria viață, alături de propria mea 
familie. 

M-am apropiat de soțul meu și l-am atins ușor pe 
umăr. Oftatul lui m-a lovit direct în stomac și mi-am 
simţit picioarele moi. Când s-a uitat în ochii mei, am 
știut că sunt pierdută. 

— Fă dragoste cu mine, Caleb! 


Mi-am ascuns nasul sub bărbia lui și am suspi- 
nat. Aceea a fost noaptea în care mi-am promis că o 
să mă schimb. Că o s-o țin pe Linda departe de viața 
mea și că o să încerc să îmi formez o familie cu Caleb. 

— Am crezut că o să stai departe de Linda. 

Am zâmbit și am pufnit în râs. 

— Şi eu am crezut la fel. Dar amândoi știm cât 
de parşivă poate fi și cât de ușor poate să te ducă de 
nas. Am căzut în capcana ei ca ultima fraieră. 

Am tras aer adânc în piept, făcându-mi curaj să 
scot la iveală acea parte întunecată pe care am vrut 
să o uit atât de mult timp. 

— Când ai plecat în Chicago împreună cu Marc 
a știut că sunt singură acasă și s-a hotărât să îmi 
dea un telefon. Dădea o mică petrecere pentru că 
tocmai divorțase de soţul ei de atunci și avea nevoie 
de fiicele ei. Cum Ellie era plecată la un spectacol de 
modă, și-a amintit că exist şi eu. 

Şi-a apăsat buzele de fruntea mea și a încercat 
să mă apropie mai tare de el, dar era imposibil. 

— Am încercat să scap repede de ea, dar cu 
fiecare cuvânt pe care îl rostea parcă mă ademenea 
mai tare. Şi într-un final am cedat şi m-am dus la 
petrecere. 

Nodul din gât îmi trimite durerea în tot corpul și 
mi-am strâns degetele pe braţele soțului meu. 

— Am încercat să mă ţin la distanţă de băutură 
și de droguri, dar a reușit să mă ispitească. Mereu 
îmi spunea că nu sunt suficient de bună ca să fiu în 
preajma ei. Că sunt o fricoasă și că nu îi ajung lui Ellie 
nici măcar la degetul mic. 

— Și a reușit să te distrugă. 

Am zâmbit tristă și m-am uitat la trupurile 
noastre îmbrăţişate. 

— Dacă ar fi reușit să mă distrugă doar pe mine, 
nu ar fi fost o problemă. Dar m-a făcut să rănesc un 
suflet care era complet nevinovat. M-a făcut să îmi 
omor propriul copil, am spus complet oripilată. 

Nu am mai putut să mă abțin și am lăsat spas- 
mele plânsului să pună stăpânire pe mine. Mi-am 
acoperit chipul cu ambele mâini, iar Caleb m-a lăsat 
să mă descarc. A continuat să mă ţină în braţe fără să 
scoată vreun cuvânt. Doar mă asculta cum plângeam. 

— Când m-am prăbușit la podea și a văzut că 
nu mai pot să reacționez, a intrat în panică. M-a dus 
la cel mai îndepărtat spital din oraș, sperând să nu 
te cunoască nimeni, și m-a lăsat acolo. A plecat fără 
să îi pese dacă trăiesc sau. mor. Ce fel de mamă face 


asta? 

Mi-a dat mâinile la o parte și m-a prins de băr- 
bie, forțându-mă să îl privesc în ochi. 

— Linda nu e mama ta, Robin. Nu a fost nici- 
odată. Doar pentru că te-a adus pe lume, asta nu o 
face mama ta. 

A început să îmi șteargă lacrimile cu palmele 
sale, fără să își ia privirea din ochii mei. 

— Ai făcut multe greșeli din cauza ei și ai plătit 
pentru fiecare dintre ele. Acum e timpul ca și ea să 
aibă parte de același tratament. 

M-a sărutat ușor pe buzele umede și m-a privit 
afectuos. 

— Trebuie să o scoatem din vieţile noastre o 
dată pentru totdeauna. 

Am aprobat din cap și ne-am ridicat amândoi 
în picioare. M-a luat de mână, iar degetele ni s-au 
împletit, dându-mi un sentiment de stabilitate și de 
siguranţă. 

— Caleb! 

S-a oprit și s-a întors cu fața la mine. 

— O să regret mereu că am fugit de lângă tine. 

Roșcatul a zâmbit și mi-a dat o șuviță de păr 
după ureche. 

— Şi eu o să regret mereu că nu am venit după 
tine. 


XXX 


Mă simt ciudat cu firele acelea lipite de corpul 
meu şi casca din ureche. Îmi doream să fiu spion și 
să am tot felul de dispozitive, dar acum pot să refuz 
cu mare drag, pentru că totul mi se pare o porcărie. 

228 


Volumul 4 Încercările iubirii 


— Încearcă să nu fii agitată, altfel o să își dea 
seama și o să fugă. 

Tonul lui Calvin e grav și ferm și m-a luat com- 
plet prin surprindere. 

Deși toată lumea se aștepta ca fiul lui Ray Evans 
să fie un avocat grozav, Calvin i-a luat pe toți prin 
surprindere când a ales să fie detectiv. lar acum are 
ocazia să le arate tuturor cât de bun e. 

Am tras aer în piept și am coborât din mașină, 
simțindu-mi palmele umede. Sper doar să nu stric 
tot planul și Linda să ne scape printre degete. 

Abia am reușit să o calmez pe Ellie și să o 
conving să nu vină cu un pistol. Probabil, Hayden 
o ține legată de un scaun în acest moment, pentru 
siguranța tuturor. 

M-am oprit la intrarea în cimitir și am început să 
analizez fiecare persoană care trecea pe lângă mine 
și fiecare mașină care trecea prin faţa mea. 

— O să fie bine, Robin. Poţi să o faci. 

Cuvintele de încurajare ale lui Calvin reușesc să 
mă liniștească puțin. Dar în fond și la urma urmei nu 
ar trebui să fiu atât de agitată. E vorba doar de tică- 
loasa de mama, pe care pot să o înfrunt și singură. 

— Băieţii mei o să fie la fiecare ieșire din cimi- 
tir. Dacă reușești să o bagi înăuntru, o prindem în 
capcană. 

Chiar în timp ce Calvin vorbea în casca din ure- 
chea mea, un taxi galben s-a oprit lângă bordură, iar 
mama a coborât din el complet îmbrăcată în negru. 
Până și părul ei blond natural e acoperit de o eșarfă 


de mătase scumpă. 

— Mereu ai fost punctuală, Robin. 

M-am abținut să îi dau vreo replică acidă și doar 
am aprobat din cap, în timp ce am intrat amândouă 
în cimitir. 

Am început să o analizez din cap până în pi- 
cioare și mi-am lovit degetele de microfonul de la 
baza gâtului, testându-l. 

— Funcţionează perfect. 

Mi-am trecut limba peste buza de jos și mi-am 
făcut curaj să îmi deschid gura. 

— Cum ai reușit să te menții ascunsă atâta timp? 

Femeia a început să chicotească fără să se uite 
la mine. 

— Banii și relațiile deschid orice ușă, draga mea. 
În fiecare săptămână aveam alt nume, altă adresă, 
altă înfățișare. Nici cel mai bun detectiv nu avea cum 
să mă găsească. 

Ne-am convins de asta timp de trei ani, dar tot 
sunt surprinsă de cât de șireată poate fi. 

— Nu cred că te-au ajutat doar banii pe care i-ai 
furat de la Andrew. 

A pufnit în râs și ne-am oprit la mormântul tatei. 
Și-a dat ochelarii de soare jos și a suspinat. 

— Pe ăia i-am terminat într-un singur an. Și apoi 
m-am folosit de farmecele mele ca să obțin restul. 

S-a lăsat în genunchi în fața mormântului, iar eu 
m-am uitat în jurul meu, observându-i pe oamenii 
lui Calvin. 

— De ce ai venit acum? De ce nu te-ai ascuns 
pentru totdeauna? 

A atins piatra de mormânt și a zâmbit. 

— Am aflat despre Alfred. Trebuia să vin să îl 
văd, să îmi iau rămas bun de la el. 

Am pufnit ironică și m-am abținut cu greu să o 
strâng de gât. 

— Nu l-ai iubit niciodată. 

— Te înșeli, Robin, a spus dezaprobând din cap. 
Alfred Douglas e singurul bărbat pe care l-am iubit. 

— Şi atunci de ce l-ai abandonat? 

Femeia s-a uitat la poza tatălui meu și i-a mân- 
gâiat chipul. A suspinat, prefăcându-se că suferă și 
că îi este dor de el. 

— Pentru că am iubit banii mai mult, a recunos- 
cut fără nicio remușcare. 

Şi-a întors capul și mi-a surprins chipul mut de 
uimire. Mi-a zâmbit şi mi-a făcut semn să mă așez 
lângă ea. 

— Viaţa mea a fost foarte urâtă înainte să mă 
mărit cu tatăl tău. Toţi colegii râdeau de mine pentru 
că eram fiica menajerei. Unul dintre ei a încercat să 
mă violeze, însă Andrew l-a snopit în bătaie. În acel 
moment, competiţia era între el și tatăl tău. 

— Şi tu l-ai ales pe cel care avea banii, am spus 
aşezându-mă în genunchi lângă ea. 

Mi-a atins obrazul și m-a făcut să tresar. 

— la-ti labele de pe ea, javră. 

Caleb poate să țipe cât îl țin plămânii, căci sin- 
gura care îl aude sunt eu. 

— Ştiu ce credeţi toți despre mine și aveţi drep- 
tate, a chicotit. Am iubit banii mai mult decât orice 


pe lume, pentru că m-am născut fără ei. M-am folosit 

de corp și de frumuseţe ca să pun mâna pe ei și să am 
viața pe care mi-am dorit-o mereu. 

Degetele ei au început să mă mângâie și pentru 
prima oară în viață atingerea mamei mele îmi pro- 
voacă frică. 

— Nu mi-am dorit copii, dar aveam nevoie de 
ei. Am avut nevoie de tine să îl prind pe Alfred în 
mariaj, iar Ellie m-a ajutat să pun mâna pe Andrew. 
Nu e ironic? Le-am dăruit celor doi bărbaţi care s-au 
luptat pentru mine câte un copil. 

Am înghiţit în sec și m-am uitat peste umărul 
ei, văzând echipa lui Calvin mobilizându-se. Dar 
asta nu îmi îndepărtează senzaţia de frică care a pus 
stăpânire pe mine. Mai ales că degetele ei sunt atât 
de aproape de firele mele. 

— Mereu ai fost preferata mea, Robin, a șoptit. 
Așa cum și Alfred a fost preferatul meu. 

Degetele i-au coborât și s-au oprit pe marginea 
maletei, în dreptul microfonului. În timp ce inima mi 
se zbătea cu putere în piept, mama a scos microfonul 
la iveală și a zâmbit. 

— Sora ta e de cealaltă parte a microfonului? 

Am aprobat din cap, înjurând și simțind dezas- 
trul care se apropia cu pași rapizi de noi. 

— Îmi pare rău pentru fiica ta, Elizabeth. Am 
crezut că nu o să ai nevoie de ea și o să vrei să o 
abandonezi. 

Ellie a început să țipe în cască, dar nu reușesc să 
o înțeleg. Frica mi-a amorțţit toate simțurile și abia 
dacă mai pot să gândesc coerent. 

— Sper să fii fericită alături de Hayden. Îmi pare 
rău că nu pot să își ofer plăcerea de a mă vedea în 
spatele gratiilor. 

Cu mâna liberă a scos un pistol din geantă și l-a 
îndreptat spre mine. Cred că am albit toată la față, 
pentru că am simţit sângele scurgându-mi-se din 
obraji, în timp ce inima mi s-a oprit. 

— Nu o să scapi vie de aici, mi-am făcut curaj să 
îi spun. 

Femeia a zâmbit și a ridicat uşor din umeri. 

— Ce te face să crezi că vreau să scap vie? 

Am auzit vocea repezită a lui Caleb și a lui Calvin, 
dar corpul îmi era complet amortit. 

— Mereu ai încercat să te faci remarcată în faţa 
mea și să nu crezi niciodată că nu am observat asta, a 
spus gesticulând cu pistolul spre trupul meu. 

— Niciodată nu mi-ai arătat-o. 

A zâmbit și a tras siguranța pistolului, iar eu am 
început să mă rog pentru viața mea. 

— Poate că nu ţi-am spus-o niciodată, dar te iu- 
besc, Robin. Eşti fiica mea și, chiar dacă m-am folosit 
de tine, tot te iubesc. Exact cum o iubesc și pe Ellie. 
Dar din păcate, iubirea pentru voi nu e suficientă. Nu 
a fost niciodată suficientă, a șoptit. 

A lipit ţeava de tâmpla ei, apoi a apăsat pe tră- 
gaci şi am auzit-o pe sora mea țipând în cască. Linda 
Douglas Carter a căzut fără suflare lângă mormântul 
singurului bărbat pe care l-a iubit. lar sângele ei mi 
s-a împrăștiat pe față, lăsându-mi o amintire care o 
să mă bântuie toată viața. 

— Ellie? 

Am tresărit şi aproape am scăpat una dintre ju- 
căriile de pluș ale fiicei mele pe podea. M-am întors 
pe călcâie şi am întâlnit privirea soțului meu. 

— Eşti bine? 

Mi-ar plăcea să spun că da. Mi-ar plăcea să zâm- 
besc cu gura până la urechi și să eman toată fericirea 
de care sunt în stare. Dar adevărul este cu totul altul 
și nu pot să îl ascund, oricât de mult aș încerca. 

— Habar nu am, am recunoscut. 

Am oftat adânc așezând iepurașul pe pat lângă 
celelalte animale și m-am oprit pe marginea saltelei. 
M-am uitat în ochii lui Hayden și am ridicat ușor din 
umeri. 

— S-au întâmplat atât de multe într-un timp atât 
de scurt. lar eu nu am fost pregătită pentru niciunul 
dintre ele. 

S-a apropiat de mine privindu-mă cu milă. A tras 
aer în piept și s-a așezat lângă mine. Nu am ezitat să 
îmi sprijin capul de umărul său și mi-am închis ochii, 
dorindu-mi ca totul să fie un vis urât. 

— Nimeni nu se aștepta la reacţia Lindei. 

Numele mamei mele mi-a provocat un oftat de 
durere şi mi-am strâns ochii pentru câteva secunde. 

S-a sinucis în fața surorii mele. Ticăloasa a con- 
tinuat să îi pese doar de persoana ei și și-a luat viața 
chiar sub ochii fiicei ei. 

Robin încă e în stare de șoc și Caleb o suprave- 
ghează îndeaproape. Abia dacă reușește să mănânce 
și a uitat complet de munca ei. 

— Îmi estefrică pentru Robin, am șoptit speriată. 

Mi-am deschis ochii și m-am uitat la covorul 
înflorat din încăpere. 

— Mai întâi a trebuit să îl deconecteze pe Alfred, 
iar acum Linda s-a împușcat fără să îi dea vreo expli- 
caţie. Toată viaţa a împins-o într-un colţ și a folosit-o 
după bunul ei plac. Niciodată nu i-a arătat vreun 
semn de afecțiune. Eu nu am crezut-o când i-a spus 
că ne iubește. 

Hayden m-a sărutat pe frunte și a rămas tăcut. 
Ori nu are nimic bun de spus, ori își construiește 
argumentele. 

— Cred că, în situaţia asta, tu ar trebui să fii cea 
mai afectată. 

Am pufnit în râs și mi-am ridicat capul pentru 
a-l putea privi în ochi. 

— Da. Pentru că nu am reușit să o bag după 
gratii. 

Bărbatul a zâmbit și mi-a aruncat o privire care 
îmi spunea: minţi și pe mine nu mă poți păcăli. Asta 
m-a făcut să zâmbesc și mi-am îndreptat arătătorul 
spre el. 

— Nu folosi tacticile tale de avocat pe mine, 
King. Nu o să funcţioneze, l-am avertizat. 

— Deja tremuri, a spus sărutându-mă pe frunte. 

M-am uitat la mâna mea și am realizat că are 
dreptate. Naiba să o ia de nenorocită egoistă. 

Mi-a prins încheietura și mi-a sărutat degetele 
fără să își ia privirea de la mine. 

— Trebuie să recunoști că o iubești. Oricât de 
ticăloasă și lipsită de suflet ar fi fost, o să rămână 
mereu mama ta. lar tu nu poți schimba asta, oricât 
ai încerca. 

Hayden mereu reușește să spargă zidurile pe 
care vreau să le construiesc în jurul meu. 

— O voiam la închisoare, am recunoscut. 

— Ştiu. Așa ai fi avut ocazia să o vezi ori de câte 
ori ai fi vrut. 

— Nu. 

Vocea îmi tremură și simt durerea din pieptul 
meu răspândindu-se treptat în tot corpul. 

— Trebuia să fiu persecutorul ei. 

Braţul lui puternic s-a încolăcit în jurul taliei 
mele și m-a tras pe genunchii lui. 

— Spune-o, Ellie! a șoptit. Ai nevoie de asta. 

Am dezaprobat din cap, în timp ce lacrimile au 
început să mi se rostogolească pe obraji. 

— Trebuia să fie prinsă în capcană. Trebuia să 
fie închisă și să plătească pentru cruzimea ei. 

Mi-a dat o șuviță de păr după ureche și mi-a 
zâmbit. 

— Spune-o. 

Am suspinat și mi-am mușcat buza de jos, în 
timp ce mă uitam în ochii compătimitori ai soțului 
meu. 

— O iubesc! am recunoscut în cele din urmă. Și 
nu ar fi trebuit să moară. 

M-a strâns cu putere la pieptul său, iar eu am ce- 
dat complet în fața lacrimilor. l-am înconjurat gâtul 
cu ambele mâini și am continuat să plâng. 

— Asta e fata mea! a spus mândru. 

Amândoi am rămas tăcuţi, iar în cameră nu se 
aud decât suspinele mele. 

Nu am crezut că o să plâng vreodată după mama 
mea. Am plâns de multe ori din cauza ei, din cauza 
neglijenţei ei. La școală obișnuiam să fiu invidioasă 
pe colegele mele și pe relaţiile perfecte pe care le 
aveau cu mamele lor. Eu reușeam să am o relaţie 
bună cu soții ei și cu cărțile de credit. 

Am lăsat-o să îmi conducă viața și mereu am 
regretat că nu am pus piciorul în prag. Am lăsat-o să 
mă despartă de Hayden și să îmi fure copilul. 

Linda Douglas a fost o femeie meschină, egoistă, 
rece, calculată și obsedată de bani. S-a folosit de orice 
și de oricine ca să pună mâna pe tot ce și-a dorit, fără 
să îi pese de consecinţe sau să se uite în urmă. 

Dar chiar și așa rămâne mama mea. Femeia care 
m-a ales pe mine. Ar fi putut să mă lase cu Alfred și 
cu Robin, dar ea a ales să mă ţină aproape. 

— Mami? 

Mi-am întors capul și am văzut-o pe Hayley în 
ușă, privindu-mă îngrijorată, în timp ce își strângea 
ursulețul negru în braţe. 

— De ce plângi? 

Am zâmbit şi mi-am șters lacrimile, în timp ce 
Hayden m-a lăsat să mă așez pe pat. l-am făcut semn 
micuţei să se apropie de mine și am suspinat. 

— Mami e tristă, iubito! 

Micuța i-a aruncat o privire urâtă, ca o adevă- 
rată King, tatălui ei și și-a sprijinit una dintre mâini 
în șold. 

— Ce i-ai făcut? 

Am început să râd, iar Hayden a fost complet 
luat prin surprindere de propria lui fiică. S-a uitat la 
ea cu ochii mari, uimit de atitudinea ei. 

— Ai uitat discuţia noastră de acum două zile? 

Şi acum m-au făcut curioasă de discuţia lor. 
Înainte să plecăm la părinţii lui Hayden, cei doi poz- 
nași au avut o discuţie care părea foarte interesantă, 
dar pe care nu am reușit să o ascult. 

— Nu e vina mea. 

Micuța a scos un fhm lung și categoric, făcân- 
du-mă să râd. 

— Și atunci de ce plânge? 

Înainte să îmi deschid gura, Hayden s-a ridicat în 
picioare și şi-a pus ambele mâini în șolduri. Hayley 
și-a dat capul pe spate și mi-a împins ursul în brațe 
ca să poată adopta poziţia tatălui ei. 

— Nu plânge din cauza mea, s-a apărat soțul 
meu. 

— Minţi! a contracarat micuța mea cu ochii 
mijiți. 

Mi-am acoperit gura cu capul ursului ca să nu 
izbucnesc într-un nou hohot de râs, iar soțul meu a 
rămas cu gura căscată. 

— Hayles... 

Bruneta a ridicat mâna şi mi-a închis gura. Ăsta 
era semnul că se certa cu tatăl ei și nu vrea să fie 
întreruptă. 

— Îmi vreau trofeul înapoi, a spus punându-și 
mâinile în sân. Nu îl mai meriţi. 

— Eşti pedepsită și vreau să te duci în camera ta 
și să te gândeşti la acțiunile tale. 

Fetița i-a zâmbit cu un aer de superioritate ta- 
tălui ei și sunt mai mult decât convinsă că avea să îi 
dea lovitura de grație. 

— Atunci ieși afară pentru că ești în camera 
mea, fraiere! 

Hayden s-a dat un pas înapoi de parcă l-ar fi 
lovit și s-a uitat la ea cu gura căscată. De data asta nu 
m-am mai putut abţine și am început să râd. 

— Poftim?! 

— Eşti surd? a spus dându-și ochii peste cap. 

Hayden s-a uitat la mine, strigând din priviri 
după ajutor. 

— Nu tati m-a făcut să plâng, mi-am găsit în cele 
din urmă vorbele. 

Am luat-o pe Hayley de mână și am întors-o cu 
fața la mine. Am început să îi mângâi părul lung și 
des, minunându-mă de copilul meu. 

— Sunt tristă pentru că mama mea, cea despre 
care ţi-am povestit, a murit. 

Fetiţa a făcut ochii mari și s-a uitat o clipă la tatăl 
ei înainte să își întoarcă privirea asupra mea. 

— O să fii bine? 

Am zâmbit şi i-am dat ursuleţul înapoi. 

— O să fiu bine, am asigurat-o. Pentru că vă 
am pe voi şi, orice s-ar întâmpla, viața merge mai 
departe. 

Un mic zâmbet i-a apărut pe buze și a ridicat 
animalul de pluș la pieptul ei. 

— Cred că trebuie să îți ceri scuze, am spus fă- 


cându-i semn spre bărbatul morocănos din cameră. 

Ai mai multe șanse să îl faci pe Jaxon King să își 
ceară scuze decât pe nepoata lui răsfăţată. Hayley 
seamănă extrem de mult cu el și urăște să își ceară 
scuze. lar asta pentru că Jaxon a învăţat-o că ea are 
mereu dreptate. 

S-a uitat la tatăl ei și și-a dat capul pe spate 
într-un gest de aroganță, moștenit de la bunicul ei. 

— Îmi pare rău, barosane, a spus îmbufnată! Nu 
o să se mai întâmple. 

Hayden a tras aer în piept și a dezaprobat din 
cap. l-a făcut semn să vină în brațele ei și a început 
să chicotească când a ridicat-o la piept. 

— Nu o să mai stai aşa mult cu Serena, a 
ameninţat-o. 

— Sufletele pereche nu pot fi despărțite, a spus 
micuța înconjurându-i gâtul cu braţele ei micuțe. 

lar Serena a învățat-o să aibă replică la orice și 
pentru oricine. Puștoaica asta o să ne facă numai 
probleme când o să crească mai mare. Dar cel mai 
tare mă îngrijorează colecția de puști pe care Hayden 
a început să o strângă. 

— Unde e prințesa mea? A venit superbunicul 
cu înghețata cu ciocolată și mentă. 

Vocea impunătoare a lui Jaxon a răsunat în toată 
casa și a fost ca un fel de alarmă pentru micuța mea. 
S-a transformat în Supergirl în braţele tatălui ei și i-a 
poruncit să o ducă cu toată forța la înghețată. 

În schimb, eu nu am nevoie de vizita soacrei 
mele în acest moment. Dar chiar şi așa trebuie să 
zâmbesc frumos și să mă conformez, ca de fiecare 
dată. 

Când am ajuns în living, Hayley era răsfăţată 
de bunicul ei, iar Savannah tocmai își îmbrăţișa fiul. 
M-am apropiat de ei și m-am aplecat câteva secunde 
pentru obișnuitul sărut de pe obraz al lui Jaxon, care 
s-a întors apoi la nepoata lui. Am salutat-o pe temuta 
judecătoare printr-o mișcare scurtă din cap și am 
luat sacoşele, îndreptându-mă spre bucătărie. 

Relaţia dintre mine și Savannah mereu a fost 
tensionată. Încă de când am cunoscut-o a avut grijă 
să mă pună mereu la locul meu și să mă facă să mă 
simt ca ultimul om de pe pământ. Mereu am fost 
geloasă pe faptul că a ridicat-o pe Robin în slăvi, în 
timp ce pe mine mă ținea la distanţă. 

După ce a apărut Hayley, a încercat să discute 
cu mine, dar eu deja eram sătulă de toată ipocrizia 
ei. Nu am nevoie de afecţiune falsă când suntem în 
preajma lui Hayden sau a fiicei mele. 

— Ai nevoie de ajutor? 

M-am uitat la ea în timp ce scoteam cutiile cu 
înghețată din sacoşele de plastic. 

— Mă descurc. 

I-am zâmbit scurt și m-am îndreptat spre dulap 
pentru a scoate castroanele și lingurițele. 

— Îmi pare rău pentru Linda. 

Am pufnit în râs şi am pus castroanele pe blatul 
insulei, aruncându-i o privire ironică. 

— Ba nu, nu îţi pare, am spus sincer. lar eu nu 
am nevoie de ipocrizia ta în acest moment. 

M-am întors cu spatele la ea și am căutat lingura 
de îngheţată în sertarul cu tacâmuri. Începeam deja 
să tremur şi urăsc asta. Urăsc că trebuie să fiu atât de 

vulnerabilă în fața ei și că vreau atât de mult ca ea să 
mă accepte. 

— Ellie, chiar încerc, a spus cu un oftat adânc. 
De trei ani încerc să mă apropii de tine, iar tu nu lași 
deloc garda jos. Am nevoie și de cooperarea ta. 

Am zâmbit ironic și m-am întors la cutiile cu 
îngheţată, îndepărtându-le capacul. 

— De ce? Acum nu mai sunt o căutătoare de 
averi ca mama mea? Nu mai sunt dispusă să las în 
patul meu pe oricine? 

Am înfipt cupa în blocul de îngheţată și am înce- 
put să umplu castroanele. 

Savannah a oftat adânc și s-a așezat pe unul 
dintre scaunele înalte. 

— Sunt om și am voie să greșesc, nu crezi? lar 
acum încerc să o îndrept și tu nu mă lași deloc. 

— De ce aş face-o? 

Ne-am uitat una la cealaltă și, ca de obicei, eu 
am fost cea care a cedat. 

— Pentru că suntem o familie. Şi să fiu a naibii 
dacă o să o las pe Linda Douglas să mă bântuie și 
moartă. 

M-am oprit înainte să iau o cupă nouă de înghe- 
tată și m-am uitat la soacra mea fără să înțeleg la ce 
se referea. 

— Mama ta a încercat să ajungă chiar și în patul 
lui Jaxon. Era căsătorită cu Alfred, o avea pe Robin și 
era însărcinată cu tine. Şi chiar și așa a încercat să se 
culce cu soțul meu. 

Obiectul de inox mi-a căzut din mână și s-a lovit 
de blatul insulei. Mă uit la femeia din fața mea de 

parcă ar fi fost nebună. Trebuie să fie nebună. Linda 
a fost josnică, dar chiar atât de josnică? 

— Nu am atacat-o mai tare de dragul lui Alfred, 
dar i-am spus destul de clar să stea departe de fami- 
lia mea. 

— Şi tu ai crezut că eu sunt ca ea, am spus făcând 
conexiunile potrivite. 

Și-a închis ochii și a oftat. 

Acum înțeleg de unde izvora antipatia ei față de 
mine. Orice încercare de a mă despărți de Hayden. 
Fiecare vorbă acidă pe care mi-a adresat-o. 

— De ce doar eu? 

Și-a deschis ochii și a suspinat înainte să 
vorbească. 

— Pentru că Robin a crescut sub ochii mei. 

Am luat lingura din nou în mână și mi-am con- 
tinuat treaba. 

— lar pentru că eu am crescut sub îndrumarea 
Lindei, ai crezut că sunt exact ca ea. 

— Da, a recunoscut instant. 

Am dezaprobat din cap și am zâmbit, împingând 
castronul plin de lângă mine. 

— Dar mi-ai demonstrat contrariul. Și îți mulțu- 
mesc pentru asta. 

Am refuzat să mă uit la ea, apoi m-a surprins 
când mi-a luat mâna în a ei. 

— Niciodată nu mi-ai dat șansa să îți spun cât 
de rău îmi pare că te-am judecat greșit. După ce ai 
plecat și l-am văzut pe Hayden distrus îmi doream să 


te distrug, dar el m-a împiedicat. 

Femeia mi-a zâmbit și cred că e primul zâmbet 
sincer pe care îl primesc din partea ei. 

— A ştiut că o să te întorci la el și a avut perfectă 
dreptate. Formaţi o familie frumoasă și fericită și nu 
aș fi putut spera la o femeie mai potrivită pentru fiul 
meu mai mic. 

Un nod de emoție mi s-a pus în gât și, pentru 
prima oară, degetele mi s-au strâns în jurul mâinii ei. 
— Mă bucur că ești în familia noastră, Ellie. 

Mi-am mușcat buza de jos, încercând să-mi 
stăpânesc lacrimile, dar în acest moment sunt mult 
prea vulnerabilă. 

— Eşti o mare ticăloasă! 

Femeia a început să râdă și s-a dat jos din scaun 
apropiindu-se de mine. M-a tras în brațele ei și a 
început să râdă. 

— Știu, a spus mângâindu-mă pe spate. Sunt o 
mare scorpie uneori. 

Îmi mângâia părul, chicotindu-mi în ureche. 

— Dar de acum promit că o să încui scorpia în 
cel mai întunecat loc pe care îl cunosc. 

— Slavă Domnului! 

Jaxon ne privește din tocul ușii cu un zâmbet 
larg pe buze. Mi-a făcut cu ochiul și a luat două dintre 
castroanele de înghețată. 

Am suspinat și am lăsat-o pe Savannah să îmi 
șteargă lacrimile. Poate că mama a murit și nu mi-a 
oferit iubirea de care aveam nevoie, dar măcar știu 
că vor avea parte de ea înzecit copiii mei. 

— Am spus că sunt bine. 

Am auzit un fhm dezaprobator din partea 
Octaviei și am continuat să îmi ascund privirea în 
tableta din mâinile mele. 

— Tot nu pot să înţeleg cum te-a lăsat Caleb să 
vii aici, a mormăit dând din cap. 

Pentru că a trebuit să mă cert cu el timp de 
douăzeci de ore și să arunc toate antidepresivele și 
calmantele pe care a vrut să mi le bage pe gât. 

— Care e situaţia cu domnul Anderson? Trebuia 
să fie operat acum trei zile. 

Şefa asistentelor s-a așezat pe scaunul ei, iar 
degetele au început să îi alunece pe tastatura com- 
puterului din fața ei. 

— E pacientul lui Caleb de doi ani și era progra- 
mat în ziua când... 

Şi-a ridicat privirea spre mine și m-a privit cu 
compasiune. O privire pe care am ajuns să o detest 
din tot sufletul. 

— Când Linda s-a sinucis, am continuat eu. Poţi 
să o spui cu voce tare, Octavia. Nu sunt un copil de 
grădiniță. 

Femeia a oftat adânc, întorcându-și privirea 
spre monitor. 

— Caleb a vrut să se ocupe personal de înlocui- 
rea valvei. Chiar acum e în sala de operații. 

lar pe mine mă ține la verificarea perfuziilor, de 
parcă aș continua să fiu asistenta lui. 

— Paige e ajutorul lui? 

Octavia nu mi-a răspuns, dar privirea ei mi-a fost 
de ajuns. Am trântit tableta pe marginea biroului și 
m-am sprijinit cu ambele mâini de ea. 

— Scumpo, trebuie să ai încredere în el. Paige e 
în acea sală de operaţii pentru că e la fel de implicată 
în acest caz ca și Caleb. Amândoi au muncit cot la cot 
ca să îl țină în viaţă și de câteva ori l-a scos pe soțul 
tău din impas. Nu îmi place să o spun, dar e un medic 
bun. lar Caleb o tratează ca pe o simplă colegă. 

Faptul că e bună reușește să îmi provoace o furie 
imensă. Mi-ar fi plăcut să fie împiedicată, neștiutoare 
şi tiranică. Chiar dacă Caleb a reușit să o ţină la dis- 
tanţă în tot acest timp, acum că m-am întors, scorpia 
poate oricând să îşi reia încercările de a-l cuceri. 

— După ce o să treci de examenul de rezidenţiat 
cu brio, o să devii partenera lui, iar regina de gheață 
poate să plece cu coada între picioare. 

Am început să râd și am privit-o amuzată pe 
Octavia. E una dintre persoanele pe care nu trebuie 
să o enervezi. Mai ales că era în spitalul acesta de 
mai bine de douăzeci de ani. 

— Uneori mă întreb dacă pot să fac toate astea, 
am recunoscut speriată. 

Mi-a acoperit o mână cu palma ei și mi-a zâmbit 
cu gura până la urechi. 

— Dacă te gândești să renunți, o să te fugăresc 
până pe acoperiș și apoi o să te arunc de pe el. 

Am pufnit în râs și simțeam cum încep să mă 
dezmorţesc. Timp de trei zile am crezut că eu am 
fost cea care a murit. În fiecare noapte o visam pe 

mama în diferite ipostaze, iar finalul era același. 
Moartea. Puținele amintiri pe care le aveam cu ea au 
fost șterse de ultima noastră întâlnire. 

Caleb a stat numai lângă mine și de fiecare dată 
când mă trezeam țipând, mă lua în brațe. A reușit să 
mă scoată din cadă înainte să mă înec și acum de fie- 
care dată când vreau să fac baie stă așezat pe toaletă 
atent la toate mișcările mele. 

Acum ar prefera să fiu acasă și nu aici. A spuscă 
încă nu sunt pregătită psihic să fac față pacienţilor. 

Ei bine, poate să se ducă la naiba cu părerea lui. 
Sunt aici ca să ajut oamenii bolnavi și sinuciderea 
acelei ticăloase nu o să mă ţină deoparte. 

— Ce pot să fac? 

— Să te duci acasă, să îţi faci un ceai şi să îl aş- 
tepţi pe frumușel într-o ipostază sexi. 

Mi-am ridicat o sprânceană și m-am uitat la ea 
amuzată, în timp ce Octavia a început să râdă. 

— Carl Denham, a spus împingându-mi o ta- 
bletă. Tocmai i s-a pus un cateter și nu se simte deloc 
bine. Caleb a spus că o să-l consulte imediat ce iese 
din operație. 

Am deschis fișa din programul tabletei și i-am 
făcut cu ochiul asistentei. În timp ce mă apropiam 
de salonul bărbatului, i-am parcurs istoricul, sim- 
țindu-mi inima zvâcnind în piept. E timpul să le 
demonstrez tuturor că pot să fiu un medic bun. 

Am tras aer adânc în piept și am zâmbit înainte 
să deschid ușa salonului. 

O asistentă tânără, pe care nu o cunosc, ţinea li- 


gheanul în fața pacientului, în timp ce acesta vomita. 

Mi s-a întors stomacul pe dos și mi-au trebuit câteva 
secunde să mă adun. 

M-am oprit în faţa patului, iar asistenta a încer- 
cat să îmi zâmbească. 

— Nu poate să suporte medicamentele. Le vo- 
mită pe toate la câteva minute după administrare. 

Bărbatul s-a prăbușit în pat pe spate și părea 
epuizat. E cam palid după părerea mea și asta nu e 
de bine. 

— Domnule Denham, eu sunt Robin King și o să 
încerc să vă despart de mica dumneavoastră prie- 
tenă, am încercat să glumesc. 

Carl Denham, în vârstă de 62 de ani, a început să 
râdă şi a acceptat paharul de apă pe care asistenta i 
l-a întins. 

— Sunteţi aici pentru un cateterism, corect? 

Și-a clătit gura şi a scuipat în lighean, apoi mi-a 
zâmbit și a dat ușor din cap. 

— De ce i-a fost scos cateterul? 

Mi-am luat privirea de pe ecranul tabletei și 
m-am uitat la tânăra din faţa mea. 

— Doctorul Wild a considerat că nu s-a fixat 
corespunzător. L-a pus înapoi în această dimineaţă. 

Şi când credeam că regina de gheață nu poate să 
o dea în bară cu perfecțiunea ei. 

— Vomită de când a avut intervenţia? 

A dat din cap și m-a făcut să răsuflu puţin iritată. 
M-am uitat cu atenţie la pacient, încercând să găsesc 
cea mai potrivită soluţie. 

248 


Volumul 4 Încercările iubirii 


— Vă rog să ne scuzaţi, domnule Denham. O să 
avem grijă de dumneavoastră imediat. 

I-am făcut semn asistentei și am ieşit amândouă 
din salon. Am închis ușa în urma noastră pentru a 
mă asigura că bătrânul nu o să ne audă. 

— Trebuie să îi scoatem cateterul. 

Femeia s-a uitat la mine cu ochii mari şi a făcut 
un pas în spate. 

— Dar doctorul Wild a spus... 

— Doctorul Wild nu s-a gândit la consecinţe. 
Probabil are o infecţie şi cu cât rămâne mai mult 
în corpul lui, cu atât complicațiile pot fi mai grave. 
Vreau să fie scos și să rămână așa până când vărsă- 
turile încetează. 

Femeia a aprobat din cap fără să mai spună alt- 
ceva. M-am întors la pacientul meu și i-am explicat 
procedeul prin care o să treacă din nou. 

După câteva consultaţii scurte, m-am întors 
în nebunia de la parter și am privit-o pe Octavia în 
plină acţiune, în timp ce ţipa la o asistentă. 

— E o zi minunată să salvezi vieţi. 

Gabe s-a oprit lângă mine cu o cană de cafea 
imensă și cu un zâmbet larg pe buze. 

— De ce aveţi toți o obsesie cu această replică? 
Încep să îl urăsc pe Derek Shepard din cauza voastră, 
am spus morocănoasă. 

— Nu uri un bărbat mort, draga mea. Nu e 


frumos! 

Mi-am dat ochii peste cap, iar prietenul meu a 
sorbit și ultima picătură de cafea înainte să lase cana 
pe biroul Octaviei. 

— Lucrezi cu mine astăzi? 

Gabe e acum șeful departamentului de urgenţe 
și e mai mândru ca niciodată. Din punctul lui de 
vedere, acest departament este cel mai important și 
acum încearcă să fure toți rezidenții pentru el. 

— Aştept să iasă Caleb din operaţie și apoi am 
fugit la secţia de cardio. 

Octavia s-a apropiat de noi și i-a întins o tabletă 
colegului ei. 

— Fractură de claviculă, camera cinci. 

Blondul și-a pus una dintre mâinile sale uriașe 
pe umărul meu și mi-a zâmbit cuceritor. 

— Dă o mână de ajutor, dacă e nevoie. Îţi fac 
cinste cu o cafea. 

A luat tableta și s-a îndreptat spre pacientul 
lui fredonând. Octavia i-a văzut cana pe birou și a 
început să ţipe. 

— Gabriel Queen, dacă mai vrei să fii în viață, să 
îți ţii cana departe de biroul meu! 

— Şi eu te iubesc, a strigat înapoi. 

A intrat în salon și a făcut-o pe asistentă să 
bombăne, iar eu am zâmbit privind agitația din jurul 
meu. 

Mereu am avut nevoie de agitația asta ca să mă 
ţină în priză. Ar fi trebuit să vin aici imediat după 
înmormântare. Linda m-a ţinut departe de visul 
meu, spunându-mi că nu o să fiu niciodată suficient 

de bună. lar acum că a murit, am lăsat șocul și frica 
să pună stăpânire pe mine și să mă transforme într-o 
lașă. 

— Bunica mea e cea mai groaznică! 

Ne-am întors privirile și am văzut-o pe Serena 
ținând o acadea în mână, extrem de furioasă. 

— Tocmai mi-a interzis să beau cafea, a spus cu 
un ton ridicat. 

Mi-am mușcat buza ca să nu râd, pentru că eram 
convinsă că asta ar fi urmat. 

— Mi-a spus că sunt o dependentă de cafea și că 
trebuie să mă renunţ la ea acum că sunt însărcinată. 
Dar nu e corect, s-a plâns. Nu beau cafea în exces. 

— Ba da. 

Eu și Octavia am rostit cuvintele în același timp, 
iar Serena probabil și-ar fi dorit să ne ucidă pe 
amândouă cu privirea. 

— Nu tot timpul, a încercat să se apere. 

Am chicotit și mi-am pus mâinile în sân, privin- 
du-mi prietena. 

— Te cunosc de opt ani și aproape în fiecare zi 
bei cel puţin trei căni imense pe zi. 

— Exact. Trei sunt o nimica toată pentru copilul 
meu. 

A început să își desfacă bomboana pe băț, în 
timp ce eu și Octavia ne-am uitat una la cealaltă. 

— Auzi la ea, cică copilul meu poate să moară 
înainte să se nască. De când sunt prostiile astea? 


Când am făcut eu medicina, nu am auzit de așa ceva. 

A răsuflat îmbufnată și și-a băgat acadeaua în 
gură. 

— Cred că ai lipsit la acel curs pentru că eu am 
auzit de ele. Plus că Megan îţi dorește numai binele. 

— Faptul că îmi interzice cafeaua nu înseamnă 
că îmi vrea binele. Cum o să rezist la spital fără cafea? 
Şi dacă îmi pomenești ceva de ceai, te pocnesc direct 
în ochi, a spus amenințându-mă cu bomboana. 

Am început să râd și m-a cuprins un sentiment 
de nostalgie. Acum aș fi putut să fiu mamă și să mă 
bucur de familia mea. 

— Şi ceaiul conţine cafeină. 

Bruneta și-a ridicat mâinile în aer și a mormăit. 

— Asta i-am spus și eu și am crezut că o să mă 
dea cu capul de ecograf. 

Acum îmi dau seama de unde au luat Priscilla și 
Serena impulsivitatea și temperamentul. 

— Gabe e de acord cu asta? 

Serena a pufnit nervoasă și a început să se joace 
cu acadeaua între degete. 

— Ticălosul ăla trădător mai avea puţin și o ri- 
dica pe piedestal pe bunica. Dacă nu avea o urgenţă, 
cred că îl pocneam în bijuterii. 

Am început să râd, dar veselia noastră a fost 
întreruptă de alarma de cod roșu. 

Ușile principale s-au deschis și o mică armată 
de oameni în costume negre au pătruns înăuntru. În 
urma lor a intrat și targa împinsă de paramedici. 

— Bărbat, 42 de ani, tocmai a suferit un infarct 
de miocard acut și am reușit să îl stabilizăm greu. 

— Camera trei, am auzit-o pe Octavia aproape 
instantaneu. 

Am încercat să îmi fac loc printre bărbaţii cu 
costume și am ajuns lângă pacient. M-am uitat la pa- 
ramedici, iar aceștia au aprobat din cap. La semnalul 
meu, l-au mutat pe pat și au eliberat salonul. 

Masca de oxigen îi acoperă chipul, însă costuma- 
ţia lui e ciudată. Una pe care o văzusem prin filmele 
străine. Semăna foarte mult cu cea a... 

— Robin! 

Mi-am ridicat capul și l-am văzut pe Abdul în ușa 
salonului, cu ochii mari și cu respiraţia întretăiată. 

— Abdul?! 

În timp ce vorbeam cu el, mi-am pus stetoscopul 
în ureche și am ascultat bătăile inimii pacientului. 

— E tatăl meu, Robin, a spus cu vocea tremu- 
rândă. Trebuie să îl ajuţi! 

Octavia a venit să mă ajute personal și aștepta 
un cuvânt din partea mea. Dar eu îl priveam pe prie- 
tenul meu și nu reușeam să îmi revin din șoc. 

Înainte să vorbesc, monitoarele au luat-o razna, 
iar pacientul meu se pare că voia să moară. 

— Trebuie să îl stabilizăm. Injectează un mili- 
gram de epinefrină și încarcă defibrilatorul la 200. 

Octavia mi-a înmânat padelele și am tras aer 
adânc în piept înainte să dau semnalul și să aplic 
șocul electric pe torace. Nu s-a schimbat nimic și am 
reluat procedura. Înainte să descarc unda electrică, 
m-am rugat să nu îl pierd. 

— Ai reușit, a spus privind ritmul inimii pe 
ecran. 

Am expirat profund și m-am uitat cu atenţie la 
monitoare. 

— Pregătește o sală de operație. Anunţă-l pe 
Caleb că a apărut o urgență și-că pacientul are nevoie 
urgentă de operaţie. 

Asistenta a aprobat din cap și am ieșit din salon 
pentru a vorbi cu prietenul meu. M-a strâns în bra- 
tele lui și am simțit tensiunea din corpul lui. 

— Ce s-a întâmplat? 

Era îmbrăcat în costumul specific tradiției lui, 
îngrozit şi speriat. 

— Nu s-a simţit bine în ultimul timp. Medicul 
lui personal i-a spus că trebuie să stea departe de 
necazuri, dar e mai încăpățânat ca un catâr. Am venit 
pentr-o întâlnire de afaceri și planurile nu prea au 
ieşit cum își dorea el. 

— Şi a făcut infarctul. 

M-a aprobat din cap și mi-a luat mâinile în ale 
lui. 

— L-am adus aici pentru că am nevoie să îl sal- 
vezi. Ştiu că tu și Caleb sunteţi cei mai buni și de asta 
are nevoie tatăl meu. 

— Atunci o să îl salvăm pe tatăl tău. 

Mi-am întors capul și l-am văzut pe Caleb la 
câțiva pași distanță de noi. Privirea lui e ațintită 
asupra mâinilor noastre împreunate și deja îmi pot 
imagina ce îi trece prin cap. 

Când credeam că suntem pe drumul cel bun, 
suntem puși în fața unei noi încercări. 

Incredibilul Abdul, cel despre care am auzit atât 
de multe de la cumnata mea, e aici. Și o ţine pe soția 
mea în braţe. După trei ani de zile împreună, nemer- 
nicul s-a întors după ea. 

Mi-am strâns pumnii în buzunarele halatului și 
m-am abținut cu greu să mă năpustescasupra lui, cu 
mâinile în jurul gâtului său. 

— Poţi să îi dai drumul soţiei mele. Am nevoie și 
de mâinile ei. 

Bărbatul din fața mea a pufnit în râs și mi-a 
aruncat o privire de înțelegere. 

— Cu atitudinea ta, nu pot să te contrazic. 

Mi-am încordat maxilarul și am crezut că o să 
se fărâme în mii de bucățele, chiar sub privirea aro- 
gantă a șeicului. 

— Abdul! 

Robin i-a șoptit numele, enervată probabil de 
atitudinea lui, retrăgându-și mâinile. M-am străduit 
să nu zâmbesc, dar am savurat victoria în interiorul 
meu. 

— Ce ai de gând să faci? 

Buzele mi s-au arcuit într-un zâmbet ironic și 
aproape am pufnit în râs. 

— Am de gând să îi salvez viața tatălui tău. Și 
aş aprecia dacă tu și gorilele tale ați sta departe de 
holurile și personalul meu. 

Zâmbetul arogant i s-a șters imediat de pe chip 
și ochii au început să îi sclipească de furie. 

— Am dreptul să stau lângă tatăl meu. 

— În sala de așteptare, nu suflându-mi mie 
în ceafă. Aerul tău oriental nu o să mă facă să dau 
din mâini mai repede și nici nu o să îl vindece mai 
repede pe tatăl tău. Dacă ai fi avut mai multă grijă 
de el și nu ai fi umblat după femei, nu ar fi ajuns în 
această situaţie. 

— Ebn el metanaka. Fiu de căţea! 

A făcut un pas spre mine, însă Robin l-a oprit, 
împingându-se în pieptul lui. 

— Încetaţi! 

Și-a ridicat ambele mâini, îndreptând câte una 
spre fiecare dintre noi. Privirea ei furioasă s-a fixat 
în ochii amicului ei arab. 

— Tatăl tău e cel important acum. Lupta orgoli- 
ilor voastre poate suferi amânare. 

Și-a întors capul în direcția mea și probabil ar fi 
dorit să ne lovească cap în cap. 

— Suntem aici ca să salvăm vieți, nu să umplem 
paturile din spitale. Aţi înțeles? 

M-am uitat la adversarul meu pe deasupra ca- 
pului ei și am aprobat din cap. Arabul a făcut același 
lucru, iar mica mea războinică și-a lăsat mâinile pe 
lângă corp. 

— Doctore King! 

Mariah, una dintre asistentele cele mai vechi, 
mi-a înmânat tableta cu situația marelui șeic. 

Paige deja a avut grijă să îi aplice una dintre 
metodele de cauterizare, iar rezultatele m-au făcut 
să înjur. 

— Valva cardiacă a cedat complet. Va trebui să o 
înlocuiesc cu una prostetică. Are și alt tratament în 
afară de cel obişnuit? 

— Nu. 

Răspunsul lui mârâit printre dinţi aproape m-a 
făcut să zâmbesc, dar a trebuit să îl disimulez și să 
mă comport ca un profesionist. 

— Vreo alergie? 

— La rahat, a răbufnit spre mine. 

Am pufnit printre buze, în timp ce degetele 
mele se mișcau pe ecranul tabletei. Am împins-o în 
mâinile asistentei și m-am uitat la vulcanul din faţa 
mea care stătea să erupă. 

— Cumva alergia asta s-a declanșat când te-ai 
întors acasă? 

Robin a gemut iritată și și-a închis ochii. Chiar 
nu mă pot abține în prezența acestui individ. Mai 
ales că e atât de apropiat de nevasta mea și poate 
oricând să îi propună să facă parte din haremul lui. 

— Da, ca alergia lui Robin față de mincinoși, 
când s-a întors la tine. 

Touché. Ştie să plătească cu aceeași monedă și 
sincer să fiu nu mă așteptam la altceva. Hayley îl 
adoră pe nașul ei și de multe ori mi-a spus numai 
lucruri pozitive despre el. 

— Cred că e timpul să ne pregătim. 

Am aprobat scurt din cap și m-am întors cu 
spatele la Abdul Sayegh, îndreptându-mă spre lift. 
Auzeam în urma mea înjurăturile în arabă și încer- 


carea lui Robin de a-i potoli furia. 

Am tras aer adânc în piept și am zâmbit, pri- 
vindu-l fix în ochi, în timp ce ușile ascensorului se 
închideau. 

M-am lipit de perete și mi-am trecut o mână 
prin păr, trăgând aer adânc în piept. 

Complicaţii peste complicaţii. Până acum a tre- 
buit să mă lupt cu moartea lui Alfred, fantoma Lindei 
și acum a apărut și adversarul meu numărul unu. Cel 
pe care nu voiam să îl întâlnesc niciodată. 

Abdul Sayegh. Arabul cu zâmbet fermecător care 
le-a cucerit pe rând pe femeile din jurul meu. Robin, 
Ellie, Hayley. Toate au căzut în plasa lui fără nici cel 
mai mic efort. Cum aș putea să concurez vreodată cu 
el? 

Am coborât din lift și m-am îndreptat spre sala 
de operaţie. Am intrat în camera de sterilizat și am 
început să mă pregătesc pentru munca de care sunt 
îndrăgostit. 

— Chiar era nevoie de asta? 

Robin a intrat furioasă în sală și a trântit ușa în 
spatele ei. I-am aruncat o privire rapidă și i-am ad- 
mirat costumațţia purpurie. Prima oară când operăm 
împreună, iar ea nu mai e doar asistenta mea. 

— Nu înţeleg despre ce vorbeşti, am spus încer- 
când să mă prefac. 

S-a aşezat lângă mine și a pornit apa, începând 
să îşi sterilizeze mâinile. 

— Tatăl lui se află într-o situaţie dificilă și nu are 
nevoie să-i pui sare pe rană. 

Urăsc faptul că îi ia apărarea. Urăsc să știu că 
sunt atât de apropiaţi. Urăsc să îl am în spitalul meu. 

— De ce nu te duci să îl consolezi? Paige mă 
poate ajuta fără nicio problemă. 

Şi-a întors capul spre mine, făcându-mă să zâm- 
besc. Dacă ea are de gând să lovească sub centură, ar 
trebui să își amintească că sunt mult mai bun decât 
ea la acest joc. 

— Eşti un măgar! 

Am aruncat buretele în chiuvetă și mi-am pus 
mâinile sub robinet, pentru a clăti spuma. 

— Abia am reușit să îl conving să nu te îndepăr- 
teze de la caz. 

— Oricâte proteste ar fi avut, tot eu aș fi făcut 
operația. 

A pufnit ironică și a intensificat mișcările pe 
pielea ei fină. 

— Pentru că spitalul e al tău? 

M-am întors cu faţa la ea și am privit-o serios, 
încercând să îndepărtez orice urmă de amuzament 
din vocea mea. 

— Exact! am spus pe un ton serios. Să îi amin- 
teşti și lui asta. Poate că în Arabia e mare și tare, dar 
acum e pe teritoriul meu. 

Am lăsat ușile glisante să se deschidă și m-am 
apropiat de masa de operație. Echipa mea obișnuită e 
deja pe poziţii și m-am uitat la pacient în timp ce una 
dintre asistente îmi lega halatul de unică folosință. 

Masca de oxigen îi acoperă o bună parte din chip, 
iar tenul măsliniu îi iese în evidenţă. De sub boneta 
albastră i se văd câteva șuvițe din părul negru. 

Robin s-a așezat în fața mea și, după ce ne-am 
pus măștile, niciunul dintre noi nu a mai vorbit. 
Ne-am concentrat pe munca noastră, iar pe parcursul 

operației lungi am fost impresionat de mișcările și 
dexteritatea soției mele. 

Munca de asistentă a ţinut-o prea mult timp 
departe de meseria asta și, chiar dacă am încercat 
de nenumărate ori să o conving să urmeze medicina, 
acum sunt fericit că a ascultat în sfârșit. Chiar dacă 
circumstanţele nu au fost cele mai benefice pentru 
mariajul nostru. 

La finalul operației am fost mândru de munca 
noastră și am lăsat-o pe Robin să finalizeze operaţia, 
privind-o cu mândrie. Când a tăiat firul, s-a dat un 
pas în spate și a suspinat fericită. 

Întreaga echipă a început să aplaude, luând-o 
complet prin surprindere. Ea nu a avut niciodată 
parte de așa ceva. A fost îngropată în munca de jos, 
iar eu am permis asta. 

Am zâmbit fericit și am început să o aplaud la 
rândul meu. Ochii ei i-au surprins pe ai mei și mi-am 
dat seama că zâmbește în spatele măștii. 

Pacientul a fost transferat în salonul special pe 
care l-a solicitat idiotul bogătaș, iar eu și Robin am 
început să ne îndepărtăm hainele de unică folosință. 

— Îi dăm vestea bună împreună? 

Mi-am dat masca jos împreună cu boneta de pe 
cap și am dezaprobat din cap. 

— Poţi să o faci și singură. Sunt convins că doar 
de tine are nevoie. 

— Caleb... 

Am început să mă îndepărtez de ea, blestemân- 
du-mă pentru impulsivitate. Ar trebui să mă com- 
port ca un doctor și nu ca un soț gelos. Dar în aceste 
clipe nu pot să-i fac față acelui nesuferit. Am nevoie 

de timp să mă ajustez și sper doar să plece înainte să 
pot să mă obișnuiesc cu prezenţa lui. 

Am coborât în loja noastră și mi-am aruncat 
lucrurile pe un dulap, îndreptându-mă direct spre 
aparatul de cafea. 

— Zi grea? 

Mi-am luat cana de cafea în mână și m-am trântit 
pe canapeaua din bârlogul nostru, în timp ce Serena 
e captivată de laptopul ei. 

— Tocmai l-am operat pe tatăl lui Abdul Sayegh. 

Am sorbit din licoarea mea preferată și am zâm- 
bit când i-am văzut șocul verișoarei mele. 

— Acel Abdul? Nașul lui Hayley? 

— Chiar arabul care a vrut să se culce cu nevasta 
mea, am spus cu un oftat profund. 

Mâinile Serenei s-au oprit deasupra tastaturii, 
fără să își ia privirea de la chipul meu. 

— Şi mai trăieşte? 

Am început să râd și am băut din nou din cafea, 
cufundându-mă complet în canapea. 

— Ne-am înțepat până când Robin ne-a despăr- 
tit. Şi în plus nu sunt atât de violent. 

Bruneta a început să râdă și a închis laptopul 
oferindu-mi un zâmbet imens și luminos. 

— Îl mai ştii pe tipul ăla care mă hărţuia în liceu? 
Leopold sau ceva? 

Leonard și ticălosul ăla a meritat cu vârf și înde- 
sat ce a primit din partea mea. Dar nu am de gând să 
o ajut să îşi demonstreze punctul de vedere. 

— Vag. 

Degetele mele au început să se lovească de 
ceramica fierbinte, străduindu-mă să nu îi întorc 
zâmbetul verișoarei mele. 

— l-ai spus că dacă nu stă departe de mine o 
să îl lovești unde îl doare cel mai tare. I-ai distrus 
BMW-ul sub ochii lui cu bâta de baseball a lui Derek 
Black. 

Nu m-am mai putut abține și am început să 
zâmbesc, amintindu-mi groaza din ochii individului. 

— Mi-a spus să o folosesc cu cap. 

Serena a început să chicotească și s-a ridicat în 
picioare, începând să își strângă materialele de pe 
masă. 

— De ce ești atât de înverşunat împotriva lui? 
Nu s-a culcat cu Robin, nu a sărutat-o, nici măcar nu 
a mângâiat-o. Doar pentru că e superb, exotic și plin 
de bani, asta nu înseamnă că are vreo șansă în fața 
ta. 

Mi-am mijit ochii și m-am uitat la ea cu atenţie. 

— De unde îl știi? 

A pus toate dosarele pe laptop și s-a întins după 
paharul de suc natural. 

— Când a organizat petrecerea lui Hayley de 
patru ani, a spus ironică, ai uitat că ne-a invitat pe 
toți în Jeddah ca să o sărbătorim? 

Călătorie pe care am refuzat-o destul de politi- 
cos, făcând-o pe nepoata mea să plângă și pe Ellie să 
urle la mine de parcă aș fi omorât pe cineva. Călătorie 
pe care și Robin a evitat-o. 

— Nu îmi place de el pur și simplu. 

Bruneta și-a dat ochii peste cap și s-a așezat 
lângă mine, împreună cu noua ei băutură pe care e 
forţată să o consume. 

— Nici măcar nu îl cunoști, Caleb. 

Am ridicat ușor din umeri și am băut din cafea. 

— Nici nu vreau. 

Femeia a oftat cu putere și a dezaprobat din cap 
dezarmată în fața încăpățânării mele. 

— Dacă Hayden a făcut un efort pentru Ellie, de 
ce nu poți să faci și tu același lucru pentru Robin? 

M-am uitat la lichidul maroniu din cană și nu am 
spus nimic. Mica nemernică a reușit să mă prindă în 
capcană și o să mă înfunde înainte să găsesc o soluție. 

— Abdul e apropiat de amândouă, iar ele țin 
enorm la el. Hayden ar trebui să fie la fel de gelos ca 
tine, poate mult mai mult, având în vedere că e de 
aceeași vârstă cu Ellie și are mai multe în comun cu 
ea. 

A sorbit din suc și s-a strâmbat, iar am încercat 
o tentativă de a scăpa. 

— Au un copil împreună, am argumentat. 

— Și ce te-a oprit pe tine să ai un copil? 

Naiba să o ia de treabă. Mi-am spus de atâtea 
ori să nu încep o discuţie contradictorie cu Serena 
Evans și continui să cad în capcanele ei psihologice. 

— Cred că ar trebui să îi acorzi o șansă înainte 
să devii ticălosul Caleb King și să strici o prietenie. 

Am oftat cu putere și nu îmi vine să cred că în- 
cep să fiu convinsă de nemernica asta trădătoare. Ar 
trebui să fie de partea mea și nu a lui. 

— Bine, am cedat. O să încerc să fiu drăguţ cu 
ticălosul, până când se cară definitiv în țara lui. 

M-am ridicat în picioare și m-am uitat la gura 
căscată a verișoarei mele. 

— Nu asta am vrut să spun. 

Am sărutat-o pe creștet și am lăsat cana de cafea 
pe dulapul din spatele ei. 

— Mulţumesc pentru sfaturi. Te iubesc! 

— Nu fă o prostie, King! a strigat după mine. 

Am ieșit din lojă și am zâmbit. Cum pot să îi 
acord o şansă acelui nemernic? Știu tot ce a făcut în 
preajma lui Robin șia lui Ellie, iar dacă Hayden a fost 
suficient de idiot să îl ierte, asta nu înseamnă că și eu 
o să fac la fel. 

— Doctore King? 

Mi-am întors capul și am văzut-o pe cea mai 
nouă dintre asistente alergând spre mine. 

— Trebuie să veniți la urgențe. Doctorul Queen 
vă caută urgent. 

Mi-am dat ochii peste cap și am început să merg 
lângă asistentă. 

— Dacă are nevoie de mine ca să îi întorc radio- 
grafiile, o să te pun la instalarea clismelor. 

Amenințarea mea glumeață nu a făcut-o să râdă 
şi nici să îşi elibereze din tensiune. 

— E vorba de soția dumneavoastră. A leșinat 
acum câteva minute. 

Am continuat să merg, în timp ce creierul meu 
procesa informaţia. Apoi am început să alerg, cu 
inima bubuindu-mi în piept. 

— Aţi putea să nu mai mârâiți unul la celălalt? 

Durerea din capul meu era năucitoare, iar faptul 
că Abdul și Caleb se omoară din priviri lângă patul 
meu nu ajută situația mea. 

— Nu înțeleg ce caută el aici. Eu sunt soţul tău și 
doar eu am dreptul să fiu lângă patul tău. 

Mi-am dus mâna la tâmpla care pulsează într-un 
ritm alert, încercând să nu îi bag în seamă. 

— Eu sunt prietenul ei cel mai bun și nu am de 
gând să o las singură după ce mi-a leșinat în braţe. 
Dacă ai fi fost un soţ bun, ai fi fost alături de ea. 

Am gemut cu putere, dar asta nu a contat pentru 
cei doi idioţi. Nici măcar durerea pe care o simt sau 
dorința mea arzătoare de a scăpa de ei. 

Am apăsat pe butonul de urgenţă și, în mai puțin 
de douăzeci de secunde, Octavia a apărut în cadrul 
ușii. 

— Scoate-i afară înainte să mă trimiţi la psihia- 
trie, am implorat-o. 

Femeia a tras aer adânc în piept și s-a trans- 
format în scorpia care sperie întreg personalul. I-a 
apucat pe Caleb și pe Abdul de câte o ureche și i-a 
redus la tăcere imediat. 

— Ce e cu zarva asta în spitalul meu? 

Cei doi bărbaţi se uită unul la celălalt, dar ni- 
ciunul dintre ei nu are curajul să vorbească. Când 


începi să lucrezi în spitalul acesta, ești avertizat că 

nu trebuie să o enervezi pe Octavia. Sub nicio formă. 
Altfel sfârșești mai mort decât un cadavru de la 
morgă, dacă așa ceva e posibil. 

— Nu vedeţi că fata mea are nevoie de liniște? 
De ce vă comportați ca doi dobitoci? 

— E vina lui, a mârâit soţul meu. Trebuie să își 
ţină mâinile orientale departe de nevestele altora. 

— Oh, iartă-mă, acum ai de gând să te comporți 
ca un soţ? Unde erai acum trei ani, idiotule? 

Octavia i-a strâns mai tare și am zâmbit când 
le-am auzit scâncetele de băieței. 

— Dacă vă dau drumul, vă comportați frumos? 

Cei doi bărbați s-au uitat unul la celălalt, apoi au 
oftat amândoi, complet învinși de femeia mult mai în 
vârstă decât ei. 

— Da, doamnă! 

Octavia a aprobat din cap și și-a luat mâinile de 
pe ei, iar Caleb și Abdul au început să își frece ure- 
chile afectate. 

— O să procedăm în felul următor. Caleb o să 
rămână aici până când Gabe o să se întoarcă cu 
analizele şi o să aflăm de ce nu e bine Robin. lar tu, 
Ahmed, o să te duci să verifici starea tatălui tău. 

— Numele meu e Abdul. 

Femeia a ridicat din umeri și a fluturat o mână 
prin aer. 

— Detalii, a spus fără niciun regret. 

Am pufnit în râs și am regretat asta când dure- 
rea mi-a împânzit tot capul și m-a făcut să gem. 

— Aţi înţeles? 

Caleb și-a încrucișat mâinile la piept și şi-a ri- 
dicat bărbia în mod arogant, zâmbindu-i inamicului 
său. 

Abdula oftatpentru a doua oară și a renunțat la 
orice încercare eroică dea mă salva. S-a uitat la mine, 
iar după ce am aprobat din cap, a părăsit salonul. 

Octavia şi-a scuturat mâinile și și-a reluat zâm- 
betul fermecător. 

— Sunt ochii pe tine, King! a spus făcându-i 
semn cu degetele. Să nu faci vreo prostie. 

— Niciodată, doamnă! 

Asistenta-șefă a murmurat un îhm ironic şi ne-a 
lăsat singuri. Caleb și-a tras scaunul aproape de mine 
și și-a sprijinit mâinile de barele de metal ale patului. 
Mă analizează cu atenţie și l-am oprit înainte să își 
pună stetoscopul în funcțiune. 

— Nici să nu te gândești, am spus împingând 
obiectul de lângă mine. Am nevoie să fii soțul, nu 
doctorul meu. 

Roșcatul a zâmbit și şi-a ridicat mâinile în aer, 
arătându-mi că se dă bătut. 

— Ce s-a întâmplat? 

Am suspinat și am ridicat ușor din umeri pentru 
că nici eu nu știam ce se întâmplă cu mine. 

— Îi explicam lui Abdul cum a decurs operaţia 
și cum o să se recupereze tatăl său, apoi m-am trezit 
aici. 

M-a luat de mână și i-am simţit apăsarea buzelor 


sale fierbinți pe piele mea rece. 

— O să fii bine. Probabil încă nu ţi-ai revenit 
după toate evenimentele recente. 

Am zâmbit și m-am uitat în ochii lui, care au 
rămas la fel de superbi și de pătrunzători. 

— M-am întors doar de două săptămâni și mi-am 
îngropat ambii părinți. Cred că o boală incurabilă ar 
fi floare la ureche. 

M-a privit supărat, dar chiar și așa nu mi-am 
șters zâmbetul de pe buze. Și înainte să îi spun ceva, 
Gabe și-a făcut marea intrare molfăind un măr. 

— Ţi-am spus să îmi ajuţi departamentul, nu să 
îmi dai și mai multă bătaie de cap. 

Am început să chicotesc și mi-am întors capul 
spre el, în timp ce se apropia de mine. 

— Nivelul de calciu e destul de scăzut și, după 
machiajul original de panda pe care îl ai pe față, pot 
să îmi dau seama că nu prea dormi. 

A mușcat din măr și a atins ecranul tabletei cu 
degetul. 

— Ai refuzat să îţi iei concediu, dar de data asta 
nu mai ai nicio scăpare. Mai ales dacă află mama-urs 
Evans. 

Am zâmbit și am dat din cap. Gabe are o metodă 
unică de a da veștile, fie că sunt proaste, sau bune. 

A înghiţit bucata de măr și s-a uitat la mine și la 
soțul meu, sprijinindu-și tableta în șold. 

— lar eu o să fac o coaliție cu Caleb și Hayden, 
ca să nu ajungem la nebuni. Trei femei însărcinate și 
pline de hormoni o să ne ducă direct la nebuni. 

Zâmbetul uriaș al lui Gabe e singurul pe care 
îl mai observ, înainte să aud ecoul cuvintelor lui 
răsunând în capul meu. Mi-am simțit gura deschi- 
zându-se, dar nu am putut articula niciun cuvânt. 

— Însărcinată? Eşti sigur? 

Buzele lui Caleb au pronunţat cuvintele pe care 
aș fi vrut să le spun și eu. 

— Înm. Sigur sarcina nu e foarte avansată, iar 
simptomele abia încep să apară, dar cu siguranță 
ești gravidă, Hood! 

Vechea poreclă pe care Gabe o folosea pentru 
mine mă face să râd de fiecare dată când o aud. Dar 
acum sunt mult prea şocată ca să îmi mișc vreun 
mușchi pe față. 

— Cred că trebuie să vă las singuri, a spus ata- 
când restul fructului. Megan mi-a spus că vrea să se 
ocupe personal de tine și o să vină în câteva clipe la 
tine. 

Mi-am întors capul spre soțul meu care pur și 
simplu radia. Zâmbește cu gura până la urechi și 
i-am văzut ochii lăcrimând, chiar sub privirea mea. 

— O să avem un copil, am șoptit şocată. 

Roșcatul a aprobat din cap și și-a apropiat chipul 
de al meu. O lacrimă i s-a prelins pe obraz, reușind 
să mă emoționeze până la lacrimi și pe mine. Am 
înghiţit în sec și mă străduiam să fiu vitează și să îmi 
înăbuș lacrimile. 

— Acum nimeni nu te mai poate lua de lângă 


mine, a spus hotărât. 

Buzele lui s-au unit cu ale mele și mi-am pus 
mâinile în jurul gâtului său, începând să plâng de 
fericire. 


XXX 


— Eşti mort! 

Hayden l-a bătut pe umăr pe fratele său și a 
început să râdă cu putere de el. E aceeași replică pe 
care i-a spus-o și lui Gabe, iar Serena nu a uitat asta 
pentru că și-a dat ochii peste cap și s-a uitat urât la 
verișorul ei. 

— Promite-mi că o să îl trimiţi la miezul nopții 
în statul Michigan după înghețată. 

Ellie a început să râdă și i-a aruncat o privire 
amuzată soțului ei. 

— O să îl fac să plângă cât pentru doi copii la un 
loc. 

Am zâmbit în timp ce auzeam planurile lor mes- 
chine. În acest moment îmi pare rău pentru Gabe și 
Hayden, iar eu nu am de gând să îl torturez pe Caleb 
cu sarcina asta. Mai ales că ar fi putut fi al doilea 
copil al nostru. 

— Robin, care e planul tău? 

Mi-am ridicat privirea din paharul cu suc și 
m-am uitat la cele două cârcotașe din faţa mea. 

— Am de gând să fiu fericită și să mă bucur de 
sarcina asta împreună cu soțul meu. 

Cele două femei s-au uitat la mine, apoi una la 
cealaltă și au scos un sunet de dezgust în același 
timp. 

— Eşti mult prea drăguță cu Olaf. Dacă aș fi în 
locul tău, l-aș fierbe la foc mic și l-aș face să regrete 
orice secundă în care m-a supărat. 

Am chicotit și am sorbit din paharul meu. 

— O să îl fac să regretimediat ce ajunge invitatul 
meu, am spus sigură de mine. 

În timp ce rosteam cuvintele, soneria s-a auzit 
în jumătate de apartament, iar Caleb s-a dus să 
deschidă. 

— Doar nu ai făcut-o? 

Am zâmbit larg și ne-am întors toate trei cu pri- 
virile spre ușă. Soțul meu a apăsat clanţa și s-a trezit 
față în față cu adversarul său. 

— Ce dracu cauţi tu aici? 

Abdul a renunțat la portul său tradițional și e 
îmbrăcat într-o pereche de blugi și un hanorac. Nu 
a renunțat însă la cadourile sale tradiționale pentru 
copii și ţine sub braţ un urs de pluș alb. 

— Am venit la petrecerea prietenei mele, a spus 
fără să fie intimidat de tonul lui Caleb. 

— Am văzut-o acum douăzeci de minute. Era cea 
cu fusta scurtă și tocuri imense care pleca la muncă. 
O găsești două străzi mai departe. 

Caleb a încercat să îi închidă ușa în nas, dar 
Abdul nu s-a lăsat păcălit. În timp ce ei se duelau 
la ușă, am fost nevoită să mă ridic și să merg să îi 
despart ca pe copiii de grădiniţă. 

— Încetaţi! 

Ușa s-a deschis complet, iar cei doi bărbaţi pă- 
reau că se află într-un ring de box. 

— Abdul rămâne, Caleb! E prietenul meu și 
vreau să fie în preajma familiei noastre. 

Soţul meu s-a uitat la mine și a mormăit un bine, 
apoi s-a întors pe călcâie și s-a apropiat de băieţii lui. 

Am oftat cu putere și l-am invitat pe șeic să intre 
în apartament. A lăsat plușul să cadă pe podea și m-a 
tras în brațele lui. 

— Felicitări, Robin! Era și timpul să devii mamă, 
a spus cu nasul ascuns în părul meu. 

Am zâmbit și l-am îmbrățișat la rândul meu. 
Mi-am strâns mâinile puţin mai tare în jurul lui și 
mi-am apropiat buzele de urechea lui. 

— Dacă nu îl cucerești și o să vă omorâţi de 
fiecare dată când vă vedeţi, o să te tai bucățele şi o să 
te trimit acasă la tine, ca să devii un kebab. 

Am continuat să zâmbesc și m-am dat un pas 
înapoi, în timp ce arabul mă privește speriat. L-am 
auzit înghițind în sec, apoi s-a întors cu fața spre 
băieţi. 

— Caleb, amicul meu, a spus pe un ton forțat. 
Vino să te felicit cum se cuvine. 

Am început să râd târând ursul până la canapea, 
în timp ce soţul meu încerca să scape de îmbrățișarea 
lui Abdul. Mi-am reluat locul, iar Serena și Ellie mă 
priveau cu gura uscată. Am ridicat ușor din umeri și 
aşteptam rezultatul favorabil al amenințării mele. 

— Eşti incredibilă! 

Cele două au început să râdă și și-au ciocnit 
paharele. În timp ce agitația din bucătărie începea 
să se amelioreze, telefonul meu a început să vibreze 
pe masa de cafea. Numărul nu face parte din agenda 

mea, iar ultima oară când am primit un astfel de apel, 
mama mea a murit. 

M-am ridicat în picioare și am luat telefonul, în- 
depărtându-mă de toată agitația. Înainte să răspund 
la telefon, am închis ușa biroului în urma mea. 

— Doamna Robin King? 

— Da. Cine e la telefon? 

Bărbatul de la cealaltă linie a tras aer în piept 
înainte să vorbească. 

— Numele meu este Matthew Garwood şi sunt 
avocatul Lindei Douglas Avery Carter. 

M-am sprijinit de brațul unuia dintre fotoliile de 
piele ale lui Caleb, încercând să mă pregătesc pentru 
al doilea șoc pe ziua de azi. 

— Înainte să moară, mama dumneavoastră și-a 
întocmit testamentul. 

Am început să râd și mi-am dat o șuviță de păr 
după ureche. 

— Şi ce include testamentul ei? Colecţia de di- 
vorțuri și de perle? 

— Aș vrea să mă întâlnesc cu dumneavoastră 
și cu sora dumneavoastră și să vă lămuresc. Sunteţi 
singurele moștenitoare, iar doamna Douglas a avut 
grijă de viitorul dumneavoastră. 

Am început să râd cu putere și am căzut în foto- 
liu, pierzându-mi complet echilibrul. 

— V-a pus să vă bateţi joc de mine după ce 
moare? 

Oftatul lui m-a făcut să mă simt vinovată pentru 
o clipă. Vinovată că mă comport ca o nemernică. Dar 


totul mi se pare o glumă proastă. 

— Doamna Douglas a investit foarte mult în 
ultimul timp în diferite domenii. Înainte să moară, 
v-a lăsat prin testament cele cincizeci de milioane de 
dolari pe care le deţinea. 

M-am uitat la tabloul din fața mea, fără să pot 
scoate vreun cuvânt pe gură. Am auzit ușa biroului 
deschizându-se, dar nu putut să îmi întorc capul. 

— Înţeleg că este un șoc, dar trebuie să acceptaţi 
moștenirea. Vă aştept la biroul meu ca să intraţi în 
posesia ei. 

A terminat convorbirea într-un mod politicos, 
iar când mi-am lăsat telefonul să alunece pe abdo- 
men, Caleb a ajuns lângă mine. 

— Ce s-a întâmplat? 

Mi-am întors capul și m-am uitat la el de parcă 
ar fi un elf dintr-o lume de basm. 

— Linda are un testament, am spus uimită. 

L-am lăsat să mă prindă de mâini și să mă ridice 
în picioare. Mâinile lui s-au încolăcit în jurul taliei 
mele și m-a tras aproape de el. 

— Eu și Ellie tocmai am moștenit cincizeci de 
milioane de dolari. 

Caleb s-a uitat la mine cu gura căscată și a fost 
incapabil să mai scoată vreun cuvânt. 

Mi-am lăsat capul pe pieptul lui și i-am auzit 
bătăile inimii în ureche. 

— Ei bine, Linda nu încetează niciodată să ne 
uimească! 

— Nu artrebui să fim aici. 

Mă aflu cu sora mea în cabinetul avocatului, iar 
Ellie deja adoptase o poziţie de copil răzgâiat, cu 
mâinile în sân și agitată. 

— O să ascultăm ce are de spus, o să refuzăm 
politicos și apoi o să plecăm. 

— Nu am de gând să refuz banii. 

Mi-am întors capul de la placa aurie cu numele 
avocatului și m-am uitat la sora mea. 

— După toate problemele pe care ticăloasa mi 
le-a provocat și după toată durerea pe care a trebuit 
să o suport, o să iau banii care mi se cuvin și o să plec 
într-o vacanţă bine meritată în Bahamas. 

Înainte să apuc să îi răspund, ușa biroului s-a 
deschis, iar avocatul plinuț și scund al mamei mele 
s-a apropiat de scaunul lui cu zâmbetul pe buze. 

— Doamnelor, îmi pare bine că ați venit. Cu cât 
terminăm mai repede cu atât mai bine, nu? 

Ellie și cu mine am aprobat din cap în același 
timp, iar bărbatul a zâmbit. A deschis dosarul de pe 
biroul său și a inspirat adânc înainte să vorbească. 

— După cum am spus și la telefon, mama voas- 
tră v-a lăsat moștenire cele cincizeci de milioane de 
dolari pe care le deţinea. Acum cred că ar trebui să 
vă explic și de unde provin acești bani. 

Nu am putut decât să aprob din cap și mi-am 
sprijinit spatele de spătarul fotoliului pe care eram 


așezată. 

— Fondul financiar al doamnei Douglas a apărut 
înainte de nașterea dumneavoastră, doamnă King. 

Ellie a început să chicotească și s-a uitat la mine, 
apoi la avocat. 

— Amândouă suntem doamnă King. 

Bărbatul a început să râdă și și-a aranjat oche- 
larii pe nas. 

— E vorba de Robin King. Bunicul dumneavoas- 
tră, William Douglas, chiar dacă nu a fost niciodată 
de acord cu căsnicia dintre părinții voştri, s-a asigu- 
rat ca nepoata lui să nu ducă lipsă de nimic. 

Eu şi Ellie ne-am uitat una la cealaltă fără să 
înțelegem la ce se referea. Bunicul ne-a dezmoștenit 
pe toți și nu a mai vrut să audă nimic despre familia 
noastră. 

— A deschis un fond de investiţii pe numele lui 
Alfred Douglas, iar acel fond ar fi trebuit să acopere 
cheltuielile unui colegiu pentru tine. 

S-a uitat la mine și, pentru câteva secunde, m-am 
simţit oaia neagră, pusă fără voie în centrul atenţiei. 

— Când domnul Douglas a aflat că urma să mai 
aibă o nepoată, a suplimentat investiția sa. Cu două 
condiţii: ca banii să nu fie retrași până la împlinirea 
majoratului uneia dintre beneficiare și ca mama 
voastră să nu se atingă de ei. 

Mi-am dat o șuviță de păr după ureche și mi-am 
îndreptat spatele, fiind complet confuză. 

— Tata nu mi-a spus niciodată despre asta. 

Bărbatul a oftat și și-a împreunat mâinile, pri- 
vindu-mă cu compasiune. 

— Pentru că nu a știut. Documentele originale 
au ajuns la destinatarul greșit. 

— Mama noastră! am auzit-o pe sora mea. 

Avocatul nu a făcut altceva decât să aprobe 
presupunerea lui Ellie și am auzit-o pe sora mea 
scăpând o înjurătură printre dinți. 

— A ţinut actele ascunse, iar în procesul de 
divorţ a reușit să le strecoare printre hârtii și să 
obțină semnătura tatălui vostru pe un document de 
împuternicire. 

Lucrurile încep să se complice în capul meu, iar 
cu fiecare nouă intrigă realizez cât de meschină a 
fost propria mea mamă și cât de fericită sunt că nu 
am petrecut atât de mult timp cu ea. 

— Care a fost capitalul cu care s-a deschis 
fondul? 

Bărbatul s-a uitat pe foaia lui și apoi și-a aranjat 
din nou ochelarii. 

— Două milioane de dolari. 

Un sunet de uimire mi-a scăpat, apoi mi-am 
întors privirea spre sora mea. Și-a ridicat uimită am- 
bele sprâncene și și-a acoperit buzele cu un deget. 

— Linda a reușit să pună mâna pe bani? 

— După multe încercări, a recunoscut avocatul. 

Mereu am știut că e perseverentă, iar când era 
vorba de bani nimeni nu o putea întrece pe Linda. 

— Cum a reușit să treacă de clauze? 

— Prin mine. 

M-am uitat la sora mea și mi-am dat seama că în 
capul ei se contura deja un posibil scenariu. 

— La divorţ, eu am făcut parte din partaj și a 
acționat ca și tutore legal, scăpând de cea de-a doua 
clauză. 

Bărbatul din fața noastră a aprobat din cap cu 
zâmbetul pe buze. 

— Doamna Douglas nu a retras banii, dar a con- 
tinuat să alimenteze acel cont. lar acum voi o să vă 
bucurați de toate economiile mamei voastre. 

Pentru câteva secunde s-a așternut între noi 
liniștea, iar eu sunt extrem de tentată să îi spun că 
nu am nevoie de banii ei. Dar Ellie are dreptate. 

După toate problemele și necazurile prin care 
am trecut din cauza mamei mele, o să fie o plăcere să 
cheltuim banii ei. Mai ales că am atât de multe idei în 
legătură cu camera copilului meu. 

— Când sunteţi pregătite, trebuie doar să sem- 
nați în josul paginii. 

A întors documentele cu fața spre noi, împreună 
cu două pixuri de plastic. 

Ellie nici măcar nu a ezitat când a luat instru- 
mentul de scris în mână și şi-a trecut numele pe act. 

Eu am inspirat adânc și am luat nesigură pixul 
între degete. M-am uitat la numele meu imprimat pe 
ultimele rânduri ale paginii și m-am gândit pentru o 
secundă să nu o fac. 

Poate că mama mea nu a dat doi bani pe mine 
sau pe sora mea sau pe familia noastră, dar o să mă 
asigur că o să îi folosesc banii în cel mai plăcut mod 
posibil. 

Am zâmbit și am semnat documentul, apoi am 
răsuflat ușurată. Totul s-a terminat. E ultima oară 
când mai aud de Linda Douglas Avery Carter. 


xXx 


— Caleb? 

Am închis ușa în urma mea și am așteptat un 
răspuns. Dar vocea profundă a soțului meu nu mi-a 
încântat auzul și nu am putut decât să oftez. 

Încă e la spital şi probabil e ocupat să sutureze 
vreo arteră sau venă, iar eu simt nevoia să beau un 
pahar imens cu vin. În schimb, trebuie să îmi imagi- 
nez că sucul de portocale e cel mai bun vin pe care 
l-am băut vreodată. 

Mi-am lăsat cheile să alunece în bolul de sticlă și 
m-am îndreptat direct spre frigiderul din bucătărie, 
reușind să îmi potolesc setea, dar nu și starea de 
spirit. 

M-am uitat la ceas, iar Caleb mai are vreo două 
ore până să sosească acasă. 

M-am îndreptat spre dormitor, visând la patul 
ăla dublu și confortabil în care dorm ca o adevă- 
rată regină. Dar când am deschis ușa, am rămas 
înmărmurită. 

Podeaua era acoperită cu petale de trandafiri 
roșii și albi, iar lumina ambientală creată de lumână- 
rile parfumate m-a emoționat până la lacrimi. 

Caleb e așezat pe marginea patului, privindu-mă 
cu zâmbetul pe buze. 

— Bine ai venit acasă, iubito! 

Am făcut un pas pe podea și apoi mi-am regretat 
gestul, pentru că am strivit câteva dintre petale. 

Caleb s-a ridicat în picioare și s-a apropiat de 
mine cu un zâmbet larg și mi-a prins mâinile în ale 
lui. 

— A venit timpul să îmi cer scuze cum trebuie. 

A început să mă tragă după el, uitându-se în 
ochii mei, făcându-mă să mă îndrăgostesc de el și 
mai mult. 

— Îmi pare rău că nu am venit după tine, Robin. 
Îmi pare rău că nu te-am tratat aşa cum meritai. 

Vocea lui gravă îmi trezește fiori în tot trupul și 
cu greu mai reușesc să îmi stăpânesc lacrimile. 

— Ar fi trebuit să îți spun cât de mult te iubesc 
mai devreme. Că m-am îndrăgostit de tine din prima 
clipă în care te-am văzut. 

Mi-a înconjurat talia cu ambele braţe şi m-a tras 
mai aproape de el. 

— Alfred nu mi-a cerut niciodată să mă căsăto- 
resc cu tine. Am făcut-o pentru că aveam nevoie să fii 
a mea. Să le arăt tuturor că ești soția mea și că pot să 
stea naibii departe de tine. 

Am pufnit în râs și mi-am mușcat buza de jos. 
Mi-am dat capul pe spate ca să îl pot privi în ochi și 
am simţit o lacrimă prelingându-se pe obrazul meu. 

— Am fost gelos pe orice bărbat care îți arunca 
mai mult decât o privire și m-am folosit de Paige ca 
să mă răzbun pe tine. Dar eu eram singurul vinovat. 
Eu și orgoliul meu tâmpit. 

Palmele mele s-au așezat pe pieptul lui și i-am 
simțit inima bătând cu putere. 

— Te iubesc, Robin Douglas! O să fii unica femeie 
pe care o să o iubesc! 

Degetele sale mi-au cuprins bărbia, iar buzele 
noastre s-au unit într-un sărut tandru la început, 
care apoi a devenit din ce în ce mai înflăcărat. 

În timp ce gurile noastre se împreunau, degetele 
mele au început să îi îndepărteze cămașa. Mâinile 
sale agile mi-au cuprins rochia și a scos-o de pe mine 
fără nici cel mai mic efort. 

Încearcă să fie blând și probabil se gândește la 
binele copilului, însă eu am fost cuprinsă brusc de o 
poftă de nestăvilit. 

Când buzele noastre s-au despărțit, l-am mușcat 
de umăr, făcând să murmure ceva de nedeslușit. 
Mâinile lui au început să se plimbe pe corpul meu, 
trezind în mine senzaţii de nebănuit. 

— Mi-a fost dor să te simt în braţele mele. 

Am zâmbit și mi-am coborât mâinile pe pantalo- 
nii lui, aproape smulgându-i cureaua de piele. A lăsat 
pantalonii să îi alunece și m-a ridicat brusc în brațele 
sale. 

— Trei ani e prea mult. La naiba și trei minute e 
prea mult să stau departe de tine. 

M-a lăsat ușor pe pat și am gemut când am simţit 
cearșaful rece sub mine. 


— Să nu mai ieşi niciodată din casă fără sutien. 

Am început să râd şi mi-am ridicat șoldurile 
pentru a îl ajuta să îmi îndepărteze și ultimul articol 
vestimentar pe care îl mai aveam pe mine. 

Când gura lui a atins-o pe a mea, mintea mi 
s-a înceţoşat şi l-am tras mai aproape de mine. Am 
gemut când s-a lipit complet gol de mine și, pentru 
o secundă, m-am întrebat unde i-au dispărut restul 
hainelor. Dar de fapt nici nu îmi pasă. 

Gura mea se topește sub atingerea lui și nu mă 
face decât să îl doresc și mai mult. Din ce în ce mai 
mult. 

Când mâinile lui au început să îmi descopere 
cele mai sensibile zone ale corpului, am dat frâu 
liber gemetelor de plăcere. 

— Îmi pare rău, iubito, dar trebuie să te am 
acum! 

Forţa cu care m-a penetrat m-a făcut să mă afund 
în saltea și să îi strig numele. Gura lui a acoperit-o 
pe a mea, încercând să înăbușe sunetele guturale pe 
care nu mi le putea controla. 

O căldură toropitoare mi-a cuprins întregul corp 
și mi-am înfipt unghiile în spatele lui încordat. 

Mă simt ca în mijlocul unei furtuni și punctul 
culminant se apropie cu repeziciune. Caleb m-a 
strâns cu putere în brațele lui și am crezut că o să îmi 
trosnească fiecare os din corp în încercarea lui de a 
mă poseda atât cu trupul, cât și cu sufletul. 

Când am atins amândoi apogeul plăcerii, am 
rămas nemișcaţi ascultându-ne respiraţiile șuierate 
şi bătăile intense ale inimii. 

Caleb s-a prăbușit peste mine și i-am simțit 
răsuflarea caldă pe gât, făcându-mi tot trupul să se 
înfioare. Mi-am dat seama că tremur când mi-am 
scos unghiile din spatele lui. 

— Crezi că i-am făcut rău? 

Am început să chicotesc și m-am uitat în ochii 
soțului meu când și-a ridicat capul. 

— O să fie bine. Mai mult decât bine, l-am 
asigurat. 

Ne-am zâmbit unul celuilalt, iar mângâierea lui 
pe obrazul meu m-a făcut să suspin. 

— Te iubesc, Caleb! Din prima clipă în care 
te-am văzut. 

Soțul meu s-a rostogolit lângă mine și m-a tras 
la pieptul lui. 

— Nu ai fost niciodată originală. Mereu trebuie 
să îmi furi cuvintele. 

Am început să râd, dar nu am vrut să îl contra- 
zic. Mai bine îl las să creadă că el e șeful, când știu 
foarte bine că nu e adevărat. Și acum începe să îmi 
surâdă ideea de a-l tortura în aceste opt luni și două 
săptămâni. 

M-a sărutat apăsat pe creștet și l-am auzit 
suspinând. 

— Ai acceptat banii Lindei? 

Mi-am lăsat capul pe pieptul său și am început 
să mă joc cu degetul pe pielea lui. 

— La început nu am vrut. Nu am mai vrut ni- 


cio legătură cu ea. Dar Ellie are dreptate. Dacă m-a 

supus unor chinuri groaznice, de ce să nu mă bucur 
de banii ei acum? 

— Mă bucur că ai luat această decizie pentru că 
am văzut un aparat nou de diagnostic, iar bunicul nu 
vrea să îl cumpere. 

Am început să râd și l-am ciupit de unul dintre 
sfârcuri. 

— Exclus, King! Banii o să îi folosesc pentru ca- 
mera copilului, hăinuţe și accesorii. Plus accesoriile 
pentru mine. 

— Ai patruzeci de perechi de pantofi. De câte 
mai ai nevoie? 

Mi-am ridicat capul și am zâmbit. 

— O femeie nu are niciodată prea mulți pantofi. 
Dacă ai chef să te joci de-a medicul din viitor, fă-o pe 
banii tăi. 

Caleb s-a uitat la mine, iar în următoarea se- 
cundă m-a răsturnat pe spate și s-a urcat deasupra 
mea. 

— Pot să încerc să te conving? 

Am zâmbit și i-am înconjurat gâtul cu ambele 
brațe, trăgându-i chipul mai aproape de al meu. 

— Încercarea moarte nu are. 

Am suspinat în timp ce buzele noastre s-au unit. 
Într-o clipă, toate amintirile urâte s-au şters şi de 
acum ne clădim un nou viitor. Un viitor în care o să 
fim împreună până la adânci bătrâneți. 

Bilețele colorate și adezive. Am mare nevoie de 
ele, dar reușesc să uit mereu să îi amintesc asistentei 
mele de ele. 

— Chloe?! 

— Ce e? 

Mi-am izbit mâinile de teancul de dosare de 
pe biroul meu și m-am uitat urât la asistenta mea. 
Ariana e pe jumătate ascunsă în spatele ușii de ma- 
hon și am auzit-o înghiţit în sec. 

— Noua ediție e gata de analiză. Ședința s-a 
mutat cu o oră mai devreme. 

Am gemut ca un animal sălbatic și cred că sunt 
foarte aproape să îmi pierd asistenta. Ariana a fost 
mereu timidă și încă nu s-a obișnuit cu partea mea 
negativă. 

— De ce modificarea de oră? 

Șoricica și-a strâns tableta la piept și a înghiţit în 
sec înainte să îmi răspundă. 

— Pentru că domnul White are o întâlnire pe 
care nu o poate reprograma. 

Să i-o trag domnului nemernic White! 

M-am trântit pe scaun și i-am făcut semn Arianei 
să mă lase singură. 

În momentul ăsta am trei persoane pe care le 
urăsc din tot sufletul. Pe Patty, pentru că i-a lăsat 


moștenire întreaga companie ticălosului, pe mama 

pentru că e plecată în vacanţă și l-a lăsat pe nemer- 
nic la conducere și pe arogantul domn Aiden White 
care se comportă ca un laș ticălos. 

Fantasticul domn White mă evită încă de la 
petrecerea de ziua mea. Am exagerat puțin când 
am depășit paharele de băutură ca să îmi fac curaj 
și l-am cam speriat. Dar nu e un motiv suficient de 
întemeiat ca să îmi arunce în față orice cucerire a lui 
și să încerce să mă țină cât mai departe de el. 

M-am uitat la ceas şi am început să îmi pregătesc 
documentele necesare pentru ședința cu ticălosul și 
apoi pentru ședința foto de mai târziu. 

Telefonul meu a început să sune și am zâmbit 
când i-am văzut numele mamei pe apelul de pe 
Facetime. 

— Deja te urăsc. 

Mama se aștepta la o astfel de izbucnire din 
partea mea pentru că a început să râdă și și-a ridicat 
paharul format din nuca de cocos. 

— Nici măcar nu ai avut ședința pentru noul 
număr. Nici măcar nu o să te bage în seamă. 

Mi-am dat ochii peste cap și am început să îmi 
fac ordine în dezastrul de pe birou. 

— Ca de obicei, ești minunat de sinceră și în 
acest moment mă faci să te urăsc și mai tare. 

Nu a părut deloc afectată de afirmaţia mea pen- 
tru că a zâmbit și a sorbit din băutura ei răcoritoare 
pe care mi-o doresc enorm în acest moment. 

— Tata nu e cu tine? 

— Nu s-a plictisit de înotat cu delfinii. 

Am început să râd și m-am uitat la telefon, ob- 
servând privirea amuzată din ochii mamei mele. 

— Nu știam că are o reuniune de familie. 

Am început amândouă să râdem și probabil tata 
o să mă decapiteze dacă o să audă asta. 

Relația cu tatăl meu e una foarte specială și 
probabil o să rămână singurul bărbat din viața mea. 
Mereu facem glume unul pe seama celuilalt și chiar 
dacă toată lumea îmi spune că sunt geamăna lui, nu 
prea vreau să le dau crezare. 

— Poţi să te duci mai târziu și să îi dai de mân- 
care lui Fomilă? 

Pisica aia idioată e una dintre marile comori ale 
tatălui meu. După ce l-a tachinat enorm pe motanul 
mătușii Savannah, și-a luat şi el unul și l-a numit 
Fomilă. Când eu şi Calvin ne-am mutat de acasă, a 
început să îl trateze ca pe propriul lui copil. 

Fratele meu geamăn s-a ales cu un șut în fund 
după ce l-a călcat pe coadă din greșeală. 

— Nu am de gând să îi cumpăr mâncare și să îmi 
umplu mașina de mirosul ăla dezgustător. 

— Are deja mâncare. Trebuie să te asiguri doar 
că nu a murit și atât, a spus dându-și ochii peste cap. 

Mama nu e foarte încântată de animalul lor de 
companie și de câteva ori a încercat să scape de el, 
dar motanul s-a întors mereu acasă. 

— De ce nu se duce Calvin? 

— Pentru că tatăl tău nu are încredere în el. Are 
impresia că o să îl omoare. 

Am început să râd și tocmai mi s-au confirmat 
bănuielile că tata ar fi complet paranoic. Dar dacă 

stau bine să mă gândesc, Cal ar fi tentat să înece 
motanul în chiuvetă sau cadă. 

— Bine. Dar nu îl perii, am avertizat-o. 

— Aruncă-i trei granule în cutie și gata. Oricum, 
mâine ne întoarcem acasă și deja i-a cumpărat 
Suveniruri. 

Tatăl meu a luat-o complet razna. Cred că vine 
odată cu vârsta sau poate el e mai special. 

Bătaia în ușă a Arianei m-a făcut să mă uit la 
ceas și să înjur. Am expediat-o rapid pe mama și 
mi-am luat hârtiile în brațe, îndreptându-mă spre 
întâlnirea cu ticălosul domn White. 

Nici măcar nu știu de ce sunt atât de agitată. O 
să stea pe scaunul din capul mesei, încercând să fie 
atent primele zece secunde, apoi o să stea cu nasul în 
telefon și nu o să scoată niciun cuvânt până la final. 
Apoi o să spună că facem o treabă excelentă și să o 
ținem tot așa. 

— My lady! 

Brandon, șeful departamentului de grafică, mi-a 
deschis ușa de la sala de conferinţe și mi-a zâmbit. 
Nu m-am putut abține și am făcut o mică reverență, 
zâmbindu-i larg colegului meu. 

Când am intrat în încăpere, am simțit privirea 
pătrunzătoare a lui Aiden asupra mea și probabil 
și-ar fi dorit să mă radiografieze cu privirea. 

— Ai întârziat. 

Mi-am ocupat locul de lângă scaunul lui și m-am 
uitat la ceasul digital de pe perete. 

— Un minut. 

— Timpul înseamnă bani, domnişoară Evans. 

Mi-am împrăștiat hârtiile pe masa de sticlă, 
abținându-mă de la o replică tăioasă. Mi-am mușcat 
buza de jos ca să nu îl înjur și m-am îndreptat spre 
monitorul din încăpere. 

Angelique, una dintre bloggerițele noastre, mi-a 
înmânat pointerul și mi-am început ședința, încer- 
când să îl ignor complet pe Aiden White. 


XXX 

— Eşti bine? 

Învârt absentă paharul de carton în mână, fără 
să fiu deloc atentă la ședința foto. 

— E atât de evident? 

Anne, una dintre consilierele mele de imagine, a 
început să chicotească și s-a uitat în ochii mei. 

— Scumpo, când tu și Aiden sunteţi în aceeași 
cameră ies scântei. Şi nu în sensul negativ, chiar dacă 
vă ciondăniţi în acest moment. 

Am zâmbit şi i-am aruncat o privire rapidă 
modelului care purta unul dintre cele mai superbe 
costume de baie pe care l-am văzut. 

— Uneori îmi vine să îl arunc de pe acoperiș 
și alteori îmi vine să sar pe el și să îmi îndeplinesc 
fanteziile. 

— Păi, poţi să afli chiar acum ce sentiment îţi 
trezește, pentru că vine cu o brunetă focoasă. 

Mi-am întors capul spre intrarea studioului și 
l-am văzut pe ticălosul domn White în costumul lui 
impecabil, zâmbindu-i unei girafe cu păr brunet și 
trăsături de zeiţă. 

Am așteptat să se apropie de mine, încercând 
să îmi calmez bătăile inimii și să nu distrug paharul 
mâna mea. 

— Ea e Denise Christoff, a spus fără să îmi adre- 
seze nici măcar un cuvânt de salut. 

M-am uitat la franțuzoaică și mi-am dat seama 
de unde o cunosc. Unul dintre cele mai bune modele 
ale Franţei, care a apărut de câteva ori pe coperţile 
noastre din țara ei natală. 

Zâmbetul ei ar fi trebuit să mă cucerească, dar 
furia crește în mine puțin câte puțin și abia mă abțin 
să îi arunc cafeaua în față și să îi şterg zâmbetul 
ipocrit. 

Femeia și-a întins mâna spre mine, dar eu mi-am 
întors capul spre Aiden, așteptând să vorbească. 
Anne a pufnit în râs, încercând să îl disimuleze, iar 
asta m-a făcut să zâmbesc. lar Aiden... Ei bine, Aiden 
începe să scoată fiara din el la iveală. 

— Vreau să apără pe coperta ediției din această 
lună. 

Am început să îmi mișc agitată un picior și i-am 
răspuns fără să îmi iau privirea din ochii lui. 

— Nu o să se întâmple! 

Mi-am întors atenţia spre fotograf care îi dădea 
câteva instrucțiuni modelului. Am sorbit din cafea și 
am văzut cu coada ochiului cum Anne s-a ridicat și 
m-a lăsat singură în gura lupului. 

— Nu cred că ai vreo altă opţiune, a spus pe un 
ton grav. 

Mi-am terminat cafeaua și m-am dat jos din 
scaun. 

— Coperta e finisată, articolul e scris şi nu am de 
gând să îl refac și să irosesc două milioane de dolari 
pentru capriciul tău. 

l-am aruncat târâturii un zâmbet ironic, încer- 
când să nu mă umilesc prea tare în faţa ei. 

— Data viitoare ar trebui să îţi foloseşti talentele 
mai devreme. 

Am pus accent pe talente și m-am bucurat când 
a părut oripilată de ironia mea. Am auzit înjurătura 
scăpată printre dinţi a lui Aiden și i-am întors spa- 
tele, îndreptându-mă spre fotograf. 

Am nevoie să fiu distrasă, măcar pentru câteva 
secunde, până când nemernicul o să înceapă să atace. 

— Refă coperta sau ești concediată. 

Toţi cei din jur s-au oprit, iar Paul, fotograful 
nostru, s-a uitat la mine îngrijorat. 

Am tras aer adânc în piept și mi-am strâns 
pumnii pe lângă corp, simțindu-mi furia atingând 
limite maxime. Dacă are de gând să facă circ de față 
cu restul personalului, atunci o să i se îndeplinească 
dorinţa. 

M-am întors cu fața la el și am început să râd. 

— Du-ţi aventura de-o noapte acasă, Aiden. Aici 
ai terminat, am spus cu aroganță în glas. 

Bărbatul a zâmbit larg și și-a pus mâinile în 
buzunarele pantalonilor. 

— Nu încerca să mă enervezi, Chloe! Ştii foarte 
bine că eu sunt șeful şi pot oricând să îți desfac con- 
tractul de muncă. 

Am pufnit în râs ironic și mi-am pus mâinile în 
sân, privind-l cu bărbia ridicată. 

— Nu ești șef, ești doar un moștenitor. Așa că 
înainte să te faci complet de râs în fața tuturor, ar 
trebui să îţi iei franțuzoaica și să ne lăsaţi să ne fa- 
cem treaba. 

Plăcerea de a-i vedea maxilarul încordat și pri- 
virea întunecată de furie e mult mai mare decât am 
crezut. 

— Eşti cam arogantă pentru o persoană care a 
ajuns într-un scaun directorial prin nepotisme. 

Touché. Asta a fost chiar sub centură. O lovitură 
pe care am încercat să o evit încă din prima clipă în 
care am intrat în această clădire. 

Am auzit murmurele în spatele meu și știu că 
toți cei din jurul meu sunt de partea mea. Oricât de 
mult ar vrea să mă umilească, nu o să reuşească. 

— E josnic, am spus tristă. Chiar și pentru tine. 
Crezi că dacă încerci să te impui ca marele șef o să 
reușești? Nu știi nimic despre compania asta. Nu 
ştii nimic despre persoanele care lucrează aici. Tu îi 
numești angajați, eu îi numesc prietenii mei. 

Am auzit un mhm în spatele meu, iar vocea gravă 
a lui Paul e greu de confundat. 

— Am lucrat din greu în compania asta încă din 
prima zi în care am pus piciorul în ea. În timp ce tu 
îi cheltuiai banii lui tati și te culcai cu prietenele tale 
de colegiu, eu aduceam cafele și primeam înjurături 
pentru comenzile greșite. 

Degetele mi s-au strâns pe antebraţe și am sim- 
tit cum încep să mă tensionez. 

— Timp de zece ani mi-am pus sufletul în 
această companie și am reușit să obțin tot ce mi-am 
dorit, inclusiv scaunul meu de director. Poate că ai 

banii care o face să funcţioneze, dar eu am sufletul 
care o face să se vândă. 

Am luat ultimul model RED între mâini şi i-am 
răsfoit foile în față. 

— Toată asta e inima mea, domnule White! E 
pasiunea mea și tu cu atitudinea ta de dobitoc nu 
o s-o stingi! Datorită mie, contul tău bancar crește 
în fiecare clipă și tot datorită mie poți să rămâi fără 
nimic. Pot să îţi iau ultimul cent și tu nici nu ai să știi. 

Am aruncat revista pe scaunul meu și am tras 
aer adânc în piept. 

— Nu poţi să mă concediezi, pentru că ar trebui 
să treci peste Patty și, mai rău, peste mama mea. Și 
amândoi ştim că femeile astea două sunt cea mai 
mare slăbiciune a ta. 

Ne-am uitat unul la celălalt și urăsc să îi fac asta 
de față cu toată lumea. Dar el a atacat primul, iar 
eu doar m-am apărat. Dar aș vrea ca lucrurile să fie 
complet diferite. Ca eu să fiu în această seară în patul 
lui și nu franțuzoaica. 

— O să regreți toate astea! a spus cu o privire 
întunecată. 

S-a întors pe călcâie și a părăsit studioul, igno- 
rând complet strigătele lui Denise. 

Am răsuflat ușurată şi am simţit mâna lui Paul 
pe umărul meu. 

— Avea nevoie asta, m-a încurajat. Mereu s-a 
comportat ca un nemernic cu tine. 

Am încercat să zâmbesc şi l-am lăsat să mă dis- 
tragă cu ședința foto și cu noile lui viziuni. Dar nu mă 


pot gândi decât la Aiden. 

Atracția dintre noi e evidentă. Eu o simt. El o 
simte. Dar nu sunt suficientă pentru el. Nu sunt 
suficient de sexi, de frumoasă, de atractivă. Nu sunt 
persoana potrivită pe care să o țină de mână la adu- 
nările lui de fiţe și la petrecerile cu prietenii săi. 

Sunt doar mingea lui de fotbal într-o zi mono- 
tonă. Și trebuie să accept asta, oricât de greu mi-ar fi. 

După ce s-a terminat ședința foto, m-am întors 
în biroul meu pentru a-mi organiza planul pentru a 
doua zi. Ariana a plecat deja acasă, însă a uitat ușa 
biroului deschisă. Din nou. 

Am oftat și am dezaprobat din cap, gândindu-mă 
serios să o concediez. Dar acel gând s-a evaporat 
complet când l-am găsit pe Aiden White așezat pe 
marginea biroului meu. 

lar eu nu sunt pregătită pentru o a doua rundă 
de război. Am crezut că o să am măcar câteva zile la 
dispoziţie. 

M-am apropiat de birou și am încercat să îl ignor, 
în timp ce el se joacă cu setul de bile argintii pe care 
l-am primit, în mod ironic, tot de la el. 

— Îmi pare rău, am spus cu un oftat. Nu ar fi 
trebuit să... 

M-a tras brusc în braţele lui și m-a redus la 
tăcere când și-a lipit gura de a mea și mi-a tăiat com- 
plet răsuflarea. 

— Să nu îţi ceri niciodată scuze pentru că te 
aperi. Am fost un măgar și îmi pare rău pentru asta. 

Mâinile mele s-au oprit pe umerii lui și am fost 
luată prin surprindere de scuzele lui. Aiden White 
nu își cere niciodată scuze. 

— Am vrut să te fac geloasă și am reușit, a recu- 
noscut. Și ai ripostat ca o adevărată leoaică. 

Mâinile lui au început să urce pe talia mea, apro- 
piindu-mă mai tare de el. 

— Nu mai pot să stau departe de tine, Chloe. Am 
încercat atât de mult, dar pur și simplu nu pot să mă 
mai împotrivesc. 

Mi-am umezit buzele și mi-am simţit inima zbă- 
tându-se cu putere în piept. 

Cred că visez. Trebuie să visez. 

— De ce ai încercat să stai departe? 

A oftat și a început să îmi descheie nasturii de 
la cămașă. 

— Pentru că am fost un afemeiat și nu am vrut 
să devii o aventură de-o noapte. Ești fiica lui Jess și 
preferata lui Patty. Nu puteam să îţi fac asta. 

Mi-a descoperit sutienul înflorat pe care l-am 
furat acum câteva săptămâni din stocul pentru şe- 
dințele foto și am suspinat. 

— Și acum eşti pregătit de ceva serios? 

Buzele lui mi-au atins sânii și am gemut, strân- 
gându-mi degetele pe sacoul lui. 

— Mereu am fost pregătit, dar am așteptat fe- 
meia potrivită. Și mi-am dat seama că tu ești aceea. 

S-a uitat în ochii mei, apropiindu-și chipul de al 
meu. 

— Şi tu o să fii unică. Pentru eternitate. 

Când m-a sărutat am început să plâng de fericire 
și mi-am lăsat fanteziile să prindă viață, în braţele 
bărbatului pe care îl iubesc. 

— Neaţa! 

Am intrat în vestiar și m-am oprit în fața dula- 
pului meu, încercând să îmi amintesc combinaţia de 
la nenorocitul de cifru. 

— Petrecerea s-a întins? 

Am zâmbit și am înjurat nervos că nu reuşeam 
să deschid lacătul. Derek, partenerul meu de teren, a 
început să râdă și s-a așezat pe banca de lemn pen- 
tru a se bucura de spectacolul oferit de mahmureala 
mea. 

— Ticălosul și-a călcat orgoliul și a cerut-o de 
nevastă. 

Aseară, Chloe și Aiden au dat o petrecere în 
cinstea logodnei lor. După zece ani de tachinări și 
certuri, a venit timpul să fie împreună în sfârșit. lar 
eu am câștigat primul pariu cu tatăl meu în douăzeci 
şi şase de ani. 

— Au stabilit data? 

Am dat cu pumnul în dulapul de metal când am 
greșit din nou cifrul și am răsuflat cu putere. 

— Doar data? Chloe deja și-a făcut programare 
pentru rochia de mireasă. lar mama și Patty au închi- 
riat restaurantul și planifică ceremonia în aer liber. 

Derek a început să râdă și mi-a înmânat ranga 
din colțul camerei. Nu e prima oară când unul din- 
tre noi vine mahmur și nu reușește să își deschidă 
dulapul. 

— Dacă o să mă însor vreodată, o să fug la Vegas 
și nu o să le dau ocazia îmi distrugă viața. Şi nici nu o 
să îl las pe tata să pună un pariu pe seama mea. 

Am deschis dulapul cu ranga și i-am dat-o îna- 
poi colegului meu. Mi-am aruncat geanta de sport 
înăuntru și mi-am scos insigna. 

— Eu cred că bătrânul tău deja a făcut un pariu 
pe seama ta. Nu ești singurul din clan care nu are o 
verighetă pe deget? 

M-am încruntat și m-am întins după cutia cu 
Advil de pe raft. 

— Mai e Ryan, verișorul meu. Dar ticălosul lu- 
crează la Londra și nu prea dă detalii despre viața 
lui. 

— Mda. Ești un pariu ambulant, m-a luat peste 
picior. 

Am aruncat două comprimate în gură și le-am 
înghițit fără să beau apă. 

Discuţiile despre dragoste și căsătorie îmi lasă 
un gust amar și încerc să le evit cât de mult pot. Sunt 
fericit pentru sora mea și pentru restul fraierilor din 
familie care au căzut pradă căsătoriilor, dar eu m-am 
convins de mult cum e treaba cu iubirea. Și nu mai 
am nevoie de ea. 

Am închis dulapul și am părăsit vestiarul îm- 
preună cu colegul meu. Sunt pregătit pentru orice 
caz de pe lista noastră de priorități. Mai ales că am 
nevoie să îmi iau gândul de la probleme. Problemele 
cauzate de o femeie. 

— V-aţi gâdilat orgoliile în vestiar? 

Dan, şeful nostru, se comportă ca același veșnic 
ticălos cu inimă mare, încercând să își respecte me- 
seria şi să fie profesional. 

— Bună dimineaţa și ţie, șefu'! 

Bărbatul a zâmbit și a așteptat să ne așezăm la 
birourile noastre înainte să vorbească. S-a uitat la 
mine prelung și apoi a tras aer în piept și s-a dat la o 
parte din fața pancartei cu cazul. 

Pixul cu care mă jucam până acum s-a rupt și 
i-am dat drumul pe podea, ignorând privirile com- 
pătimitoare îndreptate spre mine. 

— Kim Marist. 21 de ani. A dispărut acum trei 
zile şi nimeni nu ştie unde este. 

— Nu a dispărut. A fost răpită. 

Privirile noastre s-au întors spre persoana care 
a intrat în sediul nostru și ne-a luat prin surprindere. 
Eu am fost mai mult decât surprins să o văd în ușă 
pe fosta mea iubită, care a refuzat să se căsătorească 
cu mine. 

— Sora mea a fost răpită și voi sunteți singurii 
care puteți să o găsiți. 

Nu s-a schimbat în trei ani de când am văzut-o 
ultima oară. Părul ei blond e acum destul de lung ca 
să îl prindă în coadă. Ochii ei căprui nu mai au acea 
strălucire care a reușit să mă cucerească din prima 
clipă. 

E obosită, epuizată, îngrijorată și probabil foarte 
speriată. 

— Ronnie, nu știm asta încă. Poate că a plecat și 
nu a vrut ca tu să știi. 

A început să râdă la presupunerea stupidă a lui 
Dan. Şi eu aș fi făcut la fel. 

Kim și Veronica au fost mereu apropiate, iar 
pitica nu ar fi putut să plece fără să spună cuiva. Mai 
ales surorii ei mai mari. 

Blondina i-a înmânat șefului meu un bilet mur- 
dar și sper ca acelea să nu fie pete de sânge. 

— Cred că asta îţi confirmă faptul că a fost răpită. 

Dan și-a ridicat sprâncenele, fiind impresionat 
de faptul că biletul e într-o pungă de plastic. 

— Amprentele tale sunt aici? 

Veronica a zâmbit și s-a uitat rapid la mine, apoi 
din nou la șeful meu. 

— Știu cum să mă protejez, Dan. Am avut un 
profesor bun. 

Ticăloasă nemernică! Încearcă să îmi aducă 
aminte de toate momentele noastre și se folosește 
de faptul că sunt aici și nu pot să îi spun să se ducă 
dracului, așa cum ar trebui să o fac. 

— Vreau să aflu fiecare amprentă de pe bilet și 
apoi să le verificaţi în baza de date. 

Audrey s-a ridicat de la biroul ei și a preluat co- 
menzile cu zâmbetul pe buze. Dacă cineva e obsedat 
de munca asta, aceea e nimeni alta decât roșcata 
noastră Audrey. 

— Ai idee cine ar putea fi? 

Femeia a oftat adânc și mi-am stăpânit impulsul 
dea mă apropia de ea și de a o lua în brațe. Încercând 
să îi înlătur orice teamă și să o asigur că va fi bine. 

— Nu aici, a spus făcând semn spre holul 
luminat. 

Dan a aprobat din cap și i-a pus o mână pe spate, 
ghidând-o spre camera de interviu. Veronica s-a 
oprit și mi-a aruncat o privire. 

— Îl vreau şi pe el. 

Şeful meu s-a uitat la mine, dar amândoi știam 
că nu am cum să refuz. Sunt nevoit să îmi fac treaba 
și să fiu în preajma ei, chiar dacă e ultimul lucru pe 
care mi-l doresc în acest moment. 

M-am ridicat de pe scaun și am călcat bucăţile 
de plastic ale pixului sub talpă, făcând-o să tresară. 

Dan a deschis ușa și a lăsat-o să intre prima, iar 
eu am fost ultimul care a intrat, ținând dosarul lui 
Kim în mână. 

Mi-am tras scaunul de metal și m-am așezat în 
fața femeii pe care am iubit-o enorm și pe care încă o 
iubesc. Oricât de mult mi-aş dori să nu fie așa. 

— Ai mai primit ameninţări? 

Îşi ține mâinile în poală, frângându-le, cum face 
de fiecare dată când Îi e frică. 

— Lucra cu jumătate de normă la un bar din 
Bronx. E unul dintre acele baruri în care chelnerițele 
trebuie să poarte fuste scurte și bluze decoltate. Am 
încercat să o conving să renunțe, dar mereu mi-a 
spus că nu e chiar atât de rău precum pare. 

Îmi vine să urlu la ea în acest moment, atât de 
tare. Cum a putut să îi permită să facă asta? 

— De cât timp lucrează acolo? 

A tras aer în piept și și-a închis ochii. 

— De doi ani. 

Am înjurat printre dinţi și am făcut-o să se uite 
în ochii mei. Buzele i s-au arcuit într-un zâmbet 
şters, dar zâmbetul ăla inocent nu o să îmi facă furia 
să dispară atât de ușor. Nu de data asta. 

— Îl bănuieşti pe şeful ei? 

A dezaprobat din cap și s-a uitat la șeful meu, 
care conduce interviul. Nici măcar nu înțeleg de ce 
mă vrea aici. 

— Artie e un bărbat minunat și mi-a spus că 
poate ajuta cu, doar să o găsim. 

— Care e numele barului? 

Întrebarea mea a făcut-o să își întoarcă privirea 
spre mine. 

— Rats. 

În loc să scriu numele în dosar, mi-am întors 
capul spre oglinda din spatele meu, știind că mesajul 
meu o să fie înțeles și colegii mei o să plece spre bar. 

— În ultimele săptămâni, a venit un individ care 
părea că și-a pus ochii pe Kim. Alan Clare. 

Eu și Dan ne-am uitat unul la celălalt și nu am 
scos niciun sunet. Alan Clare e unul dintre ticăloșii 
pe care îl urmărim de câteva luni. Numărul de vic- 
time pe care le lasă în urma lui crește în fiecare zi, iar 
șobolanul are grijă să își șteargă urmele cu măiestrie. 

— Kim l-a refuzat de nenumărate ori și i-a spus 
că vrea să stea departe de el. Și presupun că s-a plic- 
tisit să fie refuzat. 

Înainte ca unul dintre noi să scoată vreun cu- 
vânt pe gură, Audrey a deschis ușa și şi-a băgat capul 
înăuntru. 

— Amprentele aparțin lui Dylan Perry. 

Unul dintre câinii de încredere ai lui Alan Clare. 
Poate acum reuşim să îl băgăm în închisoare și să 
putrezească acolo. 

— Obține un mandat de percheziție! la-l pe Zack 
şi fă-i o vizită ticălosului! 

Roșcata a dat din cap și a închis ușa în urma ei. 
Dan s-a uitat la mine și mi-a făcut semn, apoi ne-am 
ridicat amândoi în picioare. 

— O să te anunțăm imediat ce... 

— Vreau să vin cu voi. Și nu accept niciun refuz! 

Hotărârea din privirea ei l-a pus în încurcătură 
pe șeful meu. L-am lovit ușor în picior, încercând să 
îi fac un semn și să îi dau de înţeles că nu vreau asta. 
Dar înainte să îi răspundă, blondina s-a ridicat în 
picioare și a deschis ușa sălii de interviu. 

— Mama naibii de treabă! 

Bărbatul de lângă mine a oftat și s-a apropiat de 
uşă. 

— Trebuie să discuți cu ea la un moment dat și 
să vă rezolvați problemele, Calvin. 

Am închis dosarul și am oftat cu putere. Când 
începeam să mă obișnuiesc cu lipsa ei în viața mea, a 
apărut să îmi dea din nou viața peste cap. 


xXx 

— Şi acum doar așteptăm? 

Continui să privesc prin parbrizul mașinii și 
încerc pe cât posibil să nu o dau jos și să plec. 

Dan are impresia că dacă mi-o lasă mie pe cap, o 
să reușească să ne rezolve problemele. Dar nu am de 
gând să fac nicio mișcare în acea direcţie. 

— Perry refuză să vorbească. Trebuie să supra- 
veghem centrul lor de acțiune până când o să reușim 
să atacăm. 

A tras aer în piept și şi-a decuplat centura de 
siguranţă. Evită să mă privească în ochi și eu la fel. 

— Nu m-ai întrebat niciodată de ce am spus nu. 

Mi-am strâns pumnul mai tare. 

— Nu am de gând să fac asta. Sunt aici ca să o 
ajut pe sora ta, nu pe tine. Ai făcut o alegere și eu am 
acceptat-o. 

A pufnit în râs și s-a întors cu fața la mine. 

— Ai acceptat-o pe naiba. Nici măcar nu poți să 
te uiţi la mine fără să înjuri sau să îţi pierzi răbdarea. 

— Am toate motivele să nu vreau să fiu în pre- 
zența ta. Şi încercarea asta a ta nu o să ajute cu nimic. 
S-a terminat, Veronica. Și după ce o găsim pe Kim nu 
o să trebuiască să te mai văd niciodată. 

— Te iubesc! a șoptit. Nu am încetat niciodată 
să te iubesc. 

Am început să râd ca un maniac, fără să îmi pese 
dacă mă aude cineva. Dacă sunt descoperit și toată 
operațiunea se duce naibii. 

Mi-am întors capul și m-am uitat la fosta mea 
iubită, iar privirea ei sinceră îmi intensifică furia cu 
fiecare secundă. Mi-am pus mâna pe ceafa ei și am 
apropiat-o brusc de mine, dorindu-mi să o sperii. 
Dorindu-mi să o fac să plângă și să o rănesc la fel 
de mult cum m-a rănit ea pe mine. Dar ea doar m-a 
privit și a așteptat izbucnirea mea. 

— Ce încerci să faci? Crezi că dacă îmi spui ceea 
ce vreau să aud, o să iert umilința prin care am tre- 
cut? Eram dispus să îmi împart viaţa cu tine, să îmi 
întemeiez o familie cu tine, iar tu ai spus nu. De ce 
încerci să faci ceva după doi ani? De ce continui să 
mă chinui, la naiba? 

Ochii au început să i se umezească și în sfârșit 
primeam ceea ce îmi doream. Să o văd suferind. Dar 
nu mă face să mă simt mai bine. Mă face să mă simt 
ca un ticălos. 

— Suntem atât de diferiţi, Calvin. Provenim din 
lumi diferite. Am crezut că aşa e mai bine. 

Am eliberat-o brusc și am făcut-o să se clatine 
în scaun. Am inspirat brusc, fără să îmi iau privirea 
de la ea. 

— Ai crezut că îmi pasă de faptul că ești orfană? 
Sau că a trebuit să renunți la facultate ca să te între- 
ţii pe tine și pe sora ta? Nu mi-a păsat niciodată de 
poziția ta socială sau de lipsa banilor pentru că te 
iubeam, la dracu. Aveam nevoie doar de tine. Să mă 
iubești și să mă accepţi așa cum sunt eu. Dar ai fugit 
ca o lașă și ai preferat să lași niște prejudecăţi pe care 
le-am ignorat cu desăvârșire să intervină între noi. 

303 


Ivo Dima Iubiri de neuitat 


Mi-am trecut o mână prin păr și am înjurat în 
bărbie, furios pe mine. Sunt furios pentru că mi-am 
promis că nu o s-o mai las atât de aproape de mine. 

Când mâna ei a atins-o pe a mea, am gemut cu 
putere și mi-am închis ochii. 

— Calvin, îmi pare rău! Îmi e dor de tine. Îmi e 
dor de noi, a spus cu lacrimi în ochi. 

Radioul meu a început să bâzâie, apoi am auzit 
vocea clară a lui Dan care îmi spunea că pot să fac o 
mișcare. 

Mi-am scos pistolul, i-am verificat gloanţele și 
am tras siguranța. 

— Mie nu. Ai ieșit din viața mea complet, 
Veronica. Şi nu îmi mai pasă de tine. Nu îmi pasă 
dacă trăieşti sau mori. Așa ai vrut să fie, iar eu doar 
îți îndeplinesc dorința. 

Am deschis portiera și am coborât din mașină. 
Am încercat să ignor chipul ei palid când m-am uitat 
la ea. 

— Rămâi aici, i-am ordonat. 

Am trântit portiera și am scos-o din mintea mea. 
Acum trebuie să îmi fac treaba și să o aduc pe sora ei 
în siguranţă. 

M-am apropiat de depozit și i-am văzut pe 
colegii mei în punctele stabilite. Dar e plin de paz- 
nici și nu prea am cum să intru fără să alertez tot 
grupul. M-am uitat în jurul meu și am văzut scara de 
incendiu care duce spre acoperiș. Am urcat fără să 
atrag atenția asupra mea și am reușit să mă strecor 
înăuntru prin intermediul aerisirii de pe acoperiş. 

M-am uitat în jos și am văzut-o pe Kim legată de 
un scaun, cu doi paznici în jurul ei. Am analizat restul 
încăperii şi nu mai am și alți musafiri. Cei de afară 

sunt mai mulți și, dacă îi dobor pe cei doi, colegii mei 
urmează să aibă grijă de ceilalți. 

Mi-am deschis casca din ureche și mi-am pregă- 
tit pistolul. 

— Înăuntru sunt doar doi, exact lângă ea. 
Probabil o să țipe, așa că fiți pregătiți de atac. 

Am tras aer în piept și l-am împușcat pe unul 
dintre bărbaţi în ceafă, iar când cel de-al doilea și-a 
ridicat capul spre mine, l-am împușcat direct în 
frunte. 

Kim a început să ţipe de frică și am coborât cât 
de repede am putut la ea, ca să o opresc. 

— Sunt eu, am vorbit rapid. Sunt eu, Kim. 

Gura ei s-a închis, dar ochii ei mari mă privesc 
speriați și am reușit să îi dezleg mâinile și picioarele. 
S-a agăţat de mine ca un păianjen și am strâns-o în 
braţe, bucurându-mă că e vie. 

— Am recuperat-o, am spus comunicând cu 
restul echipei. E în siguranţă. 

Derek mi-a spus că terenul e liber și am ieșit din 
depozit împreună cu puștoaica în brațele mele. Nu 
e nicio urmă de nemernicul de Alan Clare și nici de 
data asta nu o să reuşim să îl închidem. 

M-am uitat în jurul meu pentru a mă asigura că 
totul e în siguranță. 

— Ronnie! 

Kim s-a desprins din brațele mele și a început 
să alerge spre sora ei, care nu mi-a ascultat ordinele. 
Am încercat să o ţin lângă mine, dar a reușit să fie 
mai rapidă decât mine. 

Am văzut mașina neagră în spatele blondinei 
mele, dar înainte să țip, glonțul a doborât-o la pă- 
mânt. Alan Clare mi-a zâmbit și a plecat, lăsând-o pe 
femeia pe care o iubesc la pământ. 

Am auzit ordinele furioase ale lui Dan în ureche, 
dar am început să alerg și am ajuns la ea înaintea 
surorii ei. 

Nu se mișcă și aproape nici nu respiră. Panica 
a pus stăpânire pe mine, iar când am îngenuncheat 
lângă ea, am crezut că o să îmi pierd mințile. 

— Ronnie, să nu îndrăznești! 

Am început să o lovesc pe obraz și i-am luat 
încheietura, încercând să îi simt pulsul. E slab și 
pentru o secundă am crezut că a dispărut. 

— Deschide ochii, la naiba. Nu poţi să mori! Nu 
poți să pleci pentru a doua oară din viața mea. 

I-am aruncat telefonul lui Kim și i-am spus să 
sune după o ambulanţă. 

— Ai spus că nu îţi pasă dacă mor, am auzit-o. 

Vocea ei e slabă, iar propriile mele cuvinte s-au 
întors să mă bântuie. 

— Am minţit, am recunoscut panicat. La dracu, 
ştii şi tu că am minţit. Te iubesc, Ronnie și am nevoie 
de tine în viață! Am nevoie de tine în viața mea! 

Mâna ei s-a întins și mi-a atins obrazul. Și-a 
deschis ochii şi s-a uitat la mine. 

— Mă ierţi? Pentru că am fost cea mai mare 
idioată? 

l-am acoperit mâna cu a mea și mi-am înghiţit 
nodul din gât. 

— Te-am iertat din prima clipă în care ai pus 
piciorul în sediul meu. 

A zâmbit ușor și a continuat să se uite în ochii 
mei. 

— Întreabă din nou, Calvin. 

Am zâmbit și am dezaprobat din cap. Femeia 
asta e imposibilă, chiar și în cele mai critice mo- 
mente. lar nenorocita aia de ambulanță nu e nicăieri. 

— Veronica Marist, vrei să fii soția mea? am 
spus cu răsuflarea tăiată. 

Şi-a închis ochii și a suspinat. 

— Da, Calvin Evans! Vreau să fiu soţia ta și nu 
poți să mai dai înapoi. 

Am dezaprobat din cap și i-am strâns mâna cu 
putere. 

— Nu am vrut niciodată asta. 

Ronnie a început să chicotească și s-a uitat în 
ochi mei. 

— Descheie cămașa. 

M-am uitat la ea surprins și aș vrea să îi dau un 
şut în fund în acest moment. 

— Nu am de gând să fac sex cu tine, de față cu 
sora ta, în timp ce sângerezi. 

— Descheie cămașa, Evans, mi-a ordonat. 

Am mormăit în barbă şi am început să îndepăr- 
tez nasturii. Când am ajuns la ultimul și am dat de 
vesta antiglonț, am înjurat ca un nebun. 

— Dan m-a obligat să o port şi acum înţeleg de 
ce a insistat atât de mult. 

— Drăcia naibii! Mincinoasă mică ce ești! 

A început să râdă și mi-a apropiat chipul deal ei. 

— Te însori cu mine, Calvin Evans. Şi nu ai cum 
să ieşi din situaţia asta. 

Am zâmbit şi am sărutat-o, lăsând chiţăitul lui 
Kim să îmi gâdile auzul. 

O să mă căsătoresc cu femeia pe care o iubesc și 
sper să îl fac pe tata să piardă orice pariu pe care l-a 


pus pe seama mea. 

— Stimati călători, ne pregătim de aterizare. 
Vă rugăm să vă cuplaţți centurile de siguranță! Vă 
mulțumim! 

Mi-am luat privirea de la fereastră și mi-am 
prins centura în jurul șoldurilor. Una dintre însoți- 
toarele de zbor mi-a aruncat o privire obraznică și 
s-a îmbujorat înainte să își continue drumul de-a 
lungul culoarului. 

Nu am nevoie de aşa ceva acum. Trebuie să 
rezist impulsului și să nu mă mai culc cu femei necu- 
noscute. Serena m-ar ucide dacă aş aduce o femeie 
complet necunoscută la nunta ei. 

Mi-am strâns pumnul și am simţit o ușoară 
turbulență înainte de aterizare. Urăsc să zbor cu avi- 
onul. Dar ce nu fac eu pentru sora mea cea răsfăţată 
care se mărită? 


— Ryan, mă mărit! Gabe m-a cerut de nevastă. 

Am început să rânjesc ca ultimul idiot și mi-am 
prins telefonul între umăr și ureche, încercând să fac 
ordine în apartamentul meu. 

— l-a luat ceva timp. Credeam că tata e mult mai 
convingător. 

Sora mea a început să râdă şi probabil în acest 
moment își admiră inelul de pe deget. 

— Când o să fie evenimentul nefericit pentru 
Gabe? 

— Du-te la dracu, Evans. 

De data asta, eu am început să râd, ascultând 
recitalul de înjurături al surorii mele. 

— Vreau să fii aici luna viitoare, Ryan. Vreau să 
mă conduci la altar. 

Am scăpat sacul de gunoi din mână. 

— Credeam că tata trebuie să te ducă la altar. 

— Da, păi ticălosul a făcut un pariu cu unchiul 
Ray și momentan nu vorbesc cu el. 

Am început să râd și m-am așezat pe canapea, 
întinzându-mi picioarele după o zi lungă. 

— Presupun că unchiul Ray a câștigat din nou? 

— De parcă nu câștigă mereu, a spus cu un oftat. 

Bărbatul ăla a inventat o nouă tradiţie în familia 
noastră, cea a pariurilor. Și sincer să fiu treaba asta 
făcea totul să fie mai interesant. Îmi place să particip 
la diferite evenimente din familie doar ca să aflu ce 
pariuri mai sunt în desfășurare și câte a mai câștigat 
Ray Evans. 

— Să nu îndrăznești să îmi aduci una dintre asis- 
tentele tale sau pe secretara aia urâtă și împiedicată. 

Secretară care e căsătorită și are și un copil. Dar 
mai bine nu o contrazic pe bridezilla pentru că sunt 
convins că o să mă pocnească când o să mă vadă. 

— Și mie o să îmi facă plăcere să te văd, surioară. 

— Dacă nu ai parteneră pot să aranjez ceva 
pentru tine și... 

— Pa, Serena. Te iubesc! 

I-am închis în nas și am aruncat telefonul pe ca- 
napea lângă mine. Femeile din familia asta ar trebui 
să nu mă mai bată la cap cu viața mea amoroasă. 
Nici măcar tata nu face atâta caz și el e cel mai nebun 
după mărirea familiei. 

La dracu. Sunt un nenorocit de pariu pentru tică- 
los, am realizat în cele din urmă. 


Mi-am ridicat valiza și m-am îndreptat spre ie- 
șirea aeroportului. Ar trebui să dau cu ochii cu tatăl 
meu, pentru că m-a înnebunit o săptămână întreagă 
cu faptul că o să vină după mine. Dar sunt absolut 
convins că o să facă vreo şmecherie. 

Când porţile s-au deschis și am văzut-o pe 
Christina Blakely, mi-am dat seama cât de bine îl 
cunosc pe tatăl meu. Și cât de puțin mă cunoaște el. 

Femeia e îmbrăcată în același stil de mai bine 
de cinci ani. Prea mult ca un bărbat și prea puțin 
ca o femeie, după părerea mea. Din ținuta ei, doar 
pantofii cu toc o fac să semene cu o femeie. 

— Bebelușul a aterizat, a spus ironică. Ai reușit 
să îți schimbi singur scutecele? 

Atacul ei nu a reușit să mă ia prin surprindere, 
pentru că mă aşteptam la asta. Încă nu reușește să 
mă ierte pentru greșeala fatală pe care am făcut-o în 
urmă cu patru ani. La naiba, nici eu nu am reușit să 
mă iert pentru ea. 

— Ce cauţi aici, Blakely? 

Bate nervoasă din picior și nu se uită deloc la 
mine. După o scurtă privire furioasă, atenţia i-a fost 
complet captivată de telefon. 

— Lui tati i s-a făcut frică că o să fii răpit. 

— El trebuia să mă ia. 

A pufnit în râs și s-a uitat la mine ironică. 

— Ei bine, tatăl tău te-a păcălit, Evans. Și te-ai 
pricopsit cu mine. 

Ar fi trebuit să mă pricopsesc cu tine acum mult 
timp, răsfățato. Dar a trebuit să moștenesc prostia 
din familia Evans și să distrug totul. 

Privirea mea s-a îmblânzit, iar femeia din 
fața mea nu a ratat acest gest din partea mea. Și-a 
strâns maxilarul și a mârâit cuvintele printre dinţii 
încleștați. 

— Putem să plecăm? Am de lucrat la un caz 
important, iar tu mă încurci. 

S-a întors cu spatele la mine înainte să îi dau un 
răspuns şi deja se îndrepta spre ieșirea din aeroport. 
Mi-am luat valiza și am urmat-o, ținându-mi gura. 

Să îmi amintesc să îl pocnesc pe tata cu prima 
ocazie cu care îl văd. Nu îmi vine să cred că mi-a 
întins capcana asta atât de puerilă. Știu că probabil a 
pus un pariu pe seama mea, dar dacă are impresia că 
o să îl las să câștige cu ajutorul Christinei, se înșeală 
amarnic. 

Arțăgoasa s-a opritlângă un SUV, mult prea mare 
pentru statura ei, și a deschis portiera șoferului. 

— Poţi să îţi pui rahatul în portbagaj fără să îți 
rupi coloana firavă? 

Răbdare. De asta am nevoie ca să nu îmi pun 
mâinile pe nemernică și să o las fără aer. 

Am scos o înjurătură și am deschis portbagajul, 
aruncând fără nicio problemă valiza înăuntru. L-am 
trântit cu putere și m-am îndreptat spre locul din 
dreapta șoferului. Dar înainte să deschid portiera, 
mașina s-a pus în mișcare și am rămas cu mâna 
suspendată în aer. 

Christina a oprit mașina câțiva metri mai în față 
şi i-am auzit râsul colorat, enervant și adorabil, de 
care trebuie să recunosc că mi-a fost dor. 

311 


Ivo Dima Iubiri de neuitat 


O s-o fac să plătească pentru toate astea. Știu că 
are tot dreptul să mă chinuie, dar asta nu înseamnă 
că o să îi fac treaba mai ușoară. 

— Ar fi trebuit să îţi vezi faţa, a spus lovind 
volanul cu palma. 

M-am așezat pe scaun și am trântit portiera, în 
timp ce nemernica râdea pe seama mea. 

— Parcă erai în criză de timp, am mormăit. 

Și-a transformat râsul într-un chicotit și a călcat 
iritată pedala de acceleraţie. 

Mi-am sprijinit cotul de portieră și m-am uitat 
cu coada ochiului la ea, fără să scot vreun sunet. 

Nu s-a schimbat prea mult de când am văzut-o 
luna trecută. Același păr blond și ondulat, care acum 
e scurt până la umeri. Ochii ei verzi sunt mult mai 
închiși la culoare decât ai mei și mereu am spus 
că am avea niște copii minunaţi. E mai slabă decât 
îmi amintesc, cel puţin așa vedeam prin hainele ei. 
Munca de avocat e destul de solicitantă, mai ales 
pentru începători ca ea. 

— Nu te întrebi de ce eu? 

Am tras aer în piept și am încercat să îmi ţin pri- 
virea îndreptată spre parbriz și să nu o privesc pe ea. 

— Pentru că tata nu a trecut niciodată peste 
despărțirea noastră și probabil s-a molipsit de la 
fratele lui și a făcut un pariu că o să reușească să ne 
împace. 

— Pariul e făcut cu Serena. 

Desigur. Când ăștia doi se pun pe pariat, totul 
se duce naibii. Şi sunt convins că mama habar nu 
are despre asta, pentru că nu ar fi fost de acord. Cel 
puţin așa cred. 

— Nu ar fi trebuit să vin la Londra, a spus supă- 
rată. Doar am complicat lucrurile. 

Mi-am strâns pumnul și am privit orașul aglo- 
merat de care ne apropiam cu repeziciune. 


— Mi-ar fi plăcut să îmi spui că vii însoțit. 

I-am pus paharul în fată şi m-am uitat la tatăl 
meu încruntat. Zâmbetul lui enervant mă calcă pe 
nervi şi în acest moment îmi doresc să îl arunc prin- 
tr-un perete pentru capcana stupidă pe care mi-a 
întins-o. 

— Tată, dacă asta e o încercare stupidă de a mă 
împăca cu Christina, nu o să funcţioneze. 

Bărbatul a sorbit din băutura lui şi a ridicat ușor 
din umeri. 

— Am un caz important, iar Christina are nevoie 
de cele mai bune cazuri ca să se afirme. Am nevoie de 
ea aici ca să câștig. 

Am pufnit în râs şi mi-am încrucișat mâinile la 
piept, apoi m-am sprijinit de dulapul din spatele meu. 

— Astea sunt prostii. Eşti cel mai bun avocat din 
New York și nu ai nevoie de nimeni ca să câștigi un 
caz. În niciun caz de o avocată proaspăt ieșită de pe 
băncile facultăţii. 

Înainte ca tata să vorbească și să o apere pe mi- 
cuta lui, Christina și-a făcut apariţia în bucătăria mea 
și mi-a aruncat o privire furioasă. 

— Am absolvit acum doi ani, Evans. Și sunt o avo- 
cată excepțională, una care îl face mândru pe tatăl 
tău. Spre deosebire de tine. 

Toată lumea are impresia că mi-am dezamăgit 
tatăl și numele Evans pentru că am refuzat slujba de 
avocat. Dar părinţii mei mereu ne-au încurajat pe 

313 


Ivo Dima Iubiri de neuitat 


mine și pe sora mea să ne urmăm visele. Știu că tata nu 
a acceptat ușor pasiunea mea pentru management și 
acum nemernica asta, pe care încă o iubesc, are grijă 
să răsucească cuțitul în rană pentru că am rănit-o. 
Această săptămână, cu ei în apartamentul meu, 
o să fie o probă de foc. Și nu trebuie să ies ars din ea. 


— Îţi pare rău că tatăl meu şi-a făcut speranţe în 
privința noastră sau pentru că am făcut sex? 

Am privit-o cu coada ochiului și am văzut cum 
a început să strângă volanul. A oprit mașina la un 
semafor și niciunul dintre noi nu a mai spus nimic. 
Tensiunea creștea cu fiecare clipă și simt că trebuie 
să fac ceva. Să spun ceva. 

— Christina, nu... 

— Taci! 

Și-a întors capul ca să mă privească și am văzut 
hotărârea din ochii ei. 

— După nuntă o să pleci și nu o să ne mai vedem. 
Hai să încercăm să fim civilizați unul în preajma ce- 
luilalt și să o facem fericită pe Serena. 

Numai dacă ar fi atât de simplu. 


XXX 


Sunt gelos. Pe întreaga mea familie, pentru că au 
cu cine să își împartă viața. Ei se distrează pe ringul 
de dans sau în baie, iar eu stau trist, cu un pahar de 
șampanie în mână, sprijinit de bar. 

Caleb și Robin dansează fericiți, iar sarcina ei 
începe să devină din ce în ce mai vizibilă. Hayden o 
învârte pe Hayley într-una, iar Ellie e complet aca- 
parată de unchiul Jaxon. Chloe zâmbește în fiecare 
clipă, fără să își ia privirea din ochii lui Aiden, iar 

faptul că ei urmează să se căsătorească a fost cea mai 
mare surpriză din ultimul timp. Calvin se comportă 
ca un gogoman și o hrănește pe Ronnie de parcă ar 
fi un copil mic. 

lar sora mea pur și simplu strălucește în brațele 
noului ei soţ. Gabe e alegerea cea mai potrivită pen- 
tru ea și pot spune asta fără nicio îndoială. 

În cealaltă parte a sălii, părinţii noștri stau 
aşezaţi la aceeași masă și se bucură de evenimentul 
special din familia noastră. lar Christina încearcă să 
mă ignore, folosindu-se de asistentul tatălui meu. 

Ei bine, nu o să mă poată evita la nesfârșit. Am 
băut restul de șampanie din pahar și l-am trântit pe 
bar. Am tras aer în piept și am început să mă apropii 
de femeia mea. De femeia pe care o iubesc și pe care 
am rănit-o enorm. 

— Vino cu mine! 

Am apucat-o de mână și am ridicat-o în picioare, 
dar deja începe să opună rezistență și să mă enerveze. 

— Dă-mi drumul, Ryan! Chiar acum! 

Am început să zâmbesc şi m-am întors cu fața la 
ea, mai hotărât ca oricând. 

— Dacă nu vii cu mine, o să te arunc pe umăr și 
o să atragem toată atenţia asupra noastră. Vrei să îi 
faci asta Serenei? Să o eclipsezi în ziua nunții ei? 

Ştiu că sunt un ticălos pentru că folosesc șantajul 
ca să o aduc lângă mine, dar trebuie să mă folosesc 
de orice mijloc ca să o recâștig. 

— Eşti un măgar! 

Am zâmbit și am început să o trag după mine, 
știind locul perfect unde să vorbesc cu ea. 

Am trecut pe lângă câţiva dintre colegii surorii 
mele, care își făceau poze, și m-am îndreptat spre 
liftul hotelului. 

— Nu am de gând să fac sex cu tine, Ryan. Nu o 
să se mai întâmple asta niciodată. 

Am împins-o în ascensor și am apăsat butonul 
pentru ultimul etaj. 

— Nu asta vreau. Cel puţin nu acum. 

A oftat cu putere și pentru câteva clipe a rămas 
tăcută. 

— A fost o greșeală, a spus supărată. 

Mi-am luat privirea de la panoul luminat și 
m-am întors spre ea. Rochia ei mă incită la culme și 
nu îmi doresc decât să o smulg de pe ea. 

— Relaţia noastră nu a fost o greșeală. A fost cel 
mai frumos lucru care mi s-a întâmplat, iar eu am 
distrus-o pentru că sunt un idiot. 

S-a uitat la mine cu o privire care îmi spunea nu 
te contrazic şi am auzit sunetul liftului. Când ușile 
s-au deschis, am luat-o de mână și am pășit spre 
piscina interioară. 

Blondina și-a retras mâna din a mea și mi-am 
simţit inima tresărind. 

— Nu cred că mai avem ce să ne spunem, Ryan. 
O să pleci și fiecare o să își vadă de viață. 

Și-a strâns brațele în jurul corpului și s-a apro- 
piat de peretele din sticlă, privind orașul așternut la 
picioarele noastre. l-am văzut corpul tremurând și 
m-am apropiat de ea. A tresărit când am lipit-o de 
pieptul meu și a suspinat când buzele mele i-au atins 
urechea. 

— Nu ar fi trebuit să te las să pleci, am șoptit cu 
buzele lipite de pielea ei. 

A pufnit și s-a întors cu fața la mine. Și-a pus 
ambele palme pe pieptul meu și m-a făcut să mă dau 
câțiva pași înapoi. 

— Ar fi trebuit să te gândești la asta când te-ai 
culcat cu sora mea. 

M-a împins cu toată forța ei și am plonjat în 
piscina rece, sub privirea furioasă a blondinei. 

Chiar am crezut că o să fie atât de ușor? 

Am ieșit la suprafață și mi-am dat părul pe spate, 
în timp ce Christina parcă luase foc. 

— Cum te-ai fi simţit dacă eu aș fi fost în locul 
tău? Dacă m-aș fi culcat cu Hayden sau Calvin? Ai fi 
venit să mă iei în braţe și m-ai fi felicitat? 

Am început să mă apropii ușor de ea, încercând 
să nu o fac să se retragă. 

— Ştii foarte bine că situaţia nu a fost așa. Nu 
m-am culcat niciodată cu ea. Și e sora ta vitregă, pe 
care nici măcar nu o suporţi. 

A început să râdă și a aruncat în mine cu un tub 
de loțiune pe care îl uitase probabil cineva într-o zi 
însorită. 

— Erai în pat cu ea, Ryan. Fără haine, iar ea era 
peste tine și te mângâia. 

Am prins-o de gleznă înainte să mai arunce cu 
ceva în mine și am tras-o în apă, direct în braţele 
mele. A început să se zbată ca o pisică sălbatică, iar 
când am prins-o între perete și corpul meu a încercat 
să mă lovească. 

— Nici măcar nu m-ai lăsat să îţi explic. Ai cre- 
zut-o pe ea, când știai foarte bine că mereu a vrut să 


ne despartă. 

— Nu aveam nevoie de explicaţiile tale, a spus 
furioasă. Ceea ce am văzut a fost mai mult decât 
suficient. 

Sunt convins de asta. Şi eu dacă eram în locul ei 
procedam la fel, poate mai rău. 

Dacă aș fi găsit-o dezbrăcată, în pat cu unul 
dintre verii mei, cu siguranţă nu aș fi crezut niciun 
cuvânt din gura ei. lar acum sunt ipocrit pentru că 
vreau să mă asculte și să mă creadă. 

— Nu m-am culcat cu ea, Christina. 

A pufnit neîncrezătoare și și-a întors capul. 
I-am prins bărbia între degete și am forțat-o să mă 
privească. 

— Am vrut să o fac, am recunoscut. Am vrut 
pentru că ea era dornică și certurile dintre noi mă 
împingeau în fiecare secundă spre asta. Dar i-am 
spus nu. Pentru că mi-am dat seama că te iubesc și 
că te vreau doar pe tine. 

A început să râdă și să mă lovească cu palmele 
în piept. Loviturile ei nu au niciun efect asupra mea. 
Dar nu am putut să o opresc. Are nevoie să se des- 
carce și să îşi elibereze toate frustrările din ultimii 
patru ani. 

— Te urăsc! Eşti cel mai mare nenorocit din 
lumea asta și nu vreau să te mai văd vreodată, a 
spus plângând. Nu te mai vreau sub nicio formă în 
preajma mea. O să plec din barou și o să am grijă să 
tai orice... 

I-am acoperit gura cu buzele, oprit avalanșa de 
cuvinte. Pentru câteva clipe mi-a opus rezistenţă, 
apoi a cedat. Palmele i s-au strâns în pumni și, când 
a gemut, am știut că orice formă de rezistență a 
dispărut. 

Picioarele i s-au strâns în jurul meu și mi-a răs- 
puns la sărut cu aceeași poftă pe care o nutream și 
eu. Pasiunea dintre noi s-a dezlănțuit și mi-am încâl- 
cit degetele în părul ei, în încercarea de a o apropia 
şi mai tare de mine. 

— Trebuie să mă ierți. 

Mi-am apăsat buzele pe obrazul ei, apoi pe gât, 
făcând-o să tremure în braţele mele. 

— Eu..., a spus șoptit și i-am simțit răsuflarea pe 
chipul meu. Oprește-te! 

Mi-am ridicat capul și m-am uitat în ochii ei 
mari și verzi, încercând să îmi stăpânesc impulsurile 
animalice. 

— De unde știu că nu o să se întâmple din nou? 

Ştiam că o să urmeze asta, dar nu știu care e 
răspunsul potrivit. Nu știu cum s-o fac să aibă din 
nou încredere în mine. Tot ce știu e că am nevoie de 
ea în viaţa mea. 

— Trebuie doar să ai încredere în mine. Știu că e 
greu și nici eu nu aș avea încredere în mine, dar sunt 
aici, Christina. Şi o să fac tot ce îmi ceri ca să obțin 
iertarea ta. Absolut orice. 

A suspinat și s-a uitat în ochii mei, neîncreză- 
toare. l-am dat o șuviță de păr după ureche și am 
sărutat-o cu blândeţe. 

— Mereu ai fost tu, am asigurat-o. Mereu te-am 
iubit pe tine. Indiferent de greșelile pe care le-am 
făcut de-a lungul timpului, mereu te-am vrut pe tine 
lângă mine. 

Pumnii i s-au desfăcut și și-a mușcat buza de jos, 
fără să spună ceva. 

— Hai să o luăm încetul cu încetul. Tu și eu, 
mâine seară la cină. 

A început să râdă și și-a încolăcit braţele în jurul 
gâtului meu. 

— Mai bine mergem la cumpărături. 

Am ridicat-o pe marginea piscinei și am ieșit din 
bazin, ajutând-o să se ridice în picioare. 

— Deja vrei să îmi golești cărțile de credit? 

Degetele i s-au împletit cu ale mele, iar senti- 
mentul de siguranţă și de liniște mi-a cuprins inima. 

— Pot să le folosesc pe ale mele pentru propriile 
obsesii. Dar nu am de gând să îl las pe moștenitorul 
tău să facă ravagii doar în bugetul meu. 

În timp ce vorbeam ne îndreptam spre lift. lar 
când a rostit ultimele cuvinte, mâna mi s-a oprit 
înainte de a apăsa butonul. 

Mi-a luat câteva secunde să îmi dau seama ce 
înseamnă și când mi-am întors capul și i-am văzut 
zâmbetul larg, am simţit că-mi fuge pământul sub 
picioare. 

Privirea mi-a coborât asupra abdomenului ei 
și după câteva secunde s-a reîntors asupra chipului 
său. 

— Dintr-o singură lovitură? 

A început să râdă și m-a lovit în umăr, apoi a 
apăsat pe butonul ascensorului. 

— Chiar ești un măgar, Evans! Poate ar fi mai 
bine... 

I-am închis gura cu un sărut și am tras-o în 
braţele mele, dorindu-mi să o simt din ce în ce mai 
aproape de mine. Dorindu-mi să mă lipesc de corpul 
ei și să nu îi mai dau drumul niciodată. 

320 


Volumul 4 Încercările iubirii 


— Te iubesc! 

M-a mângâiat pe obraz și i-am văzut ochii 
înlăcrimaţi. 

— Şi eu te iubesc! Nu mai lăsa pe nimeni să ne 
despartă. 

Nici dacă viața mea ar depinde de asta. Nu o să 
mai permit ca nimeni și nimic să se pună între mine 
și familia mea. 

— Cum o să facem cu slujbele noastre? 

Am pășit în ascensor și am apăsat butonul pen- 
tru parter. 

— Nu vreau să plec din barou și să mă mut la 
Londra. Urăsc zilele ploioase și accentul nu mă 
cucerește. 

Am sărutat-o pe creștet și am început să îmi 
plimb mâna în sus și în jos pe braţul ei. 

— Ce noroc că Ethan mi-a făcut o ofertă pe care 
nu am putut să o refuz. 

Şi-a dat capul pe spate pentru a mă privi și un 
zâmbet uriaș i s-a așternut pe buze. 

— Întotdeauna ai reuşit să mă surprinzi. Cred 
că de asta m-am și îndrăgostit de tine. Mereu alungi 
monotonia. Cu tine, chiar și mohorâta Londră pare 
un paradis însorit. 

Am început să râd și mi-am apăsat buzele pe 
fruntea ei. 

— Tu ești paradisul meu, scumpo! 

Am ieșit din lift mână în mână, iar când am ajuns 
în sala de bal complet uzi și cu zâmbete prostești pe 
buze, l-am văzut pe tata pregătindu-și banii. 

Mă simt ca o căprioară hăituită. Merg pe vârfuri 
și încerc să nu ating vreun obiect sau să nu fac vreo 
jucărie să ţipe. 

Până acum planul meu merge perfect, iar micul 
meu prinț încă doarme buștean. 

Am pipăit pentru câteva secunde clanța înainte 
să o deschid cu grijă, rugându-mă să nu îl trezească, 
din nou. 

Când am trecut pragul și am dat să închid ușa, 
aproape îmi venea să sar în sus de bucurie și deja 
îmi imaginam cana imensă cu cafea, de care am fost 
despărțită timp de nouă luni. 

— lubito, am venit acasă! 

Țipătul lui Caleb m-a făcut să mă opresc brusc, 
iar uşa a rămas întredeschisă. Mi-am închis ochii 
și am avut o slabă speranță pentru câteva secunde. 
Dar când țipătul fiului meu a răsunat în tot holul, am 
simţit că înnebunesc. 

— Robin? 

Nu m-am mișcat din fața ușii și l-am lăsat pe 
Liam să plângă, așteptându-l pe nemernicul de King. 
Zâmbetul lui mă irită mai mult ca oricând şi mi-ar 
fi plăcut să îi dau un pumn în față și să îl fac să plă- 
tească pentru că mi-a distrus liniștea. 

— Ce se întâmplă? 

Mi-am strâns palmele în pumni și m-am uitat la 
el, furioasă. 

— Tocmai l-ai trezit pe Liam, după ce m-am 
chinuit timp de o oră să îl adorm și mi-ai distrus 
întâlnirea perfectă cu cafeaua. 

A zâmbit, apoi a devenit serios când mi-a văzut 
furia din ochi. 

Am deschis ușa larg, lăsând ţipetele fiului nostru 
să se audă în toată casa. 

— Acum, tu o să te duci acolo și o să îl faci să 
tacă din gură. 

L-am împins de la spate și am pornit spre 
bucătărie. 

— Dar nu am țâțe cu lapte, a încercat să scape. 

— Nu e problema mea, King. Data viitoare să îţi 
amintești că nu trăieşti în pădure și nu trebuie să urli 
la lună ca să te faci auzit. 

Cu cât mai apropii mai tare de bucătărie, țipetele 
încep să se estompeze. Dar nu știu dacă distanţa e de 
vină sau aptitudinile de tată ale soțului meu. 

Mi-am luat cana de pe insulă și am umplut-o 
cu cafea, apoi m-am așezat pe canapeaua din living, 
răsuflând ușurată. Am deschis televizorul și am 
început să butonez telecomanda fără să caut ceva 
anume. 

Douăzeci de minute mai târziu, Caleb s-a trântit 
lângă mine și a oftat cu putere. 

— Câtă energie poate să aibă ghemotocul ăsta? 

Am zâmbit, întinzându-mi picioarele pe coap- 
sele lui, și i-am simțit atingerea caldă prin pantaloni. 

— Poate ar trebui să facem schimb, să stai tu cu 


el și eu să mă întorc la spital. 

Soţul meu s-a uitat la mine și a început să râdă. 
Și-a lăsat capul pe spătarul canapelei de piele și a 
dezaprobat din cap. 

— Teoretic, tu ai născut acum două luni și ești 
în concediu. 

— Nu am făcut copilul singură, King. De ce nu 
poți să stai și tu cu noi? 

A pufhnit în râs şi m-a apucat de talie, urcându-mă 
în poala lui. 

— Pentru că secția mea se duce de râpă dacă 
dispar, chiar și numai pentru o săptămână. 

Mi-am trecut degetele prin părul lui și i-am 
apropiat chipul de al meu. Mâinile i s-au strâns cu 
fermitate pe șoldurile mele și mi-a zâmbit. 

— Şi dacă eu am nevoie de tine? Douăzeci şi 
patru de ore din douăzeci și patru. 

M-a smucit spre el și mi-a smuls un scâncet, 
înainte să îi simt răsuflarea caldă pe chip și să mă uit 
în ochii lui pătrunzători. 

— O să găsesc eu o cale. 

— Mereu o faci, dragul meu. 

Gura lui a cuprins-o flămândă pe a mea și am 
suspinat de fericire. Inima îmi bate cu putere, iar 
când mâinile lui au urcat pe spatele meu, mi-am 
simțit pulsul luând-o razna. 

Chiar și după atâta timp, reușește să mă tulbure 
complet. 

Buzele lui au coborât pe gâtul meu și mi-am 
închis ochii, lăsându-mă pradă dorinţei și pasiunii. 

Dar toată încercarea noastră de a ne potoli pof- 
tele s-a năruit sub țipetele lui Liam King. 

Ne-am întrerupt sărutul și mi-am sprijinit frun- 
tea de cea a soțului meu, oftând. 

— Mai ești tentat să îl dăm spre adopţie? 

A început să râdă și mi-a mângâiat obrazul. 

— Dacă suntem liniștiți poate nu o să audă. 

L-am lovit în umăr și m-am dat jos din poala lui. 

— Nu e un animal sălbatic, Caleb. 

Și-a întins braţele pe canapea, arătându-mi că 
nu are de gând să se întoarcă la el. 

— Nu s-ar zice. 

Am început să râd și m-am îndreptat spre ca- 
mera fiului meu, din nou. În ritmul ăsta, nu o să îi 
mai fac vreo soră sau vreun frate și nu cred că o să Îi 
placă asta. 

Trebuie să caut la modul cel mai serios o dădacă. 
O să am mare nevoie de ea după ce o să mă întorc la 
spital. 


XXX 

— O să plâng. Din nou. 

I-am întins cutia cu șerveţele lui Jess și am zâm- 
bit când și Lily s-a întins luând unul, ca să își șteargă 
și ea lacrimile. 

— Dacă ne vede Patty, o să ne pună să urmărim 
ceremonia de pe cealaltă parte a parcului. 

Serena şi cu mine ne-am uitat una la cealaltă şi 


ne-am abținut de la orice comentariu. 

Astăzi este ziua în care Chloe va deveni oficial 
doamna White. După luni întregi de pregătiri și 
de agitație, cea mai fericită zi din viața ei a sosit în 
sfârșit. lar ea a insistat să se mărite în Central Park, 
lângă lacul în care l-a aruncat pe Aiden cu câţiva ani 
în urmă. 

lar pentru că Patty i-a susținut nebunia până în 
pânzele albe, nici Jess și nici mama lui Aiden nu au 
putut face ceva în această privință. 

lar bărbații au preferat să nu se implice deloc. 
Pentru prima oară l-am văzut pe Ray Evans ținân- 
du-și gura și îndeplinind orice dorință a fiicei sale. 

— Nu aveți vreo injecție care să le calmeze pen- 
tru câteva ore? 

Sean White s-a întors cu faţa la noi din scaunul 
din față și ne-a făcut să chicotim. După privirea lui, 
nu prea pare că glumește și, la cum a fost înghiontit 
de soția lui, sunt sigură că și-a uitat ideea. 

— Nu mai glumi pe seama mea, White. Nu e vina 
mea că m-ai răpit și m-ai dus în Vegas și m-ai privat 
de toate astea, a spus arătând spre aranjamente. 

Bărbatul și-a pus un braţ după umerii lui Lily și 
a tras-o mai aproape de el. 

— Dar m-am revanșat pentru asta. Sau mă înșel? 

Obrajii femeii s-au înflăcărat și s-a sprijinit de 
pieptul soțului ei, suspinând. 

— Nu înțeleg de ce băieții pot să fie cavaleri de 
onoare, iar noi trebuie să stăm aici. Nici măcar nu le 


cunosc pe individele alea. 

Serena încă e supărată că nu e una dintre dom- 
nișoarele de onoare ale verișoarei sale. 

— Suntem măritate, am spus cu un zâmbet. 

— Şi în curând o să fiu şi o asasină dacă roșcata 
aia nu își ia ochii de pe bărbatul meu. 

De ce naiba nu a început încă? Nu știu cât de mult 
pot să mai îndur amenințările Serenei. lar faptul că 
fiul meu e cu bona nu îmi place absolut deloc. 

Mi-am ridicat privirea și m-am uitat la Caleb, 
care pare mai plictisit ca oricând. A suspinat și mi-a 
făcut cu ochiul, iar de data asta eu am fost cea care 
s-a îmbujorat, ca o adolescentă. 

— Ce am ratat? 

Ellie s-a așezat lângă noi și și-a tras sufletul, 
atrăgând atenţia asupra ei. 

— Serena vrea să o jupoaie pe domnișoara 
roşcată. 

Sora mea a zâmbit şi s-a uitat în direcția indicată 
de prietena noastră. 

— Maxim cinci ani, cu vizite conjugale. 

Serena a pufnit nervoasă și și-a pus mâinile în 
sân, iar eu am început să râd. Ellie mereu se com- 
portă ca o avocată când vine vorba de idei tâmpite. 
Uneori îmi e milă pentru nepoţii mei, pentru că nu o 
să facă niciodată prostii. 

— S-ar putea să îţi țin companie, dacă blonda cu 
nasul mare îi mai zâmbește mult lui Hayden. 

O să fie o zi incredibil de lungă dacă nu o s-o văd 


pe Chloe apropiindu-se mai rapid de viitorul ei soț. 

Încep să regret că nu m-am prefăcut bolnavă și 
nu am rămas acasă lângă micuțul meu. 

În timp ce le auzeam pe cele două de lângă mine 
planificându-şi șederea în închisoare, formaţia a 
început să ne încânte auzul și mi-am întors instinctiv 
capul. 

Chloe e în capătul covorului roșu, la brațul tată- 
lui ei, și amândoi radiază de fericire. Nu am putut să 
îmi rețin lacrimile și nici nu îmi doresc asta. 

— Nu pot să cred că pitica se mărită! 

Am suspinat toate trei în același timp și am 
urmărit-o pe Chloe cum se îndreaptă spre bărbatul 
pe care îl iubește. Ea încearcă să se apropie cât mai 
repede de Aiden, dar Ray o trage înapoi și savurează 
ultimele clipe în care mai poate să își tortureze fiica. 

— Tati, te iubesc, dar dacă nu îl ating pe Aiden în 
următoarele zece secunde, o să înoți cu peștii din lac. 

Ronnie, soția lui Calvin, a început să râdă, însă 
Ray nu a părut deloc intimidat de ameninţarea fiicei 
lui. Însă am văzut cum a mărit pasul și s-a oprit lângă 
preot. 

— Să ai grijă de ea, altfel o să te leg de mașina 
mea şi o să te târăsc prin tot orașul. 

Un val de râsete s-a auzit în jurul nostru, împre- 
ună cu oftatul lui Jess. 

— Nu trebuie să îţi faci griji pentru asta. Ai in- 
struit-o bine și poate să se ocupe și singură de mine. 

Ray a sărutat-o pe Chloe pe obraz și a lăsat-o în 


braţele soțului ei. 

— E atât de frumoasă! Nici măcar nu îţi dai 
seama că are două luni de sarcină. 

Serena și-a luat un șerveţel și şi-a şters lacrimile 
cu grijă să nu își strice machiajul. 

— O să fie o adevărată aventură să o ducă în luna 
de miere şi să se descurce și cu hormonii ei diabolici. 

Am început să chicotim, însă Ray ne-a aruncat 
câteva priviri care ne-au potolit instantaneu. 

Pe parcursul ceremoniei, emoțiile ne-au cople- 
şit pe toate și nu o vedeam decât pe Chloe și cât de 
frumoasă este. 

— Pot să vă pun o întrebare? 

Ronnie ne-a făcut să ne întoarcem spre ea și să 
ne ciulim urechile. 

— Dacă nu plâng și sunt însărcinată, înseamnă 
că am o problemă? 

Am rămas cu gura căscată, însă nu am fost în 
stare să scot niciun cuvânt. Ronnie în schimb zâm- 
bește cu gura până la urechi și a ridicat ușor din 
umeri. 

— Ar trebui să iau tăcerea ca pe un răspuns? 

Am luat-o de mână și i-am zâmbit. Chiar dacă nu 
am avut prea mult timp să o cunosc, atâta timp cât îl 
face fericit pe Calvin, suntem cu toți fericiți. 

— Totul e perfect, Ronnie. Şi cred că viitorul 
tătic o să te considere și pe tine perfectă. 

Mi-a prins mâna într-o strânsoare ușoară și a 
aprobat din cap. Când mi-am întors privirea, m-am 


uitat direct la Calvin. Radiază de fericire, iar acum 

ştiu că nunta surorii lui nu e singurul motiv al feri- 
cirii sale. 

După ce Chloe și Aiden și-au jurat iubire veșnică 
şi ceremonia s-a terminat, ne-am ridicat cu toţii în 
picioare. Aiden și-a luat soţia în braţe și a sărutat-o, 
stârnind un val de aplauze și felicitări la unison. 

Eu și fetele mele am început să plângem și apla- 
udam mai tare decât toți ceilalți din jurul nostru. 

Chloe e mezina familiei și acum că și ea e în 
sfârșit fericită, pot spune că e rândul noi generații să 
ne calce pe urme și să se arunce în vâltoarea iubirii. 

Caleb s-a apropiat de mine în timp ce ne îndrep- 
tam spre mașină și mi-a înconjurat talia cu brațul 
său puternic. 

— Am o foame de lup. Sper să fie ceva bun acolo. 

— Nu şi dacă ajung înaintea ta, frățioare. 

Hayden a trecut în fugă pe lângă noi, trăgând-o 
după el pe Ellie, care protesta de zor. 

M-am uitat la Caleb și i-am văzut privirea. E 
pregătit să se ia la întrecere cu fratele lui, iar eu nu 
cred că pot să fac față la asta. 

— O să mă asigur că vă rămân doar șerveţelele, 
fraierilor. 

Gabe era deja în mașină, când Caleb m-a prins de 
încheietură și m-a tras după el spre mașina noastră. 

În astfel de momente, îmi pare rău că nu am un 
pistol cu tranchilizante ca să îi potolesc pe băieții 
ăştia. 

Soțul meu nu a reușit să îl bată pe Gabe, dar a 
reușit să câștige teren în fața fratelui său mai mic. 

330 


Volumul 4 Încercările iubirii 


— Data viitoare, ia-te de cineva pe mărimea ta, 
piciule! 

Am oftat și m-am îndepărtat de cei trei idioţi, 
încercând să nu mă enervez prea tare. Nu îmi vine să 
cred cât de copilăroși pot fi într-o zi atât de specială. 

Mi-am scos telefonul și m-am retras într-un colț 
ca să o sun pe bonă. 

— Totul este bine, doamnă King. Ne-am jucat, a 
făcut o mică baie, pentru că a vrut să facă niște prăji- 
turi, iar acum doarme. 

Am zâmbit și l-am observat pe soțul meu, apro- 
piindu-se de mine. 

— Dacă se întâmplă ceva vreau să... 

— Știu care e numărul dumneavoastră. 
Bucuraţi-vă de petrecere. 

Am închis apelul și l-am lăsat pe Caleb să mă 
tragă în brațele lui și să mă sărute pe buze. 

— Ai sunat-o din nou pe dădacă? 

Mi-am lăsat telefonul să alunece în buzunarul 
sacoului său și am încercat să par nevinovată. 

— Am vrut doar să văd ce face micuțul nostru. 

Chloe și Aiden au început să danseze și, pentru 
câteva clipe, nu am mai fost atentă la cuvintele lui 
Caleb. 

— Femeia aia o să îşi dea demisia. 

Am început să râd și mi-am pus mâinile pe bra- 
tele sale. 

— Am sunat-o doar de două ori de când am 


plecat de acasă. 

Nu a spus nimic, dar după privirea lui mi-am dat 
seama de ce e atât de tăcut. Îmi zâmbeşte şi încearcă 
să fie mai nevinovat decât mine, dar nu prea mai 
poate să se ascundă acum. 

Mi-am pus mâinile în sân și l-am lăsat să mă țină 
aproape de el. 

— Caleb, de câte ori ai sunat-o pe dădacă? 
Astăzi? 

S-a uitat peste capul meu, apoi a închis ochii și 
a oftat. 

— De cinci ori. 

Am început să râd și mi-am dus mâna la buze 
privindu-l amuzată pe soțul meu. 

A început să mă tragă spre ringul de dans, ca să 
evite morala pe care i-aș fi făcut-o. Mi-am pus mâi- 
nile după gâtul său și am tras aer în piept. 

— Cu siguranţă o să demisioneze! 

A început să râdă și m-a învârtit de câteva ori, 
înainte să mă lipească de trupul său și să mă sărute 
tandru pe frunte. 

— Te iubesc, Robin! Eşti exact ce mi-am dorit şi 
nu te mai las să pleci din brațele mele. 

Mi-am ridicat capul și mi-am unit buzele cu ale 
lui, simțindu-mi inima zvâcnind în piept. 

Sunt în brațele bărbatului pe care îl iubesc și 
totul mi se pare un vis mult prea frumos. Avem un fiu 
minunat, carierele pe care ni le-am dorit amândoi și 


suntem înconjurați de o familie mare şi iubitoare. 

Ellie și Hayden, împreună cu micuța lor Hayley 
și Dylan, care a sosit acum două luni, la câteva ore 
distanță după fiul nostru. 

Serena, Gabe și năzdrăvanul Logan, care s-a 
născut prematur și ne-a ținut pe toți cu inima la gură 
timp de două săptămâni. Acum, la doar 8 luni, e bine, 
sănătos, dar părinţii lui sunt atenți la fiecare mișcare 
pe care o face. 

Ryan și logodnica lui, Christina, care urmează 
să fie părinţi dintr-o clipă în alta. Ei nu au putut să 
ajungă la nuntă, pentru că travaliul Christinei s-a 
declanșat cu câteva ore înainte de nuntă. 

Calvin și Ronnie, care se bucură de iubirea lor și 
de miracolul care o să îi unească în mai puțin de opt 
luni. Calvin s-a ţinut de cuvânt și, după o scurtă călă- 
torie în Vegas, s-a întors însurat cu femeia pe care o 
iubește, reușind să îi ia şi o mie de dolari tatălui său. 
Cred că în sfârșit începe și Ray să piardă la pariuri. 

lar Chloe şi Aiden tocmai și-au unit destinele și 
o să își mărească familia foarte curând. 

Toţi am fost supuși încercărilor iubirii și toți am 
trecut cu bine peste ele. Sper ca și următoarea gene- 
rație să fie în stare să le depășească și să își găsească 
iubirea adevărată. 

Cea care contează. 


Cea care ne face fericiți. 
333 


Iubiri de neuitat / Ivo Dima 
Volumul 4, Încercările iubirii 
Timişoara: Stylished 2019 
ISBN: 978-606-9017-79-1 


Editura STYLISHED 

Timişoara, Județul Timiş 

Calea Martirilor 1989, nr. 51/27 
Tel: (+40)727.07.49.48 
www.stylishedbooks.ro 
www.noicecitim.ro 


Tipar: Artprint București 


Ivo Dima 


IUBIRI DE NEUITAT 


Volumul 4 


ÎNCERCĂRILE lUBIRII 


Robin King și-a pus inima pe tava cardiologului Caleb King, 
care se întâmplă să fie şi soțul ei. Dar de-a lungul căsniciei, 
Robin e dezamăgită de răceala care se instalează între ea şi 
bărbatul pe care îl iubeşte, şi încearcă să își salveze mariajul cu 
fiecare bătaie a inimii sale. Prinsă între un trecut dificil și un 
viitor care pare imposibil, ea trebuie să treacă prin toate 
încercările pe care i le oferă dragostea, pentru a fi fericită alături 
de singurul bărbat pe care îl poate iubi. 

Aşchia nu sare departe de trunchi. Caleb Kung s-a sacrificat de 
dragul prietenului său și acum e căsătorit cu o femeie de care 
s-a îndrăgostit iremediabil, pe care o ignoră în favoarea carierei 
sale de vis. Dar planurile lui eşuează lamentabil, împreună cu 
încercările sale patetice de a o ține pe Robin cât mai departe de 
el şi se trezește satisfăcut în sala de operaţii, dar singur în pat. 
Pus fată în faţă cu încercările dificile ale dragostei, Caleb îşi dă 
seama că e pe cale să își piardă sufletul pereche, cel pe care nu 
îl poate salva cu nicio operație. 


